
udesys, kurio vaikinas nebe- 
galėjo padaryti. Jis neatsiminė, kada pasijuto blogiau. Dabar 
iš judesio liko tik šešėlis. 

Vaikinas suprato. Pamėgino eiti pietinės sienos link, bet 
judesys tebuvo mintis jo galvoje, o kai jis pakėlė smakrą, 
norėdamas pažvelgti ton pusėn, kur garsas... 

Nugarai vėl pasidarė šalta, tarp menčių ir žemiau pasi- 
darė labai šalta, paskiau šilta, jis suklupo ant grindų ir kris- 
damas susitrenkė šoną. Nuslydo ant grindų. Kūnas nerado 
atramos. 

Išgirdo balsą. 

Manyje yra balsas, jis šaukia mane, tai esu aš, pagalvojo 
jis. Suprantu. Pasislinksiu prie sienos, jei slinksiu ramiai ir 
atsargiai, man nieko neatsitiks. 

Mama. Mama! 

Kažkas burzgė, tarsi per pertraukėlę, kai prieš akis nie- 
ko nevyksta. Negalėjo išvengti to garso. Žinojo, kas tai. 

Išeiti. 

Išeiti iš čia. 

Suprantu. Dabar vėl jaučiu šaltį, žiūriu žemyn į savo ko- 
ją, bet nežinau, kurią. Šviesa čia ryški. Pirmiau tokia nebu- 
vo, bet, kai pajutau šaltį, užsidegė šviesa, tokia ryški, kad 
už lango iškart sutemo. 

Girdžiu automobilį, bet jis nuvažiuoja. Niekas nepasi- 
lieka. 

Išeiti iš čia. Išeiti! 

Dar galėtų savimi pasirūpinti, jei liktų vienas, galėtų apei- 
ti kambarį ir grįžti prie durų. Jis atėjo čia, vyriškis vėl išėjo, 
atsinešė daiktus, uždarė duris, ir tada stojo naktis. 

Jis tebegirdėjo muziką, bet ji galėjo sklisti iš jo paties, iš 
vidaus. Grojo Morrissey, jis žinojo, kad plokštelė pavadinta 
šiapus upės esančios miesto dalies vardu. 

Ji netoli. Jis žinojo daug panašių dalykų. Tai irgi prie- 
žastis. 

Vėl išgirdo muziką, garsesnę, ji užgožė burzgimą. 

Šviesa tebešvietė. Turėtų jausti skausmą savyje, savo 
kūne. 

Nejaučiu skausmo, pamanė jis. Nepavargau. Galiu išeiti 
iš Čia, jei atsistočiau. Mėginu kažką pasakyti. Praėjo šiek 
tiek laiko. Atrodo, jog imi snūduriuoti ir staiga krūpteli, lyg 
ištrauki save iš gilios skylės, tik tai ir yra svarbu. Paskiau 
pabūgsti, ir pasidaro sunku vėl užmigti. Guli taip ir beveik 
negali krustelėti, tą akimirką, nori pajudėti, bet negali. 

Paskiau jis tiek daug negalvojo. Atrodė, jog tai, kuo teka 
mintys — kabeliai ir laidai —- nupjauti, o mintys liejasi per 
pjūvius ir nevaldomos sklaidosi galvoje, o netrukus išbėga 
lauk su krauju. 

Žinau, kad čia kraujas ir kad jis mano. Suprantu. Nebe- 
Jaučiu šalčio, gal jau viskas baigėsi. Galvoju, kas bus. 

Žinau, kad pakėliau vieną kelį, o kitu remiuosi į grin- 
dis. Žiūriu tiesiai į šviesą ir stumiu savo kūną link sienos, 
į šešėlį. | 

Kai šitaip darau, kažkas ateina iš šono, o aš traukiuosi 
nuo to. Galbūt man pavyks. 

Jis pamėgino pasitraukti į užuobėgą, kuri laukė kažkur, 
muzika tapo garsesnė. Aplink jį kažkas sujudėjo, į skirtin- 

gas puses, jis griuvo, bet buvo pagautas, pajuto, kaip jį kelia 
aukštyn ir į šalį. Pamatė, kaip lubos ir sienos artėja prie jo, 
negalėjo suprasti, kur baigiasi vienos, o prasideda kitos. Po 
to muzika dingo. 

Paskutinis siūlas, laikęs mintis, trūko, liko sapnai ir min- 
čių nuotrupos, kurias jis nusinešė su savimi, kai viskas bai- 
gėsi ir nutilo. Paskiau pasigirdo žingsniai, nutolstantys nuo 
tos vietos, kur jis sėdėjo savo menku kūnu atremtas į kėdę. 

+ metai neleido atsipūsti. Su- 
kosi ratu, kando sau į uodegą kaip pakvaišęs šuo. Savaitės 
1r Mėnesiai prailgo dvigubai. 

Iš ten, kur stovėjo Erikas Vinteris, karstas atrodė, lyg 
kabo ore. Saulė švietė pro langą kairėje ir kėlė karstą nuo 
suolo ant akmeninių grindų. Viskas buvo pavirtę ištisu sau- 
lės stačiakampiu, tik tiek jis ir tematė. 

Girdėjo giesmes apie mirtį, bet nejudino lūpų. Aplink jį 
tvyrojo tylos ratas.Tai ne svetimybė. Ir ne tiesioginis 
skausmas, bent kol kas. Tai buvo kitas jausmas; jis siejosi 
su vienatve ir su ta tuštuma, kuri atsiranda, kai pirštai at- 
signiaužia. 

Kraujas nebešildo, pamanė jis. Matyt, kelias atgal užžėlė 
negrįžtamai. 


Erikas Vinteris pakilo kartu su kitais, išėjo iš bažny- 
čios į šviesą ir palydėjo karstą iki kapo. Kai žemė užkrito 
ant karsto, viskas baigėsi, jis dar tyliai pastovėjo, o pas- 
kiau pajuto veidu žiemos saulę. Tarsi panardintum ranką į 
drungną vandenį. 

Pamažu patraukė gatvėmis vakarų pusėn, uosto link. Vie- 
no žmogaus kūne karas baigėsi, stojo ramybė. Viskas pavir- 
to istorija, 0 aš imu jausti didelį skausmą. Užvis labiau no- 

rėčiau ilgokai ničnieko neveikti, o paskiau išravėti ateities 
takus, pamanė jis ir vyptelėjo žemam dangui. 

Jis įžengė į laivą, užlipo laiptais ir atsistojo automobilių 
denyje. Juodu sniegu apsnigti automobiliai važiavo į laivą. 
Burzgė kaip pragare, ir jis prisidengė ranka kairę ausį. Sau- 
lė tebešvietė, ryški, bet bejėgė virš jūros. Leidžiant karstą 
į žemę, jis buvo nusimovęs odines pirštines, o dabar vėl jas 
užsitraukė. Pasidarė šalčiau nei pirma. 

Jis vienišas stovėjo ant denio. Keltas pamažu tolo nuo 
salos, o kai pralenkė nediduką banglaužį, Vinteris trumpai 
prisiminė mirtį ir tai, kad gyvenimas tęsiasi dar ilgai po to, 
kai nustoja prasmės. Veiksmai lieka tie patys, bet prasmė 
velkasi iš paskos. 

Jis stovėjo, kol namai virš laivagalio tapo tokie maži, jog 
galėjo sutilpti saujoje. 


Nedidelėje užkandinėje sėdėjo žmonės. Kompanija iš de- 
šinės, atrodė, ketino užtraukti dainą apie laisvę, bet vis dėl- 
to nuslinko tolyn prie didelio lango. 

Iš pradžių Vinteris nieko negėrė. Pasilenkė virš stalo ir 
palaukė, kol psalmės nutils galvoje, o tada užsisakė puodelį 
kavos. Šalia jo atsisėdo vyriškis, ir Vinteris paslinko savo 
1lgą kūną. 

— Ar galiu pavaišinti puodeliu kavos? - paklausė jis. 

— Žinoma, — atsakė vyras. 

Vinteris mostelėjo į prekystalį. 

— Tikriausiai reikia atsinešti pačiam, - tarė vyriškis. 

— Ne. Ji ateina čia. 

Moteris tylėdama priėmė Vinterio užsakymą. Žemai ka- 
bančios saulės šviesoje jos veidas atrodė permatomas. Vin- 
teris nesuprato, ar ji Žiūri į jį, ar į bažnyčios bokštą kaime, 
kurį jie paliko už nugaros. Jam parūpo, ar varpai girdėjosi 
kitame krante ar kelte, kai šis plaukė į salą. 

— Atrodot pažįstamas, - tarė jis ir pasisuko kėdėje, atsi- 
gręždamas į vyriškį. 

— Turėčiau ir aš pasakyti tą patį, - tarė vyriškis. 

Sėdėdamas jis keistai laiko kojas, galvojo lankytojas. Prie 
tokio kavinės stalo nepatogu būti aukštam. Regis, jam skau- 
da, ir tikriausiai taip atrodo ne dėl šviesos į veidą. 

— Mūsų keliai susikryžiavo ne vieną kartą, - tarė Vinteris. 

— Taip. 

— Tai niekad nesibaigia. 

— Ne. 

— Štai ir kava, - tarė Vinteris, apžiūrinėdamas padavėją, 
kai ši pastatė puodelį priešais kriminalinės policijos komi- 
sarą Bertilį Ringmarą. Puodelis garavo, garai kilo link Ring- 
maro veido, sklaidėsi ties kakta ir plito ratu aplink galvą. 
Vyriškis panašus į angelą, pagalvojo Vinteris. 

— Ką čia veiki? — paklausė jis. 

— Plaukiu keltu ir geriu kavą. 

— Kodėl kalbėdami visad kreipiame dėmesį į žodžius? — 
paklausė Vinteris. 

Bertilis Ringmaras gurkštelėjo kavos. 

— Manau, mes labai jautrūs Žodžių prasmei, — tarė jis ir 
pastatė puodelį ant stalo. Vinteris matė jo veidą, atsispin- 
dintį stalo paviršiuje aukštyn kojomis. Jam taip geriau, pa- 
manė jis. 

— Ar aplankei Matsą? —- paklausė Ringmaras. 

— Lyg ir taip. 

Ringmaras nieko neatsakė. 

— Jis mirė, - tarė Vinteris. 

Bertilis Ringmaras suspaudė puodelį. Pajuto šaltį ir šilu- 
mą iš karto, bet rankų neatgniaužė. 

— Procesas buvo, kaip dera, - tarė Vinteris. - Nežino- 
jau, kadjis turėjo tiek draugų. Tik vieną giminaitį, bet daug 
draugų. 

Ringmaras tylėjo. 

— Maniau, kad bažnyčioje bus daugiausia vyrų, bet ne- 
trūko ir moterų, — tarė Vinteris. - Netgi daugiausia buvo 
moterų. 

Ringmaras žiūrėjo pro langą į kažką už Vinterio nugaros, 
1r šis spėjo, kad tai galėjo būti bažnyčios bokštas. 

— Prakeikta liga, — tarė Ringmaras ir atitraukė žvilgsnį. — 
Galėjai paskambinti, jei būtum norėjęs. 

— Vidury atostogų Gran Kanarijoje? Matsas buvo geras 
draugas, bet aš pats įveikiau liūdesį. Ar dabar pradedu, - 
tarė Vinteris. 

Sėdėjo tylėdami ir klausėsi variklių gausmo. 

— Ligų buvo daugiau, - netrukus tarė Vinteris. - Galiau- 
siai Matso gyvybe nutraukė plaučių uždegimas. 

— Žinai, ką turiu galvoj. 

— Taip. 

— Jau seniai turėjo tą bjaurybę. 

— Taip. 

— Velnias. 

— Vienu metu maniau, kad tikisi jį įveikti. 

— Ar sakė tau? 

— Ne. Bet supratau, kad vienu metu taip galvojo. Kai vis- 
kas dingsta, gali užtekti ir valios. Keletą minučių ir aš tuo 
tikėjau. 

— Taip. 

— Paskiau jis prisiėmė kolektyvinę kaltę. O tada jau 
galas. 

— Ar nesakei, kad jis kalbėjo norįs tapti policininku? Kai 
buvo jaunas? 

— Ar aš taip sakiau? 

— Man rodos. 

Vinteris nusibraukė plaukus nuo kaktos. Sulaikė ranko- 
je storą kuokštą ant sprando. 

— Galbūt, kai pradėjau mokytis policijos mokykloje, - ta- 
rė jis. - Ar kai ketinau stoti. 

— Gal. 

— Senokai tas buvo. 

— Taip. | 

Keltas drebėjo, tarsi būtų snūduriavęs sąsiauryje, o da- 
bar prižadintas. Žmonės rinkosi savo daiktus ir segėsi striu- 
kes, taisydamiesi lipti. 

— Jis būtų buvęs pageidaujamas, —- tarė Ringmaras, žiū- 
rėdamas į Vinterio alkūnę. Vinteris paleido plaukus ir padė- 
jo rankas ant stalo. 

— Skaičiau, kad Anglijoje ieško homoseksualių policinin- 
kų, - tarė Ringmaras. 

— Ar jie nori turėti homoseksualių policininkų, ar ieško 
homoseksualų, kuriuos galėtų išmokyti policininkais? - pa- 
klausė Vinteris. 

— O koks skirtumas? 

— Atleisk. 

— Įvairialypė kultūra Anglijoje yra toliau pažengusi, - ta- 
rė Ringmaras. — Tai rasistinė ir seksistinė visuomenė, bet 
manoma, kad ir policininkų reikia įvairių rūšių. 

— Taip. 

— Gal ir mes gausim homoseksualą. 

— Ar nemanai, kad jau turim? 

— Tokį, kuris drįstų prisipažinti. 

— Jei būčiau homoseksualus, prisipažinčiau, po šios die- 
nos, - tarė Vinteris. 

— Mhm. 

— O gal net anksčiau. Taip, ko gero. 

— Taip. 

— Neteisinga likti nuošaly. Tik pajunti velnionišką ben- 
drą kaltę. Ir tu neši tą naštą, - tarė Vinteris ir Žvilgtelėjo į 
kolegą. 

— Taip, - tarė Ringmaras, - aš kupinas kaltės. 

Draugija prie didžiųjų langų, regis, vėl ketino užtraukti 
dainelę apie laisvę, jei tik būtis nebūtų atrodžiusi tokia sunki. 
Keltas praplaukė pro švyturį. Vinteris žvilgtelėjo pro langą. 

— Ar nenorėtum užlipti ant denio ir pasveikinti miestą? — 
paklausė jis. 

— Lauke šalta, - tarė Ringmaras. 

— Manau, man to ir reikia. 

— Suprantu. 

— Ar tikrai? 

— Nebandyk mano kantrybės, Erikai. 


Diena buvo besibaigianti, pilka. Automobilių denis žvil- 
gėjo blausiai, kaip anglis. Uolos aplink keltą buvo tos pačios 
spalvos kaip dangus. Nelengva pasakyti, kur baigiasi viena 
1r prasideda antra, pamanė Vinteris. Staiga atsiduri dangaus 
karalystėj, net nežinodamas. Strykt nuo uolos ir jau ten. 

Kai jie palindo po tiltu, atėjo vakaras. Visur švietė mies- 
to žiburiai. Kalėdos praėjo, o sniegas kur ne kur ištirpo. Stip- 
rus šaltis sustingdė bjaurastį kaip nuotraukoje. 

— Kai klausi, sakoma, kad sausio pabaiga yra bjauriausia 
per visus metus, bet kai ateina sausio pabaiga, neatrodo blo- 
giau nei! kitu laiku, - tarė Ringmaras. 

— Ne. 

— Vadinasi, arba taip velniškai bjauriai jautiesi visus me- 
tus arba visad esi kaip princas, - tarė Ringmaras. 

— Taip. 

— Norėčiau būti princas. 

— Argi taip blogai? 

— Kažkada maniau, kad esu kronprincas, bet taip nėra. 

Vinteris neatsiliepė. 

— Kiek tau metų? Trisdešimt septyneri? Kriminalinės po- 
licijos komisaras ir trisdešimt septyneri, ar trisdešimt pen- 
keri, kai juo tapai. Po galais. 

Miesto garsai tapo aiškesni. 

— Tai gerai, Erikai, - kalbėjo toliau Ringmaras, - gerai. 
Bet jei aš ir turėjau kokios vilties, tai ji pražuvo šitoj konfe- 
rencijoj. 

— Kokioj konferencijoj? 

— Konferencija visiems tebenorintiems kilti aukštyn. 

— Ak, tiesa, - tarė Vinteris. 

— Tavęs nebuvo. 

— Ne. 

Vinteris stebėjo eismą greitkeliu apačioje. Automobilių 
judėjimas jam atrodė panašus į vingiuojantį jonvabalį. 

— Tiesą sakant, aš visai ne karjeristas, - tarė Ringmaras. 

— Tai kodėl tiek daug šneki apie tai? 

— Bandau įveikti nusivylimą. Kartais tai natūralu net tam, 
kuris patenkintas savo kuklia dalia. 

— Po galais, juk tu kriminalinės policijos komisaras. 

Ringmaras neatsakė. 

— Ir turi aukštą postą kaip visuomenės patikėtinis, - ta- 
rė Vinteris. - Nesi princas, bet esi didvyris, — kalbėjo jis 
toliau, traukdamas nosimi vakaro orą. Vėjas kaip rupi drus- 
ka pūtė veidan. Keltas trinktelėjo į prieplauką. 

1s žygiavo Sent Džono Hlilu į 
rytus, Klaphemo stoties garsai supo jį, bet jis beveik nieko 
negirdėjo. Traukiniai tapo didesni ir greitesni, bet triukšmo 
kelia mažiau, galvojo jis. 

Užėjo į kavinę, užsisakė ąsotėlį arbatos ir atsisėdo prie 
lango. Girdėjo statybininkų balsus kampe, vyrai triukšmin- 
gai pusryčiavo, bet jis nesiklausė. Lauke ėjo žmonės, dau- 
gelis traukė į rytus link Lavender Hilo ir parduotuvės. A7- 
ding and Hobbs parduotuvėje visada šventė, pamanė jis. Čia 
sukūrėme neturtingųjų Ha770ds. Prastuoliai ir vargšai gy- 
vena pietuose už upės. 

Lauke visi ėjo įraudusiais skruostais. Viduje jis irgi jau- 
tė žiemą, iš drabužių kvapo ir skersvėjo nuo varstomų du- 
rų. Šiaurės vėjai siautė virš pietinio Londono, o žmonės kaip 
paprastai buvo nepasiruošę. 

Mes labiausiai iš viso pasaulio esame nepasiruošę, pa- 
manė jis. Valdėme visą pasaulį, bet taip ir nepermanėme 
orų ir vėjų. Tebegalvojame, kad pasaulio orai turi prisitai- 
kyti prie britiškų drabužių, ir niekad nepasikeisime. Šąla- 
me iki mėlynumo. 

Kriminalinės policijos komisaras Stivas Makdonaldas pa- 
mėgino gerti arbatą, bet ji buvo jau per stipri. Geriame dau- 
giausiai arbatos visame pasaulyje, bet nemokame jos virti. 

Iš pradžių ji visad per silpna, pabaigoj per stipri, o tame tar- 
pe per karšta, kad galėtum gerti, ir šiandien mano bjauri 
nuotaika, todėl lenda tokios juodos mintys. 

— ...o tada pasakiau, kad tai kainuos vieną alaus, šunsnu- 
ki, - tarė vienas statybų darbininkas, baigdamas istoriją. 

Visoje kavinėje tvyrojo riebalų tvaikas, ir oras atrodė rie- 
bus. Kai žmonės įeidavo ir žingsniuodavo nuo vieno galo į 
kitą, likdavo pėdsakas. Kaip Sibire, galvojo Stivas Makdo- 
naldas. Ne taip šalta, bet apskritai ore tvyro tas pats pasi- 
priešinimas. 

Jis išėjo į gatvę ir iš vidinės švarko kišenės išsitraukė 
telefoną. Surinko numerį ir ėmė laukti, spoksodamas į apa- 
rato langelį. Pakėlė akis ir pamatė keleivius, išeinančius pro 
akmeninį geležinkelio stoties portalą. 

— Alio, — pasigirdo balsas kitame telefono gale. 

— Aš jau čia. 

— Taip? 

— Tikriausiai pasiliksiu visą dieną. 

— Nori pasakyti, visą Žiemą. 

— Ar tai pažadas? 

Makdonaldas nesulaukė atsakymo. 

— Pradedu nuo Mankaster Roudo. 

— Ar apėjai tvenkinį? 

— Taip. 

— Ir? 

— Galimas daiktas. Tai viskas, ką dabar galiu pasakyti. 

— Gerai. 

— Manau, užeisiu į Dadlį. 

— Jei spėsi. 

— Pastovėsiu ten dar šiek tiek. 

— Pakalbėsim apie tai paskiau, - tarė balsas, ir ryšys 
nutrūko. 

Makdonaldas įsidėjo telefoną į vidinę kišenę ir pasuko 

į pietus Sent Džono Roudu, palaukė tarpelio Batersi Rai- 
zo automobilių sraute ir toliau nužygiavo į pietus Nort- 
kot Roudu. 

Šato Roudu pasuko į rytus ir ilgesingai pažvelgė į „Ere- 
lių“ aludės fasadą. Vėliau. Galbūt gerokai vėliau. 

Nuėjo tris šimtus metrų ir pasuko į Mankaster Roudą. 
Daugiabučiai namai santūriai švytėjo sausio saulėje, plytos 
ir dažai drauge su šaligatvio plytelėmis liejosi viena bespal- 
ve žiemos spalva. Ryškus kontrastas buvo pasirodęs pašti- 
ninkas su krepšiu ant ratukų, raudona spalva badė akis. Pa- 
matė jį skambinant prie durų. Laiškanešys visad skambina 
du kartus, ir Makdonaldas, atidaręs metalinius vartelius, įsu- 
ko pro žemas duris. Čiupo durų belstuką ir pabeldė į duris. 
Grubus būdas pranešti apie savo atvykimą, pamanė jis. 

Durys atsidarė, kiek leido grandinėlė, tamsoje jis įžvelgė 
veidą. 

— Taip? 

— Ar čia gyvena Džonas Andertonas? — paklausė Makdo- 
naldas, vidinėje kišenėje ieškodamas pažymėjimo. 

— Kas teiraujasi? 

— Policija, — tarė jis ir parodė tarnybos kortelę, - skam- 
binau anksčiau. 

— Džonas pusryčiauja, - tarė moteris, tarsi tai trukdytų 
susitikti. Nori, kad nueičiau šalin ir ji galėtų baigti kepti 
savo silkes, pro durų plyšį jis užuodė aitrų susvilusios sil- 
kės kvapą. 

— Tai neužtruks, - tarė jis. 

— Bet... 

— Neužtruks, - pakartojo jis ir įsidėjo pažymėjimą. Už 
durų išgirdo barškesį, moteris nuėmė apsauginę grandinė- 
lę. Laukė. Tikriausiai kainavo baisybę, pamanė jis. Pačių du- 
rų priežiūrai nebeliko pinigų. Greitai durys sugrius nuo ge- 
ležies svorio vidinėje pusėje. 

Ji atidarė ir pasirodė jaunesnė, nei jis manė. Nebuvo graži, 
bet jauna, o netrukus praras ir jaunystę. Gal jau dabar grau- 
žiasi, pamanė jis. 

— Prašom, - tarė ji ir kryptelėjo vidun. - Džonas netru- 
kus ateis. 

— Vesk jį čia, po galais, - prieškambaryje pasigirdo vy- 
riškas balsas. Skambėjo neaiškiai ir beprasmiškai garsiai. 
Jo burna pilna kiaušinienės, pamanė Makdonaldas. O gal 
kumpio. 

Virtuvė priminė Kė:M:s kavinę Sent Džono Hile, oras 
buvo pritvinkęs taukų nuo silkės keptuvėje. 

Vyriškis buvo tvirtas, raudono veido. 

Viliuosi, nenumirs, kol čia būsiu, pamanė Makdonaldas. 

— Ar galiu pavaišinti policijos valdžią silkės uodega? — 
paklausė vyriškis ir bakstelėjo į žmoną ir į viryklę, tarsi 
siūlydamas lankytojui pasirinkti vieną 1š jų. 

— Ačiū ne, - tarė Makdonaldas, - pusryčiavau. 

— Kepta su kari, - tarė Džonas Andertonas. 

— Vis tiek ne. 

— Tai ko tada norėtum? — paklausė jis, tarsi policininkas 
būtų atėjęs alkio numarinti. —- Ar nenorėtum mėsainio? - kal- 
bėjo jis toliau ir nusišypsojo atkišdamas nuodingai ir gelto- 
nai blizgančius dantis. - Bigmako? 

— Mielai išgerčiau arbatos, —- tarė Makdonaldas. 

— Pienas baigėsi, —- tarė moteris. 

— Bus gerai, - tarė Makdonaldas. 

— Neturim cukraus, —- tarė moteris ir pažiūrėjo į savo 
vyrą. 

Jei čia jos vyras, pamanė Makdonaldas. 

Vyriškis nieko nesakė. Apžiūrinėjo lankytoją. Jie šaiposi 
iš manęs, pamanė Makdonaldas. Galiu paprašyti jos įberti 
šiek tiek kari. | 

— Prašau, - tarė moteris ir pastatė priešais jį puodelį. 

Makdonaldas paėmė jį ir gurkštelėjo. Arbata buvo gera, pa- 
kankamai stipri, ne per karšta. 

— Vis dėlto turėjom truputį cukraus, - tarė moteris. 

— Garbė sulaukti policijos apsilankymo, - tarė vyriškis. — 
Nesitikėjau, kad vaikštot į namus, maniau, vidury nakties 
vežat į Jardą vien tik tam, kad patvirtintum savo žiurkėno 
dingimą. 

Makdonaldas nieko nesakė. Brangusis Džonas nervin- 
gas kaip ir kiti, pamanė jis. Plepėjimas tai įrodo. Gal jis kem- 
ša šias groteskiškas porcijas, norėdamas numalšinti savo 
nerimą. 

— Mes vertinam, kad užmezgėt kontaktą su mumis, po- 
nas Andertonai, —- tarė jis ir išsitraukė užrašų knygelę bei 
pieštuką iš dešinės švarko kišenės. Striukę pakabino prieš- 
kambaryje ir patikrino, kad mobilusis telefonas liktų švar- 
ke, o ne striukėje. 

— Esu atsakingas pilietis, kaip ir visi kiti, - tarė vyriškis 
1r iškėlė aukštyn rankas lyg pozuodamas Bendruomenių rū- 
mų statulai. 

— Mes vertinam tai, - tarė Makdonaldas. 

— Nors nedaug turiu kuo pradžiuginti, —- tarė vyriškis taip 
kukliai, kad net netiko jo būdui. 

— Matėt vyriškį, - tarė Makdonaldas. 

— Vadink mane Džonu. 

— Matei vyrą, kuris kalbino vaikiną, Džonai. 

— Buvo prietema, aš sėdėjau „Vėjo malūne“, o kai išgė- 
rėm keletą stiklų, kažkas pasakė, kad vakaras... 

— Man labiausiai įdomu, kas nutiko prie Maunt Pondo, - 
švelniai tarė Makdonaldas. 

— Kaip sakiau, - tarė vyriškis patylėjęs. - Buvo priete- 
ma, aš vienas ėjau iš aludės Vindmil Draive ir pasukau link 
tvenkinio. 

— Kodėl? 

— Nesuprantu klausimo. 

— Ar ne paprasčiau būtų buvę eiti tiesiai gatve? 

— O koks skirtumas? 

Makdonaldas nieko nesakė. 

— Jei taip velnioniškai svarbu, tai norėjau nusišlapint, — 
tarė vyriškis ir žvilgtelėjo į moterį. 

Ji baigė triūsti prie viryklės ir liko stovėti su rankšluosčiu 
rankoje. Stovėjo nusisukusi į langą gatvės pusėn. 

— Tarp tvenkinio 1r Bandstendo yra gera vietelė, jei 
prispiria reikalas Žygiuojant 1š aludės namo, - tarė An- 
dertonas. 

— Stovėjai prie tvenkinio, - tarė Makdonaldas. 

— Stovėjau visai prie tvenkinio, o kai baigė varvėti, pa- 
mačiau ateinant tą tipą, apsikabinusį berniuką. 

— Apsikabinusį? 

— Tipas laikė jį apkabinęs, taip. 

— Kodėl vadini jį tipu? 

— Buvo panašus į tipą. 

— Kaip jie atrodo? 

— Jei būčiau visiškai sąžiningas, sakyčiau, kad jie pana- 

— Į mane, - pakartojo Makdonaldas. 

— Seniai nekirpti plaukai, odinė striukė, aukštas ir at- 
kaklus su kažkokiu juodaplaukio grubumu, kuris gali įvary- 
ti baimės, - tarė Džonas Andertonas. 

— Kitaip tariant, kaip aš, - tarė Makdonaldas. 

— Taip. 

Šitas vyrukas tikras lobis, pamanė Makdonaldas. Iš pa- 
žiūros jis skęsta cholesterolyje, bet jo žvilgsnis aštrus. 

— Ar tu ramiai stovėjai ir žiūrėjai į juos? — paklausė poli- 
cininkas. 

— Taip. 

— Papasakok savo žodžiais, ką matei. 

— Kokiais kitais žodžiais dar galėčiau šnekėti? 

— Tik pasakok. 

Vyriškis pavertė puodelį priešais save, pažvelgė į jį, pa- 
siekė arbatinuką ir prisipylė puodelį skysčio, patamsėjusio 
per tą laiką, kol jie kalbėjosi. Gurkštelėjo ir išsiviepė. Brūkš- 
telėjo per plikę. Oda išsitempė, švelniai paraudo, raudonu- 
mas dar laikėsi keletą sekundžių. 

— Stovėjau ten ir nelabai domėjausi. Tik į tuodu ir galė- 
jau žiūrėti. Pagalvojau, kad tas tipas dvigubai didesnis ir 
dvigubai vyresnis už vaikiną, bet priešais mane ne tėvas ir 
sūnus. 

— Bet vyriškis laikė vaikiną apkabinęs. 

— Taip. Bet jis labiau to norėjo negu vaikinas. 

— Kodėl gi? 

— Kodėl? Buvo matyti, kas labiau suintersuotas. 

Makdonaldas pažvelgė į savo knygelę. Kol kas nieko ne- 
užsirašė. 

Kuo mažiau rašau, tuo mažiau tenka jaudintis paskiau 
per tyrimą, pamanė jis. 

— Ar pastebėjai prievartą? 

— Kas yra prievarta, o kas nėra prievarta, - tarė Džonas 
Andertonas tarsi dėstydamas filosofiją Londono univer- 
sitete. 

— Ar pastebėjai prievartą, tavo supratimu? — paklausė 
Makdonaldas. 

— Jis netampė to vaikino. 

— Ar girdėjai ką nors? 

— Girdėjau balsus, bet jie buvo per toli, kad galėčiau su- 
prasti žodžius, —- tarė Andertonas ir atsistojo. 

— Kur eini? — paklausė Makdonaldas. 

— Užkaisiu vandens, jei galima. 

Makdonaldas neatsakė. 

— Ar galima? 

— Žinoma. 

— Ar niekad nepagalvojai, kokia kalba jie šnekėjosi? — pa- 
klausė Makdonaldas, kai vyriškis grįžo nuo viryklės ir vėl 
atsisėdo. 

— Ne. Buvau tikras, kad angliškai. Ar tai buvo ne anglų 
kalba? 

— Nežinom. 

— Kodėl tai turėtų būti ne anglų? 

— Ar atrodė, kad jie supranta vienas kitą? 

— Atrodo, daugiausiai kalbėjo didysis, taip, panašu, kad 
jie suprato vienas kitą. Bet jie neilgai ten stovėjo. 

— Ne. 

Nuo viryklės pasigirdo švilpimas, Andertonas atsisto- 
JO, nuėjo ten ir ėmė taisyti arbatą, atsukęs nugarą Makdo- 
naldui. 

— Kaip tik norėjau išlįsti iš krūmų, kai jie nuėjo, - tarė 
Džonas Andertonas, sugrįžęs atgal. 

— Ar jie tavęs nematė? 

— Nežinau. Berniukas atsisuko ir gal pastebėjo mane, bet 
dabar tas nebesvarbu, ar ne? 

Makdonaldas neatsakė. 

— Jis negyvas, ar ne? 

— Kaip ilgai sekei juos žvilgsniu? 

— Nestovėjau, kol juos praris horizontas, norėjau namo 
pažiūrėti Eastenders. Man bestovint, greitai sutemo. 

— Į kurią pusę jie nuėjo? 

— Į pietus. Tiesiai į pietus per Vindmil Draivą. 

— Mums reikės tavo pagalbos sudaryti geram to žmogaus 
atvaizdui. 

— Geram atvaizdui? Juk negaliu meluoti, tiek mažai te- 
matęs. 

Makdonaldas atsiduso. 

— Okej okej, kartais per daug įsismaginu. 

Makdonaldas kažką užsirašė. 

— Aišku, padėsiu kiek galėdamas. Taip nėra, kad nesu- 
prasčiau viso rimtumo. Po galais, vargšas berniukas. Ir jo 
tėvai. 

Makdonaldas nieko nesakė. 

— Aš paskambinau, ar ne? — kalbėjo toliau Andertonas. — 
Iškart, kai tik perskaičiau apie tai Sowth London Press, pa- 
skambinau. 

— Vertinam tai. 

— Tikiuosi, greitai prigriebsit tą bjaurybe. Mes visi jus 
remiam, - tarė Džonas Andertonas, o Makdonaldui pasiro- 
dė, kad jis turi galvoje ir senųjų kolonijų gyventojus. 


Kai jis išėjo į Mankasterį, buvo graži diena. Taip giedra 
būna tik pietiniame Londone, pamanė jis. Reikia ko nors po 
visų kipšo arbatų. Gerklė kaip veltinis. 

Jis nuėjo atgal į pietus link Šato Roudo ir užsuko į „Ere- 
lius“. Buvo pusvalandis iki lenčo sambrūzdžio. Barmenas 
atrodė susirūpinęs, jis žiūrėjo į Makdonaldą kaip į svečią, 
turėjusį gėdos pasirodyti prieš sutartą laiką. 

Makdonaldas priėjo prie baro ir užsisakė alaus. Barme- 
nas nurimo, kai suprato, kad ilgšis neketina valgyti. Juk ne- 
galiu nuolat traukyti inkstų pudingo iš orkaitės, pamanė jis. 
Kas gi būtų? 

Makdonaldas laukė, kol nuskaidrės drumzlės bokale. Kaip 
žiemos diena į pietus nuo upės, galvojo jis. Viskas paaiškė- 
ja tam, kuris turi kantrybės laukti. 

Jis gėrė lyg ištroškęs. 

Viskas išryškės, nuskaidrės ir taps permatoma, manė jis. 

Jis pamatė keletą ankstyvų svečių, įeinančių iš gatvės. 
Barmenas sustingo. Antros pintos jam teko palaukti trimis 
sekundėmis ilgiau. 

Makdonaldas pagaliau prasibrovė tarp automobilių į pie- 
tinę gatvės pusę ir nuėjo į Dudlio viešbutį prie Kotli gatvės 
kampo. 25 svarai už naktį. Apmokėta iš anksto. 

Jis sulaužė antspaudą ir dabar stovėjo vidury kambario. 
Aiškiai jautė kraujo dvoką. Kraujo smarvė nėra mums ne- 
pažįstama, bet šitaip šlykščiai dar nesijaučiau, pamanė jis. 

Jis užaugo kaime ir matė skerdžiant tūkstančius kiaulių, 
bet tada taip nesmirdėjo. Nuo žmogaus kraujo saldumo 
svaigsta galva. 

Jie atėjo čionai. Tai atsitiko iškart po to, kai juos matė 
Džonas Andertonas, pamanė jis. Jei tai buvo jie. Čia buvo 
berniuko kambarys. Čia jis gyveno dvi dienas. Kodėl čia gy- 
veno? Kodėl jaunuolis, besilankantis Londone, gyveno Klap- 
heme? Klaphemui nieko netrūksta, bet jaunas keliautojas tu- 
rėjo apsistoti pigiose vietelėse Beisvoteryje. Arba prie Pe- 
dingtono. Ten būna kitų jaunų svetimšalių. Būtų galėję apginti. 

Kai berniukas atsikraustė, apmušalai turėjo silpną gel- 
toną atspalvį. Dabar spalva buvo kitokia. 

Stivas Makdonaldas užsimerkė ir pabandė paklausyti, kas 
liko sienose. Po kelių minučių išgirdo riksmą, kurį nutrau- 
kė siaubingas grindimis velkamo žmogaus kūno garsas. 

Makdonaldas pajuto galvos skausmo tvinksnį po dešine 
akimi, tarsi priminimą, kad jis gyvas. 

Kodėl berniukas atsivedė vyriškį čia? Ar tik dėl sekso? 
Žadėjo seksą ar visai ką kita? Gal narkotikai? Kodėl, po per- 
kūnais, galvojo Makdonaldas. Tyrimas bus ilgas arba visiš- 
kai trumpas. 

Kodėl čia? Ar berniukas pažinojo žmones Klapheme ar 
Batersyje? Ar toliau Brikstone? 

Berniuką apiplėšė, bet čia ne apiplėšimas. Viskas atsiti- 
ko paskiau. 

Jis neturi jokių kitų asmenybės įrodymų, tik dantis, o 
šie ne britiški, pamanė Makdonaldas. 

Berniukas parašė savo vardą ir gimtąjį miestą, kai užsi- 
registravo šitame nutrintame B4B pasaulio centro pietinė- 
je dalyje. Už to galėjo užsikabinti. Jo vardas buvo Peras 
Malmstriomas, ir jis nurodė, kad atvyko iš Geteborgo. 

Tai Švedijos vakarinė pakrantė, galvojo Makdonaldas. 
Berniukas buvo šviesiaplaukis kaip 1r visi kiti švedai. Ko- 
dėl britai nėra tokie šviesiaplaukiai? Tas pats sunkus dan- 
gus ir tie patys vėjai. 

Žinia jau pasiekė Geteborgo policiją, galvojo jis. Jei In- 
terpolas dirba kaip reikia. | 

Vėl užsimerkė, pasiklausė sienų spiegimo, grindų 
riksmo. 

E iėjos įvyko centre. Bu- 
vo neįmanoma nustatyti tikslios vietos, bet vaikinas ir vy- 
ras buvo pastebėti Šaltinio parke. Niekas nepaliudijo matęs 
juos kartu anksčiau. Dar niekas nepaliudijo. 

Ko gero, trys asmenys matė juos po Šaltinio parko, dėl 
to buvo be galo daug spėlionių. Galbūt net daugiau nei trys. 

Tie du buvo kartu, bet nepanėšėjo į tėvą su sūnum. 

Berniuko plaukai buvo tamsūs, nukirpti „laiptuotais kar- 
čiukais“, tai pastebėjo du asmenys, o kadangi kriminalinės 
policijos komisaras Erikas Vinteris žinojo, kaip įvairiai liu- 
dijimai gali nutolti nuo teisybės, pastebėjo, kad čia galima 
užsikabinti. 

Visada yra už ko užsikabinti, galvojo jis, eidamas palei 
Moseno sporto aikštyną. Gali atrodyti, kad nepasistūmėjai 
nė vienu milimetru, bet reikia laukti. 

Žvyruotos futbolo aikštės laukė apačioje, prisimindamos 
judėjimą; pavasario žaidėjai išpurtys viens kitam kailius po 
trejeto mėnesių, o sušalęs žvyras, spindintis kaip plienas, 
taps minkštas, kvepės, garuos šarmu ir tepalu. 

Futbolas ne sportas, mąstė Vinteris. Kelių kankinimas, 
o aš nejaučiu savo keliuose palaidų kaulelių. Galėjau šio to 
pasiekti, bet nepakankamai dažnai susižeisdavau. 

Niekas neprisiminė, kaip atrodė vyriškis. Bet kiekvie- 
nas liudytojas turėjo labai aiškų jo paveikslą. Jis buvo aukš- 
tas, vidutinio ūgio arba nedidukas. „Palyginti su berniuku? — 
paklausė Vinteris. „Ne, palyginti su tramvajumi“, — atsakė 
vienas, o Vinteris užsimerkė, kad dingtų visas blogis ir ne- 
sąmonės. 

Vyro plaukai buvo šviesūs, juodi ir rudi. Vilkėjo eilutę, 
odinę striukę ir tvido švarką. Buvo su akiniais, be akinių ir 
su saulės akiniais. Ėjo sukumpęs arba tiesus, kojos buvo 
kreivos arba tiesios ir ilgos. 

Kaip atrodytų pasaulis, jei visų nuomonės sutaptų, jei 
visi matytų vienodai, pagalvojo Vinteris. 


Vaikinas buvo tamsiaplaukis, tą pats Vinteris galėjo pa- 
matyti. Ar jie buvo nukirpti „laiptuotais kirpčiukais“, nebe- 
buvo galima nustatyti. Trečio aukšto ketvirtame kambaryje 
kairėje, skaičiuojant nuo laiptinės, Čalmerio studentų ben- 
drabutyje aukštaūgis kriminalistas laukė, kol technikai ir 
teismo gydytojas baigs pirmuosius neatidėliotinus darbus. 
Kūnas jau buvo išneštas. 

Jis užuodė kraujo kvapą ant sienų. Tai ne kvapas, pagal- 
vojo jis, o smarvė, daugiau nutuokiama, 0 ne iš tiesų junta- 
ma. Spalva, svarbiausia spalva. Išblukusi gyvenimo spalva, 
pasklidusi ant tų geltonų kaip šlapimas sienų. 

Dešinėje įspindo saulė ir nukreipė aitrią šviesą į sieną 
priešais jį. Kai jis prisimerkė, spalvos dingo, o siena pavir- 
to apšviestu stačiakampiu. Jis prisimerkė. Paskiau užsimer- 
kė ir išgirdo, kaip kraują atskiedė šalta saulės šiluma ir kaip 
siena ėmė šaukti, kas čia nutiko prieš mažiau kaip dvylika 
valandų. 

Riksmas stiprėjo, Vinteris užsikimšo ausis, perėjo per 
kambarį ir atidarė duris į koridorių. Kai uždarė duris iš pas- 

kos, išgirdo kauksmą viduje ir suprato, kad tyla buvo tokia 
pat kurtinanti ir tada, kai viskas įvyko. 


Jis praėjo pro šalį, apsisuko ir grįžo. Buvo šeštadienis. 
Popietė buvo bespalvė, ne tokia kaip įranga bare ir už jo 
esančiame restorane. Spalvos buvo švelnios ir atsargios, bet 
ryškios, palyginti su žiema lauke. Vasarą jos teikė svečiams 
vėsą. Dabar šildė. Juhanas dirbo su geru interjero architek- 
tu, pagalvojo Vinteris ir atsisėdo prie vieno 1š dviejų stalų 
palei langą. Mergina priėjo prie jo, ir jis užsisakė stiklą tam- 
saus salyklo viskio. 

— Su ledu? —- paklausė mergina. 

— Atsiprašau? 

— Ar reikia ledo į viskį? —- paklausė ji dar kartą. 

— Juk aš užsakiau Lagavulino, - tarė jis. 

Mergina žiūrėjo į jį nesuprantančiomis akimis. Ji visiš- 
kai nauja ir niekuo dėta, pamanė jis. Bolgeris nespėjo jos 
išmokyti. Nieko nesakysiu. 

— Be ledo, - tarė jis, mergina nuėjo nuo stalo baro link. 
Po penkių minučių ji grįžo su gėrimu plačioje storoje taurė- 
je. Vinteris pažvelgė į judėjimą gatvėje. Jie judėjo kaip ul- 
trarapido juostoje, nesustingę, bet ir ne visai laisvi. Vinte- 
ris įsivaizdavo: tuoj ateis pavasaris, tada vaikščiosiu be ko- 
jinių 1r be batų. 

— Senokai buvai, — tarė Bolgeris, priėjęs prie stalo ir at- 
sisėdęs priešais Vinterį. 

— Taip. 

Juhanas Bolgeris žvilgtelėjo į Vinterio viskio taurę. 

— Ar ji paklausė, ar norėsi ledo? 

— Ne, - tarė Vinteris. 

— Ne? 

— Mano supratimu, ji moka dirbti, - tarė Vinteris. 

— Meluoji, geraširdis kipše, bet tai nesvarbu. Iš tiesų, ji 

nekalta. Nemažai lankytojų pageidauja viskio su ledu. Ne vi- 
si tokie snobai kaip tu, - tarė Bolgeris ir vyptelėjo Vinteriui. 

— Pabandyk su stikliukais. 

— Turiu spintoje, bet dar praeis laiko, kol priprasim, — 
tarė Bolgeris. 

— Tamsų viskį galima patiekti naujuosiuose viskio stik- 
liukuose, - tarė Vinteris. - Kai kurie pamanys, kad tai kvai- 
la, bet įmanoma. 

— Žinau, žinau. 

— Kartu išspręsi ledo problemą. 

— Genialu. 

Gatvėje pagyvenusi moteris paslydo ant apledėjusių ak- 
menų. Viena koja pakrypo, ji riktelėjo, kai kažkas lūžo. Pa- 
metė skrybėlę, o apsiaustas susitaršė. Odinė rankinė, kurią 
nešėsi, nulėkė šalin už keleto akmenų, švystelėjo, o daiktai 
išsibarstė pusračiu. 

Jie išgirdo moters riktelėjimą. Vyras ir moteris atsitūpė 
šalia jos, o Vinteris pamatė, kad vyriškis kalba mobiliuoju 
telefonu. Niekuo negaliu padėti, pamanė jis. Jei būčiau su 
uniforma, galėčiau išeiti ir nubaidyti smalsuolius, bet dabar 
neturiu įgaliojimų. 

Bolgeris su Vinteriu tylėjo. Netrukus iš Vakarinės uosto 
gatvės įsuko greitosios pagalbos automobilis, moterį užkė- 
lė ant neštuvų, ir automobilis nuvažiavo. Be sirenų. 

— Vėl ima temti, - tarė Vinteris. 

Bolgeris nieko neatsakė. 

— Vis dėlto jau pasisuko. Kai tik imi apsiprasti su tamsa, 
pasisuka, — tarė Vinteris. 

— Ar tave tai liūdina? 

— Man tai suteikia vilčių. 

— Gerai. 

— Manau, kad atsitiks kažkas baisaus, o aš pateksiu į patį 
sūkurį, — tarė Vinteris. —- Vėl atsitiks. 


32 Ake Edwardson 


— Skamba tikrai viltingai. 

— Tai mane liūdina. 

Bolgeris nieko neatsakė. 

— Man reikėdavo to... tikėjimo gėriu... bet dabar, atrodo, 
nebereikia, - tarė Vinteris. 

— Tai buvo tavo terapija. 

— Ar keistai skamba? 

— Taip. 

— Tada jaučiu, kad pasielgiau teisingai, - tarė Vinteris 1r 
nusišypsojo. 

— Ar atsisakei būti patikėtiniu? 

— Nesakiau taip. Sakiau, kad nebeketinu užsiimti patikė- 
tinio reikalais. 

— Koks čia skirtumas? 

— Policininkas neprivalo vien tik narplioti kaltės klausi- 
mus, kai Žmonės apgaudinėja ir žaloja vienas kitą, - tarė 
Vinteris. 

— O kas tada dirbs šitą purviną, bet būtiną darbą? - pa- 
klausė Bolgeris ir mostelėjo baro link. 

Vinteris neatsakė. Mergina priėjo prie stalo, ir Bolgeris 
paprašė Knokando be ledo, patiekto naujuose, aukštuose 
stikleliuose. 

— Ji priėmė užsakymą kaip paprasčiausią dalyką pasauly- 
je, - tarė Vinteris. 

— Dar yra vilties, - tarė Bolgeris, - tik ne tam, kas ver- 
čias1 nešvariu amatu po tavęs ar šalia tavęs. 

— Vadini tai amatu? 

— Žinai, ką turiu galvoj, - tarė Bolgeris ir paėmė stiklelį, 
kurį atnešė mergina. 

— Turiu naują rūpestį, - tarė Vinteris ir ėmė pasakoti. 

Bolgeris klausėsi. 

— Skausmas nurims ir pavirs kuo kitu, - tarė jis, kai Vin- 
teris nutilo. - Galėjai pasikviesti mane į laidotuves. Juk šiek 
tiek pažinojau Matsą. 

— Taip. 

— Jaučiuosi beveik... atstumtas. 

— Tai buvo ne mano reikalas, Juhanai. Man atrodė, kad 
pasimatysim ten. 

— Taip šlykštu... 

— Ką sakei? 

— Nieko. 

— Ką ten murmi? 

Bolgeris neatsiliepė. Pasilenkė, ėmė čiupinėti stiklelį. 
Kažkur patalpoje girdėjosi balsai. 

Vinteris tylėjo. Ar jau užteko, bent šį kartą? Ką tai reiš- 
kė? Reiškė, kad daugiau nenorėjo būti painiojamas, kai 
dingsta žmonės, nesvarbu, kaip tai atsitinka. Bet ta mintis 
šmėkštelėjo trumpai. Jis retai gerdavo alkoholį, beveik nie- 
kad. Tai spiritas kaltas. Jis sukėlė šias mintis Bolgerio ba- 
re. Bet jis dar negėrė. Ir negers, paleido stiklą ir atsisto- 
JO eiti. 

— Iki pasimatymo, Juhanai. 

— Kur eini? 

— Į kontorą. 

— Šeštadienio vakarą? 

— Nežinau, ar jau gana tų dingimų, - tarė Vinteris. - Gal 
kam nors manęs reikia. 


Interpolo pranešimas gulėjo ir laukė jo. Šitokią anglų kal- 
bą aš suprantu, pamanė jis skaitydamas. Po perkūnais, kada 
baigsis. Žinojo, kad beveik keturiasdešimties metų krimi- 
nalinės policijos komisarui naivu šitaip klausti. Jis jaunas, 
bet ne toks jaunas. 

Perskaitė. Smulkmenų nebuvo, jis ir nesitikėjo. Infor- 
macijos pakako. 

Peras Malmstriomas. 

Ką, po galais, ten veikei? 

Išgirdo savo paties sunkų atodūsį ir pakėlė telefono ra- 
gelį. Kas nors turės pranešti artimiesiems, kurie galbūt gy- 
vena mieste, ir pats žinojo, kad jis, Erikas Vinteris, imsis 
šios užduoties. Nebuvo visiškai įprasta, kad tyrimo vado- 
vas praneštų sunkią žinią likusiems gyviesiems. Svarbiau- 
sia, kad tai būtų patyręs policininkas. Vinteris užsikrovė už- 
duotį, kaip kitas užsiverčia ant pečių sunkų apsiaustą, lietui 
pliaupiant. Tiesiog būtina taip padaryti. 

Policijos darbe beveik nieko nėra lengvo ir švelnaus, o čia 
pats bjauriausias dalykas visoje mėšlo krūvoje, pamanė jis. 

Atvyksiu su žinia. 

Balsas telefono ragelyje pranešė jam adresą. Jau žinojo 
jį, nereikėjo nė tikrinti, bet tai buvo refleksas, noras trupu- 
tį sudelsti. 

Paskiau pasikalbės su Hane. Suprato, kad jam jos reikia. 


Trys butai įveikti. Ne pats veiksmas priversdavo adre- 
naliną kunkuliuoti kraujyje. Pajusdavo audrą viduje, kai 
trakštelėdavo spyna, bet ir ne tas. 

Velnioniškas laukimas. Pavirsti nematomu, bet būti ten, 
visiškai šalia, akys į visas puses. | 

Jis nuėjo. 

Ji nuėjo. 

Paskiau ilgas laukimas. Įpročiai. Kada žmonės grįžta? Kas 
išėjo į darbą, o kas tik apsuks ratelį aplink kvartalą? Kas 
mano pamiršęs įjungtą viryklę? Kas įsitikinęs, jog paliko 
šviesą bute, todėl priverstas grįžti ir patikrinti, kasdien. 

Į visa tai atsižvelgi, kai esi profesionalas. Jis dar ne vi- 
siškas profesionalas, bet daro pažangą. Dirba vienas, o tai 
privalumas. Vyrukai, dirbantys su automobiliais, visad būna 
dviese, bet jis nenorėjo niekuo pasitikėti. 

Jis perėjo laiptų aikštelę prie apatinio buto, palypėjo aukš- 
tyn, per tris sekundes atidarė duris ir pateko vidun. Jam 
sekėsi nepalikti pėdsakų ant durų staktos. 

Visame kūne pajuto šiltą spaudimą. Luktelėjo prieškam- 
baryje, kol nurimo pulsas. 

Žinojo, kad tyla yra draugas ir priešas kartu. Niekad ne- 
bildėdavo. Jei kas viršutiniame aukšte guli persišaldęs, jis 
neketina trukdyti. 

Pradėjo nuo svetainės, kadangi taip pasitaikė pirmąjį kar- 
tą ir toliau taip dirbo iš įpročio. Per šiuos keturis mėnesius 
ėmė pažinti žmonių svetaines. Laimė, kad neketinu vogti 
knygų, pamanė jis. Nedaug knygų Žmonės turi namuose. 
Aš įsilaužėlis, bet turiu namuose knygų. Esu įsilaužėlis, bet 
drauge vyras ir tėvas. 

Vieną ar du kartus jis turėjo kitokį darbą, bet daugiau 
apie tai nebegalvojo. Kai kurie ištveria, kai kurie neištve- 
ria, O jis jau pasirinko. 

Vyriškis, kuris čia gyvena, turi knygų. Suprato, kad vy- 
riškis skaito, bet nežinia, kokią literatūrą. Jo išvaizda nėra 
unikali, bet jos neužmirši, pamanė jis. 

Jei turėčiau daugiau laiko, mielai apžiūrėčiau viršelius. 
Jis išėjo ir negreitai grįš, bet nenoriu rizikuoti. 

Apieškojo stalčius ir pasienius, bet nerado nieko, tinka- 
mo jo darbui. Vėl išėjo į prieškambarį ir patraukė tolyn į 
miegamąjį. 

Lova stovėjo neklota, o šalia, už dviejų metrų nuo jos, 
gulėjo juodas šiukšlių maišas. Netuščias. Jis pačiupinėjo, pa- 
juto kažką minkšta, nutvėrė maišą už apačios ir pamažu iš- 
kratė jį. Ten buvo marškiniai ir kelnės, drabužiai vietomis 
permerkti kažkokiu sudžiūvusiu skysčiu, atrodė, kad jie pa- 
mirkyti kalkėse. 


Namuose jis buvo išsiblaškęs. Norėjosi apie kažką pa- 
galvoti, ir jis išėjo namo, daugiau nieko neieškodamas bute. 

Už langų snigo, jis juto skersvėjį pro lango plyšį. Iš savo 
vietos matė keletą vaikų, kurie graibė sniegą nuo žemės, 
vos spėjus jam nukristi. Pamatė savo sūnų su morka ranko- 
je. Nosis ieško besmegenio, pamanė jis. Tai primena man 
Maiklą Džeksoną. 

— Apie ką galvoji? - paklausė ji. 

— Ką? 

— Atrodai į kažką labai įsigilinęs. 

— Galvojau apie Maiklą Džeksoną. 

— Dainininką? 

Jis tebežiūrėjo pro langą. Ėmė ryškėti besmegenio kū- 
nas. Jau uždėtas liemuo. Vaikai suritino pilvą, bet be kojų. 
Nė vienas besmegenis pasaulyje neturi kojų, pamanė jis. 

— Ar galvoji apie dainininką Maiklą Džeksoną? - paklau- 
sė ji. 

— Ką? 

— Ne, nusiramink. 

Jis atitraukė žvilgsnį ir pažvelgė į ją. 

— Taip, tą Maiklą Džeksoną. Lauke matau Kalį su morka 
rankoje, jis stovi ir laukia, kol besmegenis, kurį jie stato, 
gaus galvą, o tada įtaisys nosį, - tarė jis ir vėl nusuko akis į 
langą. 

— Maiklas Džeksonas prieš keletą metų turėjo vargo dėl 
nosies, — kalbėjo jis toliau. 

— Nežinojau to. 

— Tikrai. Ar dar turi kavos? 

Ji atsistojo ir atnešė kavos nuo spintelės prie viryklės. 

— Kaip šiandien sekėsi? - paklausė ji, kai jis įsipylė į puo- 
delį pieno, paskiau kavos ir išgėrė. 

— Kas? 

— Atrodei keistokai, kai grįžai namo. 

— Aha. 

— Ne toks, kaip visada. 

Jis neatsakė. Apačioje galva jau atsidūrė savo vietoje, ir 
Kalis įtaisė nosį kažkur ten, kur bus veidas, kai akmenys 
pavirs akimis, o žvyras burna. 

— Ar dabar blogiau nei paprastai? 

— Ne. 

— Atrodydavai... žvalesnis pastaruoju laiku. 

— Galiausiai apsipranti su bedarbyste ir tada atsigauni. 

— Smagu, kad gali juokauti apie tai. 

— Nejuokauju. 

— Vis tiek smagu, — tarė ji ir nusišypsojo. 

— Darbo biržoje jie visad žvelgia pro šalį, - tarė jis po 
dviejų minučių tylos. 

— Pro šalį? 

— Sėdžiu su darbuotoja, bet ji niekad nežiūri į mane, mes 
kažką kalbame, bet ji visad žiūri kažkur už mano nugaros. 
Tarsi koks nelemtas darbas galėtų staiga atkėblinti už nu- 
garos. O gal ji nori pasprukti pro langą. 

— Tuoj atkėblins darbas, - tarė ji. - Jaučiu. 

Ji gerai mane pažįsta, pamanė jis. Bet kol kas nenujau- 
čia. Kai atsiras daugiau pinigų, gal ką nors supras, bet dar 
negreit. 

Gal iki to laiko gausiu teisėtą darbą. Pasitaiko stebuklų. 
Bet kai atkėblins, gal nebenorėsiu jo. 

Jis išvydo priešais save kraują. Kai stovėjo ten su drabu- 
žiais, jie, rodės, krutėjo, šaukė jam. 

Po perkūnais. Pagalvojo dabar apie juos, taip ir buvo. 

Nežinojo, kaip sugrūdo juos atgal į maišą, bet kažkaip 
pavyko, o kai išėjo iš miegamojo, vylėsi, kad viskas atrodys 
taip, kaip iki jam ateinant. Kodėl tas kipšas jų nesudegino. 
Aš nieko nemačiau. Nieko tokio nemačiau. 

aiudiiis rytą Erikas Vin- 
teris įsispoksojo į veidrodį. Pasilenkė į priekį ir ėmė apžiū- 
rinėti raukšles apie akis. 

Esu tuščiagarbis. O gal mąstau apie savo amžių todėl, 
kad visad buvau labai jaunas. Kontroliuoju save, nes noriu 
kuo ilgiau patikti moterims. 

Iš Vazos aikštės nieko nesigirdėjo. Ji plytėjo penkiais 
aukštais žemiau. Jis nusuko veidą nuo veidrodžio ir išėjo iš 
vonios. Butas buvo šimto trisdešimt šešių kvadratinių met- 
rų dydžio, trys kambariai ir didelė virtuvė, jis brangiai mo- 
kėjo už nuomą. Gyveno vienas ir turėjo pinigų. Žiemos die- 
ną butas buvo labai šviesus. Saulė kabojo ties langu. Galėjo 
atidaryti balkono duris, išeiti ir paliesti ją. 

Jis ką tik sugrįžo. Praleido darbe 1lgą rytą. 

Priėjo prie lango ir pažvelgė į vakarus. Beveik galėjo įžiū- 
rėti jūrą. Skubiai užkandęs ir kartu pasiklausęs Džono Kol- 
treino, jis apsisprendė. 

Ji išėjo iš miegamojo, bet jis norėjo būti vienas, ji priėjo 
prie indaujos, išgėrė stiklinę vandens ir nuėjo atgal į kam- 
barį ruoštis namo. 

— Ilgokai laukiau šiąnakt, - tarė ji išeidama. 


Jis pamažu važiavo palei upę. Spalvos sulindo atgal į že- 
mę, kai ėmė leistis sutemos. 

Atrodė, kad važiuoji per suodžius, kurie nelimpa. 

Staiga vakaruose užsidegė saulė, ir jis užsidėjo akinius. 
Dešinės akies kamputyje atsispindėjo pajuodiję kranai iš ki- 
tos upės pusės. Namai aplink jį įgavo naują lydyto švino at- 
spalvį. 

Nuvažiavo kiek galėdamas toliau, kuo arčiau jūros, 0 pas- 
kiau užsiropštė ant uolų. Jūra judėjo iš lėto, jis nusekė aki- 
mis paskutinį bangos lankstą į atvirą jūrą 1r pamatė, kaip 
ledas įsikirto į gyvą vandenį. 

Įlankas užklojo ledas. Jis pažvelgė į judančius žmones, 
žmones, vaikštančius ant užšalusio vandens. Dvi kompani- 
jos kilometro atstumu bandė šūktelėti viena kitai, bet žo- 
džiai susidurdavo kažkur tarp jų ir, trapiai žvangtelėję, nu- 
krisdavo ant ledo. 

Viršutinėje kišenėje suskambo telefonas. Audinys ir bal- 
tas vėjas aplink jį slopino garsą. 

— Čia aš, — tarė jis į mikrofoną. 

— Čia Lota. 

— Taip? 

— Kur esi, Erikai? 

— Ar tau svarbu? —- paklausė jis ir pasigailėjo. 

— Klausiu, nes noriu susitikti su tavim, - tarė ji. 

— Dabar? 

— Kuo greičiau, —- tarė ji, o jos balsą buvo sunku pažinti. 
Sesuo. Jų ryšys galėtų būti nuoširdesnis. Jį suėmė nerimas. 

— Ar kas nors atsitiko? 

— Ne. 

— Tai kas tada? 

— Kur tu esi, Erikai? — vėl paklausė ji. 

— Stoviu Amundo saloj ir žiūriu į jūrą. 

— Ar gali at... 

Balsas dingo. Vėjas aplink jį sustiprėjo, pačiupo jos balsą 
iš telefono ir nunešė virš ledo laukų. 

— Negirdžiu, ką sakai, — tarė jis, užsitraukė striukę ant 
ausies ir susikūprino. 

— Ar gali atvažiuoti? 

— Atvažiuoti? Kur? 

— Namo, - tarė ji, - namo, čionai. 

Vėjas vėl pačiupo jos balsą. 

— Ką? 

— „..noriu, kad atvažiuotum, - išgirdo jis. 

— Okej. Būsiu po pusvalandžio. 

Jis spustelėjo raudoną mygtuką, ir aparatas nutilo. Saulė 
prasiskverbė pro šimtą dangaus sluoksnių, nauja šviesa per- 
smelkė vietą, kur jis stovėjo ir žiūrėjo, bei visą kelią iki 
horizonto. 

Pamatė, kaip laivas tolumoje perkirto paskutinę liniją ir 
dingo nežinomybėje. 

Šviesoje žemė ir jūra staiga įgavo vienodą spalvą, o kai 
jis apsisuko ir nukulniavo įšalusiu kranto pakraščiu, pajuto 
perštint akis ir užsidėjo saulės akinius. Šviesa nublanko puse 
oktavos. 


Jie sėdėjo kambaryje su vaizdu į sodą. Durys į altaną bu- 
vo praviros tris centimetrus, ir Vinteris jautė silpną šalčio 
kvapą 1š lauko. 

Viduje mažai kas pasikeitę. Beveik atrodo, kad manęs 
čia nebuvo vieną priešpietę, pamanė jis. Pasikeitę tik tiek, 
kad kai kurios knygos išmainytos, o ore jaučiama balto šal- 
čio sruoga, kurios nebuvo, kai paskutinįsyk čia lankiausi. 
Taip retai atvykstu į svečius. 

Lota, susidėjusi plaukus lanku, atrodė gražiai, bet akys 
buvo pavargusios, o šokas sustingdęs jos veidą. Jos akių bal- 
tymai blizgėjo. Dėvėjo juodus džinsus, minkštą nertinį ant 
languotų marškinių, jai netrukus sueis keturiasdešimt. Dėl 
to ji nesirūpino. Visa tai dabar prarado reikšmę, pamanė jis. 

— Ką jis ten, Londone, veikė? — paklausė jis, daugiau- 
sia savęs paties. 

— Jis vadino tai „trumpa pažintine kelione“, tai buvo už- 
gaida, - tarė ji ir užsikėlė vieną koją ant kitos, o jis pamatė, 
kaip išsitempė audinys ties klubais. 

Jis nieko nesakė. Žinojo ir ruošėsi. 

— Jie visiškai sugniuždyti, - tarė ji. 

— Taip. 

— Ir aš taip jaučiuosi. 

— Taip. 

Ji pažvelgė į jį. 

— Tas vaikinukas, - tarė jis ir per vėlai pasigailėjo. 

Lota pravirko, tyliai ir švelniai kaip vakarykštis sniegas. 
Durys į verandą prasivėrė, ir aštrus vėjas įsiveržė į kamba- 
rį. Vinteris atsistojo, nuėjo per kambarį ir uždarė. 

Ji ėmė pasakoti, ojis klausėsi kaip tas, kuris nenori klau- 
sytis, bet neturi kitos išeities. Vaikinas iš gretimo namo su- 
laukė devyniolikos, išvažiavo į Londoną ir buvo ten nužu- 
dytas. Jis buvo kaimynas ir šiek tiek daugiau. 

Kai Vinteris paliko šią gatvę ir gyvenimą čionai, Peras 
Malmstriomas buvo vos kelerių metų. Jis ką tik baigė gim- 
naziją. Vinteris kartkartėmis jį pamatydavo, vaikinas pasi- 
darė nebe toks kūdikiškai apvalus, o jo veidas įgavo deramo 
rūstumo. 

Tokia tikrovė, pamanė Vinteris. 

— Suprantu, kad kalbėjaisi su Lase ir Karin, - tarė jis. 

— Iškart nuėjau pas juos. 

— Gerai. 

Jis netikėjo, kad kas nors kitas būtų drįsęs. Žinojo, kad ji 
išdrįso. 

— Ar buvai ten? — paklausė ji. 

— Taip. 

Tik tiek jis sumojo ištarti, atsakyti. Jis buvo ten, ir tai 

nieko nereiškė, bet gal galėjo trumpai sulaikyti pašėlusius 
jausmus, užremti jiems duris. 

— Mes nekalbėjom apie... smulkmenas, - tarė ji. - Tai 
yra, aš, Lasė ir Karin. 

Vinteris pajuto skausmą delne, atgniaužė ranką ir pažvel- 
gė. Pamatė, kad savo bukais nagais prakrapšė odą, žaizda 
švietė, kai žvilgtelėjo į ją. 

Nežinojo, ką sakyti. 

— Pasikalbėsiu dar su kuo nors, - netrukus tarė jis. 

— Karin sako, kad niekad sau nedovanos. 

— Kad išleido jį? 

— Taip. 

— Jam buvo devyniolika, jau suaugęs. 

Lota pažiūrėjo į jį. 

— Vėl nueisiu pas juos, - tarė jis. 

— Palauk, - tarė ji. —- Kai buvau ten... paskiau svarsčiau, 
ar skiriasi jausmai, jei tai atsitiko... tokiu būdu ar nelai- 
mė... ar liga. 

— Šokas stipresnis, bet praradimas toks pat, - tarė jis. — 
Kartais gali būti priešingai... kai kas nors žūsta nuo smur- 
to, tą įvykį taip sunku suvokti, kad tas, kuris liūdi, nesu- 
pranta, kas atsitiko. Tarsi nieko neatsitiko... dar, tarsi vis- 
kas tebuvo tik perspėjimas. 

— Lasei ir Karin taip nepasirodė. 

— Taip. 

— Einu, - pakartojo jis. 

A niu žiemos garsai atse- 
kė policininkus į vidų ir laikėsi drabužiuose, kylant liftu į 
ketvirtą tardymo skyriaus aukštą. 

Koridoriai buvo išlipinti plytelėmis, todėl kitais metų lai- 
kais čionai patekę garsai skambiai atsimušdavo į sienas. Žie- 
mą jie tik praslysdavo pro šalį kaip minkštos sniego gniūž- 
tės. Žiemą atsiranda tylos ratas visur ir aplink visus, pama- 
nė Vinteris, išlipęs iš lifto ir sukdamas už kampo. O gal 
sausis yra mano mėnuo. 

Kvapai tebebuvo drabužiuose, kai tardymo grupė susiti- 
ko posėdžių kambaryje. Didžiulės pirmųjų parų pajėgos pra- 
retėjo. Teliko mažesnė draugija. Kaip visada. 

Būryje tebebuvo penkiolika policininkų. Daugelis dabar 
sėdėjo čia. Buvo ankšta. Smirdėjo šalta drėgme ir automo- 
bilių išmetamosiomis dujomis. 

Bertilis Ringmaras, tyrimo vadovo pavaduotojas, buvo 
nemiegojęs ir pastebėjo, jog ir kiti nemiegoję. Ringmaras 
nesusišukavo prieš susitikimą, ir tai rodė padėties rimtu- 
mą. Jei kiltų karas ir aš būčiau plutonio šefas, pareikalau- 
čiau Bertilio į pavaduotojus, kitaip nė piršto nepakrutin- 
čiau, pamanė Vinteris ir paėmė aplanką, kurį padavė re- 
gistratorius. 

Jei tai būtų kitoks karas, pagalvojo jis. 

Registratorius buvo naujokas kriminalinėje policijoje, vI- 
sai jaunas, jis puikiausiai dirbo keletoje ankstesnių sudė- 
tingų tyrimo bylų, ir tyrimo vadovas Erikas Vinteris panoro 
jį pasilikti. 

Janė Miolerstriomas viską dėjosi į galvą. Atrodė, kad 
jis nieko nepamiršta. Jis prižiūrėjo pradinio tyrimo duo- 
menų bazę kaip savo nuosavybę. Mokėjo skaityti i1r mokė- 
jo rašyti. 

Kartais jie būdavo dviese, bet registratoriaus Janės už- 
tekdavo ir vieno. Vinteris nurijo seiles ir gerklėje pajuto 
peršulį, kuris laikėsi nuo pat ryto. 

— Kalbėkit, - tarė jis. 

Visi susižvalgė. Vinteris buvo griežtas kipšas ir jeigu lais- 
vai suteikė Žodį, vadinasi, šitai Žmogžudystei reikės daug 
kūrybiškumo. Arba žmogžudystėms. 

Visi tylėjo. 

— Larsai? 

Kriminalistas inspektorius pasimuistė. Atrodo, jo veido 
bruožai išryškėjo, kai jis tapo inspektorium, pamanė Vinte- 
ris. Kartais net beprasmės reformos atneša naudos. 

— Perskaičiau pranešimus iš Londono, - tarė Larsas Ber- 
genhemas. 

Jo veidas tikrai įgavo ryškių bruožų. Jis pasijuto tikras 
pektoriais naujame lėno padalinyje. Jis inspektorius. /mspec- 
tor. I am an insbector. What are you? Are you talking to me? 
Shut up and listen when I'm talking. 

— Taip? — tarė Vinteris. 

— Čia ta pirštinė. 

— Klausomės, - tarė Vinteris. 

— Kolegos Londone rado tame nakvynės kambaryje pirš- 
tinės atspaudą, o, kaip aš suprantu, Friobergas rado panašų 
čionai, bendrabutyje, - tarė Bergenhemas. 

— Teisybė, - tarė Vinteris. 

— Atspaudas paliktas toje pačioje vietoje abiejuose kam- 
bariuose. 

— Taip. 

— Gerai, - tarė Bergenhemas ir tarsi atsipalaidavo. 

Taigi taigi, pagalvojo Vinteris. Taigi taigi, švedas vaiki- 
nukas nužudytas Londone ir beveik tuo pačiu metu anglas 
vaikinukas nužudytas Londonėlyje, atvykęs čionai studijuoti 
švedų kalbos ir vandens technikos, ir tai įvyko panašiu bū- 
du, ir galbūt netrukus paaiškės, kad tai įvyko tuo pačiu bū- 
du, o tada nueisiu, atsisėsiu valgykloje ir imsiu piešti ratu- 
kus kavoje, išlaistytoje ant stalo. Kol nurimsiu. 

Tai bus neįprastas tyrimas. 

— Dar kai kas, - tarė Ringmaras iš savo mėgstamo kam- 
po. Jis visada ten stovėdavo, pirštais nesulaikomai brauky- 
damas žandenas, tai buvo panašu į kažkokį manikiūrą, bet 
iš tiesų tai jo mintys judėjo pirštuose. 

— Atspaudai, - tarė jis. 

Visi tylėjo. Vinteris pažiūrėjo į Ringmarą, luktelėjo, nu- 
rijo seiles ir vėl pajuto kažką kairėje gerklės pusėje. 

— Ar paskutiniuose pranešimuose iš Interpolo ir Angli- 
jos kalbama apie atspaudus? — paklausė Ringmaras. 

— Ne, - tarė Muiolerstriomas, — bet jie sako, kad dar ne- 
baigė nė pusės kambario. 

— Vadinasi, mes greitesni, - tarė vienas tardytojas, kuris 
netrukus su keletu kitų paliks pagrindinę grupę. 

— Tai nė kipšo nereiškia, — tarė Ringmaras, — nereiškia, 
kol nenustatėm tikslaus laiko. 

— Visai nemanau, kad prasideda lenktynės tarp Londono 
1r Geteborgo, - tarė Vinteris. 

— Taigi, - tarė Ringmaras. - Ką aš kalbėjau? 

— Apie atspaudus, — tarė Miolerstriomas. 

— Taip, - tarė Ringmaras. - Technikai rado tuos at- 

spaudėlius beveik vidury kambario ir sakosi jau žiną, ką 
jie reiškia. 

— Jie gana tvirtai įsitikinę, - papildė Vinteris. 

— Jie gana tikri dėl savo darbo. Dabar kaip tik lygina, — 
tarė Ringmaras. — Ką tik kalbėjau su jais. Arba su Interpolu. 

— Laikas užmegzti tiesioginį ryšį, - tarė Vinteris. 

— Gal ateisim rytoj ir paklausysim iki galo, - pasigirdo 
moteriškas balsas; jame tvyrojo šaltis, bet ironija buvo skirta 
Ringmarui. Iš jos gali kas nors išeiti, pamanė jis. 

Aneta Djanali buvo viena iš nedaugelio tardymo skyriaus 
moterų, ji liks prie Ringmaro ir tada, kai pėdsakai ims auš- 
ti. Ji naujokė, bet dėl to retai tekdavo atsiprašinėti, Vinteris 
pasikalbėjo su Ringmaru. Ji pasiliko. Ir atrodo dailiai, sakė 
Ringmaras. 

— Tai stovas, - tarė Ringmaras. 

Tyla kambaryje buvo sunki ir aiški. 

— Tai stovas filmavimo kamerai ar paprastam fotoapara- 
tui, ar kokiam žiūronui, bet tai stovas. 

— Kaip, po galais, galima tai nustatyti? —- paklausė kažkas 
iš vidurio kambario. 

— Atsiprašau? 

— Kaip galime būti tikri, kad tai stovas? 

— Mes nesame tikri, kaip ką tik sakėm, - įsiterpė Erikas 
Vinteris. — Bet laboratorija baigia eliminuoti visa kita. 

— Tas kipšas filmavo, - tarė vienas tardytojas prie durų 
ir apsidairė. 

— Nieko apie tai nežinom, - tarė Vinteris. 

— Žinom tik, kad kraujyje yra stovo pėdsakų, - tarė Ring- 
maras. 

— Ar žinoma, kada jis ten pateko? —- paklausė Bergen- 
hemas. 

— Ką? —- paklausė Aneta Djanali. 

— Ar pastatė stovą prieš ar po to? — paklausė Bergen- 
hemas. 

— Geras klausimas, - tarė Ringmaras, —- aš ką tik šitai 
sužinojau. 

— Tikrai? 

— Manoma, kad kažkas pastatė stovą ant grindų prieš... 
prieš įvykį, - tarė Ringmaras. 

— Taigi kraujas ten pateko vėliau, - tarė Bergenhemas. 

Kambaryje visi tylėjo. 

— Vadinasi, buvo sukamas filmas, - tarė Aneta Djanali, 
atsistojo, išėjo iš kambario ir nusvirduliavo per koridorių 
iki tualeto. Ilgai stovėjo, nukorusi galvą virš kriauklės. Kur 
vyrai, galvojo ji. Kodėl stoviu čia viena? 


Vinteris sėdėjo laikydamas gedinčiuosius už rankų. Daug 
galėjo pasakyti, bet iš pradžių tylėjo. Viduje vyravo šešė- 
liai. Atrodė, niekas nebegyveno savyje, liūdesys paėmė vir- 
šų, šešėliai išlindo iš tamsos Lasės ir Karin Malmstriomų 
namuose. 

Taip jis manė. 

— Neduokdie pergyventi savo vaiką, - tarė Lasė Malm- 
striomas. 

Vinteris atsistojo, perėjo per kambarį, prieškambarį ir 
pasuko kairėn į virtuvę. Nebuvo čia daugelį metų, bet dar 
ilgiau prieš tai. Dienos lekia kaip laukiniai žirgai per kal- 
nus, pamanė jis ir turėjo atidaryti trejas dureles, kol rado 
indelį tirpios kavos. Pripylė vandens į virdulį ir įjungė į įva- 
dą po lempa, virš spintelės. Įbėrė kavos miltelių, įpylė šiek 
tiek pieno į tris puodelius ir užplikino užvirusiu vandeniu. 
Tarpe, kur iš tiesų turėjo stovėti spintelė, rado padėklą ir 
pastatė ant jo puodelius. 

Nuo to darausi trapesnis, bet ir jausmingesnis, 0 tai gali 
išeiti į gera, pamanė jis. Jei pajėgiu nepainioti skirtingų da- 
lykų, galiu tapti geresniu tardytoju... jei jau taip svarbu. 

Saulė įspindo pro langą virš spintelės, jos spinduliai vi- 

dury virtuvės susidūrė su silpna lempos šviesa iš prieškam- 
bario. Šviesa susimaišė į tuščią nieką, tarsi tam, kuris kaž- 
kur eina, nepavyktų pasirinkti kelio. Niekas niekur neina 
čia viduje, pamanė jis. Kažin, ar tie žmonės sugebės pasirū- 
pinti savimi artimiausiu laiku. 

Jis atnešė kavą ir atsisėdo į fotelį svetainėje. Karin Malm- 
striom pavyko pakelti vieną užuolaidą. Ant šiaurinės sienos 
saulė nupiešė vertikalų stačiakampį. Visa šviesa krito ten. 

— Vadinasi, jo nebuvo dvi dienas, - tarė Vinteris. 

Lasė Malmstriomas linktelėjo. 

— Ar jis žinojo, kur gyvens? 

Tėvai susižvalgė. Abu tylėjo. 

— Ar jis užsisakė kambarį iš anksto? - paklausė Vinteris. 

— Nenorėjo, - tarė Karin Malmstriom. 

— Kodėl? 

— Tai buvo pirmas kartas, kai jis keliavo... vienas, - tarė 
ji. — Pirmą kartą vienas į Londoną, bet jam netrūko patirties. 

Jos supratimu, jis tebebuvo gyvas. Vinteris tą buvo pa- 
stebėjęs daugelį kartų panašiose situacijose. 

— Nenorėjo per daug ruoštis, — kalbėjo ji toliau. 

Vinteris pažiūrėjo į šviesos stačiakampį ant sienos. Šis 
pasislinko, todėl šviesa pasiekė moterį priešais jį. Ji sėdėjo 
palenkusi galvą, todėl veidas tapo šešėliuotas ir tamsus. Jis 
pamatė blykstelėjimą, tarsi refleksą, dešinėje akyje, bet tai 
buvo viskas. Ji dėvėjo nuskalbtus džinsus ir storą megztinį: 
jie dažniausiai pasipainioja po ranka, kai lipi iš lovos po be- 
miegės nakties. 

— Jaunimas nenori per daug planuoti, - tarė ji. 

— Ar jis nieko nesakė, kurioje miesto dalyje ketina apsi- 
stoti? — paklausė Vinteris. 

— Rodos, minėjo Kensingtoną, - tarė Lasė Malmstriomas. 

Vinteris luktelėjo. 

— Juk jis yra buvęs su mumis keletą kartų, ir tada gyve- 

nom Kensingtone, toje pačioje gatvėje, bet jis nenorėjo, kad 
paskambinčiau ir užsakyčiau kambarį tame pačiame vieš- 
butėlyje. Paskiau vis tiek paskambinau, ir tada jis įtūžo, 
bet... na, neatšaukėm užsakymo, tikėjausi, kad jis vis tiek 
ten apsigyvens, - tarė Lasė Malmstriomas. 

Jis vilkėjo eilutę, baltus marškinius, ryšėjo kaklaraištį, 
sudarydamas savotišką kontrastą žmonai. Visi skirtingai re- 
aguojame į skausmą, pamanė Vinteris. Štai Lasė dar vieną 
ar dvi dienas eis į kontorą, o paskutinės dienos pabaigoj ar 
pradžioj kitos... nuvirs ant rašomojo stalo ar ant kliento, 
sėdinčio priešais, o paskiau ilgam atsisveikins su eilutėmis. 

— Bet jis ten nepasirodė. 

Lauke debesys užtraukė dangų, šviesus stačiakampis ant 
sienos išnyko. Karin Malmstriom laikė įbedusį į jį žvilgsnį, o 
kai jis dingo, Vinteris pastebėjo, kaip žvilgsnis apsiblausė. 

Nemanau, kad ji klausosi, pagalvojo jis. 

— Ar esate buvę į pietus nuo upės? 

— Ką? 

— Pietiniame Londone. Ar buvote ten kada nors... su 
Peru. 

— Ne, - atsakė Lasė Malmstriomas. 

— Ar niekad nekalbėjote apie tą rajoną? 

— Ne. Kodėl turėjom kalbėti? 

— Ar nesakė ketinąs ten važiuoti? 

— Ne. Negirdėjau. Karin? 

Moteris vėl pakėlė galvą, kai šviesa sugrįžo. 

— Karin? 

— Ką? 

Ji atsakė nepasukdama galvos. 

— Ar Peras kalbėjo, kokias vietas ketina aplankyti Lon- 
done? — paklausė Lasė Malmstriomas. 

— Ką? 

Jis atsisuko į Vinterį, beviltiškai mostelėdamas. 

— Ko, po perkūnais, jis ten važiavo? — paklausė Lasė 
Malmstriomas. 

— Ar jis turėjo ten kokį pažįstamą? —- paklausė Vinteris. 

— Ne, kiek žinau. 

— Manau, būtų pasisakęs, - kalbėjo toliau Lasė Malm- 
striomas. —- Būtų pasisakęs. Ar manai, kad jis ką nors su- 
sitiko? 

— Panašu. 

— Turiu galvoj... prieš, ką nors, kas... kas nuviliojo jį į 
kipšo lindynę. 

— Nežinau, - atsakė Vinteris. 

— Klausiu, ką tu manai, po galais, Erikai, —- tarė Lasė 
Malmstriomas garsiau, bet jo žmona vis dar nereagavo. 

Vinteris panoro atsigerti kavos, bet vėl pastatė puodelį. 
Kai dirbi policininku taip ilgai, kaip aš, nustoji tikėti daug 
kuo, pamanė jis, ir nieko nemana:, narpliodamas Žmogžu- 
dystę, blogiausia, ką galima padaryti, tai vaikščioti aplink ir 
tikėti kokia nors nesąmone, kuri pasirodo esanti nesąmo- 
nė. Bet negaliu taip sakyti šitomis aplinkybėmis. Šie žmo- 
nės kalba apie tikėjimą, kažkuo, tikėjimą paaiškinimu to, ko 
negalima paaiškinti. 

— Nemanau, kad jis sutiko ką nors, kas suviliojo jį apsi- 
gyventi tame kambaryje, bet žinau, kad jis kažką susitiko 
būdamas ten, - tarė jis. - Būdamas netoliese. 

— Ačiū. 

— Buvo kita priežastis, ko jis ten nuvažiavo. 

Atsakymo jis nesulaukė. 

Pro langą pasigirdo balsai. Netoliese mokykloje baigėsi 
pamokos, ir vaikai ėjo namo. Prasideda vasario atostogos. 
Karin Malmstriom atsikėlė ir išėjo iš kambario. 


Automobilyje jis svarstė, kodėl neuždavė Pero Malmstrio- 
mo tėvams tų dviejų ar trijų savaime suprantamų klausimų. 

Jie buvo svarbūs, nežinodamas atsakymų, negalėjai dirbti. 
Gal jie nežino, svarstė jis, bet klausimus būtina užduoti, ir 
geriausia, jei padaryčiau tai dabar, kuo greičiau. Valandėlė 
poilsio ir teks grįžti. 

Ankstyvą vasarį pasitaiko trumpų akimirkų, kai pavasa- 
ris kažką sušnabžda ir vėl pasitraukia. Buvo kaip tik tokia 
popietė. Vinteris važiavo Eklando gatve, o miestas dundėjo 
po juo. Dangus kliudė Gotijos dangoraižį, šviesa sklido iš 
ten ratu ir žlibino jam akis, kai pasuko į Kryžkelės žiedą. 
Staiga ėmė nebesuprasti, kur keliauja. 

Išgirdo automobilio pyptelėjimą už nugaros ir pasuko de- 
šinėn, pro tylų Lisebergo parką ir toliau į rytus. Nuvažiavo 
visą kelią per žalią šviesą iki Sankt Sigfrido aikštės ir pasu- 
ko į stovėjimo aikštelę prie televizijos pastato. 

Įvairavo automobilį į stovėjimo aikštelę ir užsigulė ant 
vairo. Mane gerokai paveikė, galvojo jis, pavyksta išlaikyti 
savitvardą iki Sankt Sigfrido aikštės, bet paskiau sugniūžti. 

Esi niekas daugiau, tik žmogus. Reikia pasikalbėti su Ha- 
ne. Pasėdėsiu čia, kol ten viršuj bus šviesa, o paskiau va- 
Žiuosiu atgal. Įsidėsiu raminančios muzikos į magnetofoną. 
Pasitaisysiu veido išraišką užpakalinio vaizdo veidrodėlyje. 

O go šaltis nubalino šakas, 
sniego svoris per kelias valandas papuošė apylinkes. Stovė- 
dama Hanė Ostergard matė praeivius, judančius keturiais 
aukštais žemiau, jie tartum čiuožė ant patiesalo, pūsdami 
kvapo stulpelius priešais veidus. Susidomėjo vienu kvapu: 
kairiu smiliumi perbraukė lango stiklą, norėdama geriau 
įžiūrėti. Rūkas pavirto skaidriu, bet drėgnu žvilgesiu. Pirš- 
tas sušalo. Ji atsisuko į Vinterį. 

— Per daug visko iškart, - tarė jis. 

— Taip. 

— Na... norisi su kuo nors pasikalbėti, - tarė jis. 

— Net ir tau? — paklausė ji 1r atsisėdo ant kėdės prie ra- 
šomojo stalo. 

Stalas buvo sunkus ir platus. Nemėgo jo. Buvo prašiusi 
naujo, 0 paskiau ir kito kambario, bet tenka sėdėti čia, kol 
klausimas bus išspręstas. 

Niekas nepasikeis. Ji dirba puse etato, todėl negaus kito 
stalo. Kai pasakė, kad jau nuo pat pirmos dienos pasidarė 
daugiau kaip pusė, administracijos darbuotoja pažiūrėjo į ją 
taip, lyg pasakotų linksmą istoriją, visiems girdėtą dar prieš 
karą. Bet ji nemokėjo linksmai pasakoti. Ji buvo pastorė, o 
pastoriai nemoka linksmų istorijų, tik tas, kurios skiriamos 
bažnytinei džiaugsmo šventei. O ši dar neatėjo. 

— Netgi man, - tarė Vinteris ir sunkiai sukryžiavo kojas. 

Man patinka šis žmogus, pamanė Hanė Ostergard. Jis per 
jaunas šitam darbui, per gerai atrodo, be to, jis snobas su 
savo Baldesarinio arba Džanio Versačės eilutėmis. Perne- 
lyg retai maivosi. Bet jausmingas ir todėl atėjo čia. Jis ne- 
sugniuš, bet pagalvojo apie tai. 

— Aš nepalūšiu, - tarė Vinteris. 

— Žinau. 

— Tu supranti. 

— Aš klausau. 

— Girdėjau, kad esi gera klausytoja. 

Hanė nieko neatsakė. Klausyti pastoriui yra savaime su- 
prantamas dalykas, o nuo tada, kai ji padalijo savo tarnybą 
tarp bendruomenės ir policijos nuovados, jos ausyse su- 
skambo daug balsų. Vyresni, bet dažniausiai jauni, asisten- 
tai, dirbantys mieste, arba jauni kriminalistai inspektoriai, 
atėję tiesiai iš aukštosios policijos mokyklos ir įmesti į nuo- 
lat kunkuliuojantį Geteborgo prievartos katilą, po nemalo- 
naus išgyvenimo galėdavo pailsėti likusią pamainos dalį, bet 
to neužtekdavo, neužtekdavo ilgesniam laikui. Jie buvo pra- 
garo vidury, buvo liudytojai ir dalyviai, kai visuomenė nai- 
kino savo pačios vaikus. Neapykanta tvyrojo gatvėse. Ne- 
bebuvo vietos silpnybei, bėgliams. Nėra vietos garbei, stai- 
ga dingtelėjo jai. 

Policininkai kalbėdavosi su Hane Ostergard. Sėdėdavo 
savo grupėse ir taip pat kalbėdavosi, būtent Vinteriui pa- 
vykdavo prakalbinti policininkus apie nemalonius išgyveni- 
mus, bet to neužtekdavo. Ji svarstė, ar galėtų dirbti čia dau- 
giau nei tris dienas per savaitę. Dirbantieji čia taip dažnai 
susiduria su negyvėliais, galvojo ji. Sudegusiais, sutraišky- 
tais avarijose, užmuštais, nužudytais. Netiesiogiai tai tam- 
pa mano išgyvenimais. Siūlai apraizgo mane. 

— Jaučiu, kad šito vaikinuko žmogžudystė Londone labai 

veikia mano jausmus, todėl abejoju, ar galiu tinkamai vado- 
vauti tardymui, - tarė Vinteris. 

— Mhm. 

— Maniau, galėsiu suvaldyti skausmą dėl mano mirusio 
draugo, bet tam irgi reikia laiko. 

— Žinoma. 

— Gal man reikia šeimos? 

Hanė Ostergard žiūrėjo tiesiai į Vinterį, tarsi studijuo- 
dama žydras jo akis, arba tai, kas galėtų būti už jų. 

— Pasigendi šeimos? 

— Ne. 

— Sakei, gal tau reikia šeimos. 

— Tai ne tas pat. 

Ji nieko nesakė, laukė. 

— Gyvenu savo paties pasirinktoje vienatvėje ir man sma- 
gu pačiam nuspręsti, kada kam ką pasakyti, bet būna aki- 
mirkų... kaip dabar... 

Jis pažvelgė į ją. 

— Kaip dabar, kai sėdi čia, - tarė ji. 

— Taip. 

Vinteris vėl sukryžiavo kojas. Jam vis dar skaudėjo ger- 
klę, milimetro stiprumo skausmas ten giliai, kur negali pa- 
siekti. 

— Nedažnai ilgėliau susimąstai, kaip jautiesi, - tarė Vin- 
teris. —- Kai buvau naujokas ir, dirbdamas gatvėj, pamačiau 
tikrąjį Žiaurumą, maniau laikinai mesti darbą, bet paskiau 
tapo geriau. 

— Kas tapo geriau? 

— Ką? 

— Ar jausmai pasikeitė? Ar žiūri į viską blausesniu 
žvilgsniu? 

— Blausesniu žvilgsniu? Taip, ko gero. Tikriausiai tai ge- 
ras apibūdinimas. 

— Paskiau palikai gatvę? 

— Tam tikra prasme. Bet tas... bjaurumas tebėra, kitoks. 

Hanė Ostergard nieko neatsakė. Ji matė priešais save, 
kitoje stalo pusėje du vaikinus; vos dvidešimt penkerių, de- 
šimtį metų jaunesnius už save, bet galėjo jiems būti ir šim- 
tas ar daugiau, jauni policininkai, kurie pirmieji atvyko į bu- 
tą, pranešus kaimynams, ir sustojo prie dešimtmetės mer- 
gaitės kūno, toliau svetainėje gulėjo mama, ji gyvens dar 
tris valandas, o vyras irgi gulėjo ten, po visko jis mėgino 
persipjauti gerklę. Tas kipšas buvo pernelyg bailus, tarė vie- 
nas vyrukas. Jie išėmė duris trys minutės po Naujųjų metų. 
Paskiau sėdėjo čia. Tai atsitiko visai neseniai. 

Ji žinojo, kad Vinteris dabar galvoja kaip tik apie tai. Ir 
apie ką kita. 

— Kai stovėjau tame nelemtame bendrabučio kambaryje 
Mosene, atrodė, kad mintis darosi: aiškesnė ir veržiasi lėk- 
ti, - tarė Vinteris, - tokio įspūdžio dar niekuomet nebuvau 
patyręs. Tarsi gavau keletą pranešimų vienu kartu. Jie atėjo 
iš skirtingų pusių. 

— Taip? 

— Ar supranti? Tarsi galėčiau dirbti dar geriau nei pirma 
1r kartu šis atvejis tapo dar sunkesnis. 

— Suprantu. 

— Supranti? Kaip gali suprasti, Hane? 

Ji neatsakė. 

— Kaip gali suprasti? — pakartojo jis. 

— Su keliais darbuotojais man teko kalbėtis? - paklausė 
ji. - Ar matai, kad lauke sninga ir kartu galbūt šviečia sau- 
lė, ar matai, kad lauke šalta ir kartu šiek tiek šviesiau nei 
vakar tuo pat metu? 

— Suprantu. 

Visada egzistuoja šviesa. Oras atšils. Šiaip ar taip, kele- 
tas tiesų išliks. Gal tai ir yra paaiškinimas. 

Jis žiūrėjo pro langą ir matė tik pilką šviesą, bet jeigu ji 
sakė, kad sninga, tai ir sninga. 

— Kaip manai, ar yra riba? —- paklausė jis po pusės minutės. 

— Ar gali prieiti ribą? 

— Taip. | 

— Sunku pasakyti. Man visad buvo sunku pastebėti ribas, 
bent jau kai kurias. 

— Ar žinai, kas sunkiausia šitam darbe? Kuo greičiau pr1i- 
prasti, o paskiau iš paskutiniųjų stengtis išvengti rutinos ir 
įpročių. Kad viskas būtų nauja, kad atsitiktų pirmą kartą. 

— Suprantu. 

— Kad šis kraujas tekėtų pirmą kartą. Suprasti, kad jis 
gali būti mano arba tavo, Hane. Arba kaip dabar atsitiko, 
kad matei lavoną dar gyvą. Kai šventoji dvasia dar buvo kū- 
ne. Štai kur išeities taškas. 

— Tai ką dabar darysi? 

— Eisiu į savo kambarį skaityti Miolerstriomo išrašų. 


Vagis grįžo atgal. Vieną sekundę jis vylėsi, kad buto ne- 
bėra, arba namo, kad tai tebuvo sapnas, įtampos sukurtas 
košmaras; artėjant prie visiškos profesinės tobulybės, įtampa 
kartais paima viršų. 

Jis elgėsi kaip anksčiau, neskubėjo, žiūrėjo, kaip žmo- 
nės išeina iš namo. Moterys, vyrai ir keletas vaikų, bet ne- 
pamatė jo. Nėjo į vidų. Žinojo, kad trainiotis aplinkui gali 
būti pavojinga. 

Kitą rytą jis vėl grįžo ir dabar pamatė jį išeinantį dešim- 
tą valandą, nusekė iš paskos, matė jį nužygiuojant į stovėji- 
mo aikštelę ir užkuriant beveik naują „Opelį“. Sekė auto- 
mobilį žvilgsniu, kol tas dingo iš akių. O dabar? Ar buvo 
pagalvojęs apie tai? Ką manė? 

Per pusantros valandos lauke jis sušalo ir įėjo į laiptinę, 
staiga atsidūrė prie buto, pasiklausė ir jau įlindo į vidų. Sku- 
biai perėjo prieškambarį, pasuko į miegamąjį, o pulsas dun- 

dėjo ausyse kaip poliakalis. Ant grindų nieko nebuvo, jokių 
naujų juodų šiukšlių maišų, jokių kalkių, nieko. 

Nerado nieko naujo pavogti, o išgirdęs garsus prieškam- 
baryje, suprato, kad yra ribos žmogaus smalsumui, neryž- 
tingumui ar dar kažkokiam kipšui, kuris jį čia atviliojo. 

Spauda kalta, pamanė jis. Jei tie prakeikti laikraščiai ne- 
būtų rašę apie tą prakeiktą velnionišką velnionišką žmog- 
žudystę, nebūčiau grįžęs atgal ir išgirdęs tų prakeiktų vel- 
nioniškų velnioniškų velnioniškų durų atsidarant prieškam- 
baryje. 

Jis atsiklaupė ir palindo po lova. Ką daryti, galvojo jis. 
Tai visuotinė bausmė už visuotines mano nuodėmes. 

Po plačia lova buvo sluoksnis dulkių ir tų pačių dulkių 
kamuolių, jis nulindo giliau, mėgindamas užgniaužti čiau- 
dulį. Viena ranka užspaudė nosį ir burną, o kitą laikė ant 
sprando, norėdamas sulaikyti refleksą. Taip ir įsivaizdavau, 
pamanė jis, apie tai galvojau: žydai guli ir laukia slėptuvėje, 
o vokiečių kareiviai naršo po namus, ir staiga kažkam užei- 
na noras čiaudėti. 

Pamatė, kaip prieškambaryje užsidegė šviesa ir pora ba- 
tų įėjo į miegamąjį. Baimė nuslopino kutulį nosyje. 

Jam atrodė, kad nustojo kvėpuoti. Kažkur užsidegė lem- 
pa. Spėjo, kad prie lovos galvūgalio. Pamažu pasuko galvą, 
norėdamas pamatyti, ar jo kūnas meta šešėlį šalia lovos. 

Negaliu iššliaužti ir nustebinti jį, pamanė jis. Nespėsiu 
nė išlįsti, ir jis nukirs man galvą. 

Virš jo kažkas sušlamėjo. Pasigirdo garsai, kuriuos jis 
pažino. 

— Truputį pavėlavau. 

Koks bjaurus nuotykis gulėti čia ir klausytis to balso, 
pamanė jis. 

— Taip. 

— Taip... 

— Ne. 

— Todėl sugrįžau. 

— Taip. 

— Dešimt minučių. 

— Ne. 

— Kalbėjau su juo. 

— Celiulioidas. 

— Mhm. 

— Mhm. 

— Ne. 

— Mhm. 

— Taip. 

— Dešimt minučių. 

Vėl dusliai sušlamėjo, o jis pamatė, kad batai ramiai sto- 
vi nosimis į jo pusę. 

Dabar bus, pagalvojo jis. 

Buvo taip tylu, kaip tegali būti bute rytą, kai visi išėję. Jis 
girdėjo tik švelnų automobilių ūžimą lauke. Daugiau nieko. 

Ar jis galvoja, ar spokso tiesiai po lova? Jei batai staiga 
sujudės, risiuos į kitą pusę ir tada pažiūrėsim. 

Jis pasiruošė, kūnas sustingo kaip lankas. 

Štai: batai pajudėjo į prieškambarį. Išėjo, šviesa užgeso, 
o durys vėl užsidarė. | 

Jis dar pagulėjo dvidešimt minučių, prakaitas varvėjo nuo 
jo kūno. 

Ar tvarkydamas kambarį jis stumdo siurblio vamzdį ne- 
žiūrėdamas, ar tik aš taip noriu? Ar svarbu, jeigu pastebės, 
ejų po jo lova kažkieno gulėta? Ar svarbu man? Ką geriausia 
dabar daryti? Nekalbant apie tai, kad niekad niekad niekad 
daugiau nebeisiu čia, jei tik galėsiu pasirinkti. O jeigu jis už- 
rakino duris 1š vidaus? Jis laukia prieškambary... kiek galiu 
čia išgulėti... dar paklausysiu... paklausiau... ne, lendu lauk. 

Jis išsirito ir atsistojo, visas kūnas aplipęs dulkėmis kaip 
infekuoto miesto sniego plėve. Kiek galėdamas atsargiau 

išėjo iš kambario, surinko dulkių kamuoliukus, nukritusius 
ant grindų. Atidarė duris į laiptinę, paklausė, atsiduso, žen- 
gė lauk ir nulipo laiptais žemyn. 


Pro balkono duris traukė skersvėjis, Vinteris pakilo nuo 
rašomojo stalo ir nuėjo uždaryti. Iš pradžių iki galo atvėrė 
duris ir išėjo į balkoną. Sudrebėjo ir pajuto didmiesčio tvai- 
ką. Silpnai, vis rečiau girgždėjo tramvajus. Rūkas nuo kana- 
lo ritosi per parką ir per Alėją. Pajutęs rūko drėgmę, jis grį- 
žo į kambarį ir uždarė balkono duris. 

Valandėlę pasėdėjo prie šykštaus anglų policijos 70 me- 
moria. Abi žmogžudystės buvo aiškiai panašios. Dar taip nėra 
buve. Be to, pats žudymo būdas buvo kažkoks keistas. Ko- 
legos iš pietų Londono rado tuos atspaudus sukrešėjusia- 
me kraujyje. Ne „tuos atspaudus“, po galais, Vinteri, pama- 
nė jis. Jie rado atspaudus, kurie panašūs arba gali būti pana- 
šūs į atspaudus bendrabutyje. 

Vinteris grįžo namo ir tučtuojau įsijungė į kompiuterių 
tinklą ieškoti panašių atvejų. Darbui pradėti jis turėjo šį tą 
konkretaus, bet tai daugiausia buvo įsivaizdavimas, iliuzija: 
matė vaizdus, bet jie galėjo būti atkeliavę iš sapno. Ieško- 
damas pranašiško ženklo elektroninės nakties tolumoje, jis 
pervertė keletą amerikietiškų duomenų bazių. Stebėtinai 
daugelio jų kilmė ir tėvynė buvo Kalifornija ir Teksasas. Sau- 
lė ir smėlis veda žmones iš proto, pamanė Vinteris, kai ant 
stalo suskambo mobilusis telefonas. Jis ištraukė anteną ir 
prisidėjo aparatą prie ausies. 

— Erikas! 

Sugirgždėjo balsas. 

— Sveika, mama. Kaip tik galvojau apie tave. 

— Och... 

— Galvojau apie saulę, smėlį ir ką jie gali padaryti žmo- 
nėms. 

— Taip, argi tai ne nuostabu, Erikai. Bet... 

— Neskambink į mobilųjį, mama. Jums bus per brangu. 

— Aha. Bet aš... 

— Virtuvėj turiu telefoną, prijungtą prie sienos. 

Ragelyje pasigirdo murmėjimas. Jis matė, kaip ji sukinė- 
jasi mažutėje virtuvėlėje, rankoje laikydama ketvirtą sausą 
martinį šį vakarą, ir apžiūrinėja savo profilį baro veidrody- 
je. Mamytė. 

— Kaip sekėsi šiandien žalumoje? — paklausė jis. 

— Neišėjom iš namų, vaikeli, - tarė ji. 

— Ak... 

— Lijo visą dieną, bet dabar rei... 

— Liūdna girdėti. Argi ne todėl nusipirkot namą, kad ga- 
lėtumėt to išvengti? 

Ji atsiduso į ragelį, drėgnu atodūsiu, kuris nuaidėjo alko- 
holyje paskendusiu aidu. 

— Iš tiesų neblogai, viskas tik dar labiau sužaliuos, vai- 
keli. 

Ji nusijuokė, ojis prisiminė, kaip girgžda nesuteptos stab- 
džių kaladėlės. 

— Palauk, tėtis kažką sako, - tarė ji, ir jis ėmė klausytis 
šniokštimo ir tylos iki pat Marbelos. Balsas grįžo, šaižesnis 
nei pirma, tarsi linija būtų trūkinėjusi. 

— Erikai? 

— Klausau. 

— Tėtis kviečia tave į gimtadienį. 

— Juk jis kovo mėnesį. 

— Žinom, kiek turi darbų. Planavimas, supranti. Mes pla- 
nuojam. Tėtis sako kviečiąs. Bet tai ne... 

Jis išvydo tėvą prie siauro plieninio stalelio terasoje. 
Aukštas vyras sunkia galva ir vešliais žilais plaukais, dailiai 
išskaptuota nosimi, raudona veido oda, kuri niekaip nepa- 
ruduodavo, ir nuolat persekiojančia pikta mintim: ar čia toji 
gyvenimo prasmė, kurią galų gale sukūrė pinigai? 

— Negaliu sutikti, - pertraukė jis. 

— Ką? 

— Jei tu būtum pakvietus į kelionę, kitas reikalas. Bet tik 
ne mūsų nuskurdėlis tėvas. 

— Cha cha. Erikai, rei... 

— Nemanau, kad pavyks. Turim tokį atve... 

— Skaitėm apie tai. Argi ne siaubinga? Vargšas berniukas 
1r mūsų kaimynai ir viskas. Bandžiau pasakyti tai per visą 
mūsų pokalbį, bet nedavei man progos. Ką tik gavom laik- 
raščius, buvo kažkas atsiti... 

— Taip. Siaubinga. 

— Lota skambino į autoatsakiklį, bet mūsų keletą dienų ne- 
buvo namie. Tėtis ėmė šnekėti apie Gibraltarą ir išvažiavom. 

— Taip. 

— Ką tik kalbėjom su Lota. 

Vinteris neatsiliepė. Galvojo apie šiltą vėją. Girdėjo, kaip 
mama išpūtė dūmus įstrižai aukštyn 1r kaip skamba du le- 
dukai. 

— Tai atsitiko Londone. Londonas siaubingas miestas, — 
tarė ji. 

— Ispanijos didmiesčiai daug saugesni. 

Ji neatsiliepė. Jis žinojo, kad ji nesiklauso. 

— Man atrodo, kad tu gerai atsakinėjai laikraščiuose. 

— Visiškai nieko nesakiau. 

— Vis tiek gerai, - tarė ji. 

Jis pažvelgė į ekraną. Pats gerai nesuvokdamas ką darąs, 
jis paliko vakarinį Amerikos krantą ir atsivertė Europą, sau- 
lėtą Ispanijos krantą. Panašiai, kaip kitąkart piešdavo kal- 
bėdamas telefonu. 

Štai priešais jį Marbelos miesto planas, ekrano pakraš- 
čiai ėmė silpnai mirgėti. Užuomina apie kaitrą mieste. Jis 
patraukė žymeklį į pietryčius 1r spustelėjo mygtuką maž- 
daug toje vietoje, iš kur dabar telefone sklinda balsas. 

— Erikai? 

— Ką, mama? 

— Ketinu paskambinti Lasei ir Karin. 

— Dabar? 

— Juk dar nelabai vėlu? 

Maždaug keturiais sausais martiniais ir puse baltojo „Rio- 
chos“ per vėlu, pamanė jis. Gal manjana. 

— Jie per daug iškentėjo. Šiandien siūlyčiau susilaikyti. 
Gal rytoj. Iš pat ryto. 

— Gal tu teisus. Tu protingas. 

— Kaip mentas. 

— Pripratom.- Jis išgirdo burzgiant mikserį jos dešinėje 
rankoje. - Juk tu jauniausias komisaras šalyje. 

— Turiu dar padirbėti, - tarė jis ir užvertė Kosta del Sol 
puslapį savo ekrane. 

— Netrukus vėl paskambinsim. 

— Taip. Iki ir linkėjimų tėčiui. 

— Pagalvok apie kvietimą... —- tarė ji, bet telefonas jau 
gulėjo ant stalo. 

Vinteris atsistojo ir nuėjo į virtuvę. Prisipylė vandens į 
virtuvą, įkišo šakutę į sieną ir paspaudė mygtuką. Kol van- 
duo ūžė aparate, jis suvoliojo gniužulėlį arbatos ir. įdėjo į 
porceliano puodelį. Įpylė pieno, o paskiau, kai užvirė, van- 
dens. Kai arbata pakankamai parudavo, jis ištraukė arbatžo- 
les, padėjo ant spintelės ir nusinešė puodelį į kambarį. Įdė- 
jo Koltreino diską į grotuvą, ėmė pamažėliais gurkšnoti ar- 
batą ir laukti nakties. Šviestuvas ant grindų prie knygų 
lentynos buvo vienintelis šviesos šaltinis. Atsistojo prie lan- 
go ir pabandė įžiūrėti miestą, bet matė tik savo atvaizdą. 

2 uvo šeštadienis. Hilieriai 


gyveno pietiniame upės krante, Stivas Makdonaldas laikėsi 
saugaus atstumo visą kelią į vakarus A 236 gatve. Taip el- 
gėsi beveik jis vienas, esu senukas su skrybėliuku, tralialia 
tralialia, tarp visų, kur laksto aplink su vėjeliu, pamanė jis, 
siutindamas užpakaly važiuojantį per Voksholą. Vairuotojas 
parodė Makdonaldui pirštą, net nespėjus išvažiuoti iš šiau- 
rinio Kroidono. 

Lenk, lenk su vėjeliu, murmėjo Makdonaldas, laukdamas 
pasivejant įtūžėlio. Man šiandien irgi nelinksma, lenk, lenk 
sau, tada galėsiu pranešti tavo numerį, drauguži. Priekyje 
šmėkštelėjo sankryža: jis pasuko kairėn ir išvydo aną deši- 
nėj, pypsintį ir žviegiantį pro šalį, su triumfališkai atkištu į 
dangų pirštu. 

Mes chuliganų tauta, pagalvojo Makdonaldas, veržiamės 
į rungtynes, atkišę pirštus Didžiajam Teisėjui danguje. Tas 
kipšas tikrai važiuoja į mačą Brentforde. Grifin Parke. Gera 
vieta pabūti tokią veržlaus ankstyvo vasario dieną kaip ši. 
Keletas valandų linksmų draugų kompanijoje. 

Jis privažiavo Tuls Hilą ir sustojo prie namo Rūmų gat- 
vėje. Fasado spalva atrodė šviežia. Čia gyveno senoji vidu- 
rinioji klasė, kuri nusprendė pasilikti, kai netoliese buvo 

įrengtos karinės zonos. Išlipęs iš automobilio Makdonaldas 
išgirdo sprogimus Brokvel! Parke. 

Langai buvo tamsūs, bet jis žinojo, kad tėvai laukia vidu- 
je. Ačiū Dievui, kad ne pirmas pranešu žinią. O gal ir nege- 
rai, nes šokas jau gali būti apsilpęs? 

Trinktelėjo durų belstuką, ir durys tučtuojau atsivėrė, 
tarsi moteriškė visą priešpietę būtų stovėjusi viduje prie 
durų ir laukusi. Nors ir dvasiškai pasirengusi, ji atrodo taip, 
lyg būčiau įsilaužęs į jos namus, dingtelėjo Makdonaldui. 

— Ponia Hilier? 

— Taip. Kriminalinės policijos komisaras Makdonaldas? 

Jis patvirtino ir parodė pažymėjimą. Ji nepažvelgė į jį. 
Mostelėjo ranka vidun. 

— Užeikit. 

Ak, tie vaikščiojimai į namus, pamanė jis. Tai sapnuojam 
košmaruose. Mane. Tokius kaip aš sapnuojam baimės skli- 
dinuose sapnuose. 

Už 11go prieškambario buvo svetainė. Jos gale šviesa krito 
ant vyriškio, sėdinčio ant plačiapilvės sofos. Makdonaldas 
išgirdo tolimą girgždėjimą ir pamatė Britų geležinkelio trau- 
kinį, pukšintį į pietus, už šimto metrų nuo pliko šlaito. 

— Mes niekad nevažiuojam traukiniu, — tarė vyriškis ant 
sofos. 

Makdonaldas pasisakė, kas esąs. Vyriškis atrodė kurčias. 

— Šita Londono dalis sugadinta geležinkelio, tai net blo- 
giau už greitkelius, - tarė vyriškis. 

Dabar Makdonaldas pamatė ant stalo, į dešinę nuo vyriš- 
kio, butelius ir taurę šalia jų. Vyriškis čiupo ją 1r pakėlė su- 
lig smakru. Pažvelgė į lankytoją. Makdonaldas žengė žings- 
nį artyn. Jis pamatė, kad vyriškio akys blyškios, beveik ne- 
reginčios. Negalėjo nuspręsti, ar dėl ligos, ar nuo alkoholio. 

— Ne, aš ne aklas, - tarė vyras, perskaitęs jo mintis. — 
Tik girtas. Lygiai nuo vienuoliktos ryto. 

— Ar galiu prisėsti? — paklausė Makdonaldas. 

— Sėskis ir jauskis prisėstas, - tarė vyras, kuris buvo Dže- 
ofo Hilierio tėvas. Vinstonas Hilieris sustenėjo, juokas su- 
šniokštė gerklėj, bet nepasiekė nosies. 

— Pasakiau Džeofui, kad tai gera mintis, — tarė jis ir atsi- 
stojo, ketindamas paimti švarią taurę nuo sieninės lentynos 
už nugaros. 

— Džino ar viskio? — paklausė jis, tarsi grasindamas tau- 
re Makdonaldui. 

— Lašelį viskio, - tarė Makdonaldas. 

— Škotas? 

— Taip. 

— Iš kur? 

— Netoli Inverneso. 

— Prie jūros? 

— Kitoj pusėj. - Makdonaldas paėmė pilną taurę ir pa- 
uostė gėrimą. 

— Tikiuosi, atskiestas tiks, - tarė Vinstonas Hilieris ir 
pastatė butelį ant stalo. 

— Bus gerai. 

— Škotams labiausiai tiktų salyklas. 

— Beveik nėra tokių škotų, kurie įstengtų nusipirkti sa- 
lyklinio viskio, — tarė Makdonaldas ir pasveikindamas kils- 
telėjo taurę. Paskiau pastatė ją negėręs. Vinstonas Hilieris 
žiūrėjo pro langą. 

— Maniau, bus įdomu, - tarė jis, neatsakydamas į jokį 
klausimą, nukreipęs akis į dar vieną traukinį, šliaužiantį apa- 
čioj šlaito, kuris prieblandoje darėsi vis pilkesnis ir senes- 
nis. - Naujas kraštas jaunuoliui, ilgesnį laiką. Tarptautinis 
išsilavinimas gražiame naujame pasaulyje. 

Jis siurbtelėjo didelį gurkšnį iš taurės su džinu ir toniku. 

— Kodėl būtent... Švedija? - paklausė Makdonaldas. 

— Kodėl ne? 

— Ar turėjo kokią ypatingą priežastį? 

Makdonaldas kažką išgirdo už nugaros ir atsigrežė. Mo- 
teris atnešė popiečio arbatą. Pakvipo šiltais sumuštiniais, 1r 
jis atsargiai patraukė nuo stalo vidurio taurę su viskiu. 

— Ar nebuvo jokios ypatingos priežasties, kodėl jis pasi- 
rinko Švediją? - pakartojo jis. 

— Tik tokia, kad nuo seno susirašinėjo su draugu iš Ge- 
teborgo, - tarė moteris ir atsisėdo šalia vyro. Ji išdėliojo 
puodelius ir lėkšteles. 

— Todėl jis važiavo į Geteborgą, — tarė Vinstonas Hilieris. 

— Kur jis išgirdo apie mokslą? 

— Čionykštėj mokykloj, - tarė moteris, kurios vardas, 
Makdonaldo žiniomis, buvo Karen. 

— Džeofas visad norėjo tapti in-Ži-nie-rium ir su-si-do- 
mė-jo ta mokykla, - tarė Vinstonas Hilieris, šiek tiek kapo- 
damas žodžius. 

— Jos ir pavadinimas angliškas, - pridūrė jis, - Čandleris 
ar kaip ten. 

— Čalmeris, - tarė moteris. 

— Čalmeris, - pakartojo jis. 

— Be to, jis gavo laišką, — tarė moteris ir pasisuko į Mak- 
donaldą. 

— Iš mokyklos? 

— Ne. Gavo laišką nuo kažko iš Geteborgo ir atrodė, kad 
tai galutinai įtikino jį pabandyti ten mokytis. Toj mo... mo- 
kykloj. 

Makdonaldas pastebėjo, kaip sunku jai buvo taip 1lgai kal- 
bėti, vienu kartu. 

— Asmeninį laišką? 

— O kokį dar? — paklausė Vinstonas Hilieris. 

— Ar nuo senojo draugo? 

— Nežinom, - tarė moteris. 

Makdonaldas laukė tylėdamas. 

— Niekad mums jo nerodė, - tarė Vinstonas Hilieris, - ir 
nekeista, tačiau net nenorėjo pasakyti, nuo ko jis. 

— Gavo, ir viskas, — tarė moteris. 

— Iš Švedijos? 

— Geteborgo, — tarė Vinstonas Hilieris. 

Makdonaldas išgirdo dar vieną traukinį nudundant tolu- 
moj. Netrukus garsas tapo šaižesnis ir griausmingesnis, tarsi 
pamažu stiprėtų namuose. 

— Ar jis nieko nerašė ir neminėjo nuvykęs... ten 1r įsikū- 
ręs kambaryje? 

— Ne. 

— Apie tai, ką buvo susitikęs? 

— Ne. 

— Nieko? 

— JUK JIS, PO GALAIS, TIK SPĖJO ĮSIKURTI, KAI BUVO 
NUŽUDYTAS, PO GALAIS, - suriko Vinstonas Hilieris ir įsi- 
pitrėjo į Makdonaldą raudonomis akimis. 

Tada nuvirto nuo sofos ir pargriuvo ant grindų veidu že- 


myn. 
— Eik iš čia, - pasigirdo jo balsas, prislopęs nuo grindų 
dangos. 
Moteris žvilgsniu meldė Makdonaldą atleisti už jų 
skausmą. 


Nereikia jokių prakeiktų atleidimų, pamanė Makdonal- 
das. Čia aš turiu prašyti atleisti. 

— Eik i-š čČ-1-a, - pakartojo vyriškis nuo grindų, Makdo- 
naldas davė ženklą moteriai, abu išėjo į virtuvę, jis uždavė 
dar keletą trumpų klausimų, sužinojo vieną vardą ir adresą, 
o paskiau paskambino pažįstamam geram gydytojui, kuris 
jam buvo skolingas. 

— Keliauk namo pas savo prakeiktą JŪRŲ PABAISĄ! = 
skambėjo vyro balsas kitame namo gale. Dabar aiškesnis. 
Buvo pakėlęs galvą. 

— Ar palaukti, kol atvyks mano draugas? 

— Ne ne. Jokio pavojaus. 

— Ar tikrai? 

— Paprastai Vinstonas tiek negeria. Nepratęs. Nespėsi 
nė pro duris išeiti, ir jis užmigs. 

Vyrui prarandant protą, ji atrodė stipresnė kiekvieną mi- 
nute, pamanė Makdonaldas. Apie mane to nepasakysi. 

Jis palinkėjo gero vakaro ir išėjo į įstrižą popietės švie- 
są. Vakaruose kabojo kutuoti debesys. Po valandos sutems. 
Jis užvedė mašinos variklį, apsigręžė ir nuvažiavo į gele- 
žinkelio stotį, iš kur traukiniai taikėsi į Hilierių šeimos na- 
mą. Pastatė automobilį prie leistinos ribos, įėjęs į „Gele- 
žinkelio“ barą, užsisakė Young's Winterwarmer7 ir luktelėjo, 
kol alus nuskaidrėjo, bet nė sekundės ilgiau. 

M skaitė. Leido sau su- 
rūkyti dvi cigariles. Visą priešpietę darbo kambaryje nuo 
lango už jo nugaros trenkė drėgme. Gerklė pasitaisė, gal- 
būt nuo nikotino, nuo švelnaus dūmo. 

Liudijimo protokolas buvo sausas, formuluotės keletą 
kartų jį prajuokino. Jis nuolat šį tą pasižymėdavo knygelėje 
su juodais vaškiniais viršeliais. 

Visa, kas dabar atrodo trivialu, įgaus reikšmę vėliau. 

Jie pasikalbėjo su visais gyvais padarais aplink Moseną, 
likusiais po to, kai apylinkėje išsistatė Čalmeris. Dar trupu- 
tį, ir bendrabučių neliks, pamanė Vinteris ir atsargiai nu- 
kratė pelenus į sunkią stiklinę peleninę; vis mažiau su kuo 
pasikalbėti, mažiau studentų, bėgančių šituo koridorium. Gy- 
venimas tęsiasi, bet kažkur kitur. 

Suskambo tarnybinis telefonas. 

— Klausau, - skubiai atsiliepė jis. 

Naujoji telefonistė. Vinteris pažino balsą, gal dėl to, kad 
ji buvo tokia daili ir privertė jį ilgėliau sulaikyti žvilgsnį, 
kai linktelėjo eidamas pro šalį pirmą kartą. 

— Čia iš spaudos, Geteborgo laikraščio. Sako... 

— Mandagiai pasiųsk po velnių, - trumpai tarė Vinteris, — 
tik kitais žodžiais. 

Jam pasigirdo, kad ji timptelėjo lūpas. 

— Manau, esu minėjęs, jog nenoriu būti trukdomas, - kal- 
bėjo jis toliau, bet sušvelninęs balsą. 

— Atsiprašau, bet jis dievagojasi, kad pažįsta tave ir kad 
turi svarbų reikalą. 

Vinteris žvilgtelėjo į cigarilės dūmus dešinėje rankoje ir 
paleido pieštuką iš kairės, nes buvo nepatogu kartu laikyti 
ragelį. 

— Svarbų? Kada spauda turi ką nors svarbaus? 

— Taigi paprašysiu jį skambinti vėliau ar panašiai. 

— Kas jis toks? 

— Jo vardas... luktelėk... Hansas Biulovas. 

Vinteris svarstė. Cigarilė užgeso jo rankoje. 

— Praleisk jį. 

Taip ilgai dirbant, buvo tiesiog neįmanoma išvengti ry- 
šių su žurnalistais, ir Vinteris nebuvo, kaip kai kurie kole- 
gos, priešiškai nusiteikęs prieš šį alinantį profesinį chorą. 
Visi išnaudoja visus. Jau anksčiau jis įžvelgė galimybes, ku- 
rias gali suteikti viešumas spaudoje, bent retkarčiais. Kar- 
tais būna naudinga pasikalbėti, jei žinai, ką šneki, jei iš anks- 
to apgalvoji, ir laukdamas, kol Biulovo balsas pasieks jo au- 
sis, vaizduotėje jis išvydo dvi ar tris antraštes. Be to, apie 
kai kuriuos reporterius jo nuomonė nebuvo labai bloga. Pa- 
vyzdžiui, apie Biulovą. 

— Sveikas, Erikai. Baisiausiai atsiprašau, kad trukdau vi- 
dury darbo. 

— Taip. 

— Pasirodė... 

— Jokių kvailysčių, Hansai. Ko nori? 

— Kalbu apie to vyruko nužudymą, aišku. Bet jūs niekad 
nepaminėjot ryšio su Anglija. 

— Ryšio? 

— Po perkūnais, Erikai. Švedų vaikinas nužudytas Londo- 
ne ir atitinkamai Geteborge, ir viskas įvyko panašiu būdu. 

— Ar tai jūs darėt skrodimą, daktare Biulovai? 

— Nereikia būti patologiškai susidomėjusiam, kad įžvelg- 
tum ryšį. 

— Nežinau, ką atsakyti. 

— Ar kalbėjot su mentais Londone? 

— Kvailas klausimas. 

— Ką? 

— Kaip žinai, mes su niekuo nekalbam. Susirašinėjam su 
Interpolu, kuris paskleidžia mūsų balsus kam reikia. 

— Aha. 

— Pats žinai. Policijos procedūros. 

— O tuo metu pėdos aušta. 

— Nebūtinai. Bet mes turim savo taisykles, ir kaip gi at- 
rodytų visuomenė, jei nesilaikytume taisyklių? 

— Kadangi tu nesilaikai taisyklių, tai man dabar aišku, 
kad jūs kalbėjot su mentais Londone ir kad įžvelgiat aiškų 
ryšį. 

Vinteris neatsakė, pridėjo gęstančią cigaretę prie lūpų, 
bet užuodė bjaurią šaltų dūmų smarvę ir padėjo atgal ant 
stiklinės lėkštelės. 

— Ryšį, - pakartojo Biulovas. 

— Mes tiriam žmogžudystę Geteborge ir būtent ją. 

— Sunku jumis patikėti, vakar spaudos konferencijoje at- 
skleidei nedaug smulkmenų. 

— Ne. 

— Ar čia irgi turit koresponduoti su Interpolu? Ar tokios 
naujosios ES taisyklės? 

— Galbūt. 

— Taigi klok, Erikai. 

— Kloti? Visuomenės teisė gauti informaciją, ar ne? Apie 
ką? Kiek žaizdų buvo to vaikino kūne? Kiek skylių buvo 
akių ragenoje? Kokią žinutę žudikas išpjaustė jo nugaroj? 

Kaip atrodo kraujas ant sienos priešais šviesą, priklauso- 
mai nuo to, kurioje kambario vietoje stovi? 

— Okej, okej. 

— Dabar neturiu ką pasakyti, pats supranti, Hansai. 

— Žmonės išsigandę. 

— Ar dar daugiau bauginsim? 

— (Gali paveikti ir priešingai. 

— Kas? 

— Jei tyli, prasideda spėlionės, pasklinda panika. 

— Ar Geteborge siaučia panika? 

— Aš žiūriu į ateitį, - tarė Biulovas. 

— Tada abu žiūrim ten pat, - tarė Vinteris. - Į tolimą 
ateitį. 

— Gali žiūrėti kur nori, bet siūlyčiau į vakarus, - tarė 
Biulovas, - anglų žurnalistai jau pradėjo čionai skambinti, 
o švedų žurnalistai ir anglų rašeivos — tai visiškai skirtin- 
gos rasės. 

— Ar manai, kad jie ne tokie mandagūs, kaip jūs? 

— Jie Žurnalistikos chuliganai. 

Vinteris neatsakė. Čiupo pieštuką ir parašė sakinį į už- 
rašų knygutę ant stalo. 

— You ain't seen nothing yet, - tarė Biulovas. 

— Tiesą sakant, stebiuosi, kad dar neatvyko didesnis jų 
būrys. 

— Vadinasi, mintyse esi pasiruošęs. 

— Turėjom penkis spaudos konferencijoje. Gana kuklūs. 

— Buvo pagiringi kaip briedžiai. 

— Ar dar ko nors norėtum?- paklausė Vinteris po dviejų 
sekundžių tylos. 

— Taigi: daugiau atvirumo. 

— Paskambinsiu tau gal net šį vakarą. 

— Taip ir žinojau. 

— Matai, kaip greitai juda tyrimas. 

— Kol šnekamės. 

— Už šitų pašaipių žodžių slypi potekstė, kuri, tiesą sa- 
kant, yra bjauri, - tarė Vinteris. - Kai ji iškyla į paviršių, 
galime kalbėti apie paniką, todėl stengiuosi spaudai to ne- 
minėti. 

— Geros dienos, - tarė Biulovas. 


Po pietų visi susirinko posėdžių kambaryje. Grupė ma- 
žėjo, o tyrimo popierių krūva didėjo ir augo. Daiktai atke- 
liaudavo iš laboratorijos, o paskiau būdavo kraunami į keis- 
tas dėžes 1r aplankus: plaukai, oda, nago nuolauža, atspau- 
dai, žymės, drabužių skutai; fotografijos, kurios dar kartą 
pakartodavo tą patį, tik iš kito kampo; dėžė, pilna visų tų 
šauksmų, kuriuos girdėjo Erikas Vinteris, paskutinįkart sto- 
vėdamas kambaryje. 

Jis pasikalbėjo su Pija Eison Frioberg, ši nemanė, kad 
visi smūgiai kirsti vienu kartu. Ji buvo gera teismo gydyto- 
ja, kruopšti. Smūgių skaičius buvo užrašytas ant lapelio jo 
vidinėje kišenėje, dabar jį išsitraukė. Galiausiai vaikinas už- 
duso. Visi šiame kambaryje žinojo, kas dėjosi prieš tai. 

— Kaip ilgai užtruko? —- paklausė Fredrikas Haldersas. Kri- 
minalinės policijos inspektoriui Haldersui ką tik sukako ke- 
turiasdešimt ketveri, prieš metus jis nustojo šukuoti plau- 
kus ant plikės, o likusius nusikirpo centimetro ilgumo, jo 
pasitikėjimas savimi padidėjo, todėl jis nustojo šypsotis ar- 
ba timpčioti lūpas, kai su juo kas nors kalbėdavosi. 

— Tai buvo ilgas vaidinimas, - tarė Erikas Vinteris. 

— Be pertraukų? —- paklausė Fredrikas Haldersas. 

— Daug pertraukų, - tarė Bertilis Ringmaras. 

— Tarp pirmo pjūvio ir paskutinio —- keletas valandų, - ta- 
rė Vinteris, - kiek tik galime nustatyti. Trys valandos, gal- 
būt keturios. 

— Perkūnas, - tarė Larsas Bergenhemas. 

— Taigi, - tarė Ringmaras. 

— Dilbiai nesužeisti, - tarė Janė Miolerstriomas. 

— Ten matyti mėlynės, - tarė Aneta Djanali. 

— Turėjo būti stiprus kipšas, - tarė Haldersas. —- Kiek svė- 
rė vaikinas? 

— Aštuoniasdešimt kilogramų, - tarė Miolerstriomas, — 
17 metro aštuoniasdešimt penkių ūgio, todėl nebuvo lengva. 

— Jeigu jis tai padarė, - tarė Aneta Djanali. 

— Taigi, - pritarė Ringmaras. 

— Kažką panašaus padarė, - tarė Miolerstriomas. 

— Išgama, - tarė Bergenhemas, - judesiai rodo, kad ap- 
link kambarį buvo ištempta virvė. 

— Kur buvo galima įsikibti, - tarė Haldersas. 

— Po galais, nereikia apie tai kalbėti, - tarė Aneta Djana- 
li. — Sakau tai ne todėl, kad esu moteris. 

— Visiškai nutrinti puspadžiai su ryškiu raštu krašte, — 
tarė Miolerstriomas. 

Vinteris prašė grupę šnekėti laisvai, kaip visada, tai bu- 
vo tam tikras terapijos būdas arba vidinis monologas, pa- 
garsintas visiems. Klausymas. Amžinas klausymas kasdie- 
niuose susitikimuose, sena ir nauja, naujausia. Laisvai. Jie 
švitrino faktų nuolaužas, kol rankas paskausdavo, kol frag- 
mentų paviršiai tapdavo suderinami. 

— Kaip jis galėjo iš ten išeiti? — paklausė Bergenhemas. 

— Persirengė viduj, - tarė Vinteris. 

— Vis dėlto, - tarė Bergenhemas. 

— Luktelėjo, - tarė Vinteris. 

— Ten buvo vonia, - tarė Aneta Djanali. 

— Vis dėlto, - tarė Bergenhemas. 

— Galėjo sutikti du ar tris žmones išeidamas, - tarė Ring- 
maras. 

— Kai aš kalbėjau, visi laikė nudelbę akis, - tarė Vinte- 
ris. — Panašu, kad šiuolaikiniai studentai bijo vienas kito. 

— Mūsų laikais buvo kitaip, - tarė Haldersas. 

— Ar tau teko studijuoti? — paklausė Aneta Djanali, nai- 
viai išpūtusi akis ir patempusi lūpų kamputį. 

Haldersas atsiduso. 

— Paskiau tie atspaudai, - tarė Miolerstriomas. 

— Nesuprantu, kaip jie gali žinoti, kad ten buvo stovas, — 
tarė Haldersas. 

— Todėl esi čia, o jie ten, - tarė Aneta Djanali. 

Haldersas vėl atsiduso. 

— Prakeiktas stovas, - pridūrė jis. 

Prakeiktas stovas, galvojo Vinteris. Nesvarbu. Kai įvyko 
tūkstančiai pokalbių, tūkstančius kartų buvo pabelsta į du- 
ris, Visi Žinomi sociopatai įtraukti į duomenų bazę, kai visi 
veiksmai iki dabar buvo užregistruoti, kai surinko duome- 
nis apie auką (čia dar lauki žinių, Erikai) ir kai pamatavo ir 
palygino daleles iš nusikaltimo vietos ir du tūktančius kar- 
tų paskambino telefonu... 

— Ar patikrinom pokalbius iš to telefono koridoriuje? — 
paklausė jis. 

— Tikrinam, - tarė Ringmaras, dėdamasis įsižeidęs. 

— Noriu turėti išklotinę, - tarė Vinteris. 

— Taip. 

— Dar reikia to paties iš Londono, - tarė jis. - Pats su- 
tvarkysiu. 

— O Malmstriomų? - paklausė Ringmaras. 

Vinteris pagalvojo. 

— Taip, - tarė jis, - iš ten irgi. 

Stovas, vėl prisiminė jis. Kas buvo pritaisyta ant jo. Kas 
paskiau atsitiko. Ir: ten buvo viskas, ką jiems reikia suži- 
noti. Kasetė, kažkur. Arba keletas, arba viena, kelių da- 
lių... ar... 

— Turim liudijimus iš Šaltinio parko, - tarė Miolerstriomas. 

— Ar tai antras ratas? — paklausė Bergenhemas. 

— Tuoj bus, - tarė Bertilis Ringmaras. 

— Norėčiau pamatyti juos vėliausiai rytoj, —- tarė Vinte- 
ris. — Visus, spauskit, kiek galit. Ten kažkas nesutampa. 

Jis paaiškino, Ringmaras linktelėjo, o Haldersas paskiau 
pasakė Miolerstriomui, kad jie iškart turėjo tai pastebėti, 
per patį pirmąjį pokalbį turėjo pastebėti. 

— Velniava, - tarė jis, paskiau nusipurtė tą mintį ir pa- 
žvelgė į priekį. 


Parodysiu tau kai ką, pasakė jis ir išsitraukė daiktus iš 
krepšio, kai atėjo pas jį į namus, buvo susitarę lauke, iš anks- 
to, prieš jam pradedant darbą. Visai trumpai, tarsi atsitikti- 
nai, o kitas nuėjo toliau Drotningatanu. 

Paskiau jis paskambino į duris, o Džemis nusiprausė dū- 
mus po dušu. Pats metė rūkyti, kai ėmė dirbti bare. Šitaip 
ilgai netempsi, pamanė jis tada, tai buvo prieš pusmetį. 

Džemis jautė įtampą viduje, kūne. Gal mane prievartaus, 
pamanė jis, ir drebulys nusirito nugara žemyn, apačioj tarp 
kojų tarsi kaito švelni ugnis. Nebuvo nemalonu. Gal tai bus 
pirmas tikras kartas. 

Jis didelis, pamanė Džemis. Montuoja prietaisus. Mato, 
kad aš turiu butelį vyno ant stalo. Dabar ateina čionai ir 1ma 
taurę, kurią duodu jam. Kažką sako, bet aš negirdžiu. Dabar 
užsimauna kaukę. Po galais, darosi nelinksma. Eina atgal 
prie kameros ir įjungia ją. Ar nieko nesigirdi? Maniau, la- 
biau girdėsis. Dabar girdžiu, kaip burzgia. 

Džemis stovėjo nusisukęs į šalį, bet dabar jo kūną atsuko 
tiesiai į juodą linzę, jo akys atsimerkė su išraiška, kuri galėjo 
reikšti nuostabą, burna spėjo prasižioti vos menką plyšelį, 
kai į ją įgrūdo skudurą, o kitą apsuko aplink ir užveržė už 
nugaros, ir viskas, ką jis norėjo pasakyti, įstrigo gerklėje. 

Paskiau jis atsisėdo ant vienos iš tų kėdžių, kurias anas 
atnešė iš virtuvės, dabar jau girdėjo burzgimą, jis rodėsi daug 
skambesnis, o akys visą laiką buvo nukreiptos į tą linzę. 
Nenormalus kipšas, pamanė jis. Galima kartais pabandyti, 
bet man nepatinka, kad jis tyli. Visokių būna žaidimų. Ne- 

benoriu daugiau čia sėdėti. Atsistosiu. Jis tik stovi ir žiūri, 
o aš atsistosiu ir atsuksiu nugarą, kad jis suprastų, jog pra- 
šau atrišamas ir noriu laisvų rankų. Dabar jis ateina. 

Džemis pajuto smūgį nugaros apačioj, ir kažkas velniš- 
kai nudegino pilvą. Jis nukorė galvą, siekdamas pažiūrėti, 
kas atsitiko, ir pamatė, kaip kažkas šmėkštelėjo po bamba, 
paskiau įdubo vidun, o tada pajuto dvelksmą už nugaros. 
Galvą tebelaikė nulenkęs, nes nugarą skaudėjo taip, kad ne- 
galėjo pakelti makaulės, 1r matė, kad ant grindų varva. Tas 
kipšas papylė ant grindų vyną, pamanė jis. 

Dabar jį apsuko, jis vėl išvydo kaukę, pasirodė, kad tai 
kita kaukė, bet mintis šmėkštelėjo trumpai, nes jis išvydo, 
ką tas kipšas turi rankoj, ir pamanė, kad jau peržengtos vi- 
sos ribos. Paskiau jis išsigando, iš baimės kojos sulinko, ir 
jis griuvo į priekį. Krito į tą daiktą, kur blykstelėjo šviesoje 
nuo stalo ar nuo stiprios lempos, uždegtos prie kameros, ir 
suriko, bet nepasigirdo jokio garso, ir jam užėmė kvapą. 

Jis vėl atsistojo. Dabar suprato. Pabandė judėti link pie- 
tinės sienos, bet judesys tebuvo kryptis jo galvoje. Suklupo 
ant grindų ir krisdamas susitrenkė šoną. Nuslydo ant grin- 
dų. Kūnas nerado jokios atramos. 

Išgirdo balsą. Mano viduje yra balsas, jis šaukia mane, 
tai esu aš. Suprantu. Pasitrauksiu link sienos, jeigu padary- 
siu tai ramiai ir atsargiai, man nieko neatsitiks. 

Mother. Mother! 

Pasigirdo burzgesys, panašus kaip per pertraukėlę, kai 
prieš akis nieko nevyksta. Negalėjo atsitraukti nuo to garso. 

Išeiti iš čia. 

Užtruko ilgai. Jo jėgos vis labiau seko, bet jį vėl pastaty- 
davo. Negalvojo daug. Rodės, tai, kas valdo mintis, pradin- 
go, todėl mintys srūva tiesiai ir sklaidosi nevaldomos. Jį vėl 
pastatė. 

„B išgirdo paukščius, 
čiulbančius kažkur pusiaukelėje į Stampeną. Asfaltas buvo 
sausas, sniegas baimingai gūžėsi po pušimis parke. Pakilo 
šaltis, susitraukė prieš vakarą, per naktį pasklido aukštyn 
1r į šiaurę. 

Jis ilgai sėdėjo prieblandoje, gėrė arbatą ir beveik nesi- 
klausė telefono atsakiklio pranešimų. Kambarys kvepėjo sal- 
džiarūgščiais vėžiais, kuriuos parsinešė iš La: Wa. Atsidarė 
balkono duris ir įsileido vakarą. 

Nuėjo atgal prie fotelio, bet vėl atsistojo, nunešė lėkštę, 
įrankius bei stiklinę į virtuvę ir įjungė indų plovyklę. Užsi- 
plikino šviežios arbatos ir grįžo į kambarį, pasiklausė Čar- 
lio Hadeno kvarteto ir pažiūrėjo pro langą į žydrynę, kuri 
dar nespėjo kaip reikiant pajuoduoti. Svajojo apie tolius, bet 
kartu vaizdavosi staigią mirtį. 

Matė dviašmenį peilį, gal panašesnį į trumpą kardą, kurį 
naudojo kažkas... kažkas... jis nebaigė minties, o paskiau 
atėjo naktis. 


Jis dešimtį minučių vargo su paskutiniais Miolerstriomo 
užrašais, ir staiga įpuolė Bergenhemas. 

Vinteris įvažiavo į perregimą juostą. Iš kairės švietė sau- 
lė, 1r jis užsidėjo akinius, gulėjusius ant instrumentų len- 

tynėlės. Jam pasirodė, kad, susilpnėjus šviesai, pritilo ir 
triukšmas, lyg miestas pasikeitė jo žvilgsniui. Jis stabtelė- 
jo praleisti per gatvę trijų vyriškių, netvarkingos eisenos 
nuo Vazos parko link Viktorijos gatvės. Vyrų plaukus plaiks- 
tė vėjas, sunkus ir aštrus aukšto slėgio zonoje iš šiaurės 
vakarų. 

Vinteris pajuto kraujyje adrenaliną, lyg karštį. Negalėjo 
būti labiau pasiruošęs. Dabar. Niekad nebus tikriau nei da- 
bar, ateinančiomis valandomis, niekad daugiau taip siaubin- 
ga ir niekad daugiau taip aišku. Jį tiesiog traukė: jautė labai 
stipriai ir visada vėliau jautė gal gėdą ar baimę, o gal abi. 
Galbūt tai darbo ypatybė: kad jis liko, negalėjo niekam ki- 
tam skirti savo laiko. 


Laiptinė buvo nubarstyta pjuvenomis iki trečiojo aukš- 
to, tarsi makabriškai padedant orientuotis. Viešosios tvar- 
kos policininkai saugojo kelią nuo smalsuolių. Žmonės sto- 
vėjo kitapus gatvės, už užtvarų. Gal pats ten stovėčiau, pa- 
manė Vinteris, jei neičiau dabar čionai. Kiek jų? Trisdešimt? 

— Paskambink Birgersonui ir paprašyk iškart atsiųsti pen- 
kis vyrus, — tarė Vinteris Bergenhemui. 

— Dabar? 

— Šią akimirką. 

Kol jie lipo laiptais, Larsas Bergenhemas surinko padali- 
nio šefo numerį, palaukė, pridėjęs telefoną prie ausies, ir 
pasakė ką reikia. 

— Nori tau kažką pranešti. 

Vinteris perėmė telefoną. 

— Na, Sture? 

— Taip, aš pragare. Liko trys laiptų maršai. 

— Teisingai išgirdai. Manau, jų čia reikia. 

Bergenhemas girdėjo Birgersono balsą, bet nesuprato žo- 
džių. Vinteris kalbėjo toliau: 

— Taip, noriu gauti parodymus iš visų smalsuolių lauke. 
Taip, gali pavadinti apskambinimu, jei nori. Taigi. Ačiū. Iki. 

Įeidamas į namą, Vinteris matė veidus, bet nematė jų 
išraiškos — Žmonių kitoje pusėje: turėtų būti šalta ten sto- 
vėti. Gal tai ne tik smalsumas... kas žino? Kas nors atėjo... 
veidas minioje, kuris žino, ką pamatys Vinteris užlipęs laip- 
tais, bute. Kuris ž:m0, ką jis pamatys. 

Patraukė atgal, su brutaliu pasipriešinimu, bet atgal. 

— Kas atėjo pirmas? - paklausė Vinteris, stovėdamas prie 
durų, žvelgdamas į uniformas aplinkui. 

— Aš, - tarė maždaug dvidešimt penkerių metų polici- 
ninkas padėrusiu žvilgsniu, išblyškęs. 

— Ar buvai vienas? 

— Mano kolega apačioj. Jis... jis ateina. - Jis mostelėjo į 
laiptus. 

Aliarmo signalas buvo perduotas iš Skonės gatvės, jis 
pasiekė Vinterį maždaug tuo pat metu kaip ir artimiausią 
patrulinį automobilį. Vyrai įėjo vidun, išblyško ir atšlijo. 


Džemis neatėjo į darbą. Tai turėjo būti jo priešpietė. In- 
dai, virtuvė, atliekos po sunkaus vakaro: nauji muzikantai 
kimiais balsais iš Airijos vakarų pakrantės, jokios ramybės 
iki antros valandos. | 

Papildomas laisvadienis, o tas kipšas neatėjo, neatsiliepė 
telefonu, neatsiliepė, kai Duglas mygė durų skambutį, kai 
daužė užrakintas duris, o kaimynas iškišo surūgusį snukį. 

Duglas apsiėmė surasti nuosavybės valdytoją. Džemis? 
Anglas vaikinas dvidešimt trečiame bute? Jis nežinojo buto 
numerio, bet tai tos durys, kur kabo savo darbo užrašas su 
pavarde, tam vaikinui gali būti blogai. 

Vyriškis su trimis šimtais įrankių kišenėse aplink pilvą 
1r kojas atėjo ir atidarė, o visa kita Duglui pasirodė tikras 
košmaras. 

Du policininkai ir Duglas trumpai žvilgtelėjo, bet Vinte- 
ris 1š tiesų buvo pirmasis viduje, po to, galva silpnai ūžė, o 
akys išsiplėtė. Jis pasistengė nejlipti į pėdsakus prieškam- 
baryje, išeinant. Nieko ant sienų ir nieko ant durų. Išgirdo 
technikų komandą laiptinėje, jie lauks jo ženklo. 

Jau dabar žinojo, kad grįš čia mažiausiai dar vieną kartą, 
kai bus išneštas kūnas, ir kad jo paieška tada priklausys nuo 
to, ką ras dabar. 

Prieškambaryje užteko šviesos įžiūrėti. Dešinėje švietė 
iš vonios kambario. Uždegė, kai jie atėjo? Joks mentas ne- 
buvo toks kvailas, kad uždegtų, bet niekad nežinai. 

Atsistojo ant slenksčio ir pažvelgė į vonią. Plytelės buvo 
dėmėtos, bet mažiau, nei galėjai tikėtis. Jis neskubėjo, pa- 
manė Vinteris. 

Pažvelgė į praustuvę, tas pats vaizdas, trys pėdsakai ant 
plastikinio kilimo. 

Pasisuko į kairę, stovėjo tiesiai priešais virtuvę, įėjęs Vi- 
dun, pastebėjo kažką, kas suardė buto tvarką, ne tik tai, kad 
prie stalelio stovėjo viena kėdė, kur turėjo būti dvi. 

Vaikinas sėdėjo ant virtuvės kėdės vidury kambario, nu- 
gara į duris. Vinteris nepastebėjo jo anksčiau, nes durys buvo 
pusiau pravertos, o prieškambaris sudarė nedidelį kampą 
su virtuve ir vonia. 

Jis buvo be marškinių, bet su ilgomis kelnėmis, su koji- 
nėmis, bet be batų, kelnės be diržo. Ant kairio peties buvo 
melsva ir raudona tatuiruotė, ir kai Vinteris atsargiai pri- 
siartino aplenkdamas pėdsakus ant grindų, pamatė, kad ta- 
tuiruotė vaizdavo automobilį, tik negalėjo suprasti, kokios 
markės. 

Pečiai ir dilbiai pilkšvi, melsvo atspalvio, lyg nuo šalčio. 
Vinteris daugiau nematė viršutinės vaikino kūno dalies. Kel- 
nės ir kojinės išsipūtusios, ištinusios, tuoj sprogs. Štai kas 
jį laiko, pamanė Vinteris. Jo veidas nenukentėjęs. 

Ant stalo šalia vaikino ir kėdės stovėjo raudono vyno bu- 
telis, beveik pilnas, ir dvi taurės, viena pilna. Vinteris pasi- 
lenkė ir pauostė, kvepėjo-vynu. Kita taurė atrodė neliesta. 
Nebuvo laiko susidaužti. 

Kambarys buvo paprastai apstatytas, kaip atsitiktinio gy- 
ventojo. Dvivietė sofa, jokių krėslų, jokių knygų lentynų, 
jokių gėlių, paprastos užuolaidos, kurios atrodė bespalvės 
šviesoje tarp ketvirtį lango dengiančių žaliuzių. Kompakti- 
nių diskų grotuvas ant natūralaus medžio spalvos suolelio, 
lentyna ant sienos su pora dešimčių plokštelių. Vinteris apė- 
jo sofą, palei sieną ir perskaitė keletą viršutinių pavadini- 
mų: Pigeonhead, Oasis, Blut, Daft Punk. Morrissey. Jokio džia- 
zo. Viena plokštelė gulėjo grotuve, dangtelis pravertas. Vin- 
teris pasilenkė ir perskaitė dainininko vardą. 

Jis stengėsi nepaliesti apmušalų. Kraujas ant grindų bu- 
vo pasklidęs ratu, šį raštą jis prisiminė iš ankstesnio kam- 
bario, ratas priešais kėdę, kur sėdėjo vaikinas. Priminė kiau- 
šinio formą, ištįsusią link durų į prieškambarį. 

Kiek žingsnių? 

Maždaug du metrus nuo durų link kambario vidurio grin- 
dys nebuvo suteptos, beveik be pėdsakų. Vinteris įkvėpė, 
patyrinėjo kvapus. Išgirdo kažką kitoje kairiosios sienos pu- 
sėje, lyg lojimą, o gal mechaninį garsą. Jei girdisi čionai, tai 
girdisi ir tenai. 

Pagalvojo, kad pats niekad negirdėdavo savo kaimynų, 
jokių garsų, išskyrus tuomet, kai jie išeidavo į laiptinę, tam- 
pydavo ir plėšdavo senas lifto duris, barškindavo durų gran- 
dinėlę. 

Po ketvirčio valandos jis išėjo iš vaikino buto ir šį tą pa- 
sižymėjo. Nulipo laiptais žemyn, išėjo į saulę ir ėmėsi vie- 
šųjų reikalų. 

Vėliau jis nebuvo tikras, kuris - Haldersas ar Miolerst- 
riomas —- pakišo vardą: Hičkokas. Pasilaikyk sau, pasakė jis. 

Jam nepatiko, bet nuo tol galvodavo apie žudiką kaip apie 
Hičkoką. 

Keisčiausia, o gal visiškai nekeista, kad kolegos Londo- 
ne savąjį netrukus pavadino tuo pačiu vardu, nieko nežino- 
dami. Paskiau jie suprato, kad tai vienas ir tas pats Hičko- 
kas, tyrimai susiliejo, ir jie pajuto bejėgiškumą, tarsi kaž- 
kas juoktųsi iš jų viršuj danguje. 


Vagis pamatė savo sūnų su draugais, besmegenio nebe- 
buvo. Dabar jie kažką lipdė prie statinės, aplink sūpynes ir 
po virvinėmis kopėčiomis, kurios kabojo nuo atspariais da- 
žais nudažyto žaidimų namelio. 

Jis kankinosi. Jis buvo raštingas. Žiūrėjo televizorių. Ne- 
buvo kvailas tuo požiūriu, nors buvo tikras idiotas kitose 
srityse. Žinojo kai ką, ko nežinojo kiti, ir buvo tvirtai įsiti- 
kinęs. Įsitikinęs? Tai kamavo jį. Reikėjo laiko pagalvoti. Gal- 
būt kur nors išvažiuoti. 

— Kas tau? —- paklausė Lena. 

— Ką? 

— Tavo vėl tokia išraiška. 

— Mhm. 

— Ar tai darbas kaltas? 

— Koks darbas? 

— Žinai, apie ką kalbu. 

— Mhm. 

Ji pažvelgė į kiemą. 

— Kodėl neišeini pas Kalį trumpam? 

— Kaip tik ketinau. 

— Jis klausė. 

— Klausė? Apie ką? 

— Ar galėtumėt nuveikti ką nors kartu. 

— Galvojau apie tai. 

— Galėtum ne tik galvoti. 

— Atostogos? 

— Žinoma, — tarė j1. 

— Galim važiuot į Kanarų salas rytoj arba poryt. 

— Žinoma. 

— Tikrai. Tiesą sakant, tikrai galim važiuoti. Išlošiau 
pinigų. 

— Ne-e. 

— Tikrai. 

— Ir nieko nesakei! Kada? Kiek? 

— Dvidešimt tūkstančių. Nenorėjau sakyti, kol... na... 
kol... turėjo būti staigmena... kai gausiu pinigus. 

— Ar jau gavai? 

— Taip. 

Ji pasižiūrėjo į jį, lyg ketindama peržvelgti kiaurai viršu- 
tinius sluoksnius. 

— Ar man tikėti? — paklausė ji. 

— Taip. 

— Kaipgi tu išlošei? 

— Obyje, - tarė jis, - juk Žinai, kad praeitą savaitę buvau 
dukart nuvažiavęs. 

Ji vėl įsižiūrėjo į jį. 

— Parodysiu kuponus, - tarė jis ir sunerimo, ar pavyks 
išsisukti. | 

Ji luktelėjo, pažiūrėjo į sūnų žaidimų aikštelėje, atrodė, 
jau pamiršo. 

— Negalim išvažiuoti, - tarė paskiau. 

— Ką? 

— Važiuoti į... į Kanarų salas. 

— Kodėl ne? 

— Yra daugybė dalykų, kuriems reikia pinigų. 

— Taip visada bus. 

Ji neatsakė. 

— Kur mes važiavom pastaruoju laiku? - paklausė jis. 

— O kiek kainuos? 

— Turim pinigų. 

— Bet dabar... 

— Dabar pats geriausias laikas. 

— Taip... būtų nuostabu, - ėmė dvejoti ji. 

— Dviem savaitėms, - tarė jis, - kuo greičiau. 

— Ar yra bilietų? 

— Tam, kuris pakloja dvidešimt tūkstančių grynais, visa- 
da yra bilietų. 


Po pietų Vinteris susirado Bolgerį. 

.— Senokai nesimatėm, - tarė Bolgeris. 

— Aš ne dėl draugystės, - tarė Vinteris. 

— Suprantu. 

— Nors naudojuosi mūsų draugyste. 

— Tada nesuprantu. 

— Noriu kai ko tavęs paklausti, - tarė Vinteris. 

— Klausk. 

— Ne šitaip. Ar gali palaukti, kol ateisiu? 

— Taip. 

Vinteris atsidūrė ten po ketvirčio valandos. Prie lango 
sėdėjo trys klientai, pažvelgė į jį, bet jis nepastebėjo, kad 
kas nors ištartų bent žodį. Bolgeris paklausė, ar jis ko nors 
gers, Vinteris atsisakė. 

— Ar pažįsti anglą vaikinuką, vardu Robertsonas? 

— Anglą vaikinuką? 

— Arba britą. 

— Kaip sakei, kuo jis vardu? 

— Robertsonas. Džemis Robertsonas. 

— Džemis Robertsonas? Taip... pažint nepažįstu, bet ži- 
nau, kas jis toks. Tik jis škotas. 

— Okej. 

— Gali girdėti, kai jis kalba. 

— Ar jis dirbo čia? 

— Ne. 

— Gal tu žinai, ar jis dirbo dar kur nors, išskyrus O'Bra- 
jenus? 

— Ne. Bet nemanau, kad jis jau seniai mieste. Teks jų 
paklausti. 

— Taip. 

— Ar kas nors atsitiko? 

— Jis nužudytas. 

Bolgeris pastebimai išblyško, tarsi lempa įstrižai virš jo 
veido būtų pakeitusi šviesą. 

— Tai jokia paslaptis, - tarė Vinteris, - jau ne. 

— Man tai iki šiol buvo paslaptis. 

— Man reikia tavo pagalbos. 

— Nuo kada tau reikia mano pagalbos? 

— Ką sakai? 

— Kokių perkūnų tau mano pagalba? Tu labai uolus, ir 
užtenka. 

— Ar nori paklausyti, ką pasakysiu? 

Bolgeris neatsakė, atrodė, kad jis nori duoti ženklą mer- 
ginai už baro, bet apsigalvojo. 

— Pažįsti žmones šitam versle, - tarė Vinteris, — ir tuos, 
kur sukinėjasi aplinkui. 

— Ir tu pažįsti. 

— Pats supranti, apie ką kalbu. 

— Taip. Tau reikia pusiau nusikaltėlio į pagalbą. 

— Nustok, Juhanai. 

— Ar galite pasitikėti žmonėmis, gydytais nuo depre- 
sijos? 

Vinteris neatsakė, jis laukė. Bolgeris buvo nusisukęs, 
bet vėl atsigręžė. 

— Klausyk, Juhanai. Mes dirbsim savo ruožtu, bet no- 
riu, kad tu pagalvotum, ką žinai apie tą vaikiną. Ką jis pa- 

žinojo. Su kuo labiausiai draugavo. Meilužės ar meilužiai, 
jei Jau taip. 

— Aišku. 

— Pamąstyk. 

— Okej. 

— Paklausinėk kitų, jei norėsi. 

— Mhm. 

— Kuo greičiau. Rytoj vėl galėsim pasikalbėti. Paskam- 
binsiu. 

— Velnias, tai buvo tikras šokas, - tare Bolgeris. 


10 


Das Ostergard pastatė į vie- 


tas kėdes po vakarinės informacijos naujiesiems konfirman- 
tams. Matė, kaip du ar trys veidai per tą valandą apsiniau- 
kė: turiu ir be to ką veikti, atseit, nuobodu, tikrai, o Hanė 
Ostergard nusišypsojo, užgesino šviesą rūsyje ir užlipo laip- 
tais aukštyn į priimamąjį. 

Jie patys paklausė: ką daryti, jei esi nekrikštytas, bet nori 
konfirmuotis? Atsargiu rankos mostu ji nuvijo šalin abejo- 
ne; lašas vandenėlio už ausies, ir Viešpats dievas bus pa- 
tenkintas. Tikrai. 

Ji užsimetė paltą ir užkliudė nuotrauką ant rašomojo sta- 
lo. Išgirdo šlamesį per stalą ir skimbtelėjimą, kai stiklas nu- 
krito ant grindų. Jei nebūčiau pastorė, būčiau dabar nusi- 
keikus, pamanė ji. 

Rėmelis liko sveikas, stiklas irgi vietoje, tik sutrūko. Ji 
paėmė dukters nuotrauką, atsargiai išėmė šukes ir įsidėjo 
rėmelius su nuotrauka į dešinę palto kišenę. Pasižiūrėjo į 
laikrodį. Marija turėtų būti grįžusi namo po šokių, turėtų 
įplasnoti į prieškambarį, švystelėti striukę ant pakabos, ku- 
ri galją ir pagriebs. Keturiolika sprogdinančių ir veržlių me- 
tų; batai vidury prieškambario, krepšys šalia, pooosūkis de- 
šinėn į virtuvę, ir jei Hanei pasiseks, mergaitė jau bus pa- 

šovusi biskvitą į orkaitę... o virtuvė prašysis iškuopiama. Ji 
skubiai nusileido laipteliais ir išėjo į vakarą. 

Klevai aplink bendruomenės namus, apšviesti neoninių 
iškabų nuo anos gatvės pusės, ryškiai spindėjo. Giedrais žie- 
mos vakarais aštrios spalvos būdavo ryškiausios, medžiams 
nelikdavo jokios vilties. 

Hanė perėjo aikštę, pro didžiojo kambario langą ant ak- 
mens plytelių krito šviesos kūgis, viduje ji pastebėjo šešė- 
lius ir dvi figūras, išeinančias pro duris ir nutolstančias į 
kitą pusę. 

Sriubos virtuvė sulaukė pasisekimo, ir labai gerai, bet 
kartu darėsi baugu. Ji šiurpo vėjyje. Jie buvo pradininkai. 
Tai galėjai matyti iš to, kad varguoliai atvažiuodavo iš viso 
miesto, o gal ateidavo. 

Maišeliai irgi pavyko. Jie gerai apgalvojo iš anksto. Pasi- 
gailėjimas... bet kas gi apie tai galvoja? Kas tuo rūpinasi 
tada? Kruopos, pienas, margarinas, kiaušiniai, penki bana- 
nai maišelyje su užrašu „Favor“. Niekas nesupras, kad jis 
nėra pirktas už savo pinigus. 

Sukamės griuvėsiuose, pamanė ji, arba ten, kur bus griu- 
vėsiai. Keistas jausmas. Turėjom kažkokią pilnatvę šioj ša- 
ly, o paskiau ją sudaužėm ir sugriovėm. Artinasi karas. Tik 
laukė savo eilės. Kartu mėginam suteikti paramą. Keista, 
klaidinga iliuzija. 

Naujųjų vargšų globa, pamanė ji, pridengta anonimišku- 
mu, o tada prisiminė priešpiečio valandas Skonės gatvės 
kambaryje. 


— Juk niekad nežinai, ką pamatysi užlipęs laiptais, - sakė 
vienas neįtikėtinai jaunas policininkas. - Pasirengi, kiek gali, 
bet tokiems dalykams negali nusiteikti. O čia buvo visų bai- 
siausia, kaip gali dirbti po tokių dalykų? 

— Ar turi su kuo pasikalbėti namie? 

— Su mergina. 

— Ar kalbėjotės apie tai? 

— Taip, po vel... žinoma. 

— Jei nori keiktis, prašom, — pasakė ji. 

Jis Žiūrėjo tiesiai į ją. Jo plaukai buvo lygūs, o veidas siau- 
ras. Aukštas, bet lengvasvoris. 

— Ačiū. 

Ji luktelėjo. 

— Jei nebūtų buvę tiek velniškai daug kraujo, - pasakė 
jis. - Jei įeitum vidun, o kas nors gulėtų nusisukęs į sieną 
1r atrodytų miegąs ir viskas tuo baigtųsi, vėl galėtum išva- 
žiuoti ieškoti vogtų automobilių. Už vis geriausia - vogti 
automobiliai, kai pamatom automobilį po Jotos tilto atra- 
ma ar panašiai, ir jis atrodo ten stovįs ilgiau, nei dera, pa- 
tikrinam numerius, ir automobilis pasirodo esąs vogtas. 

— Ar tai ten jie stovi? 

— Vogtos geldos? Taip, dažnokai, prie „Shell“ degalinės. 
Chuliganai važiuoja, kol baigiasi kuras, pirmyn atgal tarp 
Nordstano ir šiaurinių miesto dalių, automobilis nusmenga 
pakelėje arba patenka po atrama, o gal viršuj prie Rimdo 
aikštės ar kur nors pakelėje į Agnesbergą. Chuliganai nusi- 
perka narkotikų Femoje. 

— Ar ten jie ir vagia automobilius? 

— Na... dažniausiai Hedene arba Danijos prieplaukoje ar 
prie Lisebergo, kai sezono metas. Pats baisiausiai saugo- 
čiausi statyt mašiną vakare Hedene, jei nebūtina. 

— Net policijos automobilį? 

Vaikinukas nusišypsojo, beveik išsiviepė ir tada pasida- 
rė nebe toks panašus į uodą. 

— Aišku, - pasakė jis. 

— Taigi, jei norėsiu nueit į kiną kokį vakarą, tai neverta 
statyti mašinos Hedene? 

— Būtent. Jie visad dirba po du, supranti. Kai atvažiuoji, 

jie apžiūri, kokia markė, jeigu patinka, vienas pasilieka prie 
automobilio, o kitas seka tave, kur eini, iki pat kinoteatro, 
jei reikia. Jei pamato, kad perki bilietą ir stoviniuoji, tarsi 
laukdama, kol prasidės, vadinasi, kelias laisvas. 

— Tada jis grįžta, jie įsilaužia 1r nuvažiuoja sau. 

— Tikrai. 

— Gerai, kad perspėjai mane. 

— Ačiū, - tarė policininkas ir pasimuistė kėdėje, beveik 
susierzinęs. 

Pasigirdo barbenimas į langą. Pirmas lietus po ilgos per- 
traukos. 

— Pagaliau pavasaris, — tarė ji. 

— Tikiesi? 

— Visad tikiuosi. 

Policininkutis vėl šyptelėjo. Oda aplink jo juosmenį su- 
girgždėjo, kai jis pasisuko kėdėje. 

Neklausiu jo, kaip dabar jaučiasi, pamanė ji. 

Nė vienas nieko nesakė. Abu klausėsi barbenimo į lango 
rėmą, signalo iš kiemo, tolimos sirenos, kuri sklido per mies- 
tą. Ji ilgai buvo girdėti, nutrūkdavo ir po sekundės vėl už- 
kaukdavo. 

2 Gaisrininkai, — tarė vaikinas, — manau, dega prie Joha- 
nebergo. 

— Kaip gali suprasti? 

— Po trijų milijardų valandų, praleistų automobilyje mies- 
te, išmoksti atskirti pasaulio šalis ir miesto rajonus. 

— Ar tikrai tiek daug valandų? 

— Beveik tiek, manau. 

— Tardytojo darbas man netinka, - tarė jis po valandė- 
lės. - Užtenka, kad pamačiau, su kuo jiems tenka susidur- 
ti... po to. | 

Jis pagalvojo apie savo žodžius. 

— Bet kai pasvarstai, tai mes visad ateinam pirmieji. 

— Ir vėl sugrįžom ten, kur pradėjom, - tarė ji. 
— Bet ne visai. 

— Ne. 

— Manau, man pagerėjo. 

— Dar valandą poryt? 

— Taip, po velnių, - tarė jis. 


Keiksmai kai kam padeda atrišti kai kuriuos mazgus, pa- 
manė Hanė Ostergard, pasukusi pro seną pažįstamą namo 
kampą, ir sugirgždino vartelius į sodą. Virtuvėje degė švie- 
sa, Ir ji pastebėjo Mariją su virtuviniu rankšluosčiu aplink 
galvą. Biskvitas, išmaldos pyragas. 


Vinteris sėdėjo ant Ringmaro rašomojo stalo, švarkas su- 
segtas viena saga, blizgantis dėklas prie šilkinių marškinių. 
Bertilis Ringmaras suprato, kad pats niekad negalėtų šitaip 
sėdėti, su tokia elegancija. Jo kojos per trumpos, eilutė ne 
tokia brangi, o dėklas ne taip blizga. 

— Kiek kartų kalbėjomės su Londono šeima? - paklausė 
Erikas Vinteris. 

— Du ar tris. 

— Tai dėl to laiško, kurį kažkas jam parašė. 

— Taip. 

— Jis niekam nieko neperdavė. 

— Ne, kiek žinom. 

— Tame protokole iš laiškų draugės apklausos... Džeofas 
Hilieris rašė ir pasakojo, kad jis turėjo atvykti, o draugė... 
jos vardas Petra Althof... ji iškart atsakė, - tarė Vinteris. — 
Bet jis daugiau nebeparašė. 

— Ne, - tarė Ringmaras. 

— Ar jam nederėjo atsakyti? Juk praėjo daug laiko. 

Ringmaras skėstelėjo rankomis. Kas gali žinoti? 

— Anglai greiti, - tarė Vinteris netrukus. 

— Anglijoj iš pradžių viskas net rūksta, - tarė Ringma- 
ras, - prisimink jų futbolą. 

— Vienas jų vaikinas gana dažnai skambina Malmstrio- 
mams, bet daugiausiai norėdamas paguosti, - tarė Vinteris. 

— Mhm. 

— Jie taip daro, - tarė Vinteris, - tai vadinama famzly Iiai- 
son Officer. 

— Aha. 

— Grupės komisaras iškart paskiria vieną, kai pradeda- 
mas tyrimas. Kai kurie taip daro. 

— Lygiai taip pat ir tu pasielgei, - tarė Ringmaras. 

— Turi galvoj Janę? Buvo būtina. 

Ringmaras to nekomentavo. Jo krūtinės kišenėje suskam- 
bo mobilusis, jis spustelėjo atsakymo mygtuką ir sumur- 
mėjo savo vardą. 

— Pažiūrėsiu, ar pavyks jį rasti, - tarė jis, pažvelgė į Vin- 
terį, padėjo telefoną ant stalo ir mostelėjo į kambario kam- 
pą. Vinteris nusekė iš paskos. 

— Čia tavo motina. 

— Ar atrodė blaivi? 

— Vidutiniškai, manau. 

— Ko ji nori? 

Ringmaras trūktelėjo pečiais. 

Vinteris grįžo prie rašomojo stalo ir čiupo telefoną. 

— Klausau? 

— Eeerikai! 

— Sveika, mama. 

— Mes taip susirūpinom. 

— Aha. 

— Perskaitėm apie naują žmogžudystę. 

— Dabar esu šiek tiek užsiėmęs. Ar dar ko nors norėjai? 

— Lota skambino. Mano, kad galėtum dažniau jai paskam- 
binti. 


04 Ake Edwardson 


— (Gali pati man pasakyti, nedarydama lanko per Ispani- 
ją, - tarė Vinteris, akimis rodydamas ženklus Ringmarui. — 
Pasišnekėsiu su ja, bet dabar jau turiu eiti. 

Jis spustelėjo mygtuką ir perdavė telefoną Ringmarui. 

— Matai, kokie mano reikalai, - tarė jis. 

Ringmaras išspaudė kažkokį garsą. 

— O) kur tavo paties mobilusis telefonas? — paklausė jis 
paskiau. 

— Kambaryje, kraunu. 

— Mhm. 

— Su perjungimu. 

— Taip. 

— Tikrai nelemtas daiktelis, — tarė Vinteris, - mačiau 
žmones, stovinčius gatvėje viens prieš kitą ir kalbančius 
kiekvienas savuoju. 

— Šitaip šiuolaikiniai žmonės bendrauja, - tarė Ring- 
maras. 

— Pamanyk, jei staiga patektum į kitą laiko juostą, Berti- 
li. Žaibas blyksteli už dviejų metrų ir nežmoniška jėga nu- 
neša tave penkis šimtus metų į praeitį, - tarė Vinteris. — 
Stovi toj pačioj vietoj, bet prieš penkis šimtus metų. 

— Mhm. | 

— Klausyk. Stovi ten, šalta, žvarbu ir tuščia. Turi tik te- 
lefoną. Pasislepi nuo keleto raitelių, atlekiančiu keliu, ar kaip 
jis vadinasi, ir supranti, kad čia kitas laikas. Įsivaizduoji? 

— Įsivaizduoju. 

— Svarbiausia tokioj situacijoj yra įveikti paniką. Kai ji 
nuslūgsta, surenki mobiliuoju telefonu namų numerį, ir at- 
siliepia Budilė! Tavo žmona atsiliepia. Ar supranti, Bertili? 

— Suprantu. 

— Stovi viduramžiuose ir gali paskambinti namo. Patraukli 
mintis. 

— Svaiginančiai įdomu. 

— Galėtų 1š to susukti filmą. 

— Ar galėsiu ir aš ten dalyvauti? 

— Negaliu spręsti, - tarė Vinteris. - Bet paskiau ateina 
geriausias dalykas, arba blogiausias. Mobilusis veikia, kaip 
visi žinom, varomas baterijų, ir turi būti pakraunamas, kas 
dabar ir vyksta mano kambary. Bet viduramžiuose nėra elek- 
tros lizdų. Stovi ten, kalbiesi ir Žinai: kai baterijos pasibaigs, 
tai viskas pasibaigs. Tada kontaktas nutruks amžinai. 

— Bjauri istorija. 


06 A ke Edwardson 


1 


anė Miolerstriomas dirbo 
viršvalandžius su tyrimo duomenų baze, o kai mirgantis ek- 
ranas visai išskysdavo, pasitrindavo akis. 

Baigęs vos galėdavo sulaukti rytojaus. Akys spoksodavo į 
pusryčių rūgpienį, bet jis ilgėdavosi savo elekroninių bylų. 

Tai buvo jo pirmas tikras žmogžudystės tyrimo atvejis, 
1r, vos pabudus po sapnų pilnos nakties, jam imdavo suktis 
galva, suktis... Rodos, jis kabojo su parašiutu keletą centi- 
metrų virš žemės. Siūbavo. Džiūgavo. 

Niekas negalės iš manęs to atimti, pamanė jis, kai, pra- 
ėjus keletui dienų po vaikino iš alaus baro nužudymo, išgir- 
do gandą, kad Birgersonas svarstąs apie Karališkąją žmog- 
žudysčių komisiją. 

Pajėgos sutelktos didžiulės, kaip po Malin nužudymo, bet 
tada jis dar nesėdėjo prie ekrano. 

Šį kartą dvidešimt žmonių darbavosi buto apylinkėse, rin- 
ko žodį po žodžio, viskas patekdavo į jo rankas, ir jis turė- 
davo dirbti viršvalandžius su baze. 

Vinteris užsuko pas Birgersoną, bet Miolerstriomas neži- 
nojo, ar tai dėl komisijos, o daugiau iš šefo nieko nesigirdėjo. 

Klausimas iškilo vakar rytą grupės susitikime. Fredri- 
kas Haldersas kažką nugirdo ir nutaisė grimasą, kuri tik vos 
vos pakeitė jo išvaizdą: „Jau geriau mėšlą ryti“. 

Vinteris trumpai vyptelėjo, tai buvo jam nebūdinga, ypač 
per pasitarimus. 

— Manau, Fredrikas apibendrino grupės nuostatą, - tarė 
Vinteris. 

— Stokholmas gražus miestas, - tarė Aneta Djanali, žvilg- 
telėjusi į šiaurės rytus, pro Skiovdę, Katrineholmą ir to- 
lyn. —- Malonūs žmonės, kultūringi, atviri. 

— Ypač Flemingsbergo apylinkėse, - tarė Haldersas. 

— Ar visad ten išlipi? — paklausė Djanali. - Ar tau niekas 
nesakė, kad traukinys važiuoja toliau? 

— Jau geriau mėšlą ryti, - tarė Haldersas. 

— Tavo dieta gana vienpusiška, - tarė Aneta Djanali. 

— Ir tavo ironija tokia pat. 

— Ironija? Kas ironizuoja? 

Vinteris santūriai sušlamino popierius. Iš karto stojo tyla. 

— Tęsime poromis, tikriau sakant, jūs tęsite poromis, - 
tarė jis. —- Aneta su Fredriku šiandien dirbs kartu, atrodo, 
jie gerai sutaria. Kiti varykit toliau. O aš vėliau pasikalbė- 
siu su Larsu. 

Larsas Bergenhemas pakėlė akis. Atrodo kaip mokinu- 
kas, pamanė Vinteris. 

— Radome šį tą gero, - tarė Vinteris. 

Bertilis Ringmaras linktelėjo, užgesino šviesą ir įjungė 
skaidrių aparatą. Ringmaras suko tų dviejų kambarių nuo- 
traukas pirmyn ir atgal tris kartus ir paskiausiai sustojo ties 
kambariu, kuriame įvyko paskutinė žmogžudystė. 

Policijos fotografas naudojo platų objektyvą, kambarys 
atrodė išpūstas į visus kampus. 

— Štai čia... paskutinė, - tarė Vinteris ir linktelėjo Ring- 
marui. Vyresnysis komisaras parodė kitą nuotrauką, Dže- 
mio Robertsono kūno viršutinę dalį, ir Miolerstriomas pa- 
juto... gėdą, susigėdo, lyg slapta žiūrėdamas į draudžiamą 
dalyką. 

— Matot plikus pečius, - tarė Vinteris ir linktelėjo. Ber- 
tilis Ringmaras spustelėjo valdymo mygtuką rankoje: dar 
kartą priartino žuvusio vaikino petį. 

— Ar matot? —- paklausė Vinteris ir apsižvalgė prieblan- 
doje. Visi tylėjo. Jis vėl linktelėjo Ringmarui, dar vienas 
spustelėjimas ir dar vienas padidinimas. 

— Ar matot? 

Vinteris bakstelėjo lazdele į nuogą odą, į kažką, kas ga- 
lėjo būti dulkė ant audeklo. Tik dabar tapo matoma. 

— Kas čia? — paklausė Aneta Djanali. 

— Kraujas, - tarė Vinteris, 1r jai pasirodė, kad jo akys Žži- 
ba kaip prožektoriai. - Kraujas, bet ne jo. 


Kambaryje tapo tylu. Anetos Djanali kūnu perbėgo šal- 
tukas, ji kilstelėjo ranką prie plaukų. 

— Po velnių, - tarė Haldersas. 

— Ne to vaikino kraujas, - pakartojo Bergenhemas. 

— Kada pamatėm... pamatei: šitą? - paklausė Djanali, 
žvelgdama į šetą. 

— Ką tik, - tarė Vinteris, —- prieš porą valandų, kai dar 
kartą Žiūrėjau nuotraukas skaidrioje, ryškioje ryto švie- 
soje. 

Jis buvo čia, kai buvo tamsu, nors į akį durk, pamanė 
Djanali, kai tamsa buvo tamsesnė už mano odą, kai visi, 1š- 
skyrus šį antžmogį, miega. 

— Kai tik baigė analizę, Friobergas iškart man paskambi- 
no, - tarė Vinteris. 

— Ar tai ištirta 1r patvirtinta? — paklausė Haldersas. - Tu- 
riu galvoj, kad ten buvo nemaža kraujo, jei galima taip sakyti. 

— Šimtas procentų, - tarė Vinteris. 

— Ar galima... panaudoti? —- paklausė Bergenhemas. 

— Ar užtenka? Jie taip mano. Darbas dabar vyksta šimtu 
krypčių, — tarė Ringmaras. 

— Kam užtenka? - paklausė Miolerstriomas. - Jei regist- 
ruose nerasim su kuo palyginti, tai ir sustosim. 

— Tai negatyvus mąstymas, - tarė Bergenhemas ir pa- 
žvelgė į Miolerstriomą, lyg šis būtų sugriovęs magišką nuo- 
taiką. 

— Reahistiškas, —- atsakė Miolerstriomas, - realu taip mąs- 
tyti, kol neturim DNA registro duomenų bazės. Visų, kurie 
gimė. 

— Žinom, ką galvoji, - tarė Aneta Djanali. 

— Pasidžiaukim šituo tyrimo pasiekimu, - tarė Haldersas. 

— Visi žinom, ką tai galėtų reikšti, - tarė Ringmaras, o 
Miolerstriomas užsičiaupė. 

Ringmaras atgabeno televizorių 1r paleido vaizdo įra- 
šus iš nusikaltimo vietų, jie ėmė diskutuoti apie judesių 
pėdsakus. 

Siaubingi filmai, pamanė Vinteris, atrodo, matom tai, ką 
dabar mato žudikas, dabar, esu įsitikinęs, kad taip ir buvo, 
kad pagamino filmą ir kad tas filmas ar filmai guli kur nors 
stalčiuje ar rodomi ekrane. 

— Iš to galim ką nors išpešti, - tarė Vinteris, kai vaizdas 
sustingo ant grindų, rodydamas ovalų pėdsaką. 

— Manom, kad tai šokis, - tarė Ringmaras. - Abu kamba- 
riai panašūs, tarsi tas, kas tai padarė, elgėsi panašiai... ir 
paskiau. 

— Šokis, - tarė Bergenhemas, - koks šokis? 

— Jei žinotume, žinotume tikrai daug, - tarė Vinteris. — 
Nuo šiandien pradėjo dirbti Sara Helander, - kalbėjo jis to- 
liau ir linktelėjo moteriai į dešinę nuo Halderso. - Taip, juk 
pažįstat Sarą. 

Moteris linktelėjo. Ji buvo pakviesta iš nusikaltimų as- 
meniui grupės ir mielai dirbo su Vinteriu. Ji sukeitė kojas, 
nubraukė plaukus nuo kairio smilkinio 1r, kaip ir kiti, įsižiū- 
rėjo į grindų raštą televizoriaus ekrane. 

— Jei čia fokstrotas, tai bet kurį vakarą galim sučiupt jį 
„King Creole“, - tarė Haldersas. 

Sara Helander pasisuko į jį. 

— Ką turi galvoj? —- sausai paklausė. 

— Nieko, — atsakė Haldersas ir vėl įsispoksojo į televizo- 
riaus ekraną. 

— Ką galima iš to išpešti? — paklausė Bergenhemas. 

— O kaip išpeši ką nors pačioje darbo pradžioje? - pa- 
klausė Sara Helander, ir Vinteris linktelėjo jai. Šaunuolė. 
Tardyme niekas neįmanoma, kol tampa įmanoma. Šokis? Ko- 
dėl ne. Jis užsirašė, kaip vadinosi diskas, gulėjęs Robertso- 
no kompaktinių diskų grotuve. Ir davė užduotį Sarai. Kaž- 
kur yra įgarsintas filmas, prie jo gali būti muzika ar dar kas 
nors, ko niekas nenori klausytis, išskyrus tuos, kurie... ku- 
rie... nori klausytis, mąstė jis sustingęs ekrano šviesoje. 

— Ką apie tai mano Londonas? - paklausė Aneta Djanali. 

— Iš ryto ieškojau tardymo šefo, bet jis buvo nepasiekia- 
mas, — tarė Vinteris, - bent jau iki pietų. 

— O Interpolas? —- paklausė Haldersas. 

— Pats laikas tiesioginiam kontaktui, - tarė Vinteris. 


Larsas Bergenhemas klausėsi ir retkarčiais užsirašinė- 
jo. Vinteris tebestovėjo ten pat, kur per pasitarimą, Ber- 
genhemas sėdėjo šalia ant kėdės. 

— Pasistenk būti kuo atsargesnis, — tarė Vinteris. 

— Kiek jų gali būt? - paklausė Bergenhemas, labiausiai 
pats savęs. 

Vinteris krapštė cigarilių pakelį priešais save ant stalo. 
Jis atitraukė užuolaidas 1r pajuto dūrį į akis. Būrelis gimna- 
zistų iš Kristinelundo gimnazijos ėjo per gatvę. Gal eina ap- 
lankyti Įstatymo ir Tvarkos, sužinoti, ko gyvenimas tikisi iš 
jų; klasei nedavė išsisklaidyti pagyvenęs vyriškis priešaky- 

je, raukšlėtas šuo vedlys priešais jaunuolius, visi tokio pat 
amžiaus kaip žuvę vaikinai. Jis užsimerkė ir vėl pajuto spau- 
dimą akyse. 

— Gerai? — paklausė Vinteris ir atsigręžė į kambarį. 

— Ar turiu savaitę laiko? - paklausė Bergenhemas. 

— Pamatysim. Pažįstu vyruką, su kuriuo gali iškart pasi- 
šnekėt. 


Ankstų vakarą jis išėjo iš kambario ir nuvažiavo namo. 
Tai šefo privilegija. Jautėsi alkanas, todėl išsikepė omletą 
su pomidorais ir dvi bulves, trumpai pagalvojo apie motiną 
17 tėvą po ta saule, kuri švietė pomidorams. | 

Visame kūne Vinteris jautė nerimą, lyg niežulį. Nuėjo 
prie grotuvo ir stabtelėjo. Ketino atsikimšti alaus, bet per- 
sigalvojo, nusprendė apsivilkti kombinezoną ir pabėgioti 
Sprengskulos gatve, o paskiau apsukti ratuką Pilies miško 
klube. Traukė per galvą marškinėlius, kai suskambo telefo- 
nas. Tai buvo viena jo moterų. Dar geriau. 

Atėjo Angela, ir jis čiupo ją iškart prie durų. Lovoje pa- 
kėlė ją po savim siūbuojančiu judesiu, nenorėjo delsti. Vis 
dėlto praėjo kelios ilgos minutės, kol kūnas sprogo. Galvoje 
tučtuojau pasidarė tuščia. 

— Tau to ir reikėjo, — tarė ji tyloje, kai abu gulėjo aukš- 
tielninki. 

— Jt takes two, - tarė Vinteris, ir jos pusėje suskambo te- 
lefonas. 

Ji apsivertė, o jis ėmė apžiūrinėti jos dailų užpakalį, pa- 
sakišką moters kūno platumą ir apvalumus virš klubų. 

— Alio? — tarė ji ir ėmė klausyti. - Tada galite jį sujungti. 

Vinteris nustebo, kaip ji drįsta. Gal kaip tik dabar apsi- 
meta jo žmona. 

— Yes he 15 here, - tarė ji ir žvilgtelėjo per petį. 

— Detective Insbecto7 ieško tavęs, iš Londono, Makkaž- 
koks. 

X ngela atsikėlė ir nuėjo į du- 


šą, o Vinteris lovoje pasislinko arčiau telefono, gulinčio ant 
stalo. Angela uždarė miegamojo duris. 

— Čia Erikas Vinteris. 

— Labas vakaras. Stivas Makdonaldas, kriminalinės poli- 
cijos komisaras iš Londono. Tikiuosi, nesutrukdžiau. 

— Jau ne. Gerai, kad atsiradai. Skambinau anksčiau. 

— Taip. 

— Jau laikas užmegzti... kontaktą, - tarė Vinteris. 

— Taigi. Sulaukiau mėginimo per... atleisk, ar ne per grei- 
tai šneku? 

— Viskas gerai. 

— Jūs, skandinavai, puikiai kalbat angliškai. Apie mus iš 
pietinio Londono to nepasakysi. 

Vinteris girdėjo šniokščiant dušą. Ji tuoj baigs ir susi- 
ruoš išeiti, viskas įvyko tarsi siaučiančiame, banguojančia- 
me sapne. Pajuto prakaitą plaukų pašakniuose. 

— Tave lengva suprasti, - tarė jis. 

— Pasakyk, jei paskubėsiu, - pakartojo Makdonaldas, - tai 
škotų kalba su koknio priemaišom. 

Krioklys vonioje nutilo. Vinteris atsisėdo, užsitempė ant 
tarpkojo paklodę, tarsi būgštaudamas svetimo kolegos bal- 
so. O gal man tiesiog šalta, pamanė Vinteris. 

— Laikas iš rimtųjų padiskutuoti, - tarė Makdonaldas, — 
apie modus operand:i ir kitką. Atrodo, dabar būtina. 

— Taip. 

— Perskaičiau tavo pranešimus, ir tie paskutinieji verčia 
mane galvoti, kad stovim scenoje ar panašiai. 

— Scenoje? 

— Čia slypi kažkoks tikslas. 

— Argi ne visada yra tikslas? 

— Pernelyg viskas išstudijuota. Čia jau ne senas mielas 
psichopatas, kaip paprastai. | 

— Čia psichopatas, ir dar daugiau. 

Vinterio miegamojo durys atsargiai prasivėrė. Angela 
kilstelėjo ranką ir pasiuntė bučinį. Jis linktelėjo. Ji išėjo, jis 
išgirdo užsitrenkiant laukujes duris ir grandinių barškesį, 
kai ji lipo į liftą. 

— Pasikalbėjom pirmą kartą su... paskutiniojo vaikino tė- 
vais, tai yra, motina. Džemio Robertsono. Jie gyvena netoli 
Londono, - tarė Makdonaldas. 

— Žinau, - atsiliepė Vinteris. 

— Girdėjau, - tarė Makdonaldas. - Jūsiškis gerai šneka 
angliškai, suprato jį iš karto. 

Vinteris įsivaizdavo Miolerstriomą, raiški tartis ir visi 
kirčiuoti skiemenys. Kodėl ne visi žmonės tur1 emailą, at- 
siduso paskiau Miolerstriomas. Argi lengviau rašyti angliš- 
kai, paklausė Haldersas. 

— Keistas tyrimas, — netrukus tarė Makdonaldas, - arba, 
tikriau sakant, keletas tyrimų. 

Vinteris neatsakė nieko, laukė. 

— Šefas atleido mane ir mano grupę nuo visų darbų. Sa- 
vaime suprantama. | 

— Ir čia taip pat, - tarė Vinteris. 

— Nieko naujo apie laiškus? 

— Kalbėjomės su... su pirmojo vaikino laiškų drauge čio- 
nai, kaip žinai, bet nieko naujo. Mergina nepastebėjo nieko 
ypatingo paskutiniame jo laiške, jis tik džiaugėsi atvyksiąs į 
Geteborgą. O apie tą laišką, kurį jis turėjo gauti iš čia, nuo 
kažko kito iš Švedijos, kol kas nieko nežinom. Mergina'nie- 
ko nenutuokia. 

— Galbūt visai ne keista, kad jis nebeturėjo laiško. Kai 
radot jį. 

— Ar nėra jokių naujų liudytojų, mačiusių Malmstriomų 
berniuką? — paklausė Vinteris, bet pats galvojo apie kažką 
kitą... Makdonaldas ką tik kažką pasakė. 

— Daugybė ir nė vieno. Nežinau, kaip pas jus, bet čia vi- 
suomet daugybė žmonių, kurie viską matė. Pasakyti, kad 
telefonai kaista, būtų per maža. 

— Nieko konkretaus? 

— Dabar ne, bet tu pats viską žinai, kolega. Kol kas nebu- 
vo jokio vargo sulaukti pagalbos iš spaudos. Baltas europie- 
tis vaikinas nužudytas atmatų sąvartynuose pietuose už 
upės. Tai kas kita, nei visos tos juodos narkotikų žmogžu- 
dystės, kurias bandom čia išnarplioti. Pamėgink prasimušti 
su tuo į laikraščius, - tarė Makdonaldas. - Dabar daug ra- 
šoma, todėl sulaukiam daug skambučių. O tai gerai, jei tik 
pavyksta atmesti tris tūkstančius pusgalvių. Tas rajonas, ku- 
riame aš narplioju žmogžudystes, turi tris milijonus gyven- 
tojų. Kroidonas yra dešimtas pagal dydį Anglijos miestas. 

— Geteborgas yra antras Švedijos miestas, o tai reiškia 
maždaug pusė milijono. 

— Ir jokių juodukų? 

— Kaipgi. 

— Nedaug narkotikų. 

— Vis daugiau ir daugiau. 

— Ar gavai laikraščius, kuriuos siunčiau diplomatiniu 
paštu? 


Šokis s u angelu 105 


— Taip. 

— Tada pats matai. Visuomenė jaučia pareigą atskleisti 
nusikaltimą, o The Sun reikalauja uždrausti vaikščioti nak- 
timis po Klaphemą, kol žudikas bus sugautas. 

Vinteris mąstė. 

— Ką turėjai galvoj, kai sakei, kad stovim ant scenos? — 
paklausė jis. 

— Scenos? 

— Kodėl taip pasakei? 

— Naaa, - atsakė Makdonaldas, - atrodo, kad kažkas mus 
stebi, kažkas yra virš mūsų, nepasiekiamas. Būtent dabar. 

— Ir man taip pasirodė. 

— Gal stovas kaltas, - tarė Makdonaldas, - jei tai filmavi- 
mo stovas. 

— Kam jam reikėjo stovo? 

— Geras klausimas. 

Vinteris ėmė garsiai svarstyti. 

— Gal jis norėjo turėti laisvas rankas. 

Makdonaldas tylėjo. 

— Turi būti scenarijus, - tarė Vinteris. 

— O gal net ir rankraštis? 

— Ar jo reikia? 

— Visiems reikia rankraščio, - tarė Makdonaldas. 

Suskambo mobilusis telefonas, gulintis ant stalelio prie 
lovos kitoje pusėje. 

— Atsiprašau, - tarė Vinteris Makdonaldui, padėjo ragelį 
1r nusirangė per lovą. 

— Alio? 

— Erikai? Čia Pija. Iškilo problema dėl to svetimo kraujo 
ant vaikino rankos. 

— Na? 

— Kažkas suklydo. Kraujas susimaišė, o tai siaubinga. 

— Ar gali taip atsitikti? 


106 A ke Edwardson 


— Ne. 

— Suprantu, - tarė Vinteris, bet abejojo, ar balso intona- 
cija nukeliaus visą kelią iki laboratorijos. - Paskambinsiu 
tau netrukus, dabar kalbu kitu telefonu. 

Jis išjungė mobilųjį ir grįžo pas Makdonaldą. 

— Atleisk, - tarė Vinteris. 

— Žinoma. 

— Reikia pasikalbėti apie tai iš esmės, o kai ką turiu pa- 
matyti pats. 

— Kada atvyksi? 

— Kai tik gausiu ženklą. 

— Man tai nekelia jokių problemų, ir mano šefui taip pat. 
Šiuo atveju reikia tiesioginio abiejų policijų kontakto. 

— Paskambinsiu, kai tik galėsiu, - tarė Vinteris ir padėjo 
ragelį. 

Everybody needs a scribi, sakė Makdonaldas. Mes esame 
scenoje, ir kažkas, mums nepasiekiamas, stebi mus. Mes 
kažkur dalyvaujame. Nuolat klystame. Ir šitaip mokomės. 


— Vaikinas iš greitosios, — tarė Pija Eison Frioberg. 

— Ką, po galais, čia sakai? 

Ji nusivilko chalatą ir stovėjo šviesiaplaukė ir rami pail- 
game kabinete, popieriai ir knygos vos nevirsta nuo lenty- 
nų. Ji ėmė nešioti akinius, net dirbdama su tais, kurie krei- 
pia dėmesį į jos išvaizdą, pamanė Vinteris, kai jie susitiko. 

— Jis turėjo paros senumo žaizdą ant riešo aukščiau pirš- 
tinės, — tarė ji, - oda ten kaip tik buvo plika. 

— Na ir velniava. 

— Paskiau nusibrozdino į staktą nešdamas kambarin neš- 
tuvus, ir kraujas pateko ant vaikino rankos, kai jį klojo. 

— Lašas, - tarė Vinteris, - lašas, kuriuo taip džiaugiausi. 

— Tiesą sakant, turėtum man padėkoti, Erikai, - tarė ji, — 
atmesti įtarimą užtrunka tiek pat laiko, kaip ir rasti džiugi- 
nančius dalykus. 

— Atleisk. 

— Ačiū. 

— Vadinasi, patikrinot visus. 

— Kiek tik galėjom, - tarė ji. 

— O aš maniau, kad dabar tetrūksta tik rimtai įtariamo. 

— Kur dingo visi gerieji tardytojai? 

Vinteris prisiminė Gabrielį Koeną, kuris buvo paskirtas 
kitą dieną po to, kai prasidėjo tyrimas. Kaip ir Vinteris, Ko- 
enas skaitė lapą po lapo, kurie lindo iš Miolerstriomo laze- 
rinio spausdintuvo, laukė, ruošėsi. 

— Koenas pasiruošęs, - tarė Vinteris. 

— Medicina ne visada gali išgelbėti, - tarė Pija Frioberg. 

— Ar galiu šįvakar pakviesti tave vakarienės? 

— Ne. 

Ji nusišypsojo ir siektelėjo chalato ant kėdės atlošo, krū- 
tinė įsitempė po palaidine. 

— Mano vyras vėl sugrįžo. 

— Maniau, kad jau viskas. 

— Ir aš taip maniau. 

Vinteris daugiau nieko nepasakė, kilstelėjo atsisveikin- 
damas ranką ir išėjo iš kambario. Pro šalį nurideno neštu- 
vus, kažkas pasakė porą žodžių. 


Saulė nesirodė jau keletą dienų. Ją pakeitė storas drėg- 
mės sluoksnis, kuris užgulė miesto gatves ir namus. Pasta- 
rąsias dvi naktis snigo, tik naktimis, Vinteris atsargiai žen- 
gė šaligatviu. Šis buvo visas išmargintas tūkstančio pėdų, 
gal 1r jo, pamanė Vinteris, gal jis seka paskui mane, kur ei- 
nu. Pastovėjo čia ir palaukė, o paskiau nuėjo, ta kryptimi, 
kuria aš einu. 

Atrodė, vyravęs aukštas slėgis sustiprino jį savo aštriais 
spinduliais, grynu šalčiu. Bet dabar nelemta drėgmė skver- 
bėsi į galvą, žemas slėgis vėl siurbė jo mintis. 

Vaikštau ratu, galvojo jis, tyrimas visąlaik juda į priekį, 
bet aš pats suku ratu. Neapsidairau, galiu eiti dar dešimt 
minučių ir staiga nebežinosiu, kokia gatve einu, teks pa- 
kelti galvą ir apsidairyti. Nereikės, pažįstu šias gatves, ke- 
turiolika tarnybos metų vaikštau jomis ir daugybę metų 
anksčiau. 

Alėja leidosi žemyn po juo, jis stovėjo prie miesto biblio- 
tekos ir žiūrėjo, kaip gatvė blanksta drėgmėje prie Karališ- 
kosios sporto aikštės. Platūs šaligatviai buvo beveik tušti, 
pietų pertrauka baigėsi, apytikriai dešimt žmonių slinko alė- 
ja. Keletas laukė autobuso ar tramvajaus. Ėmė snigti sun- 
kios, šlapios snaigės. Prieš savaitę pavasaris vėl kažką su- 
šnibždėjo, bet dabar visi apie tai užmiršo. 

Vinteris patraukė pasivaikščioti Hedenu. Staiga už nu- 
garos išgirdo riksmą ir atsigręžė. Pietų gatve bėgo moteris, 
iškėlusi ranką lyg norėdama pasisveikinti, susirūpinusia vei- 
do išraiška. Švysčiojo ilgos kojos. Dabar vėl suriko, garsiau, 
O gal tik taip atrodė, nes ji priartėjo: „MANO AUTOMOBILIS“. 

Iškėlusi ranką ji praėjo pro Vinterį. Jis pastebėjo baltą 
„Opel Omega“, kuris pasuko už kampo prie Exercishuset 1r 
nuburzgė link senojo Ulevi stadiono. Jos automobilis. 

Jie suklydo, bet jai nuo to ne geriau, pamanė Vinteris ir 
skubiai priėjo prie moters. 

— Automobilio numeris, - tarė jis, laikydamas rankoje mo- 
bilųjį telefoną. 

— Ką? 

— Tavo automobilio numeris. Aš policininkas, - tarė Vin- 
teris ir bakstelėjo į telefoną, tarsi į kokį pažymėjimą. 

— Aš... aš nežinau, - tarė ji. - Tai mano brolio... 

— Pirmas skaitmuo? —- pertraukė Vinteris. - Nurimk. 

— Šeši... o paskiau keturi, rodos, — tarė moteris. 

Vinteris jau suspaudė centrinės būstinės numerį. 

— Čia kriminalinės policijos komisaras Erikas Vinteris iš 
tardymo skyriaus. Ką tik mano akyse nuvarytas automobi- 
lis. Tikrai. Prieš... minutę baltas „Opel Omega“, devynias- 
dešimt trečių ar ketvirtų, pasuko iš Hedeno į rytus. Dabar 
turėtų būti ties Gorda. Taip. Tikrai taip. Šeši, o paskiau ke- 
turi, manau. Savininkė tik tiek žino. Gerai. 

Vinteris atsisuko į moterį. 

— Padarysim, ką galim, - tarė jis, - patruliniams automo- 
biliams paskelbtas pavojus. 

— O Dieve! 

— Pagaus jį. 

— „Rubino“ viešbutyje turėjau susitikti su drauge, bet 
užmiršau automobilyje telefoną, pastebėjau tai maždaug po 
dešimties minučių, o kai grįžau, pamačiau nuvažiuojantį. Iš- 
kart pažinau, kad tai jis, dabar čia nedaug automobilių. 

— Koks numeris? — paklausė Vinteris. 

— Nežinau, juk... 

— Mobilaus telefono. 

— 07 08 31 2435. 

Kipšas apsėdo Vinterį. Jis surinko numerį ir ėmė laukti 
atsakymo. Galbūt, manė jis. Gal tie arogantiški nenaudėliai 
neištvers. 

Beveik tas pats, kaip skambinti į viduramžius, pamanė 
jis laukdamas. 

— Gerai, gerai, alio. 

— Ar jūs esat baltame „Opel Omega“? — paklausė Vinteris. 

Jokio atsakymo, tik ūžesys kaip lentpjūvėj. 

— Baltame vogtame „Opelyje“? 

— Kas klausia? 

— Policija. Mes žinom, kur jūs. Siūlau pasukti į kelkraštį 
1r sustoti. 

— Mes greitkely. 

— Tada sukit į artimiausią šalikelį. Koks ten bus? 

Ragelyje Vinteris girdėjo šniokštimą, automobilis šimtu 
dvidešimt lėkė į niekur. 

— Tu gi žinojai, kur mes, faraone! 

— Nusiraminkit, ir nieko neatsitiks, pastatykit automobi- 
lį kelkrašty 1r eikit savo keliais, jei norit. 

— Nenorim eit, - tarė balsas, ir Vinteriui pasirodė, kad 
tai pokštas. Tada išgirdo sirenas, garsyn, automobilio vagis 
kažką pasakė, bet jis neišgirdo ką. Paskiau ryšys nutrūko. 

— Atrodo, juos pagavo, — tarė jis. 

— Tikri šaunuoliai, ar ne? — paklausė moteris. Ji nusira- 
mino, ėmė kvėpuoti lygiai. Veidas buvo įraudęs ir sveikas, 
ristele nuo „Rubino“ iki centrinio Hedeno. Be to, aukštos 
pakulnės. Neblogai. 

— Tiesiog neiškenčiau. 

— Ar tu tikrai policininkas? —- paklausė moteris. Ji buvo 
jo bendraamžė, gal kiek jaunesnė, jis nemokėjo nustatyti. 
Aukšta, metras aštuoniasdešimt. Tik puse galvos žemesnė 
už jį. 

— Kriminalistas, - tarė jis, - tai irgi tam tikras polici- 
ninkas. 

Parodė jai pažymėjimą. 

— O jei būtų įvykus nelaimė vien todėl, kad tu paskam- 
binai? 

— Būtų buvę liūdna. 

Moteris pažvelgė jam į akis. 

— Kas dabar bus? - paklausė ji. 

Vinteris vėl paskambino, kažką greit sužinojo, ištarė po- 
rą žodžių. 

— Automobilis sveikas, ir visi kiti sveiki. Po poros minu- 
čių atvyks patrulinis automobilis, paims tave ir nuveš iki 
Olskroksmoto. 

— Tai jis ten stovi? 

— Taip. 

— Koks nuotykis. - Moteris nusišypsojo jam. 

— Toks gyvenimas. Štai ir taksi atvažiuoja. 

Policijos automobilis sustojo prie parkavimo automato. 

— Taip... ačiū, inspektoriau, - tarė moteris. 

— Komisaras, - tarė Vinteris. 

— Vis tiek ačiū, —- tarė ji ir vėl šyptelėjo. Pasirausė ranki- 
nėje, išsitraukė piniginę, rado vizitinę kortelę ir užbraukė 
vieną telefono numerį kortelėje. 

— Darbo, - tarė ji ir įkišo kortelę jam į ranką. 

Jis pajuto įtampą papilvėj, kraujas sujudo. Matė, kaip ji 
nusigręžė, pasuko link policijos automobilio, švelniu jude- 
siu atsisėdo ant užpakalinės sėdynės ir pamojo jam. 

Nė nežvilgtelėjęs jis įsidėjo kortelę į vidinę švarko kiše- 
nę ir patraukė toliau Hedenu. Ėmė snigti smarkiau, bet snie- 
gas buvo malonus. 

Jautėsi ryžtingas, žvalus, susijaudinęs, tarsi pakilęs virš 
visų kliūčių. Sučiupsiu tą kipšą, pamanė jis. 

1e nusprendė, kokio dydžio 

apylinkę šukuoti. Policijos darbas. Svarbu tik nuspręsti: tuos 
namus ir tuos namus, tas laiptines, vadinasi, v1s:, kurie ten 
gyvena, bus apklausti, nesvarbu, koks bjaurus būtų dialek- 
tas arba česnako smarvė, arba higienos trūkumas, kaip mes 
suprantam higieną šioje šalyje, ciniškai nusišaipė vienas jau- 
nas tardytojas, ką tik baigęs policijos mokyklą. Jau rasizmo 
požymis, jis gilės ir plėsis, Vinteris žvilgtelėjo į dvidešimt- 
penkiametį ir įsidėmėjo jo pavardę: tik ne man, toli gražu 
nesu politiškai teisingas, bet tokio mėšlo man nereikia. 

Džemis Robertsonas mirė penktame aukšte Čalmerio 
gatvėje, ir Vinteris pagalvojo apie galimą ryšį su studentų 
bendrabučiu už kelių kilometrų. Gal jis yra, o gal nėra. 

Šioje miesto dalyje stovėjo masyvūs namai, suaugę vie- 
nas su kitu, sunkūs kaip kalnų uolos, iškilusios prieš mili- 
jonus metų. Policininkai judėjo aukštyn ir žemyn, skambi- 
no prie durų, balsų šurmulys, prisiminimai, tai, apie ką tada 
niekas negalvojo ir dabar negalėjo prisiminti. 


Lasė Malmstriomas tris dienas vilkėjo eilutę ir ėjo į dar- 
bą, o trečios dienos popietę viskas užgriuvo jį. 

Ne tik sūnaus kūnas, atskraidintas tą popietę. 

Laikas, atrodė, sumūrytas iš akmens. Jį persekiojo bai- 

sios mintys. Lėktuvui leidžiantis, jam pasirodė, kad vienas 
sparnas nulūš ir kad viskas... 

O paskiau nieko. Nei darbo, nei eilučių, tyla aplink jį, 
beveik nieko nenorėjo prisiminti. Nieko nebežinojo. Norėjo 
užsidaryti savyje. 

Nenoriu sakyti, kad pažįstu tokias kančias, bet jos būti- 
nos, galvojo Vinteris. 

Priešpietė nušvietė kambarį. Lasė Malmstriomas troš- 
ko tylos, bet ne tamsos. Jis buvo nesiskutęs, dėl to veido 
raukšlės dar pagilėjo. Be perstojo braukė ranka per smak- 
rą. Tai buvo vienintelis garsas, tarsi brūžinimas ar per visą 
žiemą išbuvusių lapų šiugždėjimas. 

— Kas naujo? — pasiteiravo jis. 

— Ar turi galvoj ką nors konkretaus? - paklausė Vinteris. 

Lasė Malmstriomas nieko neatsakė, vėl paniro į tylą, tik 
ranka slankiojo veido apačia. 

— Nustojau skaityt laikraščius prieš du šimtus metų, - 
tarė jis, —- kai Peras grįžo... namo. 

— Gali būti daug priežasčių, kad du vaikinai nužudyti čia, 
Geteborge, maždaug tuo pat metu kaip... Peras, - tarė Vin- 
teris. 

— Priežasčių? 

— Turiu omeny, tikslų, iškreiptų tikslų, beprotysčių. Viso 
to, Lase. 

— Nežinau, ar dėl to turiu pajusti viltį ar nusivylimą. 

— Ką nori pasakyti? 

— Kadangi taip atsitiko, vadinasi, tyrime dalyvauja dau- 
giau žmonių, daugiau policininkų daugelyje vietų, o tai gali 
išeiti į naudą, nepaisant to, ar yra ryšys, ar ne. 

Vinteris nieko nesakė. 

— Kai daugiau... nužudoma, reiškia, jog skiriama dau- 
giau... pajėgų, jog tas, kuris... kuris nužudė Perą, gali būti 
pagautas ar suimtas ar kaip, po velnių, tai vadinama. 

— Tikriausiai taip. 

— Nežinau, kalbu apie ryšį, numanau jį, bet nieko apie tai 
nežinau, 0 gal ir jūs taip pat. 

— Mes dirbam, bet kartu žvalgomės aplink. 

— Juk tu man praneši? - paklausė Lasė Malmstriomas ir 
pažvelgė Vinteriui tiesiai į akis. 

— Žinoma. 

— Ne šiaip sau šneki? 

— Nepaisydamas nieko, pranešiu tau, mes visad taip el- 
giamės ir nežadu daryti išimčių. 

— Gerai. 

— Nemanyk, kad mes sėdim ir žiūrim į kolegas, tikėda- 
miesi, kad jis ar ji sugalvos ką gero. Mes nuolat kupini gerų 
idėjų, dirbam sistemingai, nėra kada dūsauti, kad niekas ne- 
atsitinka. 

— Okej. 

— Visą laiką judam pirmyn. Visą laiką, Lase. Tiesą sa- 
kant, tardymo metu niekad nebūna ramybės. Priešingai. Ne- 
spėjam iš paskos. 

— Okej. 

Taip ir yra, pamanė Vinteris, ne šiaip sau šneku. Jis klau- 
sosi. Girdi, kaip tas šuo lauke loja ant viso pasaulio. Patrau- 
kė savo nelemtą ranką nuo smakro. Dabar paklausiu. 

— Dar vienas dalykas, Lase. 

— Na? 

— Žinai, bandom išsiaiškinti ką tik galim apie Perą... drau- 
gus; drauges ir panašiai. 

— Taip. 

— Taigi, - vėl tarė Erikas Vinteris, tarsi įsibėgėdamas. — 
Kalbėjome su jo drauge, bet iš tikrųjų viskas ne taip. 

— Ne, po perkūnais, juk jie išsiskyrė. 

— Tikriau sakant, jie nedraugavo... iš rimtųjų. 

— Ar tu, ar aš auginu barzdą ir vos galiu kalbėti? Sakai, 

kad jie buvo „tik draugai“ ar kad Peras niekad nesiryžo tos 
panelės dulkinti? 

Vinteris delsė atsakyti. 

— Ką? Atsakyk man?! 

— Tas antrasis variantas, - pagaliau tarė Vinteris. 

— Jis niekad jos nedulkino, ar tą turi galvoj, ketindamas 
man viską pranešti? 

Vinteris pradėjo kažką sakyti, bet buvo nutrauktas. 

— Ar čia kažkoks ultramodernus apklausų būdas, ponas 
komisare? 

— Lase. Mes privalom sužinoti viską, ką galim išpešti apie 
žmogų ir panašiai. Darbui tai būtina. Čia gaunam atsakymų, 
su kuriais galim toliau dirbti. 

— Kokių, po galais, atsakymų? 

— Turim sužinoti kuo daugiau apie Pero... interesus. 

— Ar mano sūnus buvo žydras? 

— Ar buvo? 

Lasė Malmstriomas neatsakė, nukreipė šalin žvilgsnį, 
brūkštelėjo ranka per smakrą. 

— Noriu, kad išeitum lauk, - tarė jis. 

— Susiimk, Lase. 

— Klausi, ar mano sūnus buvo pederastas, o paskiau pra- 
šai susiimti? 

— Aš ničnieko nežinau apie tavo sūnaus seksualinę pa- 
kraipą. Todėl ir klausiu. 

Lasė Malmstriomas tylėjo užsikniaubęs ant stalo, o da- 
bar kilstelėjo galvą. 

— Todėl ir klausiu, - pakartojo Vinteris. 

Malmstriomas kažką pasakė, bet Vinteris nesuprato. 

— Prašau? Neišgirdau, ką sakei. 

— Dieve, jei aš Žinočiau... 

Vinteris laukė kalbant toliau. 

— Visiškai nuoširdžiai sakau, kad nežinau. Nors po brendi- 

mo nedaug perleido panelių, kaip suprantu, bet apie tai daug 
negalvojau. Aš pats jau seniai... 

Lauke tebelojo šuo, tarsi negalėdamas sustoti, kol visiš- 
kai nenukankino Lasės Malmstriomo. Tai ne jo šuo, bet už- 
jaučia jį, pamanė Vinteris. 

— Ar klause: Karin? — pasiteiravo Lasė Malmstriomas. 

— Dar ne. 

— Paklausk jos. 

Lauke tapo tylu, rodos, šuo pavargo. 

— Mums svarbu žinoti, - tarė Vinteris, — labai svarbu. 

— Nemeluoju, net jei žinočiau, kad mano berniukas buvo 
žydras, nemeluočiau. 

Kaip jis būtų reagavęs, jei Peras būtų gyvas prisipažinęs 
esąs homoseksualas, pagalvojo Vinteris ir išvydo priešais 
mą, pilną karštligiškų svajų. 

— Niekas nenori smerkti, — tarė jis. 

— Aš, ko gero, pasmerkčiau, - tarė Lasė Malmstriomas. 

— Nepasmerktum. 

— Negaliu sakyti, kad nekenčiu žydrųjų, bet šneka buvo 
netikėta. 

— Visiškai nežinom, ar tai tiesa, bet turim sužinoti. Jei 
galim. 

— Pasikalbėk su Karin ir su jo... draugais. Ar ketinat dėl 
to dar kartą apieškoti jo kambarį? 

— Ne. 


Išėjęs laukan Vinteris pažvelgė į namą, kuriame gyveno 
jo sesuo, kur pats augo ir kur kartais sugrįždavo. Lota išsi- 
skyrė 1r nuo tol tapo pernelyg neurotiška, kad galėtų dirbti 
terapeute. Reikalai pagerėjo, kai perpirko tėvo ir motinos 
namą ir parsikraustė atgal su vaikais. 

Dabar namie nieko nėra. Tiek to, paskambinsiu vakare, 


pamanė jis. 

E ai praėjo pro vaikiną po 
apklotu, apklotas krustelėjo, veidas blyškiai sušmėžavo prie- 
blandoje. 

Vaikinas sėdėdavo čia ilgai, tristygė gitara stovėjo atremta 
į mūrą už jo. Vinteris niekad negirdėjo nė garselio. Keletą 
pastarųjų vakarų, stovėdamas savo bute, matė vaikiną sė- 
dintį kitoje parko pusėje, apgailėtinas vaizdas. 

Vinteris pakankamai ilgai buvo policininkas, todėl geidė, 
kad tas ryšulys patektų į krosnį. Gera išeitis: vaikinas nu- 
stotų šalti, o šlapia dėmė ant asfalto išdžiūtų, kol ateis va- 
sara, mieste bus žalia ir gražu. Bet kita jo dalis, labiau civi- 
lizuota, privertė jį vakar pakelti vaikiną ir pasirūpinti, kad 
jis pakliūtų į ligoninę. Vinteris nujautė, jog kažkam teko 
laukti dvi valandas, kol budėtojai vaikščiojo tuneliais po Salg- 
reno ligonine. 

Kitą popietę vaikinas vėl pasirodė už tramvajaus stote- 
lės. Ar jis ten sėdėjo ir tada, kai nevaldomas vagonas atlėkė 
nuo Ašebergo gatvės ir sutraiškė žmones? Tai atsitiko kovo 
mėnesį. Gyvenimas nutrūko akimirksniu. Vinteris užgaišo 
namie šiek tiek ilgiau nei paprastai dėl bjauraus peršalimo. 
Išgirdo apačioje staugimą ir riksmus po susidūrimo, net ne- 
pažiūrėjęs suprato, kas atsitiko, ir vienas pirmųjų paskam- 
bino greitajai pagalbai. 

Jis nulėkė žemyn ir kartu su kitais beviltiškai ėmė tam- 
pyti metalo gabalus. Niekad neužmirš moters, kuri stovėjo 
iki vakaro ir laukė, kol pakankamai daug laužo bus nukelta 
nuo jos negyvo sūnaus. 

Šį kartą vaikinas kažką sumurmėjo, Vinteris stabtelėjo, 
pasilenkė prie ryšulio ir pasiklausė. Dar murmesys, neaiš- 
kus, plaukiantis, bet panašu į „keletą kronų“, Vinteris išsi- 
tiesė ir nuėjo šalin. 


Prieškambaryje buvo tamsu ir vėsu, blyški šviesos juos- 
ta sklido iš kambario. Jis nusispyrė batus ir susirinko nuo 
grindų paštą: cirkuliarinis laiškas iš „Mersedeso“ apie nau- 
jus modelius, naujas „Policijos laikraščio“ numeris, du at- 
virukai nuo draugužių, kurios išvyko į Tailandą ir Kanarų 
salas, pranešimas apie knygas, kurias reikia atsiimti pašte 
Alėjoje, laiškas su ispanišku pašto ženklu - pažino ryžtingą 
motinos rašyseną — ir raudona žvaigždute dešiniajame voko 
kampe: ši galėjo būti, kas tik nori, bet, ko gero, buvo išdžiū- 
vęs raudono vyno lašas. 

Vinteris nusinešė paštą į virtuvę ir padėjo ant stalo. Pa- 
ėmė du plastikinius krepšius, kuriuos parsinešė iš Saluha- 
lės, ir pastatė ant spintelės. Iškrovė pirkinius: gabalą uoto, 
baklažaną, geltoną saldųjį pipirą, cukiniją, keletą pomidorų, 
šimtą gramų alyvuogių, porą ryšulėlių šviežių čiobrelių ir 
baziliko. 

Supjaustė baklažaną, sudėjo griežinėlius ant padėklo ir 
pabarstė druska. Išgliaudė keletą alyvuogių. Tada į skardą 
įpylė šiek tiek alyvų aliejaus, įjungė orkaitę ir supjaustė grie- 
žinėliais pipirą, pomidorus ir cukiniją. Vinteris išspaudė bak- 
lažano skystį ir apkepė griežinėlius didelėje keptuvėje. Su- 
dėjo visas daržoves prakeršai kartu su česnako skiltelėmis 
17 alyvuogėmis, apibarstė prieskoninėmis žolelėmis, kliūs- 
telėjo dar šiek tiek alyvų aliejaus ir keletą kartų pasuko pi- 

pirų malūnėlio rankeną. Įdėjo skardą į orkaitę kartu su ke- 
letu perpjautų bulvių, pabarstytų jūros druska. Po ketvirčio 
valandos ant daržovių uždėjo žuvį. 

Valgė pietus didžiajame kambaryje su langu į miesto pu- 
sę, tyloje, net knygos nepasidėjęs priešais. Išgėrė pusę bu- 
telio „Ramliosa“ vandens. Turėčiau dažniau gaminti valgį, 
pamanė jis. Veikia raminamai. Dvejotojas, gyvenantis ma- 
nyje, dingsta. Nurimstu, nebegalvoju, kaip suderinti išorę 
su tuo, kas viduje. 

Vinteris nusišypsojo ir atsistojo. Nešdamas lėkštę ir stik- 
linę per prieškambarį, išgirdo liftą, atūžiantį į jo aukštą. Iš- 
girdo, kaip atsidarė lifto durys, vėl užsidarė, o netrukus pa- 
sigirdo jo paties durų skambutis. Vinteris žvilgtelėjo į ran- 
kinį laikrodį. Šis rodė lygiai dvidešimt pirmą. 

Jis nuėjo į virtuvę, padėjo, sugrįžo į prieškambarį ir ati- 
darė. Ten buvo Bolgeris. 

— Tikiuosi, ne per vėlu? 

— Užeik, vyruti. 

Juhanas Bolgeris peržengė slenkstį, nusitraukė odinę 
striukę ir nusispyrė batus. 

— Ar nori kavos? - paklausė Vinteris. 

— Mielai. 

Jiedu nuėjo į virtuvę, Bolgeris atsisėdo prie stalo. Vinte- 
ris paruošė espreso aparatą. 

— Kad šiąnakt garantuotai neužmigtume, - tarė jis. 

— Neturiu nieko tokio, kad tave suimtų miegas, - tarė 
Bolgeris, - arba užpultų nemiga. 

— Bet vis dėlto atėjai. 

— Na... 

— Senokai čia nebuvai. 

— Tiesą sakant, neatsimenu. Buvau neblaivus. 

— Buvai kažko įtūžęs. 

— Amžinai... 

— Ką? Turėtum pasišnekėti su savo dantų gydytoju. 

Bolgeris išsiviepė. 

— Regis, dantys trukdo šnekėti, — kalbėjo toliau Vinteris. 

Įpylė kavos į mažus puodelius, pastatė juos ant stalo, at- 
nešė aparatą ir atsisėdo priešais Bolgerį. Atrodo sunerimęs, 
pamanė jis. Pažįstam kits kitą nuo gimnazijos laikų, dabar 
jis neatrodo daug vyresnis nei tada, jei, žinoma, nežiūrėsi iš 
labai arti. 

— Ką girdėjai? — paklausė Vinteris. 

— Atrodo, buvo populiarus vaikinas, bet daugelis barme- 
nų tokie. 

— Ypač vakaro pradžioj. 

Bolgeris gurkštelėjo kavos ir nutaisė grimasą. 

— Skonis kaip lydyto asfalto. 

— Gerai. 

— Ar ją reikia kramtyti? 

— Taip. 

— Populiarus, kaip sakiau, bet tokie paprastai būna tie, 
kurie dirba aludėse ir klubuose... visad apsupti žmonių, ku- 
rių iš tiesų negali pavadinti draugais. 

— Mhm. 

— Tai vadinamieji paviršutiniai kontaktai. 

— Robertsonas, matyt, šalia to dar turėjo keletą draugų. 

— Keletą vyriškių, - tarė Bolgeris ir išgėrė, šįkart nesi- 
raukydamas. 

— Tikrai? 

— Jie taip sako. Tikriau Duglas, kuriam priklauso ta vie- 
ta. Jis nieko negali įrodyti, bet... na... tai nesunku pastebė- 
ti. Paminėjo keletą vardų, turiu juos čia, jei reikia. 

Jis išsitraukė piniginę, išėmė popieriaus lapelį ir padavė 
Vinteriui. 

— Ačiū. 

— Bendraamžiai vaikinai, kaip suprantu. 

— Mhm. 

— Matyt, žydri. 

— Taip. 

— Nežinau, ar jie linkę prievartauti. 

Vinteris neatsakė. Perskaitė vardus ant lapelio, o pas- 
kiau įsidėjo jį į viršutinę kišenę. 

— O kaip tai apskritai paveikė šio verslo žmones? —- pa- 
kausė jis vėliau, gurkštelėjes kavos. Ji buvo stipri, kaip kar- 
tūs vaistai, kuriuos ryji savo noru net nežinodamas kodėl. 

— Aišku, šiek tiek neramu, bet niekas neima labai į širdį. 

— Ne. 

— Vargu, ar taip... atsitiko dėl to, kad jis buvo barmenas? 

— Ne. 

— Blogai sumaišytas Lumumba. Auka galvojo ir galvojo 
apie įžeidimą, o galiausiai atkeršijo. 

— Gal ir gerai, kad nedirbu restoranų versle, - tarė Vin- 
teris. 

— Arba martinis, kuris pasitaikė nepakankamai sausas, 0 
gal suplaktas, o ne sumaišytas. 

Vinteris kaip tik maišė kavą puodelyje. Šaukštas beveik 
gali stovėti stačias, pamanė jis. 

— Aš tik truputį palaikau ledą vermute, paskiau nupilu, o 
ledą sudedu į džiną, - kalbėjo toliau Bolgeris. 

— Tai galima palaikyti šykštumu, - tarė Vinteris. 

— Mūsų lankytojai mano, kad tai stilinga. 

Atrodė, kad jis mąsto apie kažką kita. 

Jo veidas niekad netiko pokeriui, pamanė Vinteris. O gal 
kaip tik puikiai tinka. 

— Ar manai, kad tai galėjo padaryti šio verslo žmogus? —- 
paklausė Bolgeris. 

— Žinai, aš niekad nemanau, - atsakė Vinteris. 

— Bet visai galimas daiktas. 

— Viskas galima, todėl dalykai komplikuojasi, ar ne? 


122 Ake Edwardson 


— Ar nori, kad dar paklausinėčiau? 

— Žinoma. Dėkingas už bet kokią pagalbą. 

— Duglas minėjo, kad pastaruoju laiku aludėje dažnokai 
matydavo naują lankytoją. 

Vinteris ištiesė savo ilgą nugarą. 

— Jis sako, kai naujas lankytojas sugrįžta dar kartą, kar- 
tais atkreipi dėmesį. 

— Galbūt. 

— Kai dirbi, sunku atsiminti visą kompaniją, bet įsidėmi, 
jei kas dažnai lankosi pats vienas. 

— Ar jis buvo koks ypatingas? 

— Daugiau jis nieko nesakė. 

— Liudytojų apklausose nieko apie tai nepastebėjau, 0 per- 
skaitau viską, bet neteko skaityti, kad Duglas būtų ką nors 
panašaus sakęs, kai kalbėjomės su juo. 

— Teks tau pačiam su juo pasišnekėti. 

— Tikrai. 

— Šiek tiek darbelio šefui. 

Vinteris siektelėjo kavos aparato. 

— Dar kavos? 


Šokis su angelu 123 


15 


kė Bergenhemas ne kar- 
tą galvojo, kodėl jį pakėlė į lėno kriminalinę policiją. O gal 
nuleido, kaip pažiūrėsi. Jam neteko rinktis, o jei ir būtų te- 
kę: jie jau ir taip žinojo, ką jis nori veikti. Nenorėjo narkoti- 
kų poskyrio, kvotos, techninio poskyrio, nenorėjo ekono- 
minio ir užsieniečių. Ačiū visiems visų rūšių dievams, kad 
nepatekau į užsieniečių poskyrį, manė jis. 

Jie vykusiai parinko jam tardymo skyrių, ir pats būtų jį 
pasirinkęs, jei būtų pasitaikius proga. Susidūrė su smurtu, 
o galėjo susidurti su vagystėmis. Smurtas buvo apčiuopia- 
mas ir konkretus, vyrukams areštinėje nespėdavo nė krau- 
jas po nosim išdžiūti, o jau viskas aišku ir ištirta. Nešvaru, 
bet dažniausiai savaime suprantama, 0 nusikaltėliai galėda- 
vo įveikti kits kitą, išlaikydami keistą pusiausvyrą. 

Bet kai smurtas būdavo nukreiptas iš viršaus žemyn, jis 
suabejodavo savo vaidmeniu. Kai jėgos pasiskirstydavo ne- 
lygiai. Kai vaikus užkeldavo ant neštuvų ir išveždavo, pa- 
smerktus amžinam košmarui. Tada jis galvodavo tik apie 
fizines žaizdas, tas, kurios likdavo visam laikui. Trejų metų 
mergaitės, netekusios regėjimo, šešiamečiai berniukai, vie- 
ną dieną žaidę futbolą, o kitą - tėčio sulaužytomis kojomis. 

Jis stengėsi nesurambėti. Priešingai, galvodavo apie tai. 
Norėjo būti riteris, o rezultatas tebūnie ne jo naudai. 

Tai buvo tikra. Smurtas buvo tikras. Konkretus ir ap- 
čiuopiamas, bet jis įkniaubė veidą į Martinos plaukus 1r lai- 
kė, kol pritrūko oro. Kodėl negali visi žmonės būti geri, kaž- 
kada klausė jis Žmonos. Jiedu buvo metai kaip vedę, o po 
mėnesio atsiras Guzas, ir garsas čionai pasikeis. Guzas žais 
futbolą, kai tik galės. Bergenhemas bus vartininkas. Geras 
vartininkas. 

Kriminalistas beveik iškart po Aukštosios policijos mo- 
kyklos. Jautėsi tada visiškas nulis, tarsi gavęs pagyrimą, tik 
nežinia už ką. Jis turėjo polinkių, sakė kažkas. Polinkių kam? 
Ar jis kol kas tėra bulvės daigas? Ar skyriuje šiais pirmai- 
siais metais jis tebuvo daigas? 

Iš pradžių jausdavosi labai vienišas. Dar mokykoje buvo 
šiek tiek uždaras, o tardymo skyriuje tarp visų keturiasde- 
šimties netapo smagiau, arba tarp tų trisdešimties, kurie 
nepriklausė nusikaltimų asmeniui skyriui. Bergenhemas ge- 
rai nesuprato, kodėl jis liko Vinterio branduoliuke, kai tar- 
dymas užtruko. 

Bergenhemas nesusilygino su kitais, gal niekad nesusi- 
lygins, bet dabar gavo užduotį ir žinojo, kad liks, kol kas 
nors įvyks. Nuolat kas nors atsitikdavo. Tai buvo mėgsta- 
miausias Vinterio žodis. Niekas nestovėjo vietoje, viskas 
slinko, bet geriau banta 7e1 nei ramybė, kur viskas galiau- 
siai sutrūnija. 

Vienatvė. Jis nelabai išmanė žargoną ir buvo nepakanka- 
mai ciniškas jo išmokti, bent kol kas. Negalėjo įvykių nu- 
leisti juokais. Gal jis nuobodus? 

Jis pastebėjo, kad Vinteris retai juokiasi. Vinteris nėra 
nuobodus ir nesijuokia, kai netinka, kaip kartais Haldersas, 
o retkarčiais net ir Ringmaras. 

Larsas Bergenhemas žavėjosi Vinteriu, norėjo būti kaip 
jis, bet netikėjo, kad pavyks. 

Svarbiausia ne Vinterio stilius, jo elegancija ar kaip tai 
vadinama. Dažniausiai tai paviršius, bet Vinterio ne... bet 
svarbiausia ne tai. 

Jo kietumas. Bergenhemas įsivaizdavo tą kietumą kaip 
geležinį kumštį vilnonėje pirštinėje. Kai Vinteris dirbdavo, 
aple jį atsirasdavo kietas ratas, koncentracija. 

Veidas judėjo, bet judesys niekad nepasiekdavo akių. Ber- 
genhemas nežinojo, koks Vinteris būna, kai nedirba. Gal ta- 
da suminkštėdavo. 

Sklandė istorijos apie jo moteris, neva su jomis išleisda- 
vo garą. Sako, kažkada sklido gandas, kuris moteriai būtų 
buvęs visai prastas. Paskiau viskas aptilo, ir pradėjęs dirbti 
Bergenhemas išgirdo tik senas istorijas. Gal Vinteris tapo 
atsargesnis, o gal apsiramino. Bergenhemui buvo nusispjaut 
į tai. Kai galvodavo apie Vinterį, jam ne tas rūpėdavo. 

Kas aš būsiu po dvylikos trylikos metų? Jis įkvėpė Mar- 
tinos plaukų kvapą. Ar taip pat gulėsiu su tokiomis pat min- 
timis apie tai, kas dedasi aplink? Kai kurie vaikšto suply- 
šusiais batais. Kiek tokių padaugės po dvylikos ar trylikos 
metų? 

— Apie ką galvoji? 

Martina pasisuko į dešinę, mažumą nevikriai, pasirėmė 
dešine ranka ir kilstelėjo koją. Jis paglostė Guzą. Marti- 
nos pilvas kyšojo kaip bukas pleištas ar kaip tas kūgis, ku- 
rį komanda naudoja per futbolo treniruotes. Jis nebežaidė 
futbolo, o treneris sakė tikįs, paties Bergenhemo labui, kad 
buvusio futbolininko gyvenime daugiau nepasitaikys rim- 
tų klaidų. 

— Nieko svarbaus, - tarė jis. 

— Vis tiek papasakok, - tarė ji. 

— Kai kurie vaikšto suplyšusiais batais. 

— Ką nori tuo pasakyti? 

— Tik tiek. Kai kurie vaikšto suplyšusiais batais. Apie tai 
ir galvojau. 

— Skamba kaip daina ar panašiai. 

— Manau, tai praėjusių amžių trubadūro daina. Bet girdė- 
jau, kaip ją dainavo „Ugnies malūnas“. Vreeswijk... Vrees- 
Wijk yra jo pavardė, to trubadūro. O gal buvo. Manau, jis jau 
miręs. 

— Kai kurie vaikšto suplyšusiais batais. 

— Taip. 

— Geras pavadinimas. 

— Mhm. 

— Tiesiog gali juos įsivaizduoti. Tuos, kur vaikšto suply- 
šusiais batais. 

— Kaip tik dabar? 

— Pasitaiko vienas kitas, — tarė ji 17 neapibrėžtai moste- 
lėjo link kambario, o gal link miesto kalno papėdėje. 

— Ar galvoji apie tai? 

— Nelabai, 1r ypač pastaruoju metu, atvirai sakant, - tarė 
ji ir perbraukė delnu per pilvą. - Štai! 

— Kas? 

— Uždėk ten ranką. Ne, ten. Jauti? 

Jis luktelėjo, iš pradžių nejuto nieko, o paskiau: judesys, 
O gal tik jo pojūtis. 

— Ar jauti? — pakartojo ji. 

— Ko gero. 

— Kaip tau? - Ji uždėjo savo ranką ant jo. 

— Nežinau, ar įmanoma apsakyti, - tarė jis. - Duok man 
porą valandų, gal ką nors sugalvosiu. 

— Kiekvieną kartą taip sakai. 

— Šįvakar ką nors sugalvosiu. 

Ji nieko nepasakė, užsimerkė laikydama savo ranką ant 
jo rankos ir savo pilvo, o jis vėl pajuto viduje spurdesį. 


Šokis s u angelu 127 


Šitaip jie gulėjo, kol virtuvėje ant lentynos sučirškė kiau- 
šinių laikrodis. 

— Bulvės, - tarė ji nejudėdama. 

— Man nusišvilpt, - tarė jis ir nusišypsojo. 


— Ar nemanai, kad esu per minkštas šitam darbui? - pa- 
klausė jis valgant. - Ar neatrodo, jog netesėsiu? 

— Ne. 

— Pasakyk, kaip tau atrodo. 

— Kaip galiu sakyti mananti, kad esi per minkštas, Lar- 
sai? Kuo minkštesnis, tuo geriau. 

— Darbui? 

— Ką? 

— Per minkštas darbui? 

— Juk tai gerai. 

— Būti per minkštam? 

— Juk tai toks darbas, kuriame per greitai surambėji, o 
tai, ko gero, dar blogiau. 

— Nežinau. Kartais jaučiu, kad neištempsiu dienos ar sa- 
vaitės, — tarė jis. —- Gal dėl to, kad viskas nauja. 

— Neužmiršk tos abejonės. 

— Ką? 

— Neturi surambėti ir užkietėti, - tarė ji. 

— Tai geriau būti minkštam? 

— Daug geriau būti minkštam kaip perviręs šparagas. 

— Bet kartais vis dėlto būnu kaip žalias šparagas? — pa- 
klausė jis. 

— Kaip tai? 

— Surambėjęs ir kietas. 

— Norėtum būti surambėjęs ir kietas? 

— Aš nekalbu apie visą save. 

— Ar tas turi būti surambėjęs ir kietas? 

— Kas toks? 

— Tas, - tarė ji, rodydama į jo žastą, paskiau pasilenkė 
per stalą ir pačiupinėjo jo tricepsą. - Virtas šparagas. 

— Aš nekalbu apie tai, kas yra virš juosmens. 

— Nieko nesusigaudau, - tarė ji ir ėmė juoktis. 


Larsas Bergenhemas susitiko su Juhanu Bolgeriu Bol- 
gerio bare. Jis toks pat aukštas kaip Vinteris, tik dukart pla- 
tesnis, pamanė Bergenhemas. Galbūt dėl odinės striukės, o 
gal dėl veido. Esu čia jau trys minutės, 0 jo nė vienas rau- 
muo nekrustelėjo. Jis Vinterio bendraamžis, bet sunku at- 
spėti amžių Žmonių, svyruojančių tarp trisdešimties ir ke- 
turiasdešimties. Jei nepasiekei tokio amžiaus, tebesi pana- 
šus į šparagą. 

— Neatrodo, kad mėgsti valgyti mieste, - tarė Bolgeris. 

— Ne. 

— Ir naktinio gyvenimo nelabai? 

- Žiūrint, kokia naktis ir koks gyvenimas. 

— Ką tai reiškia? 

— Deja, negaliu atskleisti. 

— Aišku, dar diena, bet nuodėmė jau tyko, - tarė jis, — 
kadangi tave atsiuntė Erikas, vaišinu. 

— Ačiū, tik sulčių, - tarė Bergenhemas. 

— Su ledu? 

— Ne, ačiū. 

Bolgeris ištraukė sultis iš šaldytuvo po prekystaliu ir pri- 
pylė stiklinę, paėmęs nuo viršutinės lentynos. 

— Ne taip daug aš žinau, - tarė Bolgeris. 

Bergenhemas atsigėrė. Pajuto apelsinų skonį ir dar kaž- 
kokį neaiškų saldumą. 
ūžtelėjo klubų banga, - tarė Bolgeris. - Nespėji visų sužiū- 
rėti, čia kalbu ne apie restoranus. 

— Nelegalūs klubai? 

— Tokie, kurie buvo vadinami nelegaliais, bet dabar to 
nelegalumo maža teliko. 

Bolgeris pažvelgė į Bergenhemą. 

— Tai rodo, kad nusikalsti pelninga, ar ne? 

— Ką turi galvoj? - paklausė Bergenhemas. 

— Įkuri nelegalų klubą, o po savaitės gauni leidimą. 

— Taip. 

— O po dviejų savaičių uždarai ir įsikuri kur nors kitur, — 
tarė Bolgeris. — Bet jūs tai žinot. 

— Yra tokių, kurie žino, —- tarė Bergenhemas. 

— Vadinasi, ne apie tai labiausiai nori pasišnekėti? 

— Esu dėkingas už viską. 

— Tarkim, kas dedasi porno liūne? 

— Pavyzdžiui. 

— Ką tas Erikas sugalvojo? - paklausė Bolgeris, lyg kreip- 
damasis į stiklines, kabančias priešais jį. 

Bergenhemas neatsakė, dar kartą gurkštelėjo. 

— Šitam kipšo versle pastaruoju metu daug visko atsiti- 
ko, - tarė Bolgeris. - Dabar žaidimas visai kitoks, negu ta- 
da, kai pats dirbau prie kampo. 

— Koks? 

— Koks? Ne tik mergos ir užpakaliai, taip sakant. 

— Hardcore? 

Bolgeris vėl šyptelėjo, prietemoje blukstelėjo jo balti dan- 
tys tamsiame veide. Langas buvo kitame patalpos gale. 

— Jau greičiau supezco7e. Iš to trupučio, kiek teko matyti 
naujo, supratau, kad tai, kas patenka vidun į kūno ertmes, 
jau nėra taip svarbu, kaip tai, kas iš jų išeina. Tarp kitko, 
geriausia, kai abu veiksmai vyksta kartu. 

Jis nusiėmė stiklinę, prisipylė vidutinio stiprumo alaus 
1r išgėrė, kai puta nusistojo. 

— Laiku iš ten pasitraukiau. 


130 A ke Edwardson 


— Ar ten irgi yra nelegalių vietelių? 

— Nelegalių pornoklubų? Kaip pažiūrėsi. 

— Jau nebesuprantu. 

— Tu matai fasadą: laikraščiai ir kitoks mėšlas, filmai, šiek 
tiek knygų, įrankių, keletas gardų... ir keletas didesnių ki- 
no salių. 

— Striptizas. 

— Jos vadinasi šokėjos, tokių irgi yra. 

— Ir? 

— Ką? 

— Sakei, fasadas. 

— Daugiau aš nežinau, bet girdėjau. Vienoje ar keliose 
tokiose vietelėse yra kambarys, kuriame gali rasti ypatin- 
gesnių dalykėlių. 

Bergenhemas laukė. 

— Šiek tiek kitokių laikraščių ar specialių šou. 

— Filmų? 

— Taip, filmų, kuriuose artistai išdarinėja vienas su kitu 
tam tikrus dalykus. 

— Tam tikrus dalykus? 

— Taip. Neklausk, kokius, bet tai nemalonu. 

— Ar tokių pasitaiko? 

— Teko girdėti, teko girdėti taip pat, kad yra keletas ano- 
niminių vietelių visai be fasado. 

— Kur? 

Bolgeris skėstelėjo rankomis. 

— Ar gali sužinoti? 

— Galbūt. Užims šiek tiek laiko, reikia būti atsargiam. 

— Kokie ten... klientai? 

— Klausi, lyg žinočiau. 

— Kaip manai? Kuo skiriasi nuo tų, kur tu... turėjai, ar 
tų, kur vaikšto į ... paprastenes vietas? 

Bolgeris susimąstė. Kai bare sutirštėjo prietema, jis už- 

sidėjo siaurus akinius. Metaliniais rėmeliais. Veidui jie su- 
teikė tokių bruožų, kurių anksčiau nebuvo matyti, pamanė 
Bergenhemas. 

— Kaip manau? Netikiu, kad skirtumas labai didelis. Ma- 
nau, kad interesas gimdo interesą, panašiai, kaip pradedi 
nuo silpno alaus ir išgeri pirmą vidutinį. Pirmoji žolelė ir 
pirmoji injekcija. Visas tas mėšlas. Taip ir čia. 

— Stiprėjantis alkis. 

— Kai kurie nori daugiau. Tai viena kategorija. Daugiau ir 
daugiau, ir daugiau. Sunku pasakyti, kur pabaiga. O yra to- 
kių, kurie seksualiai susijaudina, kai juos beveik uždusina, 
ar tokių, kur leidžiasi amputuojami, kurie tampa luošiais, 
kad pajustų pasitenkinimą. Kas žino, ką jie mėgsta žiūrėti? 

— Kur juos galima rasti? 

— Tuos amputuotus? 

— Tuos nesveikus snukius apskritai. Kai jie ne klube, ne 
namie ir ne viešbučio kambary. 

— Kadangi vairuoju BMW, tai sakyčiau „Volvo“ būstinė- 
je, - tarė Bolgeris. - Ar kokioj kitoj sumautoj būstinėj. Ar 
lėno direkcijoj. Ten daug ligonių. Leidimų skyriuje. 

— Iš tiesų bjauru, — tarė Bergenhemas ir atsistojo. 

— Būk ten atsargus, - tarė Bolgeris. - Tikrai. 

Bergenhemas pamojavo nuo durų ir išėjo į šviesą. Išgir- 
do vėją, siaučiantį aplink ant stogų. Vėjas sustiprėjo, kilste- 
lėjo jo apykaklę ir sušiaušė plaukus. Kažkur užpakalyje su- 
dužo stiklas. 

S aa už vaisių prekystalių 
laidė per gatvę viens kitam keiksmus, o Stivas Makdonal- 
das skynėsi kelią tarp žodžių. Tai buvo Soho, Berviko ir Pi- 
terio gatvių kampas, žiūrėk, kuo pavirto mūsų garbinama 
vaisių turgų tradicija, galvojo jis, žiūrėk, kas pasidarė, kai 
buvo uždarytas mano jaunystės Kovent Gardenas ir links- 
masis gyvenimas išstumtas iš centro. 

Štai kas pasidarė, pusgirčiai bernai slaidžioja ant banano 
žievių, keletas patetiškų stovų keletui smalsių turistų ir dar 
daugiau heroinistų. Soho nebešoka, jis ropoja ir šliaužia, ypač 
čia, kur šita dykynė yra gražiausias vaizdas, kiek akis už- 
mato. 

Krapnojo retas lietutis, Makdonaldas pasistatė lietpalčio 
apykaklę ir peržengė ištižusį pomidorą. Jis pasuko į Volkers 
Kortą, tokį trumpą, neišvaizdų ir apleistą skersgatvį, kad jo 
nerastum net naujausiame „Londonas A-Z“ žinyno leidime. 
Gal tyčia, pamanė jis, Volkerio netinka rodyti raudonskruos- 
čiams turistams, kurie krenta iš dangaus Hitrou ar Getvi- 
ke, iš Italijos ar Skandinavijos. 

Volkers Kortas buvo porno be priedangos ir be sveikata 
trykštančių modelių, demonstruojančių šlapimtakius „Plei- 
bojuje“, pamanė Makdonaldas ir tuo pat metu papurtė galvą 
įkyriam reklamuotojui prieš kino teatrą. Čia daugiausia pra- 

kaituotų intraveninių narkomanų su sudriskusiais lietpal- 
čiais, pigaus sekso plačiajai liaudžiai, book, mags, videos to- 
kiems, kurie, ko gero, atėjo čia pasižiūrėti į save, kokie jie 
galėtų būti kitame pasaulyje. 

Galbūt nusiperka ką nors iš plastikinių drabužių šitose 
įmantriose krautuvėlėse, galvojo jis. Kai kuriais atvejais 
plastmasė praverčia. Arba tą šuns pavadį, arba smaugimo 
kilpą. Čia laisva šalis, visi turime teisę į asmeninį gyveni- 
mą. Kai kurie namų tylumoje prisidega cigaretę, o kiti tuš- 
tina žarnyną svetimšaliams į veidus. 

Jis praėjo didįjį skersgatvio knygyną, kuris šiek tiek ne- 
pritiko su savo plakatais apie naujausią rimtą literatūrą, apie 
išsilavinusios viduriniosios klasės knygas: „Naipaul ir Ra- 
ban“, nauja „Chatwino“ biografija. 

Makdonaldas žinojo, kad knygyno savininkas buvo dau- 
gialypė natūra. Viršutiniai parduotuvės aukštai buvo vėsūs 
1r šviesūs, pilni romanų, poezijos, kelionių aprašymų, val- 
gių knygų. Juose buvo neįprastai maža lankytojų, palyginti 
su centrinio Londono knygynais. Rūsyje, į kurį patekdavai 
už užuolaidos esančiais laiptais, buvo siūlomos kitos rūšies 
knygos. Ten buvo laikraščių, kurie narsiai priešinosi jauni- 
mo kultūrai, tokie skaitalai kaip „Per keturiasdešimt“ ir „Per 
penkiasdešimt“ su vidutinio amžiaus moterų atvaizdais. Rū- 
syje visad knibždėjo skaitytojų, vien tik vyrai, kaip anas, 
pamanė Makdonaldas, pamatęs išeinantį savo bendraamžį, 
nešiną plokščiu rudu krepšeliu. 

Makdonaldas skaitys daugiau geros literatūros, iš viršu- 
tinių aukštų, kai išeis į pensiją. Jam trisdešimt septyneri, 
jis tarnauja savo šaliai nuo dvidešimt trejų. Dar vienuolika 
metų. Paskiau galės tapti privačiu sekliu ir ieškoti pabėgu- 
sių paauglių iš Lidso, keliaujančių į Londono gelmes. Arba 
dirbti „Harrod's“, nenuleisdamas akių nuo austrių baro. Arba 
rengti vaišes savo vaikams, o gal ir anūkams namuose Ken- 

te, o alus visad po ranka. Galės tampyti mano arklio uode- 
gą, galvojo jis, laukdamas, kol pro šalį Breverio gatve pra- 
važiuos automobilis. Paskiau perėjo per gatvę, nužygiavo 
dešimt metrų Ruperto gatve, linktelėjo tamsiaodžiam vy- 
riškiui juodos odos švarku ir užėjo į kino teatrą su neoniniu 
Peeb Show plakatu virš durų. 

Praėjo keletas sekundžių, kol apsiprato su šešėliais vi- 
duje. Nuėjo pro kasą ir pabeldė į duris kairėje kino teatro 
įėjimo pusėje. Luktelėjo, pasiklausė aimanų iš tamsos, kaž- 
kas rėkė „taip, taip taip TAIP TAIP“, bet skambėjo nejtiki- 
namai. 

Durys prasivėrė, ir kitas juodaodis įsispitrėjo į jį. Durys 
vėl užsidarė, pasigirdo apsauginių grandinių barškesys, o 
paskiau jos atsidarė plačiai, vyriškis atkišo ranką ir linkte- 
lėjo vidun. 

— Užeik, ponas komisare. 

— Gerą apsaugą įsitaisęs. 

- Žinoma. 

Jie paspaudė viens kitam rankas, ir Makdonaldas įėjo vi- 
dun. Kambarys buvo ne didesnis nei dvylikos kvadratinių 
metrų, trenkė drėgme, padažu ir riebalais nuo Žuvies ir bul- 
vių traškučių likučių, gulinčių ant gremėzdiško rašomojo sta- 
lo. Seifas stovėjo tolimesniame kampe. Kitapus rašomojo 
stalo kabėjo plakatas apie šviesų gyvenimą Jamaikoje, apa- 
tinis dešinys jo kampas buvo atsiknojęs ir gadino paveikslo 
simetriją. Šalia lėkštės su maisto atliekomis gulėjo užrašų 
knygelė, rašiklis ir klaviatūra. Rašomojo stalo dešinėje smar- 
kiau nei normaliai mirgėjo kompiuterio ekranas. Pigus mėš- 
las, pamanė Makdonaldas, tikriausiai koks „Amstradas“. 

— Deja, pietūs baigti, bet galiu ką nors nusiųsti atnešti, — 
tarė negras ir pastatė lėkštę ant seifo. 

— Atrodo skaniai, —- tarė Makdonaldas. 

— Angliški ir klasikiniai, ar paprašyt Džonio Bijaus? 

— Ne, ačiū, sotus gerų kvapų. 

Vyriškis mostelėjo, lyg gindamasis pagyrų, tarsi būtų pa- 
vaišinęs penkiais patiekalais „Wheeleryje“. 

— Na, ką gi. Kuo gali liaudies ūkis pasitarnauti svečiui iš 
Pietų? — paklausė jis 1r kilstelėjo kėdę, stovinčią už rašo- 
mojo stalo. - Sėsk čia, aš atsinešiu dar vieną. 

Jis grįžo nešinas gremėzdišku baldu, aptrauktu raudona 
odos imitacija ir pilkais viduriais, kurie virto lauk pro iširu- 
sias siūles. Vyriškis pastebėjo jo žvilgsnį. 

— Nelabai dailus, bet perkūniškai patogus. 

Jis atsisėdo, bet tučtuojau vėl pašoko, kai į kambarį įėjo 
mergina su padėklu. Ji išdėliojo ant stalo nerūdijantį arba- 
tinį, du puodelius ir dvi lėkšteles, ąsotėlį pieno, cukrinę 1r 
išėjo, lyg ir nusilenkusi, su šypsena. Negras rūpinosi ser- 
viruote. | 

— Bus gerai, - tarė Makdonaldas ir pasilenkė į priekį. 

Jo šeimininkas buvo atsisėdęs, bet vėl pakilo. 

— Mielasis Frenki, kas gi dabar? —- paklausė Stivas Mak- 
donaldas. 

— Sausainiai. 

Vyriškis, vardu Frenkis, išėjo iš kambario ir grįžo su lekš- 
te sausainių. 

Atsisėdo. 

— Ar greit baigsim ritualą? — paklausė Makdonaldas. 

— Jau gatava, - tarė Frenkis. - Mūsų gyvenimas pilnas 
ritualų. Mes ne tokie, kaip jūs, mes iš kito pasaulio. 

— Tu gimęs Londone. 

— Tai niekad neišgaruoja. Genai, pats Žinai. 

— Tie genai - įdomus dalykas. 

— Argi ne? — pritarė Frenkis, čiupo nagų dildę ir apžiū- 
rėjo savo pirštą. — Bet tikriausiai ne apie juos atėjai pakal- 
bėti? 

— Dar negavau progos prasižioti. 

— Ištempiu ausis. 

— Regis, tu nesinervini, Frenki? 

— Nervinuosi? Kad sulaukiau tokio garbingo svečio? 

— Nežinau. 

— Dailus švarkas. 

— Mhm. 

— Daili arklio uodega, tik ar ne vakarykščios mados šiek 
tiek? 

— Tik tam, kad pritapčiau prie jūsų. 

— Vakarykštė mada? Čia? Vėlyviesiems svečiams visa, 
kas šviežiausia, — tarė Frenkis ir ėmė brūžinti kairės ran- 
kos smilių. 

Kompiuteris pyptelėjo, 17 Makdonaldas tučtuojau išvydo 
ekrane užrašą: „Gavai laišką“. 

— Elektroninis laiškas iš kito pasaulio? — paklausė jis. 

— Argi nežinai, kad Jamaikoje kompiuterių tinklas tan- 
kiausias visoje Vest Indijoje, - tarė Frenkis ir subarškino 
klavišus. Pažvelgė į ekraną ir perskaitė laišką, kuris, regis, 
buvo visai trumpas. 

— Neteisybė, — tarė Makdonaldas. 

— Kas? 

— Brikstone. Brikstone tankiausias kompiuterių tinklas 
visoje Vest Indijoje. 

— Aha. Bet teisybė tokia, kad šitas laiškas atkeliavo 1š 
tavo valdų. - Jis keletą sekundžių pastudijavo ekraną, o pas- 
kiau nutrynė tekstą. 

— O nuo kada gi jos nustojo būti tavo? - paklausė Mak- 
donaldas. 

Frenkis neatsakė, šyptelėjo prieblandoje, pasiėmė dildę 
ir ėmė brūžinti kitą nagą. 

— Brikstonas, — pakartojo Makdonaldas. 

— Taigi, į mano dukterinę firmą ką tik atvyko nauja laik- 
raščių 1r filmų siunta, o čia buvo patvirtinimas. 

— Nauja siunta? 

— Kaip sakiau. 

— Iš kur? 

— Ar čia apklausa, Stivai? — Dantys blykstelėjo, o ryš- 
kiausiai blykstelėjo brangakmenis priekiniame dantyje. 
Makdonaldas žinojo jo pavadinimą, bet greitosiomis nepri- 
siminė. 

— Tu mane gerai pažįsti, Frenki. 

— Tik dvidešimt penkerius metus, blyškiaveidi. 

— Ar negana? 

— Mūsų bendros jaunystės? Ar turi užtekti? Mes iš kito 
pasaulio... 

— Taip taip, Frenki, kitas pasaulis, bet dabar mane domi- 
na siunta. 

Makdonaldas atsigėrė arbatos, ji ataušo, bet ne visai 
atšalo. 

— Ar skaitei apie žmogžudystę Klapheme? Apie vaikiną, 
kuris buvo papjautas? | 

— Kažką mačiau per televiziją, - tarė Frenkis, - bet jau 
senokai. Norvegas, ar ne, o gal šveicaras? 

— Švedas, - tarė Makdonaldas. 

— Aha. 

— Bus rodoma kriminalinėje kronikoje... netrukus. 

— Oi. Tai bent. 

— Tai šiek tiek ypatinga. 

— Ypatinga? Tikrai, gal ir galima taip pavadinti. Nužudy- 
tas baltasis vaikinas. 

Makdonaldas nieko nesakė, gėrė arbatą. 

— Kriminalinė kronika, - tarė Frenkis, - kurgi ne, ačiū. 
Kada jie paskiausiai rodė apie juoduko nužudymą? 

— Supranti, jie... 

— Supranti, visiškai niekam neįdomu, kai žudomi negrai. 
Faktas. 

Jis padėjo šalin dildę. 

— Kažkada sakei, kiek Žmogžudysčių turėjot pietryčiuo- 
se prieš porą metų. 

— 42 ar 43. Manau, kad 42. 

— Kiek aukų buvo juodaodžiai? 

— Buvo... 

— Šūdas, nevaidink, kad galvoji Stivai. Žinau, kad ma- 
žiausiai 35 aukos buvo juodaodžiai, pakanka per nago juo- 
dymą išmanyti statistiką, kad suprastum. Taip pat žinau, kad 
tos Žmogžudystės turi tiek pat šansų patekti į kriminalinę 
kroniką, kaip aš atsidurti ponų klube The Mall. 

— Mes mėginom. 

— Nuvesti mane į klubą? 

— Atkreipti žiniasklaidos dėmesį. 

— Nekaltinu tavęs asmeniškai, tu nekaltas, kad esi baltasis. 

— Pats žinai, kaip yra. 

Frenkis neatsakė, vėl pasiėmė dildę, ėmė kvėpuoti ra- 
miau. 

— Griebiuosi visokios pagalbos, kiek tik galiu, - tarė Mak- 
donaldas. 

— Ir todėl ateini į mano imperiją. 

— Taip. 

— Tai kodėl, po perkūnais? Ką bendra turi mano veikla ir 
ta žmogžudystė? —- paklausė Frenkis ir vėl padėjo dildę. 

— Tai neliečia tavo veiklos tiesiogiai, bet per tą žmogžu- 
dystę atsitiko tokių dalykų, kuriuos norime ištirti. 

Frenkis laukė tęsinio. 

— Gal tu skaitei ar matei per televiziją, kad du vaikinai iš 
Londono buvo nužudyti Švedijoje? Geteborge? 

— Ne, tokio dalyko nemačiau. 

— Du vaikinai. Vienas iš Tuls Hilo, kur gyvena tavo teta. 

— Baltieji. 

— Taip. 

— Mano širdis srūva krauju. 

— Ne taip, kaip tų vaikinų širdys. 

— Atleisk man, Stivai. 

— Tos trys žmogžudystės turi bendrų bruožų, galimas 
daiktas, jog tai, kas įvyko, kažkur yra... vaizdo kasetėje ar 
keliose kasetėse. Tai, ką dabar sakau, žinoma tik mums, pats 
supranti, ką tai reiškia. 

— Neįžeidinėk manęs, Stivai. 

— Ar supranti, kodėl tau apie tai pasakoju? 

— Filmuota žmogžudystė? Kodėl taip manot? 

— Yra tokių požymių. Smulkmenų nepasakosiu. 

— Vadinas, žmogžudystė galėjo būti filmuojama? Vaizdo 
kasetėje? 

— Galimas daiktas. 

— Po galais, nieko panašaus neteko girdėti. 

Makdonaldas tylėjo. 

— Velniai mane griebtų, nieko baisesnio nesu girdėjęs. 

Makdonaldas linktelėjo. | 

— Gausi kaip reikiant atsiraitoti rankoves, Stivai. 

Makdonaldas vėl linktelėjo, prikišo puodelį prie lūpų, bet 
suprato, kad arbata pernelyg ataušusi. 

— Čia tau ne žudikas narkomanas, kuris sutrikęs malo- 
niai laukia, kol signalizuodama atlėks policija,- tarė Frenkis. 
Jis atsistojo ir delnu persibraukė veidą. - O tu ateini pas 
mane ieškoti s2uffmovies. 

— Ateinu pas tave informacijos, - tarė Makdonaldas, - pa- 
vyzdžiui, kiek tokio mėšlo yra tavo versle. 

— Stengiuosi laikytis nuošaly nuo tokių, prisiekiu šia 
šventąja pakrante, - tarė Frenkis, žiūrėdamas į plakatą ant 
sienos. 

— Jei būčiau manęs kitaip, ši arbatėlė būtų pavirtusi ap- 
klausa pagal visas taisykles būstinėje Eltheme. 

— Bet tu nori, kad paklausinėčiau? 

— Kaip galėdamas atsargiau. 

— Taip, čia reikia atsargumo, aišku kaip dieną. 

— Ar pažįsti ką nors, kas turi vidinį kambarį vidiniame 
kambaryje? 

— Aišku. 

Makdonaldas atsistojo. 

— Bet ten nerodomi kankinimai, — tarė Frenkis, — kiek 
žinau. Žinia, tai užtektinai šlykštūs dalykai, maniškiai šalia 
jų prilygsta šeimos išvykai į paplūdimį, bet nieko tokio, apie 
ką turi gėdos kalbėti. 

— Vis tiek paklausinėk. 

— Juk turi savo amžinus gandų nešiotojus? Tą mažąjį su- 
tenerį Old Komptono gatvėje, pavyzdžiui. 

— Palik man pačiam spręsti. 

— Gerai gerai. 

— Paskambink po poros dienų, nesvarbu, ar ką nors suži- 
nosi, ir būk atsargus. 

— Kankinimai... - Frenkis palingavo galva. 

— Prisimink, - tarė Makdonaldas, - negali būt, kad pir- 
mą kartą girdi kalbant, jog žmonės žudomi filmuose. 

— Ne, bet šitokių dalykų nerasi krautuvėlėse, Stivai. Čia 
visai kiti platinimo kanalai, specialus tinklas, kuris veikia 
aukštai virš mūsų purvino pasaulėlio. 

— Šūdas skęsta, - tarė Makdonaldas. - O gal susiduria 
pusiaukelėj. Kažkur šitam rojuj, kurį vadinam Soho, yra kas 
nors, kas žino. 

— Pavydžiu tau optimizmo. 

— Ačiū už arbatą, Frenki. 

— Paskambinsiu penktadienį, - tarė Frenkis. 

Makdonaldas kilstelėjo ranką ir išėjo iš kontoros. Gat- 
vėje pasuko į dešinę palei kino teatrą, perėjo skersai Vardo- 
ro gatvę ir toliau nužygiavo į rytus Old Komptono gatve. 
Lietus buvo pasibaigęs, žmonės sėdėjo už staliukų priešais 

kavines ir dėjosi, kad jau pavasaris. Pavydžiu jiems opti- 
mizmo, pamanė jis. 

Jis priėjo Graikų gatvę ir užėjo į aludę „Arkliai ir karie- 
ta“, užsisakė „Theakston“ ir išsirangė iš švarko. Užeiga bu- 
vo puspilnė literatūros pasaulio būsimųjų, buvusiųjų ir dar 
tokių, kurie priklausė mirtinai pavojingai abiejų rūšių kom- 
binacijai. Jis pažinojo keletą rašytojų, kažkada daug žadan- 
čių, kurie čia baigė pragerti gyvenimo likučius. Nieko nera- 
do savo vietose, dar buvo per ankstus metas. Už trijų stale- 
lių toliau girta moteriškė kalbėjosi su dviem vyrais, 
sėdinčiais netoli baro. 

— Neturit nė sumauto supratimo, ką reiškia džentelme- 
nai, — šaukė ji, keldama prie burnos savo taurę. 

Diesios viršininko kambarys 
buvo švarus, jokių dėmių ar popierių ant rašomojo stalo. 
Erikas Vinteris galėjo tik pavydėti: dėmesys vienam darbui 
vienu metu, ničniekas nesivolioja aplink ir neprimena to, 
kas niekad nebuvo išspręsta, jokių nebaigtų minčių likučių; 
tų nelemtų raportų, kuriems galo nėra, tarsi koks apsaky- 
mas, taip ir neparašytas iki taško. 

Policijos koridoriuose Sturė Birgersonas buvo vadina- 
mas „buhalteriu“, bet ne dėl būdo bruožų, o dėl tarnybos 
pobūdžio. Birgersonas nuolat sėdėdavo kabinete ir lauk- 
davo. Jis neskaičiuodavo. Skaitydavo. Dievaižin, kur tie ra- 
portai patenka paskiau, galvojo Vinteris, sėdėdamas kitoje 
stalo pusėje. 

Birgersonas buvo kilęs iš Laplandijos, atsidūręs Gete- 
borge labiau atsitiktinai, nei iš ilgesio, ir pasilikęs. Ne taip 
kaip visi kiti šiauriečiai, rudenį jis nevažiuodavo „namo“ 
medžioti. Pasiimdavo dvi savaites ir kažkur išvykdavo, bet 
niekas, išskyrus Vinterį, nežinodavo kur, o šis niekam ne- 
sakys. Tiesa, Vinteriui niekad neteko skambinti Birgerso- 
nui per šias dvi rudens savaites, per visus tuos metus, kai 
Vinteris buvo skyriaus viršininko pavaduotojas. Jis negalė- 
jo įsivaizduoti tokios situacijos, iš kurios jis, Vinteris, ne- 
būtų sugebėjęs išsisukti. 

— Reikia pripažinti, kad turi fantazijos, - tarė Birgerso- 
nas ta savotiška tarme, kuria pasižymi praleidusieji jaunys- 
tę Malmbergete, o brandžias dienas Miolndalio Brune. 

Vinteris neatsakė, tik kažką nusibraukė nuo kaklaraiš- 
čio, kilstelėjo užpakalį ir timptelėjo kelnes, nes jos šiek tiek 
veržė vieną šlaunį. 

— Nedaug rezultatų, bet daug daugiau fantazijos, - tarė 
Birgersonas ir prisidegė cigaretę. 

— Judam į priekį, - tarė Vinteris. 

— Pasakok, — tarė Birgersonas ir nutaisė šypseną, kuri 
ištempė šešiasdešimtmetį jo veidą. 

— Juk viską perskaitei. 

— Didelis vargas blaškytis tarp įvairių prozos formų. — 
Jis trinktelėjo delnu per tuščią stalviršį, tarsi ten stūksotų 
popieriaus kalnai. - Panašiai, kaip Torgnio Lindgreno vieną 
minutę, o Mikio Spileino kitą. 

— Koks stilius tau mielesnis? — paklausė Vinteris ir pri- 
sidegė savo „Corps“ cigarilę. 

— Žinoma, Lindgreno, juk jis beveik iš mano krašto. 

— Bet jokių rezultatų. 

— Ne. 

— Nesutinku su tavim. Žmonės tiria liudytojų parodymus, 
peržiūrim visų mūsų įžymybių ir kai kurių nežinomųjų re- 
gistrus. Ne tik aš naršau po internetą. Įtraukti visi gerieji 
ryšiai, 1š tiesų visi. 

— Mhm. Ar šnekėjai su Skogonu? 

— Dar ne. 

— Kodėl ne? 

— Todėl, kad dar per anksti, Sture, nenoriu teismo psi- 
chiatro išvadų, kol neturiu daugiau faktų. 

— Žiūrėk tu man. 

— Ką? 

— Daugiau faktų. Apie tai ir šneku. 

— Tu šneki apie storesnius raportus, daugiau plepalų spau- 
dai ir kokių nors konkretybių, kurias savo ruožtu galima būtų 
pateikti vadovybei, - tarė Vinteris. 

— Dėl spaudos, manau, esi pasirengęs. 

— Taip. 

— Atskrido naujas lėktuvas su anglų žurnalistais. Šį kar- 
tą jie neima įkaitų, - tarė Birgersonas. 

— Žiūri pernelyg daug filmų, Sture, tavo kalba pernelyg 
anglizuota. 

— Šią popietę norėsiu turėti tave by my side. 

— Tu irgi dalyvausi? 

— Vadovybė pageidauja. 

— Aha. 

— Tu atrodai tikras jauniklis, kai BBC transliuoja 1mperi- 
jos pavaldiniams. — Birgersonas užgesino cigaretę. - Tapsi 
įžymybe Londone anksčiau, nei spėsi ten nuvykti. 

— Keliauju rytoj. 

— Neoficialiai. 

— Savaime suprantama. 

— Police force to bolice force. 

Vinteris lūkuriavo rūkydamas, žvilgsniu ieškodamas kam- 
baryje popieriaus. Nieko. 

— Nežinau, ko man tikėtis iš viso to, - tarė Birgersonas, — 
bet jų DSI, regis, žinojo, apie ką kalba. Detective Super In- 
tendant, - paaiškino jis. 

— Žinau, - tarė Vinteris. 

— Savaime suprantama. Jis labai šiltai atsiliepė apie tavo 
kolegą, apie tą DL... 

Sturė panašus į nykštukinį beržą, pasiryžusį išsitiesti 
ir nulipti nuo uolos, pamanė Vinteris. Kaip anksčiau nepa- 
stebėjo. 

— Makdonaldas, - tarė jis. 

— Kylantis komisaras. Lygiai kaip tu, Erikai. 

— Rytoj tai tikrai — vienuoliktą iš Landveterio. 

Vinteris padėjo savo pusiau surūkytą cigarilę į peleninę, 
kurią Birgersonas ištraukė iš rašomojo stalo stalčiaus. 

— Galbūt grįši namo su sprendimu. Tuo tarpu čia pamė- 
ginsim išlaikyti pozicijas, - tarė Birgersonas, tarsi ketinda- 
mas asmeniškai aktyviai prisidėti prie tyrimo, kol Vinteris 
bus Londone. 

— Būsiu ramus, - tarė Vinteris ir nusišypsojo. 

— Tada siūlau eiti į savo kambarį ir dvasiškai pasiruošti 
spaudos konferencijai. 

— Ar neužteks betablokatorių? 

Birgersonas išstenėjo juoką, tarsi paimtą iš videotrile- 
rių, iš kurių jis kartą per savaitę Žvengdavo visą vakarą. 


Spaudos konferencija prasidėjo prastai, šiek tiek pasitai- 
sė vidury, o baigėsi chaosu. Birgersonas įtūžo ir paniuro po 
ketvirčio valandos. Vinteris atsakinėjo į klausimus, kurie 
lėkė austrių geldelių dydžio papliūpomis. 

Tai buvo britų spauda. Švedai liko santūrūs. Žmonėms iš 
Aftonbladet, Exbressen, GT 1 Kvallsbosten teko tik žiūrėti ir 
mokytis. 

— Ar tai tavo pirmoji byla? — paklausė vyrukas, bjaures- 
nio už kurį Vinteris nebuvo regėjęs. Jo veidas priminė du 
kilogramus mišraus faršo, suminkyto reumatizmu sergan- 
čio keramiko. Vyras atrodė girtas, bet toks nebuvo. Kaip ir 
kiti britų kolegos, jis vilkėjo nutrintą eilutę ir buvo atvykęs 
į Skandinaviją be viršutinių drabužių. 

— Ar žudikas švedas? — pasigirdo kitas klausimas. 

— Kiek panašių bylų turėjote? 

— Koks žmogžudystės įrankis? 

— Ką vaikinai veikė čia? Iš tikrųjų? 

— Kodėl tai yra seksualinė žmogžudystė? 

— Atsiprašau? — tarė Vinteris ir nužvelgė klausėją. Tai 
buvo moteriškė pamėlusiais paakiais, blondinė tamsiomis 
plaukų pašaknėmis, siauru veidu ir negražia burna. Atrodė 
Vinteriui. Kaip tik dabar taip atrodė. 

— Seksualinė žmogžudystė? — tarė moteriškė. — Kodėl ši 
žmogžudystė yra seksualinė? 

— Kas sakė, kad seksualinė žmogžudystė? - paklausė Vin- 
teris. 

— Argi tai nėra savaime aišku? 

Vinteris neatsakė, tik nukreipė kitur žvilgsnį ir ėmė lauk- 
ti kito klausimo apie ką nors kita. Orą arba jo mėgstamiau- 
sią komandą Premier Lygoje, ko nors tokio. 

— Atsakyk, po galais, į klausimą, - šūktelėjo balsas mi- 
nioje. 

— Hear, heav, - pasigirdo iš visų pusių, o Vinteris suprato, 
kad tai pritarimas. 

— Mes neturim nieko, kas liudytų tai buvus seksualinę 
žmogžudystę, - tarė jis. 

— Kaip, pavyzdžiui? — paklausė balsas angliškai. 

— Atsiprašau? 

— Pateik ką nors 1š to nieko, - tarė balsas ir keletas kitų 
nusižvengė. | 

— Na, galbūt sperma? — paklausė Vinteris ir ėmė laukti 
kitų klausimų. Keletą sekundžių buvo tylu. 

— Ne, nebesuprantu, ką nori pasakyti, —- tarė vienas šve- 
dų žurnalistas, švediškai. 

— Neradom jokių spermos pėdsakų, - atsakė Vinteris, — 
o tai reiškia, kad negalim būt šimtu procentų tikri, jog tai 
seksualinė žmogžudystė, ar ne? 

— Bet gali būti ir tokia? —- paklausė švedų žurnalistas. 

— Žinoma. 

— Kalbėk angliškai, - tarė balsas anglų kalba. 

— Kas ten buvo apie spermą? — paklausė kitas. 

— Jie rado baisybę spermos, - tarė šlykštusis anglų žur- 
nalistas. 

— Kieno spermos? - šūktelėjo moteris priešais Vinterį. 

— Ką parodė tyrimas? 

— Ar spermos buvo abiem atvejais? 

— Kur rasta sperma? 

Vinteris matė, kad Birgersonas trokšta grįžti į savo ka- 
binetą, vėsų ir tuščią. Kai Vinteris išpainiojo keletą neaiš- 
kumų ir kreipėsi į spaudą pagalbos policijai rūpimais klau- 
simais, atsirado keletas dalykiškų klausimų. Visą laiką dūz- 
gė televizijos kameros, anglų ir švedų. 

— At patikrinot visus, pastaruoju metu atvykusius iš An- 
glijos? — paklausė švedų žurnalistas. 

— Stengiamės. 

— O tuos, kurie išvyko iš čia? 

— Stengiamės, —- pamelavo Vinteris. 

r Hanė Ostergard išlėkė iš 


namų, Orgrytėje riaumojo traktoriai. Buvo pirmas Gavėnios 
sekmadienis, Ekordungas minkštas ir baltas, kai ji skubėjo 
į bažnyčią. Žiema buvo gili ir negailestinga, regis, ketino 
įrodyti savo egzistenciją ir jėgą po pastarųjų savaičių atly- 
džio. Keletą dienų iš eilės pūtė penkiolikos metrų per se- 
kundę vėjas, kaip kažkoks ženklas. Dabar prisnigo. 

Ji sugirgždino šonines duris ir įžengė į bažnyčios tamsą. 
Nusivilko paltą, nusirišo skarelę, mažutėje kontoroje užde- 
gė šviesą, atsisėdo ir sunkiai kvėpuodama ėmė galvoti apie 
mišias tarsi apie kovotoją su pagunda, už tvirtybę. Išgany- 
tojas niekais pavers velnio darbus, ji netrukus stovės ten ir 
stengsis išlaikyti tikėjimą ir viltį nedidelėje bendruomenė- 
je, sėdinčioje priešais: 

Brangūs vaikai, nesiduokite suklaidinami. Tas, kuris da- 
ro tai, kas teisinga, yra teisingas, kaip ir Jis yra teisingas. 
Tas, kuris nusideda, yra iš velnio, nes velnias nusidėjo iš 
pat pradžių. Kaip tik todėl apsireiškė Dievo sūnus, kad nie- 
kais paverstų velnio darbus. 


Kaip paprasta, galvojo ji, niekais paversti blogus darbus. 
Kova prieš pagundą. Tvirtybė pagundoje. Rašte yra atsaky- 
mai, kuriais privalo sekti visi žmonės žemėje. 


Šokis su angelu 149 


Ji iš lėto ištiesė ranką į žvakės liepsną ant stalo priešais 
save. Įdomus mano darbas, pamanė ji. Tris dienas per sa- 
vaitę galiu teoriją versti tikrove. 

Hanė Ostergard pradėjo nuo 346-0s psalmės, pirmojo 
stulpelio, Pirmyn, krikščionys, pirmyn į kovą 17 mūšį! Dva- 
s105 jega apsiginkluok prieš kūną 17 bavojų kupiną metą, gies- 
mės garsai pasklido ir išnyko po balta marška Skoro alėjoje. 

Ji pažino veidus pirmuosiuose suoluose, pagyvenusius 
veidus, moteris, kurios ateidavo vienišos po to, kai vyrai 
paklusdavo statistikai ir, laikui atėjus, būdavo palaidojami 
netoliese. Moterys linktelėdavo jai ar tarsi sau pačioms, kai 
žodžiai pasiekdavo jas, Žodžiai apie tai, kaip jos turi atsilai- 
kyti prieš visų priešų antplūdį, sulaukti pagalbos pagundos 
akimirką. 

Sankt Sigfridsgatanu nukaukė sirena, ir ji staiga pagal- 
vojo apie jaunąjį policininką, persekiojamą košmarų. Jis Ži- 
notų, į kurią pusę ir iš kur. 

Mišių tekstą ji paėmė iš Mato. Ketino kalbėti apie tai, 
kas vyksta dabar, aplink, bet niekada nepavykdavo taip vis- 
ko sudėlioti, kaip norėjo. Blogis gyvavo visada, kartais aiš- 
kiau pastebimas, visad šalimais. 


Tada Petras, pasivadinęs jį į šalį, ėmė drausti: „Nieku 
gyvu, Viešpatie, tau neturi taip atsitikti!“ O jis atsisukęs 
subarė Petrą: „Eik iš mano akių, šėtone! Tu man papiktini- 
mas, nes mąstai ne Dievo, o žmonių mintimis.“ 


Gundytojas draugo kailyje. Hanė Ostergard kalbėjo apie 
tai, neketindama suskaldyti savo bendruomenės: čia žmo- 
nės galėjo pasitikėti viens kitu. 


Kai ji grįžo, Marija buvo iškepusi biskvitą. Tai buvo jau 
ketvirtas pyragas šią sporto atostogų savaitę. Hanė nusi- 

purtė sniegą ant laiptų, šiek tiek prieškambaryje. Įkalnėje 
link Olofo Rūpestingojo karaliaus gatvės buksavo rūdžių pa- 
graužtas automobilis. Du vyrai stūmė jį, „prireiks ir rūpes- 
tingojo karaliaus pagalbos“, tarė vienas, kai Hanė ėjo pro 
šalį, akies mirktelėjimas, šypsena, rankos mostas prakaitui 
nuo veido nubraukti. Netikėtai automobilio ratai rado atra- 
mą, ir sniego košė apipylė vyrus ir ją. 

— Iškepiau biskvitą, — tarė Marija. 

— Puiku. 

— Įmaišiau keletą kiaušinių daugiau. 

— Mmmm, kaip kvepia. 

— Ar nemanai, kad jis per minkštas? 

— Nė kiek, - tarė Hanė, - tu tapai tikra specialistė. 

— Persigalvojau, noriu atlikti praktiką konditerijoje. 

— Ar galima pasikeisti? 

— Kalbėjau su tais kepėjais, sakė, viskas gerai. Paskam- 
binsiu rytoj į švietimo skyrių. 

Viskas apskaičiuota, aišku. Niekad nieko sudėtingo, pa- 
manė Hanė Ostergard. 

Mergaitė išvirė kavos, pyragas stalo vidury, kepimo for- 
moje, o kai ją pakėlė, ant kraštų neliko nė trupinėlio. Gra- 
žus Gavėnios pyragas. 

— Išmokau kaip reikiant ištrinti sviestu, - tarė ji. 

— Puiku. 

Ir cukraus išmoko berti kaip reikiant, pagalvojo Hanė, 
įsidėjusi į burną minkštą, kvapnų gabalėlį. 

Spintelė buvo apkrauta indais ir tešluotais dubenėliais. 
Mergaitės nosies galas miltuotas, ir Hanė dar kartą pagal- 
vojo, kokia ji panaši į savo tėvą; tegul tai lieka veide, tegul 
pagundą numalšina kasdien kepamas biskvitas, o gal ir kas 
valandą, jei reikia. 

Sulaukusi dvidešimt vienerių, Hanė Ostergard tapo mo- 
tina, jiedu ėmė gyventi kartu, bet visa teužtruko pusmetį. 

Greitai atrado, kad nepažįsta vienas kito ir nepažins. Jis 1š- 
sikraustė ir išvyko iš miesto. Mergaitė dešimtmetį nieko 
negirdėjo iš savo tėčio. Gal jis miręs. Hanė pastebėjo, kad 
ta mintis kamuoja dukterį. Ir ją pačią. Mėgino apie tai pasi- 
kalbėti, Marija klausėsi, netrukus visus tuos klausimus iš- 
girs dar kartą. Biskvitai tebuvo pasiruošimas. Hanė vėl i1š- 
girdo sireną, panašu, kad ji sklido iš Sankt Sigfrido aikštės, 
netilstantis garsas. Šį sekmadienį Geteborgas be perstojo 
slaidžiojo. 

— Gal būsi biskvitų kepėja, - tarė Hanė Ostergard dukte- 
riai ir atsipjovė naują gabalą. 

— Man regis, jau esu biskvitų kepėja, - atsakė Marija, dė- 
damasi įsižeidusi. 

— Pati tikriausia. 

— Ar iškepti dar vieną? —- paklausė Marija, bet šįkart tai 
buvo pokštas. 


Angela atėjo „padėti susiruošti“, bet Vinteris keliavo be 
nešulių, ketino šį tą nusipirkti Londone ir norėjo pasilikti 
vietos kitkam, kelionei namo. 

— Jei tik pakilsi, - tarė Angela. 

— Debesys sklaidosi, - tarė Vinteris. 

— Paskambink ryt iš ryto į Landveterį. 

— Labai gera mintis. 

— Ko tu tikiesi 1š viso to? Kad sučiupsit šitą serijinį žudi- 
ką? — paklausė ji ir pataisė stirtos viršuje ant lovos gulinčių 
Vinterio marškinių apykaklę. 

— Jis visai ne serijinis,- tarė jis. 

— Ką? 

— Jis visai ne serijinis, - pakartojo jis, sulankstė dvi po- 
ras kojinių ir įkišo į kelioninį krepšį. Noriu pasilikti vietos 
knygoms, kai grįšiu, pamanė jis. 

— Ne, ne, - tarė ji. 

— Ne toks, kaip manoma. 

— Ne, ne. 

— Blogiau, - tarė jis ir atsisuko į ją. —- Ar gali paduoti tas 
kelnes? 

— Ne. Ateik ir pasiimk. 

— Gundai mane padaryti kokią kvailystę. 

— Ateik... ir... paimk... — tarė ji ir pakėlė į jį akis - dide- 
les ir padūmavusias. Tarsi aptrauktas dar viena odele. 

Jis griuvo ant lovos, čiupo iš jos rankų kelnes, pataisė ir 
pakabino ant kėdės prie lovos. Sugriebė jos rankas, užlaužė 
jai už nugaros, ir ji palinko į priekį, virš lovos. 

— Dabar... aš... pagauta... - tarė ji. 

Jis užvertė ilgą jos sijoną aukštyn iki pusės nugaros, 
brūkštelėjo ranka jai per dešinį klubą ir užkišo pirštą už 
kelnaičių. Kai ranka nuslinko žemyn, ji praskėtė kojas, ir 
jis pajuto, kokia ji drėgna ir pasiruošusi. Jo smilkiniuose 
ėmė dunksėti, ji tyliai cyptelėjo ir ištempė smakrą į prie- 
kį, aukštyn. Jis atsargiai kyštelėjo du pirštus giliau į ją, O 
kaire ranka čiupo savo kelnių diržą, atsisegė, atsitraukė 
užtrauktuką ir pajuto, kiek kraujo suplūdo ten apačion, vi- 
sas kraujas susitelkė penyje ir niekur kitur, galvojo jis, pa- 
galiau išvadavo jį ir vienai sekundei pridėjo prie jos šlau- 
nies, ji garsiau cyptelėjo, jis pamažu įsiterpė į jos vidų, iš 
lėto, o kai nebegalėjo patekti giliau, sustingo, vėliau ėmė 
pamažu judėti, ten ir atgal. 

Ji judėjo jam priešais, po kelių sekundžių abiejų ritmas 
suvienodėjo. Laikė ją virš klubų, ji tarsi sklendė po juo, 
tarsi jos keliai ieškojo atramos ore vienu decimetru aukš- 
čiau lovos. 

Jis pasilenkė į priekį, pakišo rankas po jos ankšta ir šiek 
tiek šiurkščia palaidine, apgaubė delnais jos krūtis, dabar ji 
ėmė sklęsti po juo visiškai laisvai. Jis atsargiai sužnybo jos 
kietus krūtų spenelius, vėl uždėjo rankas. Ji pasuko veidą į 

šoną, atgal link jo, kaire ranka jis paglostė jai skruostą, lū- 
pas, ji prasižiojo ir lyžtelėjo jo pirštus, jis suglaudė juos, ji 
dar plačiau išsižiojo, ėmė laižyti ir čiulpti jo pirštus. Jos lie- 
žuvis atrodė šiurkštus, beveik kaip palaidinė. 

Jų tempas greitėjo, jis atsirėmė kairiu keliu į lovą, vėl 
suėmė abiem rankom jos klubus ir turėjo, regis, pasitelkti 
visą jėgą, kai ji sudrebėjo, ėmė rėkti ir mosuoti galva aukš- 
tyn žemyn, jis judėjo greičiau, greičiau, dar GREIČIAU, o 
paskiau jo žvilgsnis apsiblausė, pasivaideno, kad visas jo 
kraujas išsiliejo į ją, ir jis prarado sąmonę. Jie iš lėto suju- 
dėjo paskutinį kartą, o jis tebelaikė ją savo rankose. 

<) sniego užėjo šaltis. Per 
naktį viskas sustingo, sušalo. Pirmadienio ryto šviesa su- 
spindo inversijų išgraužtais kraštais, graži, viliojanti ir nuo- 
dinga. 

Larsas Bergenhemas drebėdamas užsiplikino virtuvėje 
kavos, pakėlė žaliuzes ir pažvelgė pro langą. Medžiai atro- 
dė įsupti į kelis šerkšno sluoksnius. Kol jis stovėjo, lauke 
kilo dūmas, o kraštovaizdis po nakties pamažu atgavo spal- 
vas. Atrodė, jos grįžta iš kažkokios poilsiavietės, galvojo jis, 
spalvos, tarsi įgijusios naujų jėgų, slinko atgal į daiktus. Vie- 
nas kadagys, stovėjęs blyškus ir permatomas, atgavo spal- 
vą, kai laikrodis rodė šiek tiek po aštuonių; tvora tolumoje, 
ką tik vos regima, augo iš sniego, įgydama savo kontūrus; 
jo automobilis sužvilgo po sniego kepure, užkliudytas kele- 
to saulės spindulių. 

Jis dirbo popietinėj pamainoj. Martina miegojo. Pajuto kū- 
ne dusinantį nerimą, tarsi silpną šnabždesį krūtinėje. Pas- 
kubomis išgėrė kavą, pastatė puodelį į plovimo mašiną ir, 
nuėjęs į vonią, apsišlakstė vandeniu akis. Paskiau išsivalė 
dantis, palytėjo liežuviu aštrų iltinio danties kraštą; kai ska- 
lavo burną vandeniu, ten pajuto ledinį dilgtelėjimą. 

Larsas Bergenhemas atsargiai grįžo į miegamąjį ir pa- 
čiupo savo drabužius nuo pintos kėdės dešinėje pusėje prie 

durų. Martina sujudėjo pro miegus ar pusiausnūda, antklo- 
dė nuslydo, ant balto patalo pasirodė jos nuogas klubas, tar- 
si odos ir šilumos kalnelis sniegynuose. Jis pritykino prie 
jos ir atsargiai paglostė kalnelį, palietė lūpomis. Ji sumur- 
mėjo, dar kartą sujudėjo pro miegus. 

Jis apsirengė storesnį megztinį, šiltesnius batus ir odinę 
striukę, kepurę ir kumštines pirštines. Turėjo gerokai spus- 
telėti duris, nakties sniegas slėgė jas iš lauko. 

Lauke prie durų jis griebė sniego kastuvą ir prakirto kietą 
plutą, kuri lyg sušalęs dangtis dengė minkštą sniegą. Prasi- 
brovė taku iki automobilio. Vasarą padarysiu pašiūrę auto- 
mobiliui, pamanė jis, jei tik rasiu pigios medienos. 

Šepečiu nuvalė nuo automobilio viršutinį sluoksnį, pa- 
mėgino atidaryti kaires priekines dureles ir paimti gremž- 
tuką, bet raktas nelindo nė pusės milimetro. Jis stovėjo su- 
glumęs, įbedęs akis į spynelės alyvą, gulinčią viduje, ant 
durelių lentynėlės kitoje pusėje. Kvailys, vėl pagalvojo jis. 

Bergenhemas pamėgino atidaryti kitas priekines dure- 
les, tada užpakalines ir bagažinės dangtį, bet neįveikė nė 
vienos spynos. Jis nuėjo į sandėliuką už automobilio, iškasė 
trisdešimt centimetrų storos plieninės vielos galą, sugrįžo 
ir, įkišęs vielą už durelių skardos, per dešimt sekundžių įsi- 
laužė į automobilį. Palikęs raktelius ant stogo, įpurškė į spy- 
ną alyvos, luktelėjo, pamėgino su raktu, ir iškart pavyko. 
Įsidėjo plastikinį alyvos indelį į odinės striukės kišenę, iš- 
siėmė gremžtuką ir plačiais mostais ėmė braukti ledą nuo 
lango. Baigęs darbą, pasijuto smagiau, automobilis atrodė 
nuskustas, papuoštas prieš dieną. 

Automobilis sukosėjo, jis įjungė ventiliaciją ir šilumą vi- 
su smarkumu ir paleido radiją vidury Filo Kolinzo dainos. 
Dar pajunginėjo kanalus, bet netekęs kantrybės įstūmė į 
grotuvą kasetę, R.E.M:s Automatic fo7 the People, kurią pra- 
laikė automobilyje penkerius metus nuo jos išleidimo die- 

nos. Tą žiemą ji užėmė antrą vietą Anglijos sąraše, žinojo, 
nes lankėsi Londone, studijuodamas paskutinį semestrą 
Aukštojoje policijos mokykloje, 1992. Aludėje Kovent Gar- 
dene jis pasijuto linksmas ir apsvaigęs, paskiau atsidūrė 
Kamdene, namie pas smagią merginą, bet nelabai prisimi- 
nė, kaip ir kada ten pateko. 

Automatic fo7 the People. 

Visad automatiškai stoviu liaudies pusėj, nes toks mano 
darbas, šnekėjo jis, gėrė aitrų vyną, 0 ji kikeno iki pat lovos. 

Po to pavasarį jis sutiko Martiną. 


Jis važiavo į pietus, už kilometro kraštovaizdis pasikeitė 
iš laukų į didmiestį. Dešinėje rūko „Volvo“ fabrikų miestas, 
Elvborgo tiltas riogsojo tiesiai priešais jį. Atrodė, kad kabo 
nuo dangaus. Kai artinosi link atramų, ryškiai žybtelėjo naf- 
tos cisternos. 

Greitkelių tinklu iš lėto sklido antroji ryto banga, keliau- 
ninkai iš šiaurės traukė į kontoras sityje. 

Jis užvažiavo ant tilto, pasiekė aukščiausią tašką, sku- 
biai pasuko galvą į dešinę ir pamatė violetinę juostą, kuri 
buvo horizonto linija. Ji skirtingai atrodydavo įvairiu metų 
laiku. Žiemą daugumą dienų horizontas būdavo uždengtas, 
lyg kokia siena būtų buvusi išmūryta jūroje. Tokį rytą kaip 
šis galėjai matyti kiaurai, spindinčią violetiškai, o paskiau 
melsvai. Miestas vėl buvo atviras. 

Jis nuvažiavo nuo tilto ir be tikslo pasuko į vakarus. Neri- 
mas nesitraukė, jis nebuvo svetimas; šis jausmas tūnojo ja- 
me, kiek tik prisiminė, ragino pakilti ir eiti, o pastaruoju me- 
tu, paskutiniais mėnesiais tapo dar ryškesnis... jis manė, kad 
tai gali būti susiję su iškilumu, minkštu ir buku, kyšančiu iš 
Martinos pilvo, su Guzu, ir gėdinosi tokių minčių. 

Bergenhemas nuvažiavo iki Friolundo aikštės, nestabte- 
lėjęs ir neišlipęs apsisuko ir nuvažiavo atgal pro Gnistengo 
tunelį. Tamsoje jam ir galva aptemo, teko pasipurtyti ir pa- 
mirkčioti, kai tunelis atsivėrė ir dangaus šviesa ėmė badyti 
akis. Staiga pajuto baimę, lyg nuojautą. Pasidarė šalta, jis 
pamėgino pasukti šilumos reguliatorių už paskutinės pada- 
los. Vėl pervažiavo tiltą, laikydamas akis įsmeigęs tiesiai 
priešais save. 


Ties Miolnlyke taksi slystelėjo, kraštinėje kelio juostoje 
ratai vėl rado atramą, prašvilpė pro oro uosto autobusą, lyg 
abu automobiliai būtų važiavę lenktynėse Geteborgas — 
Landveterio oro uostas. Tiesą sakant, buvo panašu. Į oro 
uostą važiuoji taip, lyg sekundės lemtų, pamanė Vinteris 
užpakalinėje taksi sėdynėje. Man neskubu, bet vairuotojas 
niekaip negali įsibėgėti. 

Vidinėje švarko kišenėje sudūzgė telefonas. Jis ištraukė 
anteną ir atsiliepė. Tai buvo motina. 

— Erikai! 

Jos balsas atrodė truputį uždusęs, tarsi po bėgimo riste- 
le tarp virtuvės stalo ir šaldytuvo. 

— Ar tu namie? 

— Važiuoju į oro uostą. 

— Koks tu šaunuolis, Erikai. 

Jis žvilgtelėjo į vairuotoją. Vyriškis nekrutėdamas spok- 
sojo į priekį, tarsi ketindamas persirikiuoti į dešinę vėžę ir 
atsitrenkti į kalno šlaitą. 

— Vis važinėji į komandiruotes, - tarė ji. 

— Dažniausiai vaikštinėju tarp Vazos aikštės ir Ernst Fon- 
telio aikštės, - tarė jis. 

— Kokio Fontelio? 

— Aikštė priešais policijos nuovadą. Kartais važiuoju 
dviračiu. 

— Tik ne dabar. Kur keliausi? 

— Į Londoną. 

— Vis šis tas, permaina, nors ir nesmagus miestas. 

— Mes jau kalbėjom apie tai. 

Vinteris klausėsi linijos triukšmo, pratiso ūžesio, kuria- 
me jis tarėsi girdįs balsų nuotrupas, žodžių fragmentus, su- 
sipinančius tarpusavyje į visai naują kalbą. 

— Ko norėjai? - paklausė jis. 

— Ar man reikia priežasties paskambinti savo sūnui? 

— Jau sukam link oro uosto, - pamelavo jis. 

— Jeigu jau klausi, tai žinok, kad skambinau Karin. Sakė, 
jog buvai jiems labai geras. 

Vinteris tylėjo. 

— Dar sakė, kad Lasė visai palūžęs, ji pati nustebo, kad 
galėjo lengviau apsiprasti nei jis. 

Vinteris laukė, kas bus toliau. Automobilis sumažino grei- 
tį, vairuotojas pasuko į dešinę ir privažiavo atsišakojimą. 
Vinteris išgirdo užpakalyje ūžimą ir atsigręžė. Autobusas 
pasivijo juos, dabar jau visai priartėjo, tarsi jo vairuotojas 
būtų pasiryžęs beprotiškai aplenkti ties kelio ženklu prie- 
kyje už šimto metrų. 

— Kyla įvairiausių jausmų, - tarė Vinteris motinai. 

— Ką? 

— Kyla įvairiausių jausmų ten, dabar, kai Pero nebėra. Il- 
gą laiką. 

— VELNIO IDIOTAS, - staiga suriko taksi vairuotojas, o jo 
akyse, kurios pirmiau atrodė lyg porcelianinės, sužibo lau- 
kinis žvilgsnis. Vairuotojas išsprogino akis į užpakalinio vaiz- 
do veidrodėlį, bet ne į Vinterį, žvilgsnis buvo nukreiptas į 
autobusą už nugaros, kuris staigiai sustabdė ir sustojo už 
dešimties centimetrų nuo automobilio. 

— Bepročiai nelaimingi, - tarė jis, pro veidrodėlį žiūrėda- 
mas į Vinterį, — važiuoja, lyg uodega svyla. 

— Vis dėl tų tvarkaraščių, - tarė Vinteris, ranka užden- 
gęs telefono mikrofoną. 

Vairuotojas tik sušnypštė. 

— Erikai, ką sakai? - ragelyje pasigirdo motinos balsas. 

— Nieko. 

— Kas ten darosi? 

— Jau atvažiavom. 

— Neužmiršk paskambinti Lotai. 

— Ne. Atia, mama. 

- Žiūrėk, kad... 

Jis atitraukė telefoną nuo ausies ir išjungė ryšį. 


Išvykimo salėje jis ketvirtį valandos praleido eilėje, o pas- 
kiau įteikė bilietą ir pasą moteriai už stalo. Dešinėje pusėje 
registravosi keleiviai į Kanarų salas, ore virš ilgos plačios 
eilės tvyrojo lūkestingas murmesys. 

Vinteris paprašė vietos prie tako, nerūkančių salone, bet 
„British Airways“ visuose reisuose į Londoną buvo drau- 
džiama rūkyti. 

Kol moteris tvarkė jo popierius, jis galvojo apie šūsnis 
keleivių sąrašų, atsiųstų į jo tardymo grupę. Neįveikiamas 
darbas. Visi, kurie skrido lėktuvu į Geteborgą iš Didžiosios 
Britanijos per pastaruosius du mėnesius, kad galėtum pa- 
rodyti, jei kas klaus, taip, ten guli sąrašai, turim visą me- 
džiagą. Kai gausim dar tris tūkstančius vyrų ir trejus metus 
laiko, tada peržiūrėsim visas pavardes ir tikėsimės, kad visi 
skrido savo pavarde. 

Kažin, ar Makdonaldo žmonės tuo užsiima, pamanė jis. 
Tikriausiai sąrašai guli ir ten, kaip pas mus. Ir niekad neži- 
nai. Niekad nežinai, jis pasiėmė bilietą, pasą ir savo įlaipini- 
mo kortelę ir pamatė, kaip jo krepšys pasišokėdamas nuto- 
lo konvejeriu. Jis šyptelėjo moteriai ir pasileido laipteliais 
aukštyn link pasų kontrolės, rentgeno ir patikrinimo. 

Aneta Djanali žiūrėjo priešais save į kylančius garus. Pa- 
vėsyje prie namo buvo šalta 4r dar tamsiau, nes gatvės gale 
buvo pajutusi saulės šilumą. 

— Tu tikriausiai nepratusi? — paklausė Fredrikas Haldersas. 

— Ką turi galvoj? 

— Prie tokio šalčio. Juk negali būti pripratusi? 

— Turėsi paaiškinti plačiau, — tarė Aneta Djanali, bet ji 
žinojo, apie ką šneka. 

— Tai vadinasi sniegas, —- tarė Haldersas ir parodė pirš- 
tu, —- ir šaltis. — Jis tarsi grybštelėjo orą. 

— Aha. 

— Tavo namuose to tikriausiai nebūna? 

— O tiksliau kur? 

— Tavo namuose? Pati Žinai geriau už bet ką. 

— Noriu išgirst iš tavęs. 

Haldersas išpūtė naują garų debesį, pakreipė galvą ir pa- 
žvelgė į tamsų moters veidą šalia savęs. 

— Ouagadougou, - tarė jis. 

— Prašau? 

— Ouagadougou, tu iš ten atvykai. 

— Aha. 

— Tai Aukštutinės Voltos sostinė. 

— Aha. 

— Dabar daugiau žinoma kaip Burkina Faso. 

— Niekad negirdėjau. 

— Burkina Faso, - tarė jis. 

— Aš gimiau Rytų ligoninėje, - tarė ji. 

— Rytų ligoninėje Ouagadougou, - tarė jis, ir staiga abu 
nusikvatojo. 

Jie įėjo į laiptinę, artimiausią toje gatvėje, kur viskas at- 
sitiko. Atėjo jau antrą kartą, ketindami pasikalbėti su tais, 
kurių anąkart nerado namie, kurie neatsiliepė į pranešimą. 

Įėjimas buvo dvigubas, iš jo galėjai patekti į laiptinę, kur 
buvo Džemio Robertsono butas. 

Buvo vėlyvas rytas. Virš miesto sklido šviesa, panaši į 
menkos galios lemputę, blausi šviesa, bet ir ji stebino: po 
viduržiemio kiekviena šviesa stebino. 

Aneta Djanali paskambino prie durų antrame aukšte, kaž- 
kur išgirdo ūžesį, balsą viršutiniame bute ir žengė prie du- 
rų po trečio skambučio. Durys plačiai atsivėrė, pasirodė tris- 
dešimt penkerių ar keturiasdešimties metų vyriškis, dar ne- 
praradęs plaukų, plačiomis petnešomis virš baltų marškinių, 
atsegtais rankogaliais, tarsi besirengiantis į šventę. Ant kak- 
lo karojo neužrištas kaklaraištis. Šventė, pamanė Aneta Dja- 
nali, vidury savaitės, ne visai paprastiems žmonėms. Jis at- 
rodo elegantiškai, seniai įpratęs. Rankos truputį dreba. Po 
akimis maišeliai. Mėgsta išgerti. 

— Taip? 

— Iš policijos, - sududeno Haldersas su įprastine arogan- 
cija. Jis mėgsta, pamanė Aneta Djanali, mėgsta pažeisti tei- 
Sę į privatų gyvenimą. Todėl ir vaikšto čia metai po metų, 
niekur toliau. Jis to nesupranta, o gal ir suprato, bet jau per 
vėlu. 

— Taip? — tarė vyriškis ir brūkštelėjo pirštais kaklaraištį. 
Itališkas, pamanė Djanali, gal šilkinis, gal ir brangus. Vinte- 
ris žinotų, jei būtų čia. 

— Ar galim trumpam užeiti? —- paklausė Aneta Djanali. 

— Dėl ko? 

— Norim užduoti keletą klausimų. 

— Apie ką? 

— Ar galim užeiti? —- paklausė Haldersas, mostelėjęs į laip- 
tus, tarsi norėdamas parodyti, kaip nepatogu klausinėti čia, 
tarpduryje. 

Vyriškis pasitraukė atatupstas, tarsi galutinai įtikintas. 
Arba kaip nuo dviejų plėšikų, pagrasinusių jam. Jis luktelė- 

jo, kol jie įėjo, uždarė duris ir mostelėjo link prieškamba- 
rio. Jie perėjo jį ir pateko į didelį kambarį, tokio didelio ne- 
buvo matę čionai nė viename bute. Aneta Djanali apsidairė: 
lubų aukštis, gipso lipdiniai, erdvė ir visa kita, ką vargiai 
galėjai pastebėti tame kambaryje, kur mirė Džemis. Jo bu- 
tas buvo mažesnis, paprastesnis, lubos buvo aukštos, bet 
nieko daugiau. 

— Didelis kambarys, - tarė ji. 

— Išgrioviau sieną, - tarė vyriškis. 

— Vienas? — paklausė Haldersas. 

Vyriškis pažvelgė į jį kaip į juokdarį, pasakiusį kažką 
linksma. 

— Ar jūs čia dėl tos žmogžudystės? — dabar paklausė jis, 
atsisukęs į Djanali. 

Nė vienas iš dviejų kriminalistų neatsakė. Haldersas 
spoksojo į šiaurinę sieną, Djanali žvelgė į vyriškį. 

— Dėl vaikino iš gretimos laiptinės žūties, - tarė vy- 
riškis. 

— Taip, - tarė Djanali, - norime jums užduoti dėl to kele- 
tą klausimų. 

— Na? 

— Ar buvot namie tuo metu, kai tas įvyko? 

Ji pasakė, kuriuo laiku tai atsitiko, apytikslę valandą. 

— Manau, kad taip. Bet iškart po to išvažiavau. Iškart ki- 
tą rytą. 

— Ar žinot, apie kokį vaikiną kalbam? 

— Taip. Negaliu nežinot. 

— Kodėl taip sakot? 

— Spauda, televizija. Aš nedaug žiūriu, bet nepavyko to 
išvengti. Praleidau namie tik pusdienį, bet jau pamačiau ar 
perskaičiau, - tarė jis ir parodė į laikraščių šūsnį ant stalo. 

Aneta Djanali nuėjo ten ir pamatė, kad pastarųjų dviejų die- 
nų laikraščiai atversti, jų lapai gulėjo ant grindų prie stalo. 

— Vadinas, jūs ką tik grįžot? — paklausė Aneta Djanali. 

— Prieš kelias valandas. 

— Kur buvot? 

— Argi tai svarbu? 

— Jei nesvarbu, vadinas, galima atsakyti į klausimą. 

— Atostogų. Gran Kanaria, - tarė jis. - Ar nematyti? 

Staiga jis ėmė nerimauti, tarsi būtų neįrudęs saulėje ir 
todėl kelionė nuėjusi šuniui ant uodegos. Jis išėjo į prieš- 
kambarį, sugrįžo nešinas nedideliu krepšeliu ir ištraukė voką 
su bilietais. 

— Štai įrodymas, — tarė jis. 

— Ar atsimenat vaikiną iš... anksčiau? —- paklausė Hal- 
dersas, nežiūrėdamas į įrodymą. 

— Kas per klausimas? 

— Ar matydavot vaikiną čionai? 

— Taip. 

— Taip? 

— Kaip sakiau. Rodos, kartais sutapdavo mūsų laikas, man 
tai būdavo vėlyvas metas ir ... na... na, mačiaujį keletą kar- 
tų. Aš vairuoju tramvajų, — kalbėjo jis toliau, tarsi pasiaiš- 
kindamas dėl vėlyvo meto. 

Visai teisingai, pamanė Aneta Djanali, vėlyvą metą gali- 
ma susieti su tramvajais. Kartais būna taip vėlu, kad tram- 
vajus visai neatvažiuoja. Nieko sau. Jis panašesnis į jauną 
banko direktorių nei į tramvajaus vairuotoją. Ji įsivaizdavo, 
kaip Erikas Vinteris sėdi stiklinėje kabinoje vairuotojo vie- 
toje ir dunda palei Brunsparką. 

— Ar jis būdavo vienas? — paklausė ji, vildamasi, jog jos 
vidinės šypsenos nematyti. 

— Ką? 

— Kai sutikdavot tą vaikiną. Ar jis buvo vienas tuos kar-. 
tus, kai jį sutikot? 

— Ne visad. 

— Ne vienas, - pakartojo Haldersas. 

— Kada paskutinįkart matėt vaikiną drauge su kuo kitu? — 
paklausė Aneta Djanali. 

Vyriškis susimąstė, o kai tas, ką jis bandė pagauti minty- 
se, išniro jam prieš akis, jis staiga išblyško, akimirka veidas 
tapo baltutėlis, ir policininkai išvydo, kaip jis žengė žingsnį 
Į šoną ir atsirėmė į stalą su laikraščiais. 

— Dieeeeeve, - tarė vyriškis. 

— Kas nutiko? — paklausė Haldersas, žengtelėjęs į prie- 
kį, kad galėtų jį paremti. 

Jis atsimena, pamanė Aneta Djanali, jis atsimena ir ma- 
nosi išvydęs patį kipšą. Nebandysiu įpiršti jam jokių žodžių. 
Perkūniškai perkūniškai svarbi akimirka. 

— Kada paskutinįkart jūs matėt vaikiną su kuo kitu? - 
pakartojo ji. 

— Ttttai turėjo būti tas ten... 

— Prašau? 

Vyriškis krenkštelėjo, atgavo balsą. 

— Mačiau vaikiną su vyru, - tarė jis ir staiga sudribo ant 
visų keturių. 

Haldersas ir Djanali susižvalgė. 

— Luktelėkit, —- tarė vyriškis ir ėmė sklaidyti laikraščių 
lapus ant grindų, — mačiau ten... datą. 

Jie galėjo pasakyti datą, bet delsė. 

Vyriškis atsikėlė su laikraščiu rankoje. 

— Dieve brangus, - tarė jis, žiūrėdamas į savo bilieto ko- 
piją. - Tada ir buvo. 

— Kas tada buvo? — paklausė Haldersas. 

— Sutikau vaikiną tą patį vakarą, kai tttttai... tai įvyko, — 
tarė vyriškis ir pažvelgė į policininkus. - Tu... turėtų bū- 
ti tada. 

— Ir tik dabar pasakote? —- paklausė Haldersas. 

— Lėktuvas išskrido anksti rytą... po to. 

— Gran Kanaria? 

— Taip. Puerto Rikas. 

— Po galais, jis ne Gran Kanarijoje. 

— Neee, - suabejojo vyriškis tarsi nebesusigaudydamas, 
kur praleido pastarąsias savaites. 

— Ten yra švediškų laikraščių, - tarė Haldersas. 

— Neskaičiau jokių laikraščių, - tarė vyriškis ir atrodė be 
galo nusiminęs. 

Aneta Djanali suprato, ką jis turi galvoj, ir davė ženklą 
Haldersui. 

— Iki šiol nieko nežinojau. 

— Ne, - tarė Aneta Djanali. 

— Nieko, - patvirtino vyriškis. 

— Ar pažintumėt tą, kuris ėjo drauge su Džemiu Robert- 
sonu, jei gautumėt dar kartą pamatyti? 

Vyriškis neaiškiai mostelėjo, tuo išreikšdamas viską ir 
nieką. 

— Mačiau tik nugarą. 

— Bet tai buvo vyras? — paklausė Aneta Djanali. 

— Aukštas, jie lipo laiptais, kai aš pasukau į tą išėjimą 
apačioj. Ar jie stovėjo prie lifto... 

Haldersas pažvelgė į Anetą Djanali. 

— Norėtume, kad vyktumėt su mumis ilgesniam ir nuo- 
dugnesniam pokalbiui, - tarė ji. 

— Nuodugnesniam? Ar aš įtar... įtariamas? 

— Jūs galit pateikti labai įdomių parodymų, todėl aš no- 
riu, kad vyktumėt drauge pasikalbėti apie tai ir ilgėliau pa- 
galvoti. 

— Aš gerokai... pavargęs. 

Neversk manęs sakyti, kad turim teisę sulaikyti tave še- 
šias plius šešias valandas, vyruti, pamanė Haldersas. 

— Žinoma, - tarė vyriškis, tarsi atsakydamas į klausimą, 
kurį pats sau buvo uždavęs. —- Malonėkit šiek tiek luktelėti. 

Jis protekiniais išlėkė į prieškambarį, ir jie išgirdo dejo- 
nes, kai jo skrandžio turinys atsidūrė unitaze. 

— Kada Vinteris išskrenda į Londoną? —- paklausė Hal- 
dersas ir pasisuko į Anetą Djanali. 

— Manyčiau, dabar, - tarė ji ir žvilgtelėjo į savo rankinį 
laikrodį, — be ketvirčio vienuoliktą, sakė jis, vadinas, po dvi- 
dešimties minučių. 

— Tučtuojau paskambink tam kipšui, - tarė Haldersas, ro- 
dydamas į Anetos Djanali dešinę švarko kišenę. 

Ji išsitraukė mobilųjį telefoną ir surinko numerį. 

— Kaip mes apseidavom be šito niekučio pirmiau, - tarė 
Haldersas tarsi pats sau. 

— Neatsako, - tarė ji po dešimties sekundžių. 

— Išjungtas, jis įlipo į lėktuvą, išjungė, ėmė rūpintis gė- 
rimais ir žiūrinėti palydovių kojas. 

Vonioje vėl pasigirdo žiaukčiojimas. 

— Skambink į Landveterį, - tarė Haldersas. 

— Nežinau nume... 

— Devyniasdešimt keturi dešimt nulis nulis. 

— Moki atmintinai, - tarė Aneta Djanali ir surinko numerį. 

— Viską moku. 

Aneta Djanali prisiskambino, pasakė, ko reikia, ir, likus 
dviem minutėms iki lėktuvui nuriedant į starto vietą, atėjo 
moteris, ką tik paėmus: Vinterio įlaipinimo kortelę, ir per 
garsiakalbį pasakė jo vardą, o jis atsistojo ir po pusvalan- 
džio jau išlipo iš automobilio Ernst Fontelio aikštėje. 

M pavardė buvo Be- 
kmanas, jis gėrė terasoje Altamare su horizonto linija iš 
vakarų į rytus. Lėktuve pakeliui į namus buvo blaivas. Ir 
viskas. 

Jis buvo ne pirmas liudytojas, kurį jie kvietė. Bet šįkart 
nekantravo labiau nei anksčiau, tą Vinteris pajuto kildamas 
liftu aukštyn, su portfeliu rankoje. Kelioninis krepšys atsi- 
ras vėliau, gal grįš iš Londono. 

Bekmanas jautė silpną abstinenciją, ne baltąją karštinę, 
bet... klausėsi neatidžiai. Ar jis vairuoja tramvajų? Ky-la 
tram-va-jus dan-gun, Jėzus vairuoja, Dievas bilietus parduo- 
da, pamanė Vinteris ir atsisėdo priešais vyriškį. Nieko sau 
sugrįžimas, o aš net neišskridau. 

Jis prisistatė. Ėmė suktis magnetinė juostelė, o korido- 
riuje kažkas trumpai ir skambiai nusikvatojo. 

— Nedaug prisimenu, - tarė Bekmanas po įžanginių for- 
malumų. 

— Kelintą valandą grįžai iš darbo tą vakarą ar naktį, kai 
pamatei Džemį Robertsoną su tuo... vyru? 

— Truputį po dvyliktos, minutė ar panašiai, - tarė Bekma- 
nas. - Bet iš tiesų ne visai taip. 

— Kas ne taip? 

— Viskas buvo kitaip, - tarė Bekmanas. — Po to, kai pa- 

mačiau juos pirmą kartą, sugrįžau atgal, ir tada man pasiro- 
dė, kad vėl išvydau tą vyrą. 

— Pamatei jį dar kartą? 

— Buvau kažkur pametęs nosine, gal keistai atrodo, bet ji 
dingo, ir aš pamaniau.... kad ji iškrito, kai atsisegiau ap- 
siaustą prie laukujų durų, todėl grįžau atgal 1r tada vėl pa- 
mačiau jo nugarą, kai jis lipo laiptais aukštyn. 

— Ar tąkart jis buvo vienas? 

— Taip, tą antrą kartą. 

— Pamėgink jį apibūdinti. 

— Ne taip lengva. 

— Vis tiek pamėgink apibūdinti. 

— Ir dar vienas dalykas. 

— Koks? 

— Nežinau, kaip pasakyti. 

Vinteris laukė, kas bus toliau! Už durų dar kartą suskam- 
bėjo juokas. 

Galbūt Bekmanas dabar nusiramins, pamanė Vinteris, o 
gal taps dar nervingesnis. Kaip tik dabar mes naršom jo bu- 
tą. Jis nužudė vaikiną ir pakilo į dangų. Dabar jis tą ir pasa- 
kys, o paskiau prisipažins ir kitką. Gal jis buvo Londone. 
Tokius dalykus patikrinti mums vieni juokai. Šįvakar švę- 
sim, iki pat kito karto. Viską lemia atsitiktinumai, kruope- 
lytė sėkmės, o gal ryškus teptuko brūkštelėjimas. Visa tai 
rutina, procedūra. Pasakyk, kad nužudei vaikiną, o paskiau 
teliko nuskristi į dangų. 

— Atrodė, tarsi būčiau kažką pažinęs... dabar, kai šiek 
tiek pagalvojau, - tarė Bekmanas. 

Vinteris linktelėjo ir laukė toliau. Kampe zvimbė oro kon- 
dicionierius, tarsi koks vidinis kvėpavimas. Kambaryje da- 
rėsi trošku. Atsidavė prakaitu ir dar kažkuo, galbūt senu 
skutimosi vandeniu. 

Dienos šviesos lempa metė ryškius šešėlius, kurie i1lgė- 

jo ir ilgėjo, dienai virstant vėlyva popiete. Vinteris neužde- 
gė stalinės lempos, dar ne. 

Vinteris dar kartą linktelėjo, padrąsinamai. 

— Ko gero, ta jo striukė... gal todėl dabar prisiminiau, o 
tada atkreipiau dėmesį. 

— Pažinai jo striukę? 

— Kažko jinai... neprisimenu, kas ten buvo... ar yra... 
bet čia dėl vairavimo. 

— Vairavimo? 

— Kai sėdi kaip aš kabinoj ir vairuoji, tai kartais atkreipi 
dėmesį į žmones. Dabar jau ne tiek daug, kaip tada, kai tu- 
rėjom savo linijas, bet vis tiek. 

Bekmanas paėmė vandens stiklinę ir atsigėrė, jo ranka 
drebėjo, bet vanduo pataikė, kur reikia. 

— Įsidėmi daugelį tų, kurie važinėja daugmaž reguliariai, — 
tarė jis ir pastatė stiklinę atgal ant stalo. 

— Pažinai jį? 

— Manau, keletą kartų pastebėjau kažką važiuojantį su 
tokia striuke, bet vis tiek. 

— Kas per striukė? 

— Tą ir bandau prisiminti. 

— Spalva? 

— Tai buvo juoda odinė striukė, bet tai ne spalva. 

— Odinė? | 

— Kažkas... - tarė Bekmanas, ištesdamas žodžius, - ne, 
neprisimenu. 

— Sagos? 

— Sagos... ne. 

Dangau, pamanė Vinteris, turėsim tampyti šį vyruką po 
visas miesto parduotuves. 

— Gal koks užrašas ant nugaros? 

Bekmanas papurtė galvą. 

— Neprisimenu, - tarė jis, - bet ten buvo kažkas... 

— Ar tas vyriškis buvo labai aukštas? — paklausė Vinte- 
ris, norėdamas pralaužti ledus. 

— Ko gero, taip, jis buvo aukštas. 

— Aukštesnis už vaikiną? 

— Panašu, bet sunku tiksliai pasakyti, nes jie lipo 
laiptais. 

— Ar mano ūgio? - paklausė Vinteris ir išsitiesė. 

— Gal panašaus. 

— Kaip jis ėjo? 

— Kaip... paprastai. 

— Nešlubavo ar panašiai. 

— Ne, bet nelengva pastebėti, kai žmonės lipa laiptais. 
Lipti laiptais — tai tarsi šlubuoti, - tarė Bekmanas nesišyp- 
sodamas. — Tarp kitko, plaukai buvo ilgi, ilgi ir tamsūs. 

— Kokio ilgio? 

— Iki pečių, rodos. 

— Tokie ilgi? 

— Tada pamaniau, kad pastaruoju metu nematyti tiek daug 
ilgaplaukių. 

Jis nusiramino, tarsi išgėręs taurelę, o gal jo paties bal- 
sas ir atsiminimai pamažėle malšino drebulį ir traukulius, 
tarsi muzika jo galvoje ėmė groti kitu tempu. 

— Kai prieš penkiolika metų pagalvodavai, kaip žmonės 
atrodydavo septintojo dešimtmečio vidury... na, jie atrody: 
davo tikrai keisti, drabužiai ir visų pirma plaukai. Bet jei 
šiandien pažiūrėtum į šešiadešimt penktųjų nuotraukas, tai 
tas pat, kaip žiūrėt šios dienos atvaizdus. 

— Kaip futbolo komandos, - tarė Vinteris. 

— Ką? 

— Septintojo dešimtmečio futbolininkų nuotraukos, išsky- 
rus keletą išimčių, galėtų būti padarytos šiandien, ypač žiū- 
rint į šukuosenas. 

— Taip. 

— Taigi, vyriškis buvo ilgaplaukis? 

— Kaip argentiniečių futbolininkas, - tarė Bekmanas ir 
pirmą kartą nusišypsojo. —- Atrodė dirbtinai. Plaukai. Beveik 
kaip perukas. 

— Perukas? 

— Nežinau. 

— Sušiaušti? 

Bekmanas trūktelėjo pečius. 

— Bet buvo su akiniais. 

— Su akiniais? — pakartojo Vinteris. 

— Stambiais, juodai aprėmintais, regis, bet nesu visai 
tikras. 

— Raginiais rėmeliais? 

— Taip, gal taip vadinasi. 

— Paskiau pamėginsim atkurti tai kompiuteryje. 

Bekmanas neatsakė, žvelgė pro Vinterį į šalį, tarsi jau 
rengdamasis apibūdinti veidą, kurio nebuvo matęs. 

— Jis nešėsi krepšį, — tarė jis. - Kai vienas lipo laiptais, 
antrą kartą. 

— Ar gali jį apibūdinti? — paklausė Vinteris, o Bekmanas 
pasistengė iš visų jėgų. 

— Ar pastebėjai, jog jis tave pamatė? — paskiau paklausė 
Vinteris. 

— Nemanau, kad pastebėjo. Aš judėjau tyliai, buvau pa- 
vargęs ir tylus. 

— Nepažiūrėjo į tavo pusę? 

— Ne, kiek mačiau. 

— Negirdėjai balsų? 

— Ne. 


Erikas Vinteris žingsniavo Hedenu namo, dangus tebe- 
buvo mėlynas nuo šalčio, nors jau sutemo. Jautėsi lyg bena- 
mis, taip jaučiasi tas, kam tenka staiga nutraukti kelionę. 

Nenorėjo namo. Kelioninis krepšys atsirado. Paliko jį tar- 
nybiniame kambaryje, bet dabar persigalvojo ir patraukė at- 
gal į policijos nuovadą. Patruliuojantis automobilis parvežė 
jį namo. Jis pakilo liftu aukštyn, nutrenkė krepšį prieškam- 
baryje ir pervertė pašto šūsnį, nepastebėdamas nieko, ką 
reikėtų atplėšti. 

Jautėsi alkanas ir neramus. Prieškambaryje prie vonios 
nusimetė drabužius, nusiprausė po dušu ir apsivilko juodą 
palaidinę ir pilką, minkštą žieminę Ermenegildo Zegna ei- 
lutę. Trumpai pasikalbėjo telefonu. 

Perbraukė ranka plaukus, kurie tebebuvo šlapi, smarkiai 
nuspaudė juos rankšluosčiu ir vėl susišukavo. Suskambo te- 
lefonas, ir jis, klausydamasis sesers balso telefono atsakik- 
lyje, apsiavė juodas puskojines. Vėl suskambo, ir Bolgeris 
pranešė ką tik sužinojęs, jog Vinteris Londone. 


Kai išėjo laukan, drėgnuose plaukuose tuoj pat pajuto šal- 
tį. Užsidėjo juodą megztą kepurę, užsitempė ją ant kaktos 
17 patraukė Vazos gatve į vakarus, per tuščią Hagą ir Linė- 
jaus gatve link restorano „Le Village“ Trečiojoje Ilgojoje 
gatvėje. 

Perėjo per bistro, restorane pasikabino drabužius ir pa- 
traukė prie metrdotelio stalelio. 

— Staliuką vienam asmeniui. Užsakyta. Vinteris. 

— Prašau, - tarė moteris ir nuvedė jį prie stalelio į kam- 
pą salės gale. 

— Ar gersit ko nors? - paklausė ji, jam atsisėdus. 

— Butelį „Ramliosa“. 

Užsisakė žydrųjų austrių sriubos su baziliku ir ant gro- 
telių keptos sūdytos menkės. Prie žuvies išgėrė pusę bute- 
lio „Sancerre“, o prie kavos nieko. Vieną po kito iš lėto gė- 
rė du puodelius kavos ir galvojo. 

AB bent?! 


Juhanas Bolgeris didžiai nustebo, kai Erikas Vinteris ne- 
tikėtai pasirodė prie baro vėlyvą valandą. 

— Maniau, tokiu metu sėdi kur nors Soho. 

— Kitą kartą, - tarė Vinteris. 

— Negali būti, kad skrydis sulaikytas dėl oro. 

— Kai kas sutrukdė. 

— Ar galiu pavaišint geru vandenėliu? 

— „Ramliosa“ su ledu ir trupučiu citrinos. 

— Ar nenori paragauti ko nors kita? 

— Duok šen „Ramliosa“ ir pasakyk, ką manai apie mano 
jaunąjį bendradarbį. 

Bolgeris sutaisė gėrimą prie lentynos kitoje baro pusė- 
je, po veidrodžiu. 

— Dar jaunokas, bet jo žvilgsnis galėtų praversti, jei iš- 
moktų naudotis juo ir tamsoje, - tarė jis sugrįžęs ir pasta- 
tęs taurę priešais kriminalinės policijos komisarą. 

— Ką tai reiškia? 

— Reiškia, kad tenka suimt save į rankas. 

— Manau, kad jis tai sugeba. Dar jaunas, bet tai ne visad 
trūkumas. 

— Dažniausiai. 

— Ne visada. 

— Ne. 

Buvo beveik vidurnaktis, prie trijų iš septynių salės sta- 
lelių sėdėjo svečiai, o jų balsai rangėsi salėje tarp dūmų kaip 
ypatingas rūkas. 

Tolokai nuo Vinterio, dešinėje prie baro, sėdėjo dvi mo- 
terys su cigaretėmis tarp pirštų ir tokia veidų išraiška, tar- 
si ką tik būtų radusios gyvenimo prasmę ir supratusios, jog 
viskas vis vien. 

Viena moteriškė pašnairavo į Vinterį, ir jos veidas pasi- 
keitė. Ji tarė keletą žodžių draugei, užgesino cigaretę ir tuč- 
tuojau prisidegė naują. Ji pešiojo ploną pakelį priešais save 
ant baro, tarsi norėdama patikinti keletą cigarečių, jog šios 
ne vienišos. 

— Nežinau, ar vyrukas mano, kad tai labai gera idėja, - 
tarė Bolgeris. - Jam dar ne visai aiškus tikslas. 

— Priklauso nuo to, kas aiškina, - tarė Vinteris. 

— Tu, vadinas, - tarė Bolgeris. 

Vinteris neatsakė. Jis ketino užsirūkyti cigarilę, bet 
žvilgsnis į dvi be perstojo rūkančias moteris jį sulaikė. Vie- 
na iš jų, ta, kur pirmiau žiūrėjo į Vinterį, parodė ženklą Bol- 
geriui, ir šis nuėjo. Ji užsisakė, ir Bolgeris, vėl pasidarba- 
vęs prie spintelės, pastatė priešais ją taurę. Ji gurkštelėjo 
1r, kaip pasirodė Vinteriui, nusivylusi pastatė taurę. 

— Ji norėjo to paties, kaip „džentelmenas“, kuris sėdi 
ten, — tarė Bolgeris, nusišypsojo ir atsistojo priešais Vinte- 
rį. — Tikriausiai manė, kad tai džinas su toniku - Gė:T. 

— Šįvakar galėjau būti džentelmenas džentelmenų mies- 
te, bet nepavyko. 

— Darbas tavęs nepaleidžia. 

— Manau, po paviršiumi slypi dalykai, kurių negalim nu- 
tuokti, — tarė Vinteris ir vis tiek prisidegė cigarilę. 

— Savaime aišku. 

— Kartais pakanka sujudinti dulkes, ir kažkas atsitinka. 

— Ar tavo vyrukas sujudins dulkes? 

Vinteris neatsakė, rūkydamas pašnairavo į moteris, bet 
nusuko žvilgsnį, kai jos pažvelgė į jį. 

— Gal šiek tiek daugiau, - tarė Vinteris. —- Manau, tu ži- 
nai daugiau, nei pasakai, Juhanai, gal nenori apie tai kalbėti. 

— Apie ką? 

— Apie verslą. 

— Kokį verslą? 

— Aš truputį pavargęs. 

— Okej, okej. Verslą. 

Vinteris vėl gurkštelėjo ir išgirdo muzikos garsus, kurie 
leidosi nuo lubų iš keturių grasiakalbių: šeštojo dešimtme- 
čio Sinatra, frazės, kurių nesupainiosi. O aš dar net nebu- 
vau gimęs, pamanė jis. 

— Bet kavinių verslas ir porno verslas ne tas pats, - tarė 
Bolgeris, — tai du dalykai skirtingose planetos pusėse. 

— Žinoma. 

— Susipažinau su... tuo antru senais laikais. Naktinis gy- 
venimas. 

— Bet jis vyksta 1r dieną? 

— Taip. Bet daugeliui tamsa atrodo patikimesnė. 

— Tu turi ir kitokios patirties, - tarė Vinteris. 

Bolgeris neatsakė. 

— Kaip pasikeitė miestas? Juk kažkas atsitiko, ar ne? 

— Tapo sunkiau, - tarė Bolgeris, — bet tiksliai negaliu pa- 
sakyt. 

— Turbūt visuomenė kalta, - tarė Vinteris ir atrodė, lyg 
šypsotųsi. 

— Žinoma. 

— Šiek tiek tiesos čia yra. Vežimai su manta vėl traukia į 
sostines. 

— Kai ką tau pasakysiu, — tarė Bolgeris ir pasilenkė ar- 
tyn, - į miestą iš kaimų atvyksta vis daugiau jaunų mergi- 

nų, bet ne studijuoti. Namie, Halando pakrančių miestuose, 
ar iš kur ten jos, po galais, atvyksta, nėra darbo, o čia irgi 
nėra darbo, tą jos pastebi atvykusios. 

— Bet atvyksta? 

— Atvyksta, o vyrukai jau laukia prie stoties, tiesiogine 
tų žodžių prasme. Kaimo kvaišelė išlipa iš traukinio, o vy- 
rukas jau ten. 

— Primena buvusias Rytų šalis. 

— Merginos vos spėja įsikurti pas tetą ar landynėje, kurią 
išnuomojo kambarių nuomos kontora senajame Nordstane, 
kartais net nespėja atiduoti krepšio į saugojimo kamerą, o 
vyrukas jau pateikė savo pasiūlymus. 

— Mhm. 

— Ir ne tik merginos. 

— Mhm. 

— Jaunų vaikinų paklausa didelė. Tiesą sakant, ji didėja. 

— Kodėl? 

Bolgeris skėstelėjo rankomis, tarsi Vinteris būtų klau- 
sęs apie amžinojo gyvenimo paslaptis ar apie kelią į vidinę 
ramybę. 

— Galiu tau paminėti keletą pavardžių. 

— Kieno pavardžių? 

— Pavardžių tų, kurie išmano apie šį judėjimą daugiau 
nei aš. 

— Gerai, - tarė Vinteris ir nukratė cigarilės pelenus į stik- 
linę peleninę, kurią Bolgeris padėjo ant baro. 

— Juk negali kenkti žmonėms, - tarė Bolgeris. 

Vinteris pažiūrėjo į jį. 

— Žinai, ką turiu galvoj, - tarė Bolgeris ir nuėjo pas mo- 
teris, kurios vėl ėmė moti. Viena kažką pasakė, ir Bolgeris 
vėl grįžo pas Vinterį. 

— Jos klausia, ar galėtų tave pavaišinti, - tarė jis. 

Vinteris atsisuko, sėdėdamas padėkojo, linktelėjo, papur- 

tė galvą ir bakstelėjo į savo taurę su vandeniu ir atsisakė 
taip draugiškai, kaip tik mokėjo. 

— Ko gero, verta, - tarė Bolgeris. 

Vinteris neatsakė. 

— Mielos linksmos mergaitės, nors ir ne iš tų Halando 
pakrantės miestų. 

— Bet tos mane labiau domina. Tu nemažai žinojai apie jas. 

— Tiesą sakant, viskas atrodo gana nekaltai, jei žiūri pro 
padorius tamsius akinius, - tarė Bolgeris. - Šioms mergi- 
noms pasiūloma dirbti padavėjomis klubuose, tai yra, jos 
pilsto limonadą į svečių taures, paskiau užlipa ant stalo ir 
staiposi pagal gražią muziką. Arba ant scenos. 

— Arba už stiklo vidiniame kambaryje. 

— Taip. 

— Prostitucija. 

— Pamažu, ne visos, bet kai kurios iš šitų angelų. 

— Vaikinai ir merginos. 

— Taip. 

— Šokiai. 

— Šokiai angelams, - tarė Bolgeris. 

— Šokis su angelu, - tarė Vinteris. 

— Kaip pažiūrėsi. 

— Įvairiai galima žiūrėti, kai kalbam apie žmogžudystę, 
žiūrėti galima įvairiai. 

— Čia tu išmanai daugiau už mane. 

— Ką žinai apie kino industriją? —- paklausė Vinteris ir jau 
ketino užsisakyti dar vieną taurę „Ramliosos“, bet staiga 
prisiminė moteris prie baro už dešimties metrų į rytus. Ne- 
norėjo jų įžeisti. 

— Nedaug, - tarė Bolgeris. 

— Prisimink. 

— Nedaug daugiau už tave. Tu gi daug žinai. 

— Yra ne tik tai, kas sudėta lentynose, - tarė Vinteris, — 
šitiek mes žinom. 

— Pastaruoju metu šioje šalyje tapome tokie liberalūs, 
kad daug ką galima laikyti paviršiuje, - tarė Bolgeris. 

— Vaikų ne. | 

— O kur eina riba? 

— Kažkur vidiniuose kažkokios parduotuvės ar kažkokio 
sandėlio skyriuose eina riba, kurią kai kas gali peržengti, — 
tarė Vinteris. 

— Užtenka ir tinklo, - tarė Bolgeris. 

— Interneto? 

— Taip. Bet ten jau tu daugiau išmanai už mane. 

— Nekalbėk taip. 

— Bet žmonės Internete nežudomi. 

— Nekalbėk taip. 

— Leisk tavęs paklausti vieno dalyko, Erikai. Ar esi kada 
nors išsinuomojęs pornofilmą? 

— Ne. 

— Ar matęs pornofilmą pornokino teatre? 

— Ne. 

— Vadinas, iš tiesų nežinai apie ką jie. 

— Ką? 

— Noriu pasakyti, kad tu pats niekad nesi pajutęs nė vie- 
nos promilės to, kas verčia kitus išsinuomoti ar nusipirkti 
filmą apie įvairiausius seksualinius veiksmus, - tarė Bol- 
geris. 

— Juk tai įvairūs jausmai. 

— Nežinau, bet juk tu esi, taip sakant, erotiškas, bent jau 
buvai toks, kol pasenai. Bet, matyt, turėjai galimybę paten- 
kinti tą poreikį tuo būdu, kuriuo jis 1r turi būti tenkinamas. 

— Labai įdomu. 

— Nejuokauju, man rodos, kad antras ar trečias pagal ge- 
rumą būdas tam tikra prasme paima viršų, kad pasitenkini- 
mas būna pakankamas. 

— Mhm. 

— Fizinis pojūtis nėra svarbiausia, galbūt priešingai. Be 
fizinio kontakto įspūdis būna stipresnis, jis nekelia reikala- 
vimų. 

Vinteris klausėsi, laukė, gavęs iš Bolgerio dar vieną tau- 
rę, nors neužsakė. Moterys išėjo daugiau nežvilgčiodamos. 

— Kai kurie vargšeliai demonstravimo salėse numirtų iš 
baimės, jei tektų prisiliesti prie gyvos mėsos, - tarė Bolge- 
ris. — Prakeikti vargšai šoktų atatupsti. 

— Gal ir suprantu, - tarė Vinteris. 

- Bet apetitas auga, ir kalbu ne apie sunkiausius atvejus, 
pačius išskirtiniausius klientus. Nuogo kūno nuotraukos ne- 
užtenka. 

— O jokių ribų nėra. Ar tą nori pasakyti? 

— Mėginu pasakyti, jog kai kurie nori priartėti prie tikro- 
vės, kiek tik galima, bet nedalyvauti joje. Taip a741 tikrovės, 
kiek tik galima. Tada reikalavimai pramogoms gali būti tik- 
rai dideli. Siaubingai dideli. Siaubingi. Supranti? 

— Turėjai keletą pavardžių, - tarė Vinteris. 

— Bet ne iš tos srities, apie kurią kalbam, - tarė Bolgeris. 

— Niekad negali žinot. 

— Su tavim niekad negali žinot. 

— Ko gero, niekad tavęs iki galo neperpratau. 

Salėje jie liko vienudu. Tie trys prie stalelio salės vidu- 
ryje išėjo, atsisveikindami kilstelėję rankas Bolgeriui. 

Bolgeris paleido Vinteriui Albertą Ailerį, tenorinio sak- 
sofono garsai skambėjo viduje kaip gyvas sutvėrimas: „New 
York Eye“ and „Ear Control“, įrašyti 1964-ųjų liepos septy- 
nioliktąją, kai Erikui Vinteriui buvo ketveri metai ir trys 
mėnesiai. 

— Mes tada niekaip nesupratom, kodėl tu įkūrei džiazo klu- 
bą Rudabeke, - tarė Bolgeris, lyg paaiškindamas muziką. 

Vinteris organizuodavo nedidelius koncertus mėgėjams 
privačioje gimnazijoje. Po jo viskas baigėsi. 

— Ar girdi Džoną Čiką? - paklausė jis, o Bolgeris užsi- 
merkė. 

— Niekad tavęs neperpratau, - tarė jis. — Pinigai tave su- 
gadino. 

Vinteris šyptelėjo ir pažiūrėjo į laikrodį. 

— Ar daug galvoji apie tuos laikus? —- paklausė jis. 

— Apie jaunystę? Tik į tave žiūrėdamas, - tarė Bolgeris. 

— Meluoji. 

— Taip. 

— Niekad jos nepasigendu. 

— Kaip pažiūrėsi. 

— Turiu galvoj viską, - tarė Vinteris. - Tai buvo tokie ne- 
ramūs laikai, kad diena po dienos nežinojai, kas, po galais, 
dedasi aplink. 

— Mhm. 

— Jokios gyvenimo kontrolės. 

— O dabar kontroliuoji? 

— Ne. 

Džiazas plakėsi į sienas, šliaužė stalais. Kai paskutiniai 
lankytojai išėjo, dūmai nusileido ant grindų. 

— Nežinoti, kas dedasi aplink, - puikus tavo darbo apibū- 
dinimas, - tarė Bolgeris. 

— Tai tik darbas, - tarė Vinteris. 

— Nepaistyk niekų. 

Bolgeris atsilošė prie šviestuvo ir sumažino šviesą virš 
stalo. Virtuvėje burzgė indų plovimo mašina. 

— Nuolat kas nors suklysta, - tarė Vinteris. 

— Pavyzdžiui, lėno kriminalinė policija. 

— Anksčiau ar vėliau klaidas aptinkame ir ištaisome, — 
tarė Vinteris. — Visada. 

— Tada gali būt per vėlu. 

— Ką sakai? 

— Gali būt per vėlu. 

— Per vėlu? Kam? Aukai ar valdžiai? Ar visuomenei? 

Juhanas Bolgeris trūktelėjo pečius. 

— Anksčiau ar vėliau aptinkam visas klaidas, - tarė Vin- 
teris, - mūsų pačių, bet ir kitų. Taip mes dirbame, arba aš. 
Jei kas suklysta, mes pastebim, o klaidas daro visi. Vieną ar 
kelias, bet mums užtenka vienos. 

Bolgeris ėmė tylomis ploti. Jau seniai išaušo nauja die- 
na. Jis nusižiovavo, žvilgtelėjo į Vinterį. 

— Tu radai savo išsvajotą darbą, - tarė jis. 

— Žinoma. 

— Tai kas bus dabar? 

— Ką? 

— Kada iš tiesų keliausi į Londoną? 

— Manau, poryt. 

— Seniai ten buvau. Prieš daugelį metų. 

— Aha. Ir seniau taip sakei. Imk ir nuvažiuok. 

— Tu dažnai ten važinėji. 

— Ne taip dažnai kaip pirma. 

— Batai pagal ypatingą užsakymą iš tos snobų gatvės. Tu 
ypatingas, Erikai. 

— Visi žmonės unikalūs. 

2 vaikštinėjo po butą, 
sugrįždavo prie savo užrašų ant darbo stalo, skaitydavo, vėl 
1mdavo vaikštinėti. 

Rytoj Bekmanas, tikriau sakant, šiandien. Vyriškis liu- 
dytojas. Ar svarbus? Paaiškės, kai ekrane bus atkurtas vei- 
das, jei pavyks. 

Ir visi kiti, kuriuos apklausė: požiūrių fragmentai, vis- 
kas surinkta Miolerstriomo kompiuteryje. 

Ar jiems pavyks prasiskverbti pro paviršių? Jis žinojo, 
kad mieste esama siaubingos... pramonės, nedidelės, bet 
esama. O kodėl jai nebūti? Skandinavija nėra laisva- zona. 
Skandinavija jau seniai apraizgyta pornografijos, tik vadina- 
mos išsilaisvinimu. Šalin drabužius. Tam tikras naivumas 
pasireiškė net įstatymuose, pamanė jis, visad taip buvo, bet 
dabar blogiau, sunkiau. Žmones tai paveikė. Privertė juos 
naikinti save, privertė kankinti save. 

Kraštutiniai pažeminimai tapo svarbia pramonės šaka, 
galbūt dėl valdančiųjų neišmanymo, naivaus korektiškumo 
1r plepalų, plepalų, plepalų. 

Jis priėjo prie muzikos centro, padidino garsą, ir muzika 
užplūdo kambarį. Vaikščiojo ratu, galvojo, o muzika skaidė 
jo Mintis į gabalus, ištaškydavo jas į visas puses, kai kurias 

jų dalis paskiau sujungdavo, o kai kurios tapdavo visiškai 
vientisos. 

Muzika ir yra muzika: Džonas Koltreinas „Tėvas ir Sū- 
nus ir Šventoji Dvasia“ jausmų ir minčių negalima nupoli- 
ruoti ar simetrizuoti, paversti kažkuo, kieno gražus pavir- 
šius. Jie turi sprogti tik gimę, tučtuojau, skardžiu disonan- 
su, sound, kuris įskaudina klausos takus iki pat smegenų. 

Kaip Koltreino muzika „Meditacijų“ plokštelėje, plokš- 
telėje, kuri sukasi dabar pas mane: ieškojimas minčių vie- 
nybės ar vientisumo... į ieškojimą turiu pasinerti... ir į 
skausmą, kuris lydi kristalizaciją, pamanė jis ir nusišypso- 
jo. Kai Koltreino ir Farou Sanders tenoriniai saksofonai kla- 
joja savo beprotiškais keliais, iki pilnatvės tetrūksta žings- 
nio. Tai panašu į jūrą, manė jis, kurios paviršiuje lūžta ban- 
gos, bet jūra visuomet v1ena, visuomet juda. 

Jei noriu išnarplioti šį atvejį, turiu galvoti disonansiškai, 
asimetriškai, čia nėra nieko teisinga. 

Šis darbas yra ieškojimas, kaip ir muzika mano kamba- 
riuose yra ieškojimas. Niekas nėra išbaigta nuo pat pradžių, 
retai ir vėliau, kai viskas atrodo aišku. 

Ar egzistuoja prasmė? 

Jis trumpai prisiminė Matsą, mirusį anksčiau, nei prasi- 
dėjo įvykiai, kurie būtų tapę jo gyvenimu, prisiminė liūdesį, 
kurio jis, Vinteris, stengėsi neprisileisti artyn, ir pagalvojo 
apie savo paties vietą pasaulyje. 

Jis pažvelgė į laikrodį, šis rodė keletą minučių po trečios. 

Pabaigos nėra, kartą pasakė Koltreinas, visada atsiranda 
naujų minčių, kurias turi pasiekti, svarbu supaprastinti ir 
apvalyti tas mintis ar jausmus ir garsus, kad pagaliau aiš- 
kiau išvystume, ką veikiame ir kokie esame. 

Aš rimtas kipšas, pamanė Vinteris ir vėl nusišypsojo: 

Jis vėl atsistojo prie rašomojo stalo, ėmė braukyti užra- 
šus, kažką dar prirašė, įsijungė kompiuterį, bet vėl išjungė. 

Muzika nutilo. Vinteris ėmė klausytis nakties garsų, iš pra- 
džių nieko negirdėjo, o paskiau išgirdo traktorių, rausiantį 
sniegą. Jis pasirąžė, nusižiovavo, atidarė balkono duris ir 
išėjo lauk. 

Po juo pamažėle radosi judesys, miestas lėtai ir tingiai 
budo naujai šaltai dienai. Traktoriaus burzgesys dabar buvo 
garsus, jis sklido iš anapus universiteto, tarsi kažkas būtų 
nusprendęs kasinėti parką 1r tučtuojau ėmęsis darbo. 

Kodėl jaučiuosi esąs stebimas, pamanė jis. Visą šį laiką 
jaučiuosi. Trūksta tik laiško nuo žmogžudžio, sveikinimo. 
Arba meldimo gelbėti. Ne, ne. Tai kas kita. Galbūt prane- 
šimas. 

Ar tai pasikartos? Ar rasim panašių pėdsakų? Ar Londo- 
ne ir Geteborge panaudotas tas pats ginklas? Ar tas pats 
žmogus? Kodėl? Kas važinėja iš vieno miesto į kitą? Kada? 
Ar gali taip būti? 

Patikrinti tų reisų keleivių sąrašus, kuriuos vyrai paren- 
gė. Iš Geteborgo. Iš Anglijos. Peržiūrėti visas pavardes, ap- 
klausti visus, kurie skrido. Tai būtų pradžia nuo vieno galo. 
Didelis darbas, užims baisybę laiko. Ar verta dirbti? Ką ga- 
lim nuveikti vietoj to? 

Keliausiu į Londoną, o tada manyje kas nors atsitiks, pa- 
manė Vinteris, mums to reikia dabar... jei tik kada nors iš- 
važiuosiu. Turiu pastovėti kambaryje, kuriame tai įvyko, pri- 
siliesti prie sienų. 

Nerimas tebegraužė jį, jis judėjo kaip prisuktas. Apati- 
nio buto tualete kažkas nuleido vandenį. Laikraštis nukrito 
ant kilimo po durimis, ir jis išėjo į prieškambarį. 

Jo darbas buvo praradęs vietą pirmajame puslapyje, jam 
nebuvo aišku, ar tai gerai, ar blogai; ar sugrįš kaip didvyris, 
ar nesėkmių prislėgtas? 

Ar tai gali pasikartoti? Esu tik Žmogus, pamanė jis, bet 
stengiuosi! Iš visų jėgų. 


Šokis su angelu 185 


Straipsnyje šeštame laikraščio puslapyje nebuvo jokių 
spekuliacijų ir nieko, kas būtų jam nežinoma. Kartais jis ras- 
davo fantazijos pilnų išvedžiojimų, bet ne šiąnakt. Iš pusla- 
pio, regis, dvelkė didelis laukimas. Kas dabar bus? 

Jis stabtelėjo prieškambaryje, numetė laikraštį ant grin- 
dų ir vėl nuėjo į lempos šviesą ant rašomojo stalo. Lauke 
išgirdo surinkant kuosą, visai netrukus atsakymą. Dabar, kai 
naktis dingo, galėjai sugauti daugiau garsų. Jo protas buvo 
įtemptas, tarsi trapus nuo nemigos ir minčių. 

Jis prisiminė Bolgerio žodžius apie merginas, kurios 
atvažiuodavo į stotį ir pakliūdavo vyrams. Buvo girdėjęs 
tai anksčiau, bet tikrovę įsivaizdavo kitaip. Tikrovė buvo 
ne merginos, kurios atvykdavo su kaimu kvepiančiais dra- 
bužiais, ir ne susirūpinę jų tėvai, sėdintys prie ugnies rau- 
donose trobelėse. Kaip pikta raudona saulė švietė kitoks 
pažeminimas: moterys, kurios šokdavo ant stalų klubuo- 
se, staipydavosi už stiklo ar įsileisdavo vyrus į savo kū- 
nus, pradėjo žengti tuo keliu vos gimusios ar dar anks- 
čiau. Nė viena neįžengė į raudoną šviesą įkaitusiais 
skruostais. Žmonija, kokią jis norėjo matyti, gyvavo kaž- 
kur kitur, bet tik ne tuose kambariuose, kuriuose augo 
tos merginos. Arba vaikinai. Visuomenė? Kur buvo gero- 
ji visuomenė? 


Vinteris atsistojo po dušu, mintys kartu su vandens sro- 
vėmis mušė į veidą. Jis stovėjo ilgai, dalis nuovargio išlindo 
iš kūno, nuplaukė kartu su vandeniu jo kūnu žemyn ir į ka- 
nalizaciją. Jis smarkiai nusitrynė storu frotiniu rankšluosčiu, 
pajuto, kaip išraudo ir sušilo. Išsivalė dantis, apsivilko vo- 
nios chalatą, nuėjo į miegamąjį ir suvyniojo lovos baltinius. 
Atsisėdo ant lovos ir liko ten sėdėti. 

Aš pripažįstu moralę, pamanė jis, bet nežinau, kaip ji at- 
rodo, o gal tai visai nesvarbu. 

Noriu ištaisyti tas klaidas, kurias pastebiu, bet visad at- 
einu per vėlai. Bandau nusispjauti į tradicijas, kai man jų 
nereikia, o tai nuveda mane -siaubingais keliais. Bandau iš- 
tirti aukų, gyvų ir mirusių, gyvenimus ir jausmus. Įsilaužiu 
į svetimą gyvenimą ir mirtį. Leidžiu sau jausti kartu su tais 
žmonėmis, patiriu skausmą kaip ir jie. Tai padeda man veikti. 
Rodos, nuo to turėčiau sėdėti rankas sudėjęs, bet aš ne toks. 
Aš saugau savo įvaizdį. 

Jis galvojo apie nepadorius vaizdus, kurių pilna aplinkui. 
Žmogžudystės vieta yra nepadori vieta, gyvieji negali pa- 
matyti nieko blogiau. Vaizdai persekiojo jį, kaip pasiutligė 
užsikrėtęs šuo galėjo persekioti gatvėje. 

Vinteris buvo sugrįžęs į tuos du kambarius, tų dviejų vai- 
kinų paskutines gyvenimo valandas. Tai buvo prieš dvi die- 
nas. Kiekvienąkart ėjo vis kitu keliu, galvojo apie aplinką, 
delsė kambariuose, lėtais žingsniais ėjo atgal. 

Kas atsitiko po to? Kurį kelią pasirinko žudikas? Vinte- 
ris persibraukė ranka per krūtinę, pajuto lovos minkštumą, 
vėl pagalvojo: jis stovėjo studentų bendrabutyje ant laiptų 
1r žvalgėsi po apylinkes apačioje, ir po ilgoko laiko jam pasi- 
rodė, kaip šmėkšteli krepšys ir alkūnė dingsta už kampo, 
galvą nudiegė, ir jis užsimerkė. Kai atmerkė akis, judesys 
buvo prapuolęs. Žinojo, koks tai kampas, pakeliui į Eklan- 
dagataną. Jis nuėjo iki to kampo, kur matė judesį, sustojo ir 
įsižiūrėjo į šiaurės rytus, vėl pamatė dingstančią alkūnę, sun- 
kiai svyruojantį krepšį. 

Nulėkė iš paskos. Bėgo tarp automobilių, įsmeigęs akis į 
tą vietą, kur pasirodė nugara, pakaušis įkalnėje ties „Pano- 
ramos“ viešbučiu, Vinteris sušuko, norėdamas atkreipti tos 
žmogystos dėmesį, kad tas kipšas palauktų, kad jis galėtų 
pamatyti, o paskiau... 

Vinteris priartėjo, regis, niekas neišgirdo jo šūksnio, nie- 
kas nematė jo bėgančio vis greičiau, jis buvo netoli vyriš- 

kio, kuris ryžtingai leidosi nuo kalnelio, alkūnė švytavo sa- 
vo ritmu, krepšys sulig kiekvienu žingsniu daužė šlaunį, o 
vyriškio odinė striukė buvo tokia, jis buvo matęs anks... jis 
kažką pažino, dabar liko tik trys metrai, vyriškis priekyje 
išgirdo, krūptelėjo, atsigręžė, ir Vinteris dar kartą suriko, 
kai pamatė, kas jis. 

Vinteris gindamasis kilstelėjo ranką ir prisiartino. Tada 
pasigirdo muzika, kuri užpylė jam akis, pakvaišęs greitė- 
jantis tempas. 


Jis sumosavo rankomis ir nuvertė žadintuvą nuo stalelio 
prie lovos. Krėtė drebulys, tarsi atėjęs iš sapno. Jis žiūrėjo 
tiesiai priešais save, į sieną. Maudė šoną ir juosmenį, jis 
pusiau gulomis tysojo lovoje, o kojos tebebuvo ant grindų. 
Užmigo galvodamas, sėdėdamas ant lovos krašto, ir, matyt, 
net nepastebėjo, kaip nuvirto ant pagalvės. 

Gerklė perdžiūvo, tarsi būtų šūkavęs per sapną. Gulėjo 
nekrutėdamas. Prisiminė akimirką prieš pabudimą. Tai bu- 
vo ką tik. Pabandė įžvelgti veidą, buvusį taip arti. Dabar jis 
dingo. 

sa Bergenhemas senais 
laikais buvo porą ar trejetą kartų užsukęs į tokią parduotu- 
ve, bet tai ir viskas. Neprisiminė nieko daugiau, tik žmo- 
gaus odos vaizdus ir silpną gėdos jausmą, kurio niekaip ne- 
galėjo atsikratyti. 

Jis paliko automobilį už šimto metrų ir perėjo gatvę „Ri- 
versaido“ link. Tai buvo jau ketvirtas klubas, kurį jis aplan- 
kė. Pabuvojo ir keletoje kitų, kurių iškabos nešvietė taip 
ryškiai. 

Įėjimas į „Riversaidą“ buvo kuklus, tik durys sienoje ir 
iškaba su darbo valandomis šalimais. Jis trūktelėjo sunkias 
duris ir įžengė tiesiai į didelį kambarį, kurio pašaliai buvo 
nukrauti laikraščiais, tarsi biblioteka, pilna žurnalų. Prie len- 
tynų pamatė keletą vyrų, bet tik keletą. Pasuko į kairę, toli 
gražu nesijausdamas laisvai, žvilgtelėjo į laikraščių stovą ir 
patraukė tolyn. 

Tolimesniame kambario gale buvo durys su užuolaida ir 
kažkokia kabina, kur vyriškis pasitiko įeinančius. Bergen- 
hemas užsimokėjo. Viduje pasikabino apsiaustą nesaugomo- 
je drabužinėje ir atsisėdo prie stalelio. Čia sėdėjo dar keturi 
vyrai, visi vieniši prie savo stalų. Prie jo priėjo mergina ir 
paklausė, ko jis gers. Užsisakė silpno alaus. Ji išėjo pro šo- 
nines duris ir grįžo su buteliu ir stikline. 

— Sveiki atvykę į „Riversaidą“, — tarė ji ir nusišypsojo. 

Larsas Bergenhemas linktelėjo ir pasijuto visiškai kvai- 
lai. Apėmė tie patys jausmai kaip ir kituose klubuose. Ar 
turėčiau pakviesti ją atsisėsti, pamanė jis. Ar ji neturėtų 
pasisiūlyti? 

— Šou prasidės po penkių minučių, - tarė ji ir vėl nusi- 
Ššypsojo. 

Bergenhemas dar kartą linktelėjo. Ar ji stebisi, ko aš čia 
atėjau? Gal ji studijuoja universitete ir žiūri į mane su pa- 
nieka? Ar tai svarbu? Kodėl aš taip galvoju,-juk aš tarnybo- 
je? Tuo ir skiriuosi nuo tikrųjų profų. Gal jie supranta, jog 
esu mentas, vos įžengiu per slenkstį? 

Prasidėjo šou. Dainavo Tina Turner, garsiai. Dvi mote- 
rys šoko grindų pakylos galuose, nelyginant scenoje. Mote- 
rys judėjo pagal muziką vis greičiau, o Bergenhemui jos pri- 
minė Prakaito ir Sveikatos pratybas. 

Striptizas baigėsi per ketvirtį valandos. Jis pamatė krū- 
tis ir sėdmenis, vienos moters krūtų speneliai buvo dideli 
17 rudi, tarsi ištempti per pusę krūtų. 

Kita moteris buvo jaunesnė ir prasčiau mokėjo prisitai- 
kyti prie muzikos, tarsi neseniai pradėjusi šokti. Jos kūnas 
buvo liesas ir, regis, šalo po prožektorių spinduliais. 

Ji atsisėdo ant kėdės, atsukusi publikai nugarą, išskėtė 
kojas ir atsigręžusi ėmė svaidyti žvilgsnius į vyrus su apsi- 
mestine vilione. Ji vaidino prastai. Bergenhemas pajuto jai 
užuojautą ir gėdą. Ji čia svetima kaip ir aš. Nepratusi prie 
raudono apšvietimo. 

Nuo viso to nepasijusi laimingas, pamanė jis, nei susi- 
jaudinęs, net tada, kai krūtimis suka tuos ratus. Nei laimin- 
gas, nei susijaudinęs, visiškai nieko, tik trokšti įkvėpti ki- 
tokio oro. 

Moteris priekyje, ta jaunesnė ir liesesnė... atrodė su- 
že1sta, tarsi slėptųsi gindamasi savo kūne, pamanė jis, tarsi 

būtų dar kažkas kita, kažkas blogesnio, kai ji nulipo nuo 
scenos. Tarsi tai būtų šviesesnioji reikalo pusė. Tai tik vie- 
na šokio dalis. 

Jis atsistojo ir išėjo pro duris kairėje pusėje į kino sky- 
rių. „Riversaidas“ turėjo 30 atskirų demonstravimo kamba- 
rių su nuotoliniu valdymu, šiukšlių krepšiu ir tualetinio po- 
pieriaus ritinėliu, dar šitas EROTIC NIGHTCLUB turėjo tris 
didesnes kino sales, kuriuose buvo rodomi tie patys filmai, 
kaip 1r kituose klubuose, kuriuos aplankė Bergenhemas. 

Tie patys garsai, judesiai, nelabai daug prakaito ir nela- 
bai daug pastangų. Pirmą kartą, sėdėdamas pirmame salo- 
ne, Bergenhemas tikėjosi, jog patirs susijaudinimą, bet kū- 
nas pavargo ir suglebo labai greitai. Penis vėl ramiai nulin- 
ko tarp jo kojų. 

Štai ir vėl jis sėdėjo ir jautėsi taip, lyg slapta žvilgčiotų į 
kažką, kas jo nedomina. Stiprus jausmas, pagalvojo jis, su 
niekuo negaliu palyginti. 

Jis pasižvalgė po prekių lentynas, bet nerado nieko neti- 
kėto. Tolimiausiame koridoriaus gale buvo laikraščiai apie 
tualeto seksą, bet tai irgi nebuvo netikėta. Čia nuolat kas 
nors šiek tiek užgaišdavo, stengdamasis apsimesti, jog pa- 
prasčiausiai eina pro šalį, nesidomi. Įdomus vaizdas, regis, 
vyriškis eina keliomis kryptimis iš karto. 

Visi filmai, kuriuos pamatė Bergenhemas, buvo įkyrūs, 
bet tik tiek. Paklausinėjo keletoje vietų, bet nesulaukė at- 
sakymo, tik žvilgsnio. Ir ten jis nieko daugiau nesitikėjo. 
Pasišnekėjo su keliomis merginomis, keletu darbuotojų. 

Viskas klostėsi taip, Kaip jis numatė. Prireikė šiek tiek 
laiko, kad dabar, „Riversaide“, jis pasijustų galįs žengti dar 
vieną žingsnį. 


Vinteris sėdėjo priešais atvaizdą, kurį Bekmanas neno- 
riai leido sukurti kompiuteriui, bet vengė pernelyg pasikliau- 

ti šiuo veidu. Tai buvo snukis, sukurtas iš pakaušio ir profi- 
lio, su tokiu daug nenuveiksi. Ilgai žiūrėjo, bet nepastebėjo 
nieko pažįstama. 

Bekmanas gavo užduotį pagalvoti apie savo tramvajaus 
linijas, kada vairavo ir ką tada matė. Bertilis Ringmaras pa- 
sakė: „Sėkmės“, o Bekmanas su Vinteriu pažiūrėjo į šį ty- 
rimo vadovo pavaduotoją nepatikliai. 

Dabar Vinteris atsistojo, prie durų nuo kablio pačiupo 
apsiaustą ir nužygiavo koridoriumi lifto link. Laiptinės lan- 
gus talžė žiemos lietus. 

Pats blogiausias variantas, pamanė Vinteris, šitas mėš- 
las neduoda jokios naudos. Sniegas jau nuplautas, gruntinių 
vandenų lygis išgelbėtas, o lietus tik graužiasi po apykakle, 
vis labiau šaldo, ir nuotaika krinta žemiau nulio. O prieš 
savaitę buvau toks džiugus, toks laimingas. 


Jis nuvažiavo neilgą kelią iki Kobarno gatvės ir pastatė 
automobilį prie neįgaliųjų stovėjimo aikštelės. Duglas Sven- 
sonas gyveno ketvirtame aukšte, ir kai Vinteris atsidūrė už- 
eigos savininko kambaryje, beveik matė savo darbovietę 
mieste. 

— Jau kalbėjau su men... policija, - tarė Duglas Svensonas. 

— Vienas kartas nesiskaito, - tarė Vinteris. 

— Ką? 

— Kartais turime šį tą papildyti, - tarė Vinteris, svarsty- 
damas, ar vyriškis tinka būti užeigos savininku. Duglas 
Svensonas atrodė varu išvarytas į sceną arba priverstas kaž- 
ką pasakyti, kai pats buvo nusprendęs nesišnekėti su pa- 
sauliu. Vinteris niekad nesilankė jo užeigoje. Galbūt ten jis 
būdavo tikras saulės spindulėlis. 

— Tai prašom pildyti, - tarė Svensonas. 

Jie pasikalbėjo su dviem vaikinais, kurių pavardes Vin- 
teriui buvo davęs Bolgeris ir kurias Bolgeriui nurodė Dug- 


192 A ke Edwardson 


las Svensonas, su Džemio Robertsono pažįstamais. Naudos 
pešė nedaug, tik tiek, kad vaikinai, ko gero, buvo homosek- 
sualios pakraipos, bet jie negalėjo to paties pasakyti apie 
Džemį. Netrukus būtų paaiškėję, sakė jie, ir Vinteris 1lgo- 
kai galvojo, ką jie turėjo galvoje. Daugiau jie nepanoro apie 
tai kalbėti. Vinteriui pasirodė, kad jie bijo. 

Tai atrodė keista, dėl daugelio priežasčių. 

Dabar Duglas Svensonas laukė, ką pasakys policija. Vin- 
teris išsitraukė iš portfelio šmėklos atvaizdą ir padavė jam. 

— Ar šis veidas jums kiek nors pažįstamas? 

— Kas čia? 

— Tenoriu sužinoti, ar šiame veide atpažįsti ką nors? 

— Ką nors? Nosį ar akis? 

Duglas Svensonas įsižiūrėjo į paveikslą, pasukinėjo jį ran- 
kose ir vėl pažvelgė į Vinterį. 

— Atrodo, panašus į marsietį. 

— Tai kompiuteriu sudarytas atvaizdas pagal liudytojo pa- 
rodymus. 

— Kompiuteriu, ką? 

— Taip. 

— Nieko sau. 

— Ar pažįsti veidą? 

— Ne. 

— Nieko? 

— Net nosies. 

Vinteris svarstė, ką sakyti toliau. Tai gali būti svarbu. 
Duglas Svensonas žiūrėjo į jį, įtariai laukdamas tęsinio. 

— Kas per žmogus... buvo Džemis, - paklausė Vinteris. 

— Ką? 

— Džemis Robertsonas. Ar gerai sutardavo su žmonėmis? 

— Kokiais žmonėmis? 

— Na, pavyzdžiui, su tavim ir kitais darbuotojais. 

— Iš viso esu aš, dar vienas ir dar pusė. Dabar, po šito. 

— Dabar, - kalbėjo jis toliau, - po šito. 

— Žinau. 

— Tai kodėl klausi? 

— Klausiau, kaip sutarėt tarpusavyje. 

Užeigos savininkas jau ketino kažką pasakyti, bet pas- 
kiau nusprendė patylėti. Jo veido išraiška pasikeitė, tarsi 
tik dabar būtų supratęs, kas atsitiko. Veidas aptemo, žvilgs- 
nis nukrypo į šalį. Gal tai liūdesys, pamanė Vinteris. 

Jis laukė. Sunkusis transportas ūžė keliu pro šalį, link ir 
nuo Tingstado tunelio. Su tokiu garsu sunku apsiprasti, pa- 
manė jis. 

Kažkur netoliese jam atsiliepė du automobilių vagys, ir 
jis išvydo prieš save auką: jos telefono numeris gulėjo jo 
piniginėje tarsi draudimas prastesniems laikams. Jis ketino 
paskambinti, bet neturėjo pakankamai laiko. 

— Mes visada sutarėm, - tarė Duglas Svensonas. - Dže- 
mis buvo visų mėgstamas, o jo anglų, ar škotų reikėtų sa- 
kyti, kalba buvo naudinga užeigai. 

— Niekad nesipyko? 

— Su mumis? Niekad. 

— Ir su niekuo kitu? 

— Barniai tarp mano darbuotojų ir klientų? Iš kur jie ga- 
lėtų kilti? 

— Tai įprasta. 

— Pas mane? 

— Apskritai. 

— Kokių perkūnų... taip būna, kai psichus pasisamdai du- 
rininkais. Mes neturim durininkų ir todėl neturim psichų. 
Nė drabužinės neturiu. 

— Okej, - tarė Vinteris, - dabar pažiūrėkim iš kitos pu- 
sės. Ar pasitaikė tokių nuolatinių lankytojų, su kuriais Dže- 
mis pasikalbėdavo ilgėliau? 

— Nieko nežinau. 

— Bet nuolatinių lankytojų turi? 

— Daug. Daugiau negu kalėjime, sakyčiau, - tarė Dug- 
las Svensonas, veidu neišduodamas, jog tai turėjo būti 
pokštas. 

Vinteris galvojo apie tai, ką buvo sakęs Bolgeris. Duglas 
Svensonas minėjo veidą, kuris pasirodė ne vieną kartą. Ne 
nuolatinis lankytojas arba naujas nuolatinis lankytojas. Vin- 
teris nenorėjo minėti Bolgerio vardo. Jis suko šneką aplin- 
kui, prisiartindavo, kreipė pokalbį savo linkme taip atsar- 
giai, kaip tik mokėjo, o kartu ir taip atkakliai, kaip tik drįso. 

— Jokių naujų lankytojų? 

— Ką? 

— Jokių naujų tipų, kurie stypsodavo prie baro ir šnekin- 
davo Džemį ar panašiai? 

— Su barmenu kalbasi visi ir niekas, - tarė Duglas Sven- 
sonas, tarsi mėgindamas kurti naujus sparnuotus posakius. — 
Barmenai išklauso, kai žmonėms būna sunku, ir šiek tiek 
pakelia nuotaiką. 

— Gerai pasakyta. 

Duglas Svensonas linktelėjo, kaip, ko gero, linktelėjo 
Aristotelis savo mokiniui: „Tragedija yra kelias į apsivaly- 
mą, mano sūnau“. 

Tikime Didžiuoju Barmenu danguje, pamanė Vinteris, 
Tėvu ir Sūnumi, ir Šventąja Dvasia“, ir jo galvoje suskam- 
bo nedarni muzika. 

— Tai Džemis Robertsonas buvo geras klausytojas? 

Duglas Svensonas skėstelėjo rankomis, lyg tai būtų bu- 
vęs savaime suprantamas dalykas. Gal vaikinas buvo jau- 
nas, bet jis buvo Barmenas. 

— Gal ko nors klausydavosi mieliau nei kitų? —- paklausė 
Vinteris. 

— Negaliu tikrai pasakyti, juk pačiam būna ne tas galvoj, 
kai dirbi prie baro. 

— Tai nieko ypatingo? 

Duglas Svensonas neatsakė. 

— Nieko ypatingo? — pakartojo Vinteris. 

— Buvo toks... kurio anksčiau neteko matyti, bet jis daž- 
nokai užeidavo... keletą savaičių, kol Džemį... kol tas atsi- 
tiko, - tarė Duglas Svensonas. 

Pagaliau, pamanė Vinteris. Nuostabiai padirbėta, kai ka- 
muoliukas pataiko į duobutę iš trisdešimto karto. 

— Vadinasi, įsidėmėjai kažkokį veidą? 

— Nežinau, ar galiu taip tvirtinti. Tai yra, ar dabar ką nors 
atpažinčiau. Bet kažkas keletą kartų sėdėjo prie baro, o anks- 
čiau neteko jo matyti. 

— Ar šnekėjai su juo? 

— Neatsimenu. 

— Bet Džemis šnekėdavo su juo? 

— Tas tipas sėdėjo ar stovėjo ten keletą kartų, kai Dže- 
mis dirbo, o gal per laimės valandas, kai mudu dirbom kar- 
tu, tai yra, kiekvienas prie savo baro pusės. 

— Tai jis galbūt šnekėjosi su Džemiu? 

— Juk turėjo ko nors užsisakyti. 

—-Ar pažintum jį? 

— Juk sakiau, kad nežinau. 

— Bet į šitą nebuvo panašus? — paklausė Vinteris, rody- 
damas į atvaizdą, gulintį ant stalo tarp jųdviejų. 

— Nė velnio, - tarė Duglas Svensonas. 

— Tada padarysim geresnį, - tarė Vinteris. 


Bertilis Ringmaras vadovavo tyrimui kartu su Vinteriu 
17 šnopavo visiems į sprandus. Pusiau sirgo gripu, bet neiš- 
sidavė, išsikosėdavo anksti rytą ir darbo dienomis slėpda- 
vosi nuo blogo oro. Jis būtų mielai persimetęs žodeliu su 
Birgersonu, bet neieškojo jo. 

Jiedu atsitiktinai susidūrė tarp ketvirto ir penkto aukš- 
to, ant laiptų, kurie buvo tarsi atsvara tyliems susitiki- 
mams lifte. Neturėjo ko pasakyti vienas kitam, bet pa- 
spaudė rankas. 

— Girdėjau, neblogai sekasi, - tarė Birgersonas. 

— Visai neblogai, - tarė Ringmaras. 

— Tavo dėka, Bertili, - tarė Birgersonas. 

Ringmaras neatsakė, tik nuolankiai nuleido galvą, tarsi 
parodydamas, kaip daug jam reiškia šie geri žodžiai. 

— Žiūrėk, kad Vinteris nenušuoliuotų per toli į priekį, - 
tarė Birgersonas, - tas jauniklis sugeba taip padaryti, o pas- 
kiau mes, seniokai, turim raustis griuvėsiuose. 

Kai turi tokių draugų kaip tu, nereikia nė priešų, pama- 
nė Bertilis Ringmaras. Nuolat esi įsitempęs kaip spyruok- 
lė, stengiesi iš paskutiniųjų. 

— Taip jau yra, - tarė jis patylėjęs. 

— Kas? —- paklausė Birgersonas. 

— Mes, policininkai, turim raustis rūkstančiuose klestin- 
čios švedų visuomenės griuvėsiuose. 

Birgersonas įsispitrėjo į jį. 

— Taip jau yra, - tarė Ringmaras, - tik tokie seniai kaip 
mes tai suprantam. | 

— Reikia pasišnekėti plačiau, - tarė Birgersonas. — Turiu 
kuo greičiausiai išgirsti tavo požiūrį į šią bylą. 

— Popiet? 

— Ė... reikia susitikti, bet... ne, turiu patikrint. Paskam- 
binsiu. 

Ringmaras linktelėjo ir draugiškai nusišypsojo. Šis ran- 
kų paspaudimas užkrečiamas, pamanė jis. Sulauksi kliūčių, 
Sture. 

— See you, — šūktelėjo Detective Super Intendant Sturė 
Birgersonas ir dingo. 

Ringmaras nuėjo į savo kabinetą ir čiupo telefoną, kuris 
iškart ėmė čirkšti, tarsi prijungtas prie slenksčio signaliza- 
cijos laidų. 

— Alio, - sušvogždė jis. 

— Manau, šis pokalbis kaip tik tau, - tarė Janė Miolerst- 
riomas. 

— Kodėl gi? 

— Tai susirašinėjimo draugas. Antrasis. 

— Kas? — paklausė Ringmaras, bet paskiau susigaudė. — 
Po galais, greičiau junk. 

Ringmarui ausyje kažkas trakštelėjo, pasigirdo balsas. 

— Taip, alio? 

— Čia kriminalinės policijos komisaras Bertilis Ring- 
maras. 

— Taip... 

— Kas čia skambina? 

— Ar turiu pasisakyti? Aš... 

— Dėl ko skambini? —- nutraukė Ringmaras. 

— Na, laikraščiuose seniau buvo rašyta... kad ieškot, su 
kuo susirašinėjo tas anglų vaikinas, kuris... kuris buvo nu- 
žudytas. 

— Na? 

— Tai aš, —- tarė balsas telefonu. 

Ringmaras laukė toliau. Balsas atrodė jaunatviškas, bet 
niekad negali žinoti. Kartais telefonu įvertindavo balsą kaip 
daugių daugiausia dvidešimtmečio, o pamatęs veidą turėda- 
vo pridėti dar penkiasdešimt metų. 

— Alio? — tarė balsas. 

— Ar susirašinėjai su Džeofu Hilieriu? 

Jokio atsakymo. 

Bertilis Ringmaras pakartojo klausimą. 

— Taip, - pasakė laiškų draugas. 

— Mums tai be galo svarbu, man reikia susitikti ir pasi- 
kalbėti su tavim apie tai. 

— Pasikalbėti? 

— Taip. Tai visai ne apklausa, - tarė Ringmaras. 

— Ar šitaip neužtenka? 

— Ne. 

— Neži... 

— Mums reikia pagalbos, kad galėtume ištirti nusikalti- 
mą, 0 nuo tavęs gali priklausyti, kaip mums pavyks. 

Tuoj pasakysiu, kad pokalbio klausomasi ir kad būsiu jo 
bute po dešimties minučių, pamanė Ringmaras. 

— Galiu atsiųst automobilį. 

— Nee... atvažiuosiu pats. 

as Bergenhemas sugrįžo 
į salę, kur toliau vyko šou. Scenoje stovėjo dvi moterys, 
kurių jis iš pradžių nepažino. Netrukus įsižiūrėjo, kad vie- 
na, vyresnioji, tebėra. Jaunesniosios nebebuvo. 

Jis vėl atsisėdo prie stalelio. Patalpa sumažėjo, tapo ankš- 
tesnė ir labiau prirūkyta. Vyrų atsirado daugiau, jie apsėdo 
stalelius ir alkanomis akimis sekė striptizą. Tina Turner dai- 
navo, ką reiškia meilė. 

Dabar Bergenhemas pastebėjo jaunesniąją moterį, ji sė- 
dėjo prie stalelio ir kalbėjosi su dviem vyrais, o jam nepati- 
ko toks vaizdas. 

Jis tučtuojau nustebo pajutęs, kaip jam nepatiko tas vaiz- 
das: nepatiko, kad ji kalbasi su tais dviem prakeiktais snu- 
kiais. Ne dėl aukštos moralės aš pajuntu tą šilto pykčio 
bangą ar liūdesį ar ką ten, po galais, jaučiu, pamanė jis, 
neturiu su tuo nieko bendra, bet man nepatinka, kad ji sė- 
di 1r šneka su jais. 

Ji mano amžiaus, jeigu nėra staiga pasenusi keturiolik- 
metė. Seniams keturiasdešimt penkeri, jau beviltiški. Nu- 
sispjaut į juos. Apskritai nereikia apie tai galvoti. 

Dabar ji atsistojo, ir vienas vyriškis pakilo eiti kartu. Jie 
išėjo pro duris dešinėje, prie scenos. Bergenhemas nusekė 
juos žvilgsniu. 


200 A ke Edwardson 


— Inspektorius Bergenhemas? 

Kažkas sujudėjo jo dešinėje. Jis žvilgtelėjo į vyriškį, ne- 
girdimai prisiartinusį prie jo stalelio, šviesūs plaukai suriš- 
ti į arklio uodegą, eilutė blausiai žvilgėjo scenos šviesoje, 
po ja kūnas, pakilnojęs vieną kitą svarstį, pamanė Bergen- 
hemas, bet šitoj šviesoj prastai matau. 

Jis pasimuistė. 

— Taip? 

— Ieškojai manęs? 

— Tikrai taip, - tarė Bergenhemas ir atsistojo, - keletas 
klausimų... 

— Gal užeisim į mano kabinetą? —- paklausė vyriškis ir 
apsidairė salėje, metė žvilgsnį į sceną, vėl pažvelgė į Ber- 
genhemą. — Prašom čia, - tarė jis ir parodė į patalpą, kur 
gulėjo išdėlioti žurnalai. 

Jie nuėjo į kambarį kairėje pusėje, prie pat užuolaidos. 
Kambarys turėjo langą į vidinį kiemą, Bergenhemas nuste- 
bo. Tai pirmas langas, kurį jis išvydo „Riversaide“. Vyriškis 
stabtelėjo prie durų, tarsi laukdamas, ką darys ar sakys Ber- 
genhemas. 

— Džiaugiuosi, kad loši atvirom kortom, - tarė jis netrukus. 

— Ką? 

— Atvirom kortom, — tarė vyriškis, —- gerai, kad policija 
nešmirinėja aplink ir neapsimeta kažkuo kitu. 

— Nebūtų įmanoma. 

— Po tam tikro laiko. 

— Žiūrėk tu man. 

— Bet tai erzina, tarsi mums nebūtų patikėta pasirūpinti 
savimi, verstis savo verslu. 

Bergenhemas nieko nesakė. Pro pietinę sieną jis išgirdo 
verslo fragmentą, Tiną Turner, daugiausia žemus sodraus 
soulo garsus, todėl atrodė, kad Tina dainuoja su statine ant 
galvos. 

— O tu susiradai mane, - tarė vyriškis. 

— Nebūtinai reikėjo mane atsivesti, - tarė Bergenhemas. 

— Neturiu ko slėpti. 

— Netikiu. 

— Tai apie ką kalbėsim? 

Bergenhemas papasakojo, kiek turėjo teisę. Jis klausosi, 
lyg galvoje turėtų įkaltus ausų kamščius, bet matau, kad 
viską suvokia, pamanė Bergenhemas, viską girdi, o atsako į 
tuos klausimus, kuriuos apsimeta išgirdęs. 

Bergenhemas nepateikė tyrimo smulkmenų. Tik nušvietė 
įtarimą, ir viskas. | 

— Kankinimai? Geteborge? 

Vyriškis sėdėjo atsilošęs viename iš dviejų kambaryje 
buvusių krėslų, užmetęs koją ant kojos. Rūkė cigaretę; dū- 
mai lėtai vinguriavo link lango ir kilo pro plyšį į naktį. 

Pro atvirą langą Bergenhemas išgirdo du kartus supyp- 
sint traukinį. Stotis buvo už trijų šimtų metrų, tuščia, vėjų 
gairinama, tik kur ne kur apgyvendinta prekių vagonų, stum- 
domų vienas prie kito. 

— Niekad neteko girdėti, - tarė vyriškis, o veide pasiro- 
dė aiški abejonė. - Kodėl kreipiesi į mane? 

— Kreipiamės į visus, kurie verčiasi šiuo verslu, - pame- 
lavo Bergenhemas. 

— Niekad negirdėjau, - pakartojo vyriškis. 

— Ko gero, turėjai girdėti? 

— Manai, kad meluoju? 

— Apie tokios rūšies filmus, - paaiškino Bergenhemas, —- 
juk turėjai girdėti kalbant apie tokios rūšies filmus? 

Vyriškis tarsi pasityčiodamas pažvelgė į Bergenhemą. 

— Tyčiojiesi 1š manęs? 

— Prašau? 

— Kalbėjai apie kankinimus Geteborge, jei gerai supra- 
tau. Ne apie tai, kuo užsiima Kolumbijoj, Los Andžele ar 
Londone ar kur ten tas populiaru. 

— Ar niekad nematei tokio filmo? — paklausė Bergenhe- 
mas ir iškart suprato padaręs klaidą. Tikras nevėkšla, pa- 
manė jis, bet tai į gera. 

— Sėdžiu čia savo noru ir maloniai atsakinėju į tavo idio- 
tiškus klausimus. 

Bergenhemas tylėjo, galvodamas, ką šnekėti toliau. Vė- 
jas atnešė iš lauko kažkokį garsą, panašų į dviejų vagonų 
susidūrimą, geležis į geležį. 

— Dangau apsaugok, - tarė vyriškis, - niekad nemačiau 
tokio filmo. O tu? 

— Ką? 

— Ar mate! tokį filmą? Tu kriminalinės policijos inspek- 
torius, ko gero, viską matei. 

— Niekada. 

— O kodėl ne? 

Bergenhemas susmuko į krėslą. Boso garsai už sienos 
tapo sunkesni ir gilesni, tarsi šokio tempas būtų pasikeitęs. 
Negirdėjo jokių balsų nei per sieną, nei per duris. 

Vyriškis užgesino savo cigaretę, atsistojo, priėjo prie lan- 
go ir atvėrė jį dvidešimt centimetrų, lyg norėdamas išleisti 
nuodingą orą. 

Dabar Bergenhemas girdėjo vien tik lauko tylą, tarsi pir- 
miau plyšelis buvo skirtas garsui įleisti. Atviras langas reiš- 
kė tylą. Kaip tie naujieji traukiniai, pamanė jis. Jų greitis 
didesnis, o triukšmo girdėti mažiau. Galiausiai jų visiškai 
nebegirdėsi, o pastebėsi tik tada, kai suvažinės. 

Vyriškis uždarė langą ir atsisuko į svečią. 

— Nieko nematei, nes nėra į ką žiūrėti, - tarė jis. - Gete- 
borgas jau ne toks geras, koks buvo, bet šitam mieste nėra 
paklausos kankinimams. 

Bergenhemas tylėdamas klausėsi. 

— Manai, kad aš... idealistas, tikiu, kad žmonės mieste 
geri? Jei taip, ne ten pataikei. Bet tokie dalykai čia netik- 

tų. Dar nesam tokie pikti ar tokie sugniuždyti, ar tokie 
puspročiai. 

— Dar? 

— Taip, dar, tai artėja, bet mes dar nepasiruošę. 

— Regis, žinai, ką šneki. 

— Ar žinai, kodėl apskritai su tavim kalbuosi? Todėl, kad 
net tarp mūsų egzistuoja moralė. 

— Kokia ji? 

— Ką? 

— Kokia ta moralė? Ar ji sudėta lygiomis dalimis iš mei- 
lės Žmogui ir pelno troškulio? 

Vyriškis pažiūrėjo į jį, lyg svarstydamas, kur paskiau rei- 
kės pakišti jo kūną. 

— Viskam yra ribos, - trumpai nukirto jis. 

— Vadinasi, tik čia, mieste? 

Vyriškis neatsakė, patampė švarko siūlę, persibraukė iš- 
ilgai nosį, ketindamas po akimirkos atsistoti ir padėkoti už 
dėmesį. Tiek Bergenhemas suprato. Ar šis vyriškis papasa- 
kotų ką nors, jei turėtų kokių nors įtarimų? Kalba apie mo- 
ralę nugriaudėjo garsiai ir galingai, lyg boso garsai per sie- 
ną. Jie ką tik nutilo, matyt, prasidėjo pertrauka. 

— Ar niekad negirdėjai pageidavimų iš... svečių, kurie 
domėjosi kuo nors ypatingesniu? - paklausė Bergenhemas. 

— Tik iš tavęs, - atsakė vyriškis. 

— Nieko tokio, ko nebūtų regimajame asortimente? 

— Regimajame asortimente? Kažkas naujo. 

— Žinai, ką turiu galvoj. 

— Ne. 

— Nežinai, ką turiu galvoj? Šnekėk... 

— Noriu pasakyti, jog niekad nesulaukiau tokių pageida- 
vimų, nes turim viską, ko gali trokšti mūsų svečiai. Neži- 
nau, ką išmanai apie šiuolaikinį kino meną, bet, manau, 

nustebtum, pamatęs, kiek daug dalykų yra legalūs šiandien, 
inspektoriau. 

— Okej. 

— Dar ko nors? 

Ne dabar, pamanė Bergenhemas, bet dar sugrįšiu. Tu pa- 
sakei kažką, ko nesupratau... dar ne. Reikėjo pasiimti dik- 
tofoną. Reikia eiti iš čia ir užsirašyti šį pokalbį. 

— Ne, - tarė Bergenhemas ir atsistojo. 

Jie išėjo iš kambario. Bergenhemas vėl išgirdo užgrojant 
muziką, patraukė link užuolaidos ir įėjimo į šou patalpą. Įė- 
jo vidun, pasižiūrėjo kaip šoka, jaunoji moteris buvo kartu 
1r kraipėsi pagal Tinos Turner balsą, pakėlusi akis į kitą pa- 
saulį. Bergenhemas liko stovėti. Kai ėjo lauk, vyriškis spok- 
sojo jam įkandin. 


Jie sėdėjo Ringmaro kambaryje. Buvo vėlyva popietė. 
Vinteris skaitė apklausos protokolą. 

— Kaip tau atrodo? - paklausė Ringmaras. 

— Neturiu ką pasakyti, - tarė Vinteris. 

— Atrodė, lyg jam būtų buvę gėda, - tarė Ringmaras. 

— Kad nepranešė apie laišką? 

— Žinai, ką turiu omeny. 

— Apmaudu, kad žmonės vis dar turi dėl to slapstytis. 

— Ar gali būti daugiau laiškų? — Ringmaras garsiai galvojo. 

— Kitas laiškas, dar viena vilionė Džeofui Hilieriui at- 
vykti į Londoną? Imu tuo tikėti. 

— Ar įprasta naudotis tinklu? 

Ringmaras bakstelėjo į protokolą. 

— Žmonės užmezga Internetu nemažai ryšių, - tarė Vin- 
teris. - Matyt, Hilieris su šiuo vaikinu irgi taip susipažino. 

— Jis net negalėjo paaiškinti, kodėl jie paskiau susiraši- 
nėjo paprastu paštu, - tarė Ringmaras. 

— Matau. 

— Gal norėjo būti... atsargesni. 

— Gal. Sugrįžimas prie senovės. Prie paslapties. 

— Šitai teks atidėti, — tarė Ringmaras. 

— Įdomu, kodėl Hilieris neturėjo su savimi laiško nuo 
šito draugo, - tarė Vinteris. - Juk neturėjo priežasčių juos 
naikinti? 

— Ne. 

— Tai kodėl? 

— Gal jis ne toks, kur laiko laiškus? 

— Laišką nuo draugo? Kuris smarkiai paskatino jį atvykti 
čionai? 

Bertilis Ringmaras skėstelėjo rankomis lyg gindamasis. 

— Matyt, po galais, laikė juos, - tarė Vinteris, - bet kas 
nors kitas paėmė. 

— Kodėl? 

— Nes ten kažkas buvo, kažką atskleidė. 

— Ką? 

— Galvoju. 

— Ir jis paėmė? Hičkokas paėmė? 

— Taip. 

— Nes ten buvo kažkas, kas galėjo mums padėti? 

— Nežinau. Galvoju. 

Vinteris ėmė ieškoti cigarilių, bet prisiminė kur esąs. 
Ringmaras nemėgo cigarilės dūmų kambaryje, šviesmečius 
išsilaikančių kilpų ir kvapo. 

— Gal eisim pas mane? - paklausė Vinteris. 

— Kuo blogas mano kambarys? — nustebo Ringmaras ir 
piktdžiugiškai nusišypsojo. - Duok šen pakelį. 

— Ką? 

— Duok man dvokiantį pakelį, - pakartojo Ringmaras. 

Vinteris išsiėmė iš vidinės kišenės ir numetė kolegai. 
Ringmaras prisikišo pakelį prie akių kaip baisiausias trum- 
paregis. 

— Tobacco seriously damages health, - tarė jis. 

— Ir kitoje pusėje yra užrašas, - tarė Vinteris, ir Ringma- 
ras apsuko pakelį. 

— Smoking causes cancer, - perskaitė. 

— Čia geros cigarilės, - tarė Vinteris, - ir aš netraukiu į 
gerklę. 

— Tai jiems nevertėjo lipdyti šitų užrašų, ar ne? 

— Tu esi politiškai teisingas žmogus, Bertili. Tapsi pri- 
siekusiu rūkoriumi. 

— Mhm. 

— Teisingiesiems taip atsitinka. 

— Ką tai turi bendro su savižudybe? 

— Savižudybe? 

— Šitie dalykai, - tarė Ringmaras ir švystelėjo pakelį at- 
gal. Vinteris sugavo jį ir vėl įsidėjo į vidinę kišenę. 

— Pakeiskim kalbą, - tarė Vinteris ir atstūmė popierius, — 
TV3 iškart užkibtų. 

— Žinau. 

— Galbūt mums praverstų. 

— Nežinia, ką mes galime pasakyti? 

Vinteris nieko neatsakė. Jau seniau teko dirbti su pro- 
grama „Ieškomi“. Rezultatai būdavo įvairūs, bet visad su- 
laukdavo daugybės idėjų tyrimui. Žmonės neskaito laikraš- 
čių kaip senovėj, pamanė Vinteris. Jie žiūri televizorių. Tai, 
ką jie pamato televizoriuje, gali pastūmėti tyrimą. Svarbu 
rasti programą, kuri atsižvelgtų į jų, policijos, sąlygas. Svar- 
bu ne tik televizininkai. Svarbiausia suplanuoti: kiek daug 
galima šnekėti, kiek galima palikti neatskleista, bet vis tiek 
sulaukti pagalbos. 

Kai kurios bylos buvo išspręstos, padedant programai 
„Ieškomi“. Žiaurūs įsilaužimai. 

Sunkiausia apibūdinti elgesį, manė jis. Prievartautojo ar- 
ba žudiko elgesį... Žmonės niekad nepateiks tokių detalių 

apie įvykį kaip auka, bet gali padėti sukurti nusikaltėlio vaiz- 
dą. Koks jo elgesys. Įvairiausiais požiūriais. Gal jo judesiai 
kuo nors ypatingi. Ar dar kas nors.. 

— Galvoju apie praėjusių metų išprievartavimus, —- tarė 
Ringmaras. 

— Ir aš taip pat, - tarė Vinteris. 

— Programos nuopelnas. 

— Tam tikra prasme. 

— Mums pravertė. 

Taigi, pagalvojo Vinteris, buvo įvykdyta visa virtinė i1š- 
prievartavimų, jie žinojo automobilį, įvykių apibūdinimus 
17 automobilio vidaus įrangą. Prievartaujama buvo automo- 
bilyje. 

Viduje buvo detalių, kurias matė aukos, bet kurių jie, Vin- 
terio tardytojai, nepaskelbė. 

Jie nieko nesakė apie įtrūkusį vieno lango stiklą, apie 
įtrūkimą, kuris iš įvairių vietų atrodydavo skirtingai. Arba 
apie tai, kas kabojo ant užpakalinio vaizdo veidrodėlio. 

Kiekvienąkart būdavo tamsu, bet aukos matydavo tuos 
pačius dalykus, smulkmenas, kurios buvo svarbios, bet ne- 
turėjo naudos tyrimui iki tam tikro meto. Mums reikėjo 
kažko daugiau, galvojo Vinteris. Nežinojom, koks tai auto- 
mobilis. Vyras vaikštinėjo laisvas. Tai pasikartos, žinojom. 

Po to, kai programa buvo parodyta du kartus, paskambi- 
no ponia, kuri nemažai laiko praleisdavo prie lango savo bu- 
te Landaloje. Su ja kalbėjosi Ringmaras. 

— Man rodos, aš mačiau vyriškį, kuris įlipo į automobilį, 
jis buvo toks, kokį rodėt, - pasakė ji, netvirtai, kaip išsi- 
blaškiusi sena bo... 

— Taip, - tarė Bertilis, išklausęs dar vienos liudytojos, 
kuri tarėsi kažką mačiusi. 

Kai ji pasisakė, kur gyvenanti, jis atsisėdo tiesiau. Kaip 

tik ten... tose apylinkėse įvyko vienas nusikaltimų. Ji žino- 
jo, kada jį mačiusi. Laikas sutapo. 

— Pasirodė keista, — pasakė ponia. — Gal aš visai kvaiša, 
bet dėl visa ko užsirašiau automobilio numerį. 

Kai jie paskiau patikrino, viskas tiko, laikas ir vieta, kur 
jis buvęs. Stiklas buvo pakeistas, bet jo tas neišgelbėjo. Pas- 
kiau liko tik pademonstruoti apklausos techniką. Prireikė 
devynių dienų, ir viskas baigėsi, prisiminė Vinteris. 

— Pamėginsim, bet dar ne dabar, - tarė jis. — Šiąnakt gal- 
vojau apie lėktuvų keleivius. 

Atrodė, jog Ringmaras atsiduso. 

— Pareikalavom keleivių sąrašų, — tarė jis, - pradeda siųs- 
ti. Jiems prireiks atskiro kambario. Jau nekalbu apie papil- 
domus darbuotojus. 

— Trijų mėnesių senumo? - paklausė Vinteris. 

— Taip, - atsakė Ringmaras. 

— Kaip ilgai juos laiko? 

— Išskrendančiųjų iš Landveterio duomenys saugomi vie- 
nerius metus vadinamojoje Stoties tarnyboje. 

Vinteris laukė, kas bus toliau. 

— Tai šūvis tamsoje, Erikai. 

— Kiek reisų būna kiekvieną dieną tarp Londono ir Gete- 
borgo? — paklausė Vinteris. 

— Penkiskart ten ir atgal kiekvieną dieną, — tarė Ring- 
maras. — Pirmasis SAS reisas dešimt po septintos, o pasku- 
tinis British Airways be ketvirčio šeštą. Sekmadieniais SAS 
skrenda į Hitrou be dešimties šeštą, vadinasi, šeši skry- 
džiai ten-ir atgal sekmadieniais. 

— Tikriausiai ne visi iš čia skrenda į Hitrou. 

— British A17ways viena gelda skrenda ketvirtį po septin- 
tos į Getviką. 

— Skridau kažkada. 

— Aha, tikriausiai turi nuolaidą? 

— Turėjau, - tarė Vinteris. 

— Kiekviename lėktuve iš Geteborgo į Londoną ir at- 
virkščiai sėdi nuo šimto iki šimto dvidešimt keleivių, - ta- 
rė Ringmaras. 

Vinteris linktelėjo. 

— Ar žinai, kiek bus per metus? - paklausė Ringmaras. 

— Neturiu kalkuliatoriaus, - tarė Vinteris. 

— Trys šimtai tūkstančių keleivių per metus. 

— Daug. 

Ringmaras neatsiliepė. 

— Apribosim laiką. 

— Nepakanka. 

— Nuo kažko turim pradėti. 

— Siūlau pradėti, jeigu apskritai suspėsim, nuo reisų, ku- 
riais skrido tie vaikinai, - tarė Ringmaras. — Bet kol kas ne- 
gavom statistikos iš Londono apie keleivius į Geteborgą. 

— O paskiau slinksim atgal savaitė po savaitės, - kalbėjo 
jis toliau. 

— Taip ir padarysim, - pritarė Vinteris. 

— Vis tiek baisybė keleivių. 

— Tikiuosi, kad oro kompanija sąrašuose nurodė galutinį 
keleivių tikslą. | 

— Dar nežinau. 

— Turėtų nurodyti. Tada galėtume atmesti tuos, kurie 
užsiregistravo Geteborge, bet keliavo į Blekpulį ar Keip- 
tauną. 

— Jeigu jie nemelavo. 

— Bandau konstruktyviai veikti šiame nežmoniškame dar- 
be, kurį užsidavėm, - tarė Vinteris. 

— Atleisk, atleisk. 

— Tada lieka tie, kurie keliavo tarp Londono ir Mažojo 
Londono ten ir atgal. 

— Su savais pasais. 

— Taip. 

— Jie palygina kiekvieną bilietą su pasu, bet tas, kuris 
vyksta nelegaliai... — Ringmaras nepabaigė sakinio. 

— Tada belieka susekti ir patikrinti visus, kurie keliavo 
su tikrais pasais, —- tarė Vinteris ir nusišypsojo, — atmetimo 
principu. Pasodinsim visus, kurie neparodys paso. 

— Galim iš pradžių tikrinti tuos, kurie keliavo į abi puses 
per trumpą laiką... savaitę ar panašiai, - tarė Ringmaras. 

— Konstruktyvu. 

— Konstruktyvus idioto darbas. 

— Atsijosim kuo daugiau, - tarė Vinteris. — Kas nors turi 
dirbti šį darbą. 

Bertilis Ringmaras neatsakė, atrodė, galvoja apie kitką, 
kasydamasis ranką. 

— Gal ir konstruktyvu įžvelgti ryšį, bet nesu toks tikras 
kaip tu, Erikai. 

— Niekad nesu įsitikinęs, — tarė Vinteris. 

— Nėra jokių duomenų, jog tai keliaujantis žudikas, - ta- 
rė Ringmaras. - Jokių duomenų, kurie tvirtina, jog tai v1e- 
nas žudikas. 

Vinteris neatsakė, nes nieko negalėjo atsakyti. Jie kur- 
davo versijas ir tikrindavo jas vieną po kitos, kartais kelias 
vienu metu. 

Jie nieko neatmesdavo, kol nepasistūmėdavo į priekį, bet 
17 tada neatmesdavo galutinai. 

— Tie trys vaikinai.buvo nužudyti panašiai, bet ryšys tarp 
jų gali būti net ir tada, kai žudikai skirtingi, - tarė Ringma- 
ras pats sau, nes tirdami jie jau šimtą kartų nagrinėjo šį 
variantą anksčiau. 

Dirbam vis taip pat velnioniškai, pamanė Vinteris, gar- 
siai galvojam, ir staiga kas nors pasako tai, kas dar nebuvo 
pasakyta, ir galbūt užkimbi. Taigi, dirbam toliau. 

— Žmogžudystės užsakytos, bet jas įvykdė ne tas pats 
žmogus, - tarė jis. 

— Galbūt! 

— Kodėl? 

— Kodėl jos užsakytos? Komerciniais tikslais. Tikiu ta 
mintimi apie filmus. Gal nevertėtų, bet tikiu. 

— Neradom jokio ryšio tarp tų vaikinų, - tarė Vinteris. 

— Tik tiek, kad jie visi trys galbūt buvo homoseksualūs 
ar biseksualūs. 

— Nesam tuo tikri šimtu procentų. 

— Vaikinams neteko atskleisti savo polinkių, - tarė Ring- 
maras. 

— Vadinasi, ryšys yra. 

— Galbūt. 

— Gal dėl to jie ir žuvo, netiesiogiai, o paskiau visiškai 
tiesiogiai. 

— Paaiškink. 

— Iš smalsumo paslaptingiems ar uždraustiems dalykams 
pasikvietė pas save tą nepažįstamąjį, - tarė Vinteris. 

— Galėjo būti ir kita priežastis, - tarė Ringmaras. 

— Pavyzdžiui? 

— Kas suviliotų tave eiti kartu? - paklausė Ringmaras. 

— Dideli pinigai? 

— Ne. 

— Filmo kontraktas? 

— Ne. 

— Daugybė viskio? 

— Ne. 

— Pažįstamas. 

— Taip. 

Sėdėjo tylėdami. Kambaryje sklandė angelas. 

— Jaučiu, kaip plaukai stojasi piestu, - tarė Vinteris. 

— Jų pažįstamas, —- pakartojo Ringmaras. 

— Galimas daiktas, - tarė Vinteris, - bet abejoju. 

Ringmaras neatsakė, galvojo toliau, mėgino įsiklausyti į 
ką tik įvykusį pokalbį. 

— Manau, kad tai tas pats žmogus, - tarė Vinteris. - Bu- 
vo čia ir ten, ir dabar yra čia arba ten. Geteborge arba Lon- 
done. 

— Ieškosim to žmogaus vaikinų praeityje, - tarė Ringma- 
ras, - jei jis ten, surasim jį. 

— Ten jo nerasim, - tarė Vinteris, - tik ne jų praeityje. 

— Praeitis, - pakartojo Ringmaras, - kur eina ta riba? 

Vinteris neatsakė. 


Šokis su angelu 213 


25 


S kis laukė kartu su kitais. 
Niekas nekalbėjo, visi buvo užsisklendę savyje. Atsivėrė du- 
ryS, jis išėjo ir įlipo į lėktuvo autobusą. Buvo pavargęs, kaip 
1 dauguma aplink jį. 

Autobusas važinėjo po miesto centrą, įlipdavo vis naujų 
keleivių. Jie drebėjo su savo krepšiais prie Parko. Keletas 
oro uosto darbuotojų įlipo prie Sankryžos. Uniformų klos- 
tės buvo kietai išlygintos, jos teikė šeimininkams žvalumo. 

Greitkelyje vairuotojas pamėgino viršyti garso greitį. Vai- 
kinas neišgirdo driokstelėjimo, jis snūduriavo per ausinu- 
kus klausydamasis Jahman reggae. 

Autobusas sustojo prie įėjimo į užsienio salę. Jis čiupo 
krepšį ir išlipo. Vėl snigo, keliautojai protekiniais stūmė ve- 
žimus nuo automobilių stovėjimo aikštelės. 

Viduje balsai kaip bičių dūzgimas kilo link lubų. Visi sto- 
vėjo prie SAS registravimo stalų ir laukė. Darbuotojai pasi- 
ruošė, ir eilė sukruto. Buvo ketvirtis po šeštos, rytas. Vai- 
kinas turėjo laiko. SAS lėktuvas į Londono Hitrou oro uostą 
pagal tvarkaraštį turėjo pakilti dešimt po septintos. Jis ne- 
pusryčiavo, ketino prieš skrydį išgerti kavos ir suvalgyti 
sumuštinį su sūriu. | 

Atėjo jo eilė. Jis pakėlė krepšį, kad būtų galima jį ap- 
žiūrėti. 

— Ar čia tavo bagažas? 

— Tik tiek. Paimsiu su savim į lėktuvą. 

Melsvai apsirengusi moteris pažiūrėjo į jo krepšį ir link- 
telėjo, patikrino bilietą ir pasą. 

— Kur norėtum sėdėti? 

Jis trūktelėjo pečius. Nesvarbu. 

— Vieta prie lango viduryje? Ar bus gerai? 

Jis vėl trūktelėjo pečius, ir moteris nusišypsojo, ištrau- 
kė iš aparato įlaipinimo kortelę ir įteikė kartu su grįžimo 
bilietu bei pasu. 

— Malonios kelionės. 

Jis linktelėjo, paėmė dokumentus, įsidėjo į dešinę marš- 
kinių kišenę, nužirgliojo kairėn prie eskalatoriaus ir pakilo 
prie pasų kontrolės. 

Kavinėje pastebėjo pažįstamą. Išgėrė kavos ir suvalgė 
sumuštinį. Dar liko laiko. Sėdėjo ir spoksojo į keleivius, 
vaikštinėjančius po neapmokestinamas parduotuves. Buvo 
pažadėjęs motinai nupirkti kvepalų, bet ketino palaukti, kol 
keliaus namo. Lapelį laikė piniginėje. Turėtų ir Londone būti 
tokių kvepalų, kitaip šakės. 

Pažįstamas priėjo prie jo. Vaikinas išjungė Dr Alimanta- 
do, kai daktaras stovėjo prie lūšnos Kingstone ir šnekėjo 
su miesto policija. Muzika staiga nutrūko ilgo takto vidury. 
Išsitraukė ausines iš ausų. 

— Keliauji, kaip matau. 

Vaikinas linktelėjo. 

— Londonas, - tarė jis. 

— Ir aš. Bet tik vienai dienai. 

— Vienai dienai? Kokia prasmė? 

— Turiu parvežti popierius. Kurjeris. 

— Juk yra paštas, - tarė vaikinas, —- paprastas paštas. 

— Ne viskam. 

— Aha. 

— O kaip ilgai būsi tu? 

— Savaitę... manyčiau, - tarė vaikinas. 

— Dar nenuspręsta? Tiesiog pavydas ima. 

Vaikinas neatsakė, mėgavosi ano pavydu. Nuo to kelionė 
atrodė dar smagesnė, knietėjo pasakyti tai dar kartą, kol lėk- 
tuvas pakils. 

— Ar esi buvęs Londone? 

— Taip, bet tik kartą, - atsakė vaikinas. 

— Susiradai kur gyventi? 

— Ne, po galais. 

— Ar turi gerų pasiūlymų? 

— Motina su tėvu minėjo užsakomus kambarius Beisvo- 
teryje, matyt, taip ir bus, o gal pagyvensiu keliose vieto- 
se, - tarė vaikinas. - Taigi daugelyje vietų. 

— Nebedirbi? 

— Mokausi. 

— Okej. 

— Tiesą sakant, dėl to ir skrendu, susiradau tokią dings- 
tį. Pasiieškoti mokyklos, gavau šiek tiek popierių, susitik- 
siu su kai kuo. 

— Įstaigose? 

— Taip. 

— Ko žadi mokytis? 

Vaikinas lankstė servetėlę priešais save ant stalelio vis 
mažesniais langeliais. Žvilgtelėjo į lentą, pasirodė praneši- 
mas eiti prie vartų. 

— Gal anglų, - tarė jis, - arba dizaino ir fotografijos vie- 
noj mokykloj, kuri atrodo visai įdomi. 

— Sunku pakliūti? 

— Nežinau, bet jau turim eiti, jei norim patekti į lėktuvą. 

— Neverta skubėt. | 

— O be to, muzika, - tarė vaikinas, čiupo krepšį ir ėmė 
stotis nuo stalo. 

— Muzika? 

— Mėgstu naująjį regį, todėl ketinau nuvažiuoti iki Briks- 
tono, nusipirkt šio to naujo ir rast kai ką seno, ko čia nega- 
liu gauti. 

— Mhm. 

— Tinkle radau keletą vietų. 

— Plokštelių parduotuvių? 

— Visokiausių parduotuvių, šokių salių, klubų. Atrodo ne- 
blogai. 

— Brikstonas? Ar ne per toli? 

— Galiukas metro, ne daugiau. „Guns of Brixton“ su Clash. 
Tėvas turi. Ar girdėjai? 

— Ne. 

Jie patraukė prie aštuonioliktų vartų, pateikė pasus, bi- 
lietus, įlaipinimo korteles ir įžengė į lėktuvą. Vaikinas už- 
metė krepšį ant lentynos virš sėdynių ir įsirangė į krėslą 
prie lango. 

Prisisegė saugos diržus ir pažvelgė pro langą. Toli, oro 
uosto pakraštyje juodavo medžiai. Pakilimo takai buvo tikra 
betono jūra. 

Sniegas lipo prie lango ir tirpo. Jis išgirdo saugumo in- 
strukciją, bet nesiklausė iki galo, vėl įsijungė Dr Alimanta- 
do ir užsimerkęs ėmė ranka mušti taktą per šlaunį. 

Netrukus pasijuto slegiamas prie atlošo. Atsimerkė ir pa- 
matė pro šalį lekiančią betono jūrą, lyg pilkas juostas skaid- 
riame fone. 

Paskiau nieko nebematė. Jie pakilo tiesiai į debesį, o ne- 
trukus atsidūrė virš jo. Pamėgino prisiminti, kada paskiau- 
siai matė žydrą dangų, turėjo būti neseniai. Bet anas nebu- 
vo toks žydras kaip šis. Čia tai gyvenimas, pamanė jis. 

į vėl kamavo nerimas, jautė 
jį glūdintį diafragmoje tarsi kokį daiktą. 

Gal aš dar nesubrendęs šeimai? galvojo jis. Ar žingsnis 
per didelis, ar dar kažkas negerai? 

Šįvakar jis pajuto, kaip Guzas spardosi. Ranka, atrodo, 
tebedrebėjo. Tvinkčiojo tai šiluma, tai šalčiu. 

Atsidūriau keblioj padėty, pagalvojo jis, jausdamas, kaip 
pirštai kruta prieš jo valią. Iš manęs kažko reikalauja, o aš 
nesuprantu ko. Reikia kažką daryti. Šiek tiek daugiau, pa- 
manė jis ir perkreipė veidą. 

— Kas nutiko? — paklausė Martina, nužvelgdama jį. 

— Nieko. 

— Nutaisei grimasą, tarsi prisiminęs kažką bjauraus. 

— Darbas. 

— Tai kas gi yra? — vėl paklausė ji. 

— Vis tas vėlyvas laikas. 

— Ar visą savaitę dirbsi popietinėj pamainoj? 

— Taip, tik ji turėtų vadintis vakarine pamaina. 

— Arba naktine. Grįžti namo ir smirdi dūmais. 


Jis išvažiavo iš namų link tilto. Viena ar dvi dienas švie- 
sa buvo kitokia, tarsi pažadas. Ar po penkiolikos metų jau- 
siu tą patį? Ar visad esi pasirengęs laukti pavasario? — gal- 

vojo jis. Po penkiolikos metų medžiai aplink namą bus už- 
augę, aš būsiu komisaras ir turėsiu Guzą, kuris rengsis į 
gimnaziją. 

Tada nuvažiuosim į paslaptingą vietelę, kaip Birgerso- 
nas, paskutinę vasario savaitę, kai viskas virsta laukimu. 
Sturė neatrodo rudas, kai grįžta. Kur, po galais, jis būna? Ar 
suaugęs Žmogus turi teisę turėti paslapčių? 

Ledo likučiai plaukė vandeny po juo. Prieblandos šviesa 
palietė paviršių, nuo jos upė tapo panaši į sudaužyto stiklo 
srovę. 

Kateris, laužydamas aštrų paviršių, brovėsi į atvirą jūrą, 
O JO propeleris tviskėjo kaip deimantai. Į vakarus nuo tilto 
jis sutiko „Jūrų katę“, atplaukiančią iš Danijos. Katė skrido 
oru. Iš apačios nieko nesigirdėjo, laivas tebuvo judesys be 
garso. 

Larsas Bergenhemas nuvažiavo nuo tilto į tylą, kuri, re- 
gis, tvino į miestą nuo jūros. 

Negali būti, kad negaučiau burlaivio už žmonišką kainą, 
pamanė jis. Martina apsidžiaugtų. Nesipainiočiau po kojo- 
mis, kai ji bus su Guzu. Gal taip bus geriausia, pamanė jis ir 
nusistebėjo savo mintimis. 

Įdėjo į magnetofoną kasetę ir pagarsino iki galo. Auto- 
mobiliai be garso judėjo už langų. 


Iškaba švietė kaip pirmiau. Jis pastatė automobilį toje 
pačioje vietoje. Durys atrodė kitokios, kai žinojo, kas yra 
viduje. „Riversaidas“ gyvavo dvejus metus ir turėjo lanky- 
tojų nuo pat pirmos dienos. 

Bergenhemas patraukė per žurnalų patalpą tiesiai į šou 
salę. Vyrai sėdėjo prie visų stalų, išskyrus tą, kur arčiausiai 
durų ir užuolaidos, ten jis ir atsisėdo. 

Tolumoje prie scenos ant stalo šoko moteris, vyrai plojo 
pagal jos judesius. Muzikos nesigirdėjo. 

Tina Turner nusipelnė pailsėti, pamanė Bergenhemas, 
tyliai sėdėdamas ir laukdamas. Vyriškis baltais marškiniais 
1r tamsia peteliške priėjo prie jo ir priėmė užsakymą. Pada- 
vėjas grįžo su kola. Bergenhemas kilstelėjo taurę, įsiurbė 
ledo gabaliuką, sukramtė ir vėl ėmė laukti. 

— Jau sugrįžai? —- paklausė Arklio Uodega, įėjęs pro užuo- 
laidą. 

— Tu greitas, - tarė Bergenhemas. 

Arklio Uodega tylėjo. 

— Dar keletas klausimų, - tarė Bergenhemas. 

Arklio Uodega tebestovėjo su cigarete rankoje. 

— Bus gerai čia, - kalbėjo Bergenhemas, - nebūtina eiti į 
kabinetą. 

— Klausk. 

— Ar užuolaida netrukdo? 

— Ar čia pirmas klausimas? 

— Kaip tik pagalvojau apie ją. 

— Graži užuolaida. Seksuali. 

— Kaip 1š nebyliojo kino. 

Arklio Uodega mostelėjo rankomis lyg reikšdamas nuo- 
lankumą ir atsisėdo priešais policininką. Pažiūrėjo į Ber- 
genhemo taurę. 

— Galėtum gauti pastiprintos, jei nori, - tarė jis. 

Bergenhemas susimąstė. Kaip pasielgtų Vinteris? 

Gurkštelėjo iš taurės, liežuviu pajuto ledo šaltį. 

— Kuo? —- paklausė jis. 

Arklio Uodega kūno kalba parodė galįs pasiūlyti visų rū- 
šių alkoholio ir visų kitų medžiagų. 

— Ar turit romo su kola? - paklausė Bergenhemas. 

Arklio Uodega atsistojo ir nuėjo prie baro. Kažką pasakė 
barmenui, ir po kelių sekundžių padavėjas atnešė dvi taures. 

— Tik policijai, - tarė vyriškis, kai padavėjas nuėjo. - Tik 
mūsų draugams. 

Nekaltas žaidimas, pamanė Bergenhemas. Kažkoks tes- 
tas, bet nežinau koks. 

— Prisiminiau, kad vairuoju, - tarė jis. 

— Vieną gurkšnį gali. 

— Iš mano pusės švari taktika, - tarė Bergenhemas ir kils- 
telėjo taurę. 

— Ar dar ko nors norėjai? 

Bergenhemas išgirdo užriaumojant muziką, lyg per mū- 
rą. Bosai tiesiog perskėlė jam ausis. Dar vienas testas? — 
pamanė jis. 

Vyriškis stebėjo jį. Kažkas surado garso mygtuką. Dun- 
dėjimas aptilo, pasigirdo diskantai, ir moterys išėjo į sceną. 
Uždainavo Tina Turner. 

Vyriškis pasilenkė virš stalelio. 

— Ar dar ko nors norėjai? —- pakartojo jis. 

— Ar turit tik Tiną Turner? - paklausė Bergenhemas. 

Vyriškis nužvelgė jį, pasisuko į sceną ir vėl atgręžė vei- 
dą į jį. Šįvakar Arklio Uodega vilkėjo prasegtus marškinius 
smulkiais langeliais, segėjo petnešas, buvo be švarko, tam- 
siomis kelnėmis su atvartais. Nuo pasieniais degančių da- 
žytų lempų visos spalvos atrodė raudonos. 

— Pagal Tiną Turner geriausia judėti, - tarė Arklio Uode- 
ga po pusės minutės. 

— Tai ne atsakymas, - tarė Bergenhemas 

— Provokuoji? 

— Ne, po galais. 

— Tai ko norėjai? 

— Užmiršau paprašyt tavęs pagalvoti apie tai, kokie sve- 
čiai čia lankosi. Ar jie skiriasi nuo lankytojų kitose vietose. 

— Neįmanoma pasakyti. 

— Ar tikrai? Juk įvairios vietos skiriasi? 

— Žinau, kodėl klausi. 

Bergenhemas žiūrėjo į sceną. Pažino abi moteris. Jau- 

nesnioji atrodė dar lieknesnė. Jos burna buvo raudona kaip 
kraujas. Jis nenorėjo žiūrėti į vyriškį prie savo stalelio. 

— Atėjai visiškai ne ton vieton, - tarė vyriškis. - Apsi- 
dairyk, žiūriu, kad jau spoksai į sceną. 

Bergenhemas atitraukė akis nuo moterų. Muzika nutilo, 
bet tučtuojau vėl įsisiūbavo. Tina Turner riaumojo apie ge- 
riausią, tiesiog geriausią. 

— Čia ne gėjų klubas, - tarė vyriškis. 

— Turėjai vieną kitą transvakarėlį, - tarė Bergenhemas. 

— Ar buvai čia? 

— Girdėjau šnekant. Mes nepripažįstam prietarų. 

Vyriškis papurtė galvą ir atsistojo. 

— Pasėdėk, kol baigsi gerti, - tarė jis ir išlingavo pro užuo- 
laidą. 

Šokis užtruko dar aštuonias ar dešimt minučių, o pas- 
kiau moterys dingo nuo scenos. Bergenhemas tebesėdėjo, 
pauostė taurę, bet nelietė jos. Nenorėjo čionai palikti auto- 
mobilio per naktį. Tikėjosi, kad vyriškis pasėdės, jei jis gers, 
bet prielaida pasirodė klaidinga. Gal ir gerai. 

Plonoji moteris pasirodė pro duris šalia scenos ir priėjo 
prie artimiausio stalelio. Trys vyrai džentelmeniškai atsi- 
stojo ir patarnavo jai, atitempė kėdę. Ji vilkėjo suknelę, ku- 
ri raudonoje šviesoje atrodė juoda. Iš rankinuko išsitraukė 
cigaretę, ir vyriškis skubiai pasiūlė ugnies. Jis kažką pasa- 
kė, ir ji nusijuokė. Bergenhemas tebesėdėjo. 

Moteris atsistojo ir vėl išėjo pro duris. Vyras, pridegęs 
jai cigaretę, nusekė iš paskos. Bergenhemas tebesėdėjo. Prie 
daugelio stalų sėdėjo moterys. Vyrų buvo daugiau nei mo- 
terų. Bergenhemas laukė. 

2/ 


K 
redrikas Haldersas pasidarė 
pertraukėlę, valgykloje sėdėjo tik jis ir Sara Helander, ir jis 
toliau kamantinėjo ją, kas pavaizduota nuotraukose. 

— Vadinasi, tai nėra šokio žingsnis? - paklausė jis. 

Ji žvilgtelėjo į jį. Jos akyse jis pastebėjo užuojautą. Jis 
nusijuokė tarsi iš jam vienam težinomo pokšto. 

— Kažin, ar tai iš tiesų buvo gera mintis? — paklausė jis. 

— Šokio žingsnis buvo reikalingas tik tam, kad suvok- 
tum, - tarė Sara Helander. 

— Ar vyksta kas nors, kai tu žiūri į nuotraukas? - paklau- 
sė Fredrikas Haldersas. 

— Ką turi omeny? 

— Ką matai žiūrėdama? 

— Kraują, - tarė Sara Helander. 

— Jis apsunkina darbą, ar ne? 

— Man gaila tavęs, Fredrikai. 

— Neturiu pistoleto kišenėj, tiesiog man smagu susitikt 
su tavim. 

— Tu rasistas 1r seksistas, - tarė Sara Helander. 

Haldersas palenkė galvą. 

— Aš viskas, - tarė jis, - bet papasakok, ką matai, kai sė- 
di palinkusi prie nuotraukų. 

Salė staiga prisipildė policininkų, pasprukusių nuo dar- 

bo. Barškėjo porcelianas į porcelianą, tarškėjo lėkštės, trau- 
kiamos pigiais stalviršiais. 

Balsų garsai susiliejo į vienumą. Jie kilo aukštyn ir vėl 
sklaidėsi pasiekę lubas. Čia zvimbė visų tamsiojo pasaulio 
įvykių tyrimai, didėjantys procentai ir augančios būsto i1š- 
laidos, 60 milijonų aukso puode, motorinio pjūklo kaina, šeš- 
tadienio dainų festivalis, kurio niekas nežiūrės, bet dauge- 
lis minėjo, ir visas nelegalus alkoholis, užraugtas tuščiai. 

— Kuo tu taip domiesi? — paklausė Sara Helander. 

— Privalai žvelgti skvarbiu žvilgsniu, - tarė Haldersas, — 
todėl ir patekai į mūsų sustyguotą būrelį. 

— Įžvelgiu judesį, - tarė ji, keletą sekundžių pamąsčiusi. 

— Argi tai svarbu? 

— Ar jie judėjo, ar ne? 

— Taip. 

— Iš to galim sužinoti, kas dėjosi prieš... tai. 

— Ar galima suprasti iš pėdsakų? 

— Galima suprasti, ar nuo pat pradžių atsirado prievarta. 

— Ar aišku? 

— Kas? 

— Ar pėdsakai tokie aiškūs? — paklausė Haldersas. 

— Daugeliu atžvilgių, - atsakė Sara Helander. 

Daugelis išėjo iš valgyklos, kėdės nemaloniai brūžino ak- 
menines grindis. Kodėl jie niekad neišmoksta pakelti kė- 
džių, pamanė Haldersas. Tai buvo pirmas dalykas, kurį aš 
išmokau, ir tai išgelbėjo mano gyvenimą, tapau pirmos kla- 
sės visuomenės piliečiu. 

— Kai žiūriu į nuotraukas, matau, kad iš pradžių tebuvo 
žaidimas, - tarė jis, - viskas truko gana ilgai, kol nuėjo per 
toli, jei supranti, ką noriu pasakyt. | 

— Taip. 

— Jei taip, įdomu, apie ką jiedu kalbėjo, - tarė Halder- 
sas, —- ką turėjo pasakyti tuose kambariuose. 

— Taip. 

— Ar manai, kad tai svarbu? 

— Nežinau. 

— Ar tuose raštuose nematyti atviros arogancijos? 

— Ką turi galvoj? - paklausė Sara Helander. 

— Regis, jis nebijo įkliūti. 

— Kodėl? 

— Vaikšto su batais po kraują ar šoka, ar kokie ten, po 
galais, judesiai, bet jis turi žinoti, kad liks pėdsakai. Batų, 
jei ne ko kito. 

— Tokį pat raštą rasi ant šimto tūkstančių kitų batų šioje 
šalyje, - tarė Sara Helander. 

— Bet jis tikriausiai nežino? 

— Manau, žudikas žinojo, - tarė Sara Helander. 

— Gal norėjo įkliūti, - tarė Haldersas. 

— Ne. 

— Ar jis ne iš tokių? 

— Jeigu čia jis. 

— Čia jis, - tarė Haldersas. 

— Vadinasi, nėra jokio šauksmo, - tarė Sara Helander, - 
jokio pagalbos šauksmo, kuris stiprėtų ir stiprėtų ir taptų 
toks aiškus, kad mes išgirstume. 

— Skamba šiek tiek melodramatiškai. 

— Suprask, kaip nori. 

— Vadinas, turim pasikliauti savimi? 

Sara Helander nieko neatsakė, ji atsistojo ketindama grįž- 
ti į kambarį prie fotografijų. 

— Ar visąlaik sėdi ir spoksai į to velnio darbą? - paklausė 
Haldersas. 

— Tik tol, kol ima peršėti akis. 

— Kaip jautiesi? 

— Perkūniškai. Argi tai ne tarnybos dalis? 

— Taip, tikrai, - tarė Haldersas, - kančia yra šitos tarny- 
bos dalis. 

— Matyti, į tave pažiūrėjus. 

— Amžinai kenti, kai esi mentas, —- tarė Haldersas. 

Jie išėjo iš kambario, patraukė plytelėmis išklotu kori- 
doriumi. 

— Pažvelk į šitą sieną, - tarė Haldersas, - atrodo, dirbam 
bunkeryje ar kalėjimo skylėj. Viskas apgalvota, iš šio pasta- 
to turim išeiti įniršę. 

— Tave taip ir veikia. 

— Papasakosiu vieną dalyką, - tarė jis. 

Jie laukė prie liftų. Ventiliacija ūžė garsėdama ir vėl pri- 
tildama, lyg atskiroje lifto šachtoje. Haldersas paspaudė 
mygtuką, bet nieko nesulaukė. 

— Gal lipsim laiptais? 

— Ne. 

Jis vėl spustelėjo. Užsidegė lempelė. Kažkas subarškėjo 
keliais aukštais aukščiau. 

— Savaitgalį pasistačiau automobilį Didžiojoje gatvėje prie 
tabako krautuvės, netoli Hedeno, užbėgau trumpam, tik nu- 
sipirkti laikraščio ir vėl atgal. 

— Savo automobilį? 

— Ką? 

— Tai nebuvo policijos automobilis? 

— Kas per kvailas klausimas? Kada mes važinėjam men- 
tų mašinomis? 

— Atleisk, atleisk. 

— Ar pasakot? 

— Mielai paklausysiu, - tarė Sara Helander ir pamėgino 
apsimesti, kad sako tiesą. 

— Palikau raktelį automobilyje, nes neketinau užgaišti il- 
giau nei leistiną minutę, o kai grįžau po keturiasdešimt pen- 
kių sekundžių, pamačiau savo automobilio užpakalį sukant 
dešinėn į Pietų kelią. Pavogtas. 

— Suprantu. 

— Keturiasdešimt penkios sekundės. 

— Taip. 

— Laimė, atvažiuoja kažkokia boba ir sustoja nusipirkti 
galas žino ko, aš puolu ant keleivio sėdynės, surinku „sek 
paskui tą automobilį už kampo“, ir boba nuspaudžia pedalą 
iki pat galo! 

— O kąjai liko daryti? 

— Nerodžiau pažymėjimo, nieko. 

Jie įlipo į liftą ir paspaudė mygtuką aukštyn. Viduje buvo 
vienudu. Haldersas pasilenkė prie Saros Helander. 

— Sėdim automobily, aiškinu situaciją ir manau, jog vagis 
pastebėjo esąs persekiojamas. Jis suka dešinėn į Buzelijaus 
gatve, važiuoja per Jotos aikštę link Vazos ligoninės. Susi- 
gaudai? 

— Susigaudau. 

— Atvažiuojam iki Vazos, ir tas prakeiktas mėšlas sustoja 
prie raudonos šviesos ties Landala, aš iššoku, pribėgu prie 
vairuotojo durelių ir trenkiu. Prisimenu tavo žodžius apie 
Hičkoką, ir Žinai, ką tada pamatau? 

— Galiu atspėti. 

— Prakeiktą mergšę, - tarė Haldersas, - prakeiktą nar- 
komanę mergšę. Didelė kaip namas, niekaip nesuvokiu, kaip 
ji pervažiavo miestą. Bet ji supranta, kas dedasi, ir staigiai 
kaip kipšas užrakina dureles 1š abiejų pusių. 

Haldersas ėmė karščiuotis, atrodė, jog lifte pergyvena 
visą įvykį iš naujo. 

— Bet tarp lango ir durelių buvo plyšys, įkišu pirštus, 
trūkteliu, ir staiga visas nelemtas langas sprogsta mano ran- 
kose! Velnioniška skylė, viskas sutrūksta, merga palenda 
po vairu ir rėkia: „Nemušk manęs, nemušk manęs“, aplink 
1ma rinktis žmonės. 

Sara Helander klausėsi, įsivaizduodama sceną: Halder- 
sas raudonas ir įkaitęs, amoko genamas dvimetrinis pami- 
šėlis pačiame miesto centre. 


Šokis su angelu 227 


— Kas toliau? 

— Kas toliau? Toliau ištraukiu mergą iš automobilio, pa- 
skambinu mobiliu telefonu, kurį penktadienį nukniaukiau 
iš Anetos, ir mėginu laukti kolegų. Žinai, kas tada atsitin- 
ka? Vienas idiotas čiumpa mane už rankų ir reikalauja pa- 
leisti mergą! 

— Tikriausiai paaiškinai, kas dedasi? 

— Neturėjau progos. Žmonės ėmė mane keikti, kelios bo- 
bos šūkavo „fašistas“ ir panašiai. 

— Ne rasistas ir ne seksistas? 

— Ką? 

— Nieko. 

— Bjauru, - tarė Haldersas, - ir nepasidarė geriau, kai 
ištraukiau pažymėjimą ir pamėginau viską išaiškinti idio- 
tams. 

— Nepadėjo, kad tu policininkas? 

— Priešingai. 

— Arba kad pavogtas tavo nuosavas automobilis? 

— Sakau, viskas dar pablogėjo. 

— Jokios užuojautos? 

— Visiškai jokios, tik šlykšti neapykanta policijai. Šne- 
ka apie neapykantą politikams, bet iš tiesų nekenčia poli- 
cininkų. 

Jie išlipo iš lifto ir nuėjo link posėdžių kambario. Du kom- 
piuterių ekranai nekantriai blykčiojo laukdami informacijos. 
Vaizdas slinko bangomis kaip televizoriaus aparate, kuriam 
liko gyventi pora savaičių. Kambarys buvo šiltas, uždaras, 
kompiuterių garsas — vienintelė elektroninė muzika. 

— Tu suvokei nepakankamai asmeniškai, - tarė Sara He- 
lander. 

— Nepa... ką nori pasakyti? 

— Jie tūžo ne ant policijos, - tarė Sara Helander, - o kaip 
tik ant tavęs. Fredriko Halderso. 

Jis grįžo namo įrudęs saulėje ir su jausmu, panašiu į są- 
žinės graužimą. Atrodė, jog keletas smiltelių įstrigo už apy- 
kaklės, niekaip negalėjai iškrapštyti, jis jautė, kaip graužia 
smėlis. Marškiniai nauji, bet jausmas liko. 

Lena daugiau neklausinėjo apie pinigus. Ji džiaugėsi ke- 
lione. Ir paprastiems Žmonėms sušvinta spindulėlis, pasa- 
kė jis, 0 jai tai nepatiko. Buvo išdidi. 

Jis tykiai praleido dieną po sugrįžimo, ir kitą dieną. Pa- 
sikalbėjo su savo perpirkliu ir gavo naują adresą, bet tai ir 
viskas. 

Atėjo laikas dirbti, bet visų pirma turėjo kai ką nuveikti. 

Jis sugrįžo prie namo ir paskubomis praėjo pro šalį. Ne- 
drįso stovėti ir laukti, kol vyrukas sugrįš namo. 

Pajūryje viskas atrodė kitaip... tas, kuris čia gyvena, nie- 
kuo dėtas... bet šiluma baigėsi, pamanė jis, sugrįžom čio- 
nai, ir man jis nepatinka. Iš pradžių palaikiau atsitiktinumu, 
bet dabar viskas atrodo kitaip. Per daug kraujo. 

Ką jie darys su užuomina? Ir dar anonimine? Ar atkreips 
dėmesį? 

Jei nepadarysiu šito ir dar kartą atsitiks, bus sunku. Pa- 
darysiu, pamanė jis. Tikiuosi, padarysiu. 


Praleidusi čionai dieną, ji pasijuto dar vienišesnė nei pa- 
prastai. Man pačiai ko nors reikia, pamanė ji. Sunku klausy- 
tis. Sukaupiu viską viduje ir neturiu nieko, kam galėčiau 
perkrauti naštą. 

Hanė Ostergard vis dar abejojo savo vaidmeniu įstaigo- 
je, savo įtaka policininkams. Ji iškart tapo jų paguoda, bet 
nebuvo tikra, ar tai naudinga. Reikia surengti tyrimą, pa- 
manė ji, nešališką tyrimą, kuriam vadovaus įgaliotieji. Baž- 
nyčios įgaliotieji. 

Čionai didžiausios problemos kyla vyrams, o ne mergi- 
noms, galvojo jinai. Jei galiu vadinti problemomis. Jie rea- 
guoja stipriausiai arba stovi lyg ant skersvėjo, kai užklumpa 
vėlyvosios reakcijos. Juos atleidžia nuo pamainos, kai kurie 
ateina pas mane, bet to neužtenka. Jie per daug prisižiūri. 

Ji prasėdėjo su Larsu Bergenhemu visą valandą. Šis pa- 
sakojo apie sapnus po to, kai rado vaikiną Čalmerio gatvėje, 
anglą vaikiną ar škotą. Vaizdai niekaip nedingo. 

Ji klausinėjo, o jis beveik nieko daugiau nepasakė. Kal- 
bėjo apie vaizdus, kurie neapleidžia jo nuo to ryto. 

— Kiti geriau susidoroja, - tarė jis. 

— Kodėl taip manai? 

—.Atrodo, - tarė jis. 

— Ar šnekatės tarpusavyje? Tikriausiai kalbėjai su kole- 
gomis? 

— Taip. 

— Dažniausiai padeda. 

— Kartais atrodo, kad nusimeti nuo pečių savo naštą. 

— Labai gerai. Nereikia baimintis nusimesti naštą, tas, 
kuris nori pakelti viską, susmunka ant suolo. 

— Ar darydavai atsispaudimus? 

— Prieš keletą metų. 

— Tikrai? 

— Pastorius visada sako tiesą. 

Jie dar truputį pasikalbėjo. Bergenhemas košė žodžius 
iš lėto, tarsi galvotų ne apie tai, ką kalba. Po žodžiais slypė- 
jo kiti žodžiai, norintys ištrūkti. 

— Kartais mane apima nerimas, - tarė jis. 

— Mes turėsim vaiką, - pridūrė jis. - Nežinau, kaip bus, 
gal darbo laikas kaltas ar kas kita, bet kas nors atsitiks. 

Kas tau gali atsitikti? - pamanė Hanė Ostergard. Dažno- 
kai pasitaiko, kad vyrai kankinasi laukdami pirmojo vaiko. 
Didelis įvykis. 

— Jokių... nėštumo komplikacijų? —- paklausė Hanė Os- 
tergard. : 

— Ką? Ne, negaliu pasakyti. Priešingai. 

— Ar negalėtum dabar į pabaigą pasikeisti pamainos? 

Jie šnekėjo apie vakarus, užsitęsiančius iki nakties. 

— Nežinau, ar norėčiau, - tarė jis ir pažvelgė į savo sie- 
los gydytoją. - Tarp kitko, galvoju apie tai, kad dabar, kai 
turėčiau būti namie, kaip tik noriu pasitraukt į šalį. 

— Šis atvejis... sunkus, - tarė ji. 

— Atrodo, kažkokie velnio tankai įsiveržė į miestą. 

Jis nepastebėjo keiksmažodžio, žiūrėjo į kažką šalia jos. 

Jis nė karto nepažvelgė man į akis, pamanė ji. Kenčia 
nuo per didelių pastangų. Ar nuo išsekimo, ar kaip čia pava- 
dinti. Jis toks jaunas ir nepratęs prie nieko, išskyrus geru- 
mą. Koks jis bus po penkiolikos metų? Kaip šnekėtis su juo, 
kad neatrodyčiau pasipūtusi senė? 

Ji prisiminė Eriką Vinterį. Nežinojo, kaip jis tapo savimi, 
kaip vystėsi, brendo, būdamas toks, kaip šis jaunas polici- 
ninkas priešais ją. 

— Ar kalbėjai su šefu? 

— Eriku Vinteriu? 

— Taip. 

— Apie tai? Kaip man atrodo? Ar kaip sulaukti vaikų? 

— Galima išmėginti viską. 

a pakilo liftu iš pože- 
mių ir praėjo pro užkardas, pateikęs London Transport kor- 
telę. Lauke, Erls Kort Roude pajuto miesto tvaiką: sudegu- 
sio benzino, keptos žuvies, pūvančių šiukšlių ir tą akmenų 
ir gatvės dulkių kvapą, kuris tvyro tikrai senuose miestuo- 
se ir bado nosį. Kai Londone lyja, dulkės susimaišo su van- 
deniu ir pavirsta cementu, kuris užkemša akis ir nosį, pa- 
manė jis. 

Lauke pajuto pavasarį, vidur gatvės eismo. Po anglišku 
rūku slėpėsi saulė. Buvo šilčiau nei ankstyvą pavasarį na- 
mie, Geteborge. Pastebėjo pavasario ženklus, važiuodamas 
iš Hitrou. Pikadilio linija ėjo žemės paviršiumi gerą gabalą į 
rytus, per Ounslovą, Osterlį, Ilingą ir Ektoną: klevai pasi- 
ruošę, sodeliai prie namų ką tik atbudę, vaikai vėl laksto 
paskui kamuolį Osterli Parko platybėse. Vaikai laksto kiau- 
rus metus, bet niekad taip, kaip ankstyvą pavasarį. 

Vinteris pažino šį kraštovaizdį. Svetimas, bet kiekvieną 
kelionę vis mažiau. Jis grįžo. 

Žmonės vagone buvo įprastas mišinys iš lūkuriuojančių 
1r tokių, kurie viską matė milijoną kartų. Iš oro uosto ter- 
minalų važiavo jaunimas su kuprinėmis, vidutinio amžiaus 
poros, keletas vienišių, kurie tyrinėjo žemėlapį 45 minutes 
iki Kensingtono ir toliau. Vinteris girdėjo kalbant itališkai, 

vokiškai ir dar kažkaip, spėjo, jog lenkiškai. Girdėjo keletą 
kalbančių švediškai, kažkas šnekėjo norvegiškai. Viduje vy- 
ravo laukimas. 

Kai privažiavo arčiau centro, vietiniai gyventojai išlipo: 
vyrai dryžuotomis eilutėmis su portfeliais ir Dasly Tėlegraph. 
Juodaodės moterys su vaikais, kurie išpūtę akis spoksojo į 
svetimus žmones. Lieknos jaunos baltosios moterys, kurių 
oda atrodė kaip rūkas danguje. Šiandien atėjo pavasaris, bet 
moterys šalo trumpais drabužiais. Vinteris staiga pasijuto 
nerangus su drapo paltu, pernelyg prisirengęs. 


Jis palaukė žalios šviesos, perėjo Erls Kort Roudą, temp- 
damas iš paskos krepšį su ratukais, pasuko kairėn, o pas- 
kiau į dešinę Hogart Roudu ir dar kelis šimtus metrų iki 
Knaresborou aikštės. Perėjo ramią sankryžą ir toli kairėje 
išgirdo ūžesį iš Kromvelio gatvės. Čia, už keleto žingsnių, 
galėjai klausytis paukščių. 

Vinteris paskambino prie durų su aštuntu numeriu, luk- 
telėjo. Arnoldas Normanas atidarė duris, gatavai atkišęs 
ranką. 

— Komisaras Vinteris! Kaip malonu vėl susitikti. 

— Man irgi, Arnoldai. 

— Kodėl taip ilgai nesirodei? 

— Ir pats stebiuosi. 

Dar vienas, jaunesnis vyriškis stovėjo už Arnoldo Nor- 
mano, tarsi eilėje, o kai nedidelio butų tipo viešbutėlio val- 
dytojas pasitraukė į šalį, jaunasis čiupo Vinterio krepšį ir 
nuskubėjo į šešėlį po laiptais, kurie šmėžavo už dešimties 
metrų. 

Pastaruosius dešimtį metų atvykęs į Londoną Vinteris 
apsistodavo čionai. Vieta buvo gera, tolėliau nuo Pikadilio 
dundesio, o iš čia pėstute galėjai pasiekti Kings Roudą Čel- 
syje, Aukštutinę bei Kensingtono gatvę ir Haid Parką. 

— Rezervavau T2, - tarė Arnoldas Normanas, kai jiedu 
susėdo nedidelėje jo kontoroje. 

— Puiku. 

— Gerai atrodai. 

— Senstelėjau, - tarė Vinteris. 

Arnoldas Normanas mostelėjo kairiąja ranka. Jis vis dar 
gyvas, už šimto metrų nuo Kromvelio gatvės. 

— Šitie rūpesčiai tuoj baigsis, - tarė jis, paduodamas Vin- 
teriui sąskaitą. 

— Juk tu tik dešimtmečiu vyresnis už mane ar panašiai, — 
tarė Vinteris. 

— Ne tai turiu galvoj, - tarė Normanas, - kalbu apie gau- 
ją pakvaišusių škotų, kurie ėmė klonuoti avigalvius savo 
aukštumose. 

— Argi neuždrausta? 

— Klonuoti avigalvius? 

— Klonuoti. 

— Manau, jie užmiršo paklausti. 

— O kuo tai siejasi su senatve? 

— Jie sukurs nemirtingą rasę, - tarė Arnoldas Norma- 
nas, - 0 man neramu, kad škotai ims gyventi amžinai. Ne- 
gana, kad visi bus vienodi, kaip ir dabar, bet dar ir gyvens 
amžinai. 

— Vadinasi, būtų visai kas kita, jei bandymą būtų atlikę 
Anglijoj? 

Viešbučio direktorius apsimestinai nustebęs pažiūrėjo į 
Vinterį. 

— Kas per klausimas? 

Vinteris šyptelėjo ir atsistojo. 

— Nuvesk mane į mano apartamentus, — tarė jis. 

Apartamentai buvo pirmame aukšte, langai į rytus ir į 
ramų vidinį kiemą. Bute buvo miegamasis su dviem lovom, 
svetainė ir didelė virtuvė su valgomuoju. Vonios kambarys 

funkcionalus ir ne visai angliškas: čiaupus galėjai atsukti 
net neišstudijavęs antikos vamzdynų tiesimo sistemos. 

Jis nusivilko švarką, marškinius ir jau ketino nusiprausti 
pažastis, bet nusprendė nusiregti nuogas ir palįsti po dušu. 
Prieš akis ilga diena. 

Rankšluosčiu apsisukęs juosmenį, paskambino ant sie- 
nos kabančiu telefonu. Kambaryje praleido dar tik penkioli- 
ka minučių. Laikrodis rodė pusę antros po pietų. Jis atitrau- 
kė užuolaidas. Butas atrodė šviesesnis, nei prisiminė iš 
ankstesnių apsilankymų. Galbūt pavasaris kaltas. Pro langą 
matė plotelį dangaus, žydrą virš aprūkusių fasadų. 

— Fou7 Area South-East Majo7 Investigation Pool, Detecti- 
ve Constable Barrow, — atsiliepė moteriškas balsas. 

— Čia kriminalinės policijos komisaras Erikas Vinteris iš 
Švedijos, ieškau komisaro Stivo Makdonaldo. 

— Vieną akimirką, - tarė balsas be jokių niuansų, be jo- 
kio smalsumo. 

Vinteris išgirdo ragelyje murmėjimą. Moteris kažką pa- 
sakė kažkam šalimais. Vinterio ausyje sukrebždėjo. 

— Makdonaldas. 

— Čia Vinteris. 

— Aaa, Vinteris. Vėl kliūtys? 

— Aš Londone. 

— Gerai. Kur tu? 

— Savo viešbutyje. Erls Korte. 

— Galiu atsiųsti automobilį. Bet teks palaukti. 

— Ar ne tas pat būtų pasinaudoti Britų geležinkeliu? 

— Priklauso nuo to, ar žinai kelią. 

— Jei tu esi Tornton Hite, žinau kaip atvažiuoti, - tarė 
Vinteris, - pagal mano tvarkaraštį traukinys išvyksta iš Vik- 
torijos stoties. 

— Užtruksi dvidešimt penkias minutes, - tarė Makdonal- 
das, —- kelionė per gražiausias žemės vietas. 

— Tada viskas aišku. 

— Važiuok Distrikto linija iš Erls Korto tiesiai iki Vikto- 
rijos stoties, tai tik keletas stotelių. 

— Žinau. 

— Matyt, viską žinai? — paklausė Makdonaldas, ir Vinte- 
ris iš balso suprato jo nuomonę: atvyko Brolis Stropuolis iš 
Skandinavijos. 

— Žinoma, - tarė Vinteris. 

— Paskambink, kai atvažiuosi į Torntoną, atsiųsiu į stotį 
automobilį, — tarė Makdonaldas ir padėjo ragelį. 


Vinteris stovėjo Viktorijos stotyje, pačiame plačiojo pa- 
saulio vidury. Kad galėčiau dabar įlipti į Rytų ekspresą, pa- 
manė jis. Ramus tyrimas kelionėje, visi įtariamieji susirin- 
kę restorano vagone. 

Šioje stotyje, kaip niekur kitur, pasijusdavai pačiame pa- 
saulio centre. Vinteris stovėjo prie pietinių išėjimų, pakė- 
lęs akis į skelbimų lentą, kurioje į kairę ir į dešinę mirgėjo 
pranešimai apie išvykstančius traukinius: atsirado žinia apie 
traukinį į Totenhem Kornerį, su sustojimu Tornton Hite. 

Jis įlipo į traukinį, vagonas buvo beveik tuščias. Traukinys 
trūktelėjo ir lėtai išvažiavo iš stoties. Dangus degė už kaminų 
prie upės. Jie nuvažiavo virš vandens ir stabtelėjo Batersi Par- 
ke: raudonos plytos, grafiti, bet mažiau, nei jis tikėjosi, ant 
suolų laukiantys žmonės. Už lango buvo labai tylu. 

Prie geležinkelio visada tylu, pamanė Vinteris, ne tik čia, 
bet visur, kur žmonės keliauja. Jie laikinai dingę, jie ne na- 
mie ir ne svečiuose. Jie, arba mes, yra pačiame niekur ne- 
buvimo vidury, čia tylu, kupina pasibjaurėjimo, čia nėra žo- 
džių, beveik vienas laukimas. 

Atrodė, jog kelionė ir naujoji saulė nuliūdino jį. Galvojo 
apie tikslą savo kelionės čionai, į Londoną, o dabar į sosti- 
nės pietines dalis. 

Mirtis keliavo kartu. Jis juto tą patį, kaip ir tyrimo pra- 
džioje: jie išvydo tik pradžią. Tęsinys laukė bežodis, nenu- 
sakomas savo pykčiu. Regis, jis keliavo į blogį, kad 1r kokią 
kryptį pasirinktų. Jautėsi vienišas, staiga prarado pasitikė- 
jimą viskuo. 

Už vagono langų plytėjo pietinis Londonas, nėsyk neap- 
rašytas turistų vadovuose, retai lankomas svetimų. Jis pats 
tik keletą kartų buvojo į pietus nuo upės, ir ne toliau kaip 
Patnyje 1r Barnese, prie Temzės, pasiklausyti džiazo. 

Namai, kuriuos dabar matė, buvo sumūryti iš viduram- 
žių plytų, amžinas miestas be pabaigos. Kiek tik akis užma- 
tė prieš saulę, nė vienas pastatas nebuvo aukštesnis nei 
dviejų aukštų. Vyriškis su šortais prarisnojo Vandsvort Ko- 
monu. Po sustojimo stotyje jis pamatė keletą mokinių, žai- 
džiančių futbolą žvyro aikštelėje tarp gaisrinių sienų. Vai- 
kai dėvėjo žalias striukes, kurios dar labiau sustiprino pa- 
vasarišką įspūdį. 

Čionai miestas atrodė žalesnis, nei jis tikėjosi, atvirų plo- 
tų daugiau nei šiaurėje, matyt, pietuose namai buvo stato- 
mi, negalvojant apie pasaulio centrą. 

Prie Strythem Komono dangun stiebėsi mečetė Alachui, 
žvilgantis bokštas. Moterys, užsidengusios veidus, laukė ant 
grubių suolų. Du juodaodžiai vyrai įlipo į jo vagoną: odinės 
striukės ir megztos kepurės, kelnės iš odos. Vinteris išgir- 
do muziką vyrų ausinukuose kaip tolimą dūzgimą. 

Kitoje stotelėje jie išlipo. Tornton Hitas stovėjo pavėsy- 
je, peronas nuleistas Žemiau gatvės lygio. Vėjo nešamas at- 
lėkė laikraštis ir praskriejo pro jo kojas. 

Stoties pastate nebuvo nė vieno tarnautojo. Trys juoda- 
odės merginos kažko laukė kampe. Pro atviras duris girdė- 
josi gatvės ūžesys. Jis išėjo į Brigstok Roudą ir pasijuto at- 
sidūręs kur kas tolimesnėje šalyje nei Anglija. Daugelis pra- 
einančių Žmonių buvo juodaodžiai, indai ar pakistaniečiai, 

žmonės, kilę iš Vest Indijos, kiniškos išvaizdos žmonės, ko- 
rėjietiškos, indėniškos, afrikietiškos. 

Nusileido nuo nedidelio kalnelio, nužygiavo Haistrytu iki 
sankryžos ir dar du šimtus metrų Vaithors Leinu. Jei būtų 
nuėjęs dar pusę kilometro, būtų pasiekęs „Crystal Palace“ 
futbolo aikštę, vadinamą Selhurst Parku, areną apšiurusiems 
sirgaliams iš vargingų Kroidono kvartalų. Vinteriui teko žiū- 
rėti futbolą Londone, bet tik dideliuose ir patikimuose sta- 
dionuose šiaurėje. 

Prie viaduko jis apsigręžė ir grįžo atgal pro „Mame Ame- 
sah's Foreign Food“, kur ranka prirašyta kartono skiautė 
reklamavo „new puna yam“; batato šaknys gulėjo pintinėse 
priešais parduotuvę, languose ant lazdų kabojo bananai. Vin- 
teris praėjo aludę „Princas Džordžas“ ir grįžo į stotį. Išsi- 
traukė mobilųjį telefoną ir surinko policijos nuovados nu- 
merį. Makdonaldas atsiliepė po pirmo signalo, tarsi būtų sė- 
dėjęs ir laukęs prie telefono. 

— Stoviu prie gėlyno priešais stotį, - tarė Vinteris. 

— Jei nusileisi nuo kalniuko į kairę ir dar kartą pasuks: 
kairėn prie „Woolwortho“, atsidursi Parčmor Roude, - tarė 
Makdonaldas. — Man norisi pasivaikščioti, todėl jei eisi Parč- 
moro dešiniąja puse, susitiksim po dešimties minučių. 

— Okej. 

Vinteris atkreipė dėmesį, jog Makdonaldas neklausė apie 
jo išvaizdą. Pažįsta mentą akimoju, pamanė jis. 

Jis nuėjo atgal prie sankryžos ir jau ketino sukti pro par- 
duotuvę, tik staiga išvydo, kaip prie didžiojo įėjimo baltao- 
dis vyras čiupo už sprando juodaodį vaikinuką. 

— Vėl tu čia ir vėl vagi, kipše, - tarė baltasis su skardine 
kortele prie krūtinės. Parduotuvės seklys, pamanė Vinte- 
ris. Keletas juodaodžių vyrų apspito seklį ir įtariamąjį. Tie 
du judėjo lyg šokdami gatvės šokį. 

— Nieko nepadariau, - šnekėjo juodasis vaikinukas. 

— Tai kas tada čia?! — paklausė baltasis vyras, iškėlęs sku- 
timosi aparatą. 

— Ne mano, - tarė vaikinas. 

— Einam su manim, - tarė vyras, ir abu išėjo 1š rato, vie- 
nas pasilenkęs priešais kitą. 

Vinteris toliau ėjo Parčmor Roudu, pasuko kairėn ir nu- 
vairavo į šiaurę tarp kelio darbininkų supiltų žvyro krūvų. 


Stivas Makdonaldas nulipo laiptais ir pro garažą išėjo į 
gatvę. Veidu pajuto šilumą. Jis neužsisagstė odinės striu- 
kės, o pirštines paliko gulėti kišenėje. Rodome švedui gra- 
žiąją pusę, pamanė jis. Gali iškart susidaryti klaidingą 
įspūdį. 

Makdonaldas patraukė į pietus. Jautė stingulį, visą prieš- 
pietę praleidęs kėdėje prie liudytojų protokolų. Akys atro- 
dė nukreiptos viena kryptimi. Kūnas apsunkęs, nors jo sie- 
la viduje buvo nusipelniusi ko nors lengvesnio. 

Už šimto metrų priešais save jis pamatė vyrą šviesiai 
rudu, nesusagstytu kupranugario vilnos paltu, kostiumu, ku- 
ris galėjo būti mėlynas arba plieno pilkumo, kelnėmis su 
atvartais, baltais marškiniais ir kaklaraiščiu. 

Tikriausiai čia jis, jo toks balsas, pamanė Makdonaldas. 

Ir kaip jo neapiplėšė pakeliui iš stoties. Ar jis laikė atki- 
šęs priešaky policijos pažymėjimą? 

Makdonaldas nežinojo, kokio amžiaus jo kolega švedas, 
bet tikėjosi, jog jo bendraamžis, ir atspėjo: dar į gerąją puse 
nuo keturiasdešimties. Ar į blogąją, jei labai nekantriai lau- 
ki pensijos. 

Vyriškio plaukai buvo šviesūs, perskirti per vidurį, kaip 
kokios šešto dešimtmečio žvaigždės. Kai Makdonaldas pri- 
ėjo artyn, pastebėjo, kad vyras aukštas, gal tokio ūgio, kaip 
jis pats, atrodė kampuotas ir tvirtas po savo snobiškais ap- 
darais, eisena gana arogantiška. Švariai nusiskutęs, ausys 

šiek tiek atsikišusios, veidas platus ir nepanašus į mento, 
šito Makdonaldas nesitikėjo. 


Vinteris nustebo, užkalbintas praeivio. Vyriškis buvo gal 
centimetru aukštesnis už jį, galbūt 1.94. Tamsūs plaukai už- 
pakaly surišti į arklio uodegą, veidas keletą dienų neskus- 
tas, nutrinta odinė striukė atrodė patogi dėvėti, dideliais bal- 
tais ir mėlynais langais marškiniai, juodi džinsai ir smailia- 
nosiai batai, blausiai žvilgantys saulėje. Tiesą sakant, turėtų 
dėvėti raištį ant klubų, spėjo Vinteris pagalvoti, vyriškiui 
nepratarus nė žodžio. Atrodo pavojingas, po galais. 

— Komisaras Vinteris? 

Vyriškio šypseną sunkiai galėjai apibūdinti, tiesiog kele- 
tas raukšlių aplink burną, akys be maišelių, bet jose spin- 
dėjo nuovargis, nuo kurio žvilgsnis darėsi blausus. Ausis be 
žiedo. 

— Komisaras Makdonaldas, - tarė Vinteris ir atkišo ranką. 

— Sakau, gal išgersim po pintą „Prince Džordže“, - tarė 
Makdonaldas, - ten dabar ramu ir tylu. Ramiau nei stoty. 

Jiedu nuėjo atgal tuo pačiu keliu, kuriuo Vinteris ką tik 
atėjo, per sankryžą ir į Haistrytą. Vinteris pastebėjo, kad 
Makdonaldas šlubčioja. 

— Sekmadienio futbolas su aludės komanda, - tarė Mak- 
donaldas, - šitaip vaikštau po kiekvienų rungtynių. Aplin- 
kiniai mano, kad tai sena šautinė žaizda, ir tegul sau mano. 

— Aš mečiau prieš keletą metų, - tarė Vinteris. 

— Bailys, - tarė Makdonaldas. 

Aludė buvo tuščia. Lango šviesoje sukosi dulkės. Bar- 
menas linktelėjo Makdonaldui kaip nuolatiniam lankytojui. 

— Sėskim čia, - tarė Makdonaldas ir parodė į pailgą sve- 
tainę kitoje baro pusėje. 

Vinteris pasikabino paltą ant kėdės atlošo ir atsisėdo. 
Makdonaldas nuėjo ir grįžo su dviem bokalais alaus, dar 
drumzlino nuo pylimo. 

— Gal norėjai iš statinės? — paklausė Makdonaldas. 

— Kai esu Londone, visad geriu elį, - tarė Vinteris, mė- 
gindamas neatrodyti pagyrūnas. 

— Čia „Direktoriaus“, — tarė Makdonaldas, - dar turi 
„Courage Best“, tai ne visai įprasta. 

— Mėgstu „Direktoriaus“, - tarė Vinteris. 

Makdonaldas pažvelgė į jį. Snobas, bet gal ne idiotas, pa- 
galvojo škotas. 

— Ar dažnai būni mūsų didingame mieste? - paklausė jis. 

— Senokai nebuvau, - tarė Vinteris. — Milžiniškas mies- 
tas. Čionai niekad neteko būti. 

— Retai išvystame svetimų veidų, kažkodėl! lankytojai 
įstringa netoli Leisterio aikštės. 

— Ir pražiopso „Mame Amesah's“ batatus. 

— Ką? 

— Už penkiasdešimties metrų ji pardavinėja šviežias ba- 
tatų šaknis. 

— Mums pasisekė. 

— Apėjau ratuką čia atvykęs. 

— Suprantu. 

— Bet ne iki Selhurst Parko. 

— Ar buvai ten kada nors? 

— Ne. 

— Sumauta komanda, bet tai liaudies komanda. 

— Ar tu sirgalius? 

— „Crystal Palace“? 

Makdonaldas nusijuokė, atsigėrė alaus ir linksmai pažvel- 
gė į Vinterį. 

— Aišku, aš čia dirbu, - tarė jis, - bet neprivalau būti toks 
ištikimas apylinkei. Jei man apskritai patinka anglų koman- 
dos, tai jos iš Čarltou, jos niekad nepaklius į Premjer Lygą, 
bet, na, kai prieš daugybę metų persikėliau čionai, atsidū- 
riau Vulviče prie Veilio, šį tą jaučiu vietiniams. 

— Kalbi kaip škotas, - tarė Vinteris. 

— Todėl, kad toks esu, — tarė Makdonaldas. 

Du vyrai įėjo į mažąją svetainę ir linktelėjo jiems, ar tik- 
riau Makdonaldui. Šis irgi linktelėjo, bet taip, kad anie su- 
prato turį atsisėsti kambaryje prie gatvės. 

— Taigi, ne tiek daug svetimų veidų, - tarė Makdonal- 
das, — bet kartais jie čionai užsuka ir kartais viskas nueina 
po velnių. 

— Pažinojau tą vaikiną, Perą Malmstriomą, - tarė Vinteris. 

Jo kolega nesakė nieko, klausėsi toliau. 

— Tai viena iš priežasčių, kodėl norėjau atvažiuoti čio- 
nai, —- tarė Vinteris. 

— Suprantu. 

— Supranti? 

— Netrukus nuvažiuosim į tą viešbutį, - tarė Makdonal- 
das. - Palikom ten viską, kaip buvo. 

— Tu tikrai supranti. 

— Ketinau važiuoti į tavo miestą, bet norėjau sulaukti, 
kol pats atvyksi. 

— Ar pasitaikė kas nors panašaus anksčiau? —- paklausė 
Vinteris. — Važiavai kur nors dėl bylos ar pats sutikai sve- 
čius? 

— Buvo čia prieš keletą metų vienas amerikietis mentas. 
Irgi dėl žmogžudystės, Pekhame, kuris, galima sakyti, yra 
mūsų šiaurinė riba. O pats buvau Jamaikoj, Kingstone, - ta- 
rė Makdonaldas ir gurkštelėjo iš bokalo. 

— Jamaikoj? 

— Dvi savaites. Žmogžudystė čia, o šaknys ten. Gana 
įprasta mūsiškėje Londono dalyje. Jei čia užčiuopiame pėd- 
sakus, jie dažnai veda į Vest Indiją, ir būtent į Jamaiką. 

— Kaip pasisekė? 

— Vietinė policija neapsidžiaugė svečiais, ir nieko nega- 
vau dirbti, bet kai kas atsitiko ir pagaliau viską išnarplio- 
jom, kai grįžau namo. 

— Tikimės ir dabar to paties? - Makdonaldas pažvelgė į 
Vinterį. —- Dar vieną? - paklausė jis, bakstelėjęs į beveik iš- 
tuštintą Vinterio bokalą. 

Vinteris papurtė galvą ir išsitraukė savo „Corps“. 

— Pavojinga gyvybei, - tarė Makdonaldas. - Vis tiek at- 
nešiu dar vieną, — pasakė jis ir atsistojo, - tuo laiku spėsi 
parūkyti. 

Vinteris užsirūkė ir įtraukė gardaus kvapo. Priekiniame 
kambaryje susirinko daugiau žmonių, bet niekas nėjo pas 
juos. Jis turi čia galios, pamanė Vinteris, kažin, kiek „Di- 
rektoriaus“ bokalų tas atsiėjo? 

— Šį kartą „Courage Best“, - tarė Makdonaldas, grįžęs 
su dviem naujomis drumzlinomis pintomis. Jis atsisėdo. Iš 
kambario prie gatvės sklido muzika. Vinteris pažino regi, 
tik šiuolaikiškesnis, sunkesnis variantas. 

— Vadinas, pažinojai jį? —- tarė Makdonaldas patylėjęs. 

— Tiesą sakant, nepažinojau, bet jis užaugo mano gatvėj, — 
tarė Vinteris. —- Pažinojau daugiausia tuomet, kai dar buvo 
vaikas. | 

Vaikas sulaukė siaubingo galo, pamanė Makdonaldas. Kai 
vėl įžengsim į tą kambarį, nežinau, ar ištversiu tų nelemtų 
sienų riksmą. | 

— Ką pajutai stovėdamas tame kambaryje? —- staiga pa- 
klausė Vinteris. 

Makdonaldas pažvelgė į kolegą. Supranta, pamanė jis. 
Tikrai supranta. 

— Išgirdau riksmą ir šauksmus, - tarė jis. 

— Taip, - tarė Vinteris ir gurkštelėjo iš naujojo bokalo, — 
lygiai kaip 1r aš. Girdėjau tavo berniukų šauksmus, o tu gir- 
dėjai mano berniuko riksmą. 

29 


Ps važiavo Kroi- 


don Roudu į šiaurės vakarus, per Mičemą, Mordeną, Mer- 
toną, į vakarus, Kingston Roudu ir aukštyn per Strythemą 
link Vandsvorto 1r Klaphemo. Kilometras po kilometro dau- 
giabučių namų iš raudonų ir pilkų plytų, parkai, mokyklos, 
parduotuvės, netikėtai susimetusios būreliais, ir tarpai tarp 
namų, virtę skersgatviais. Dviaukščiai autobusai, palinkę 
virš kitų automobilių ir nerangiai sukantys už kampo. Au- 
tomobiliai iš visų pusių, vairuotojų delnai ant signalo. Dau- 
gybė parduotuvių su gėlėmis ir daržovėmis ant šaligatvio. 
Be pabaigos. 

— Londonas ne tik Soho ir Kovent Gardenas, - tarė Mak- 
donaldas. - O čia viskas mano. - Jis mostelėjo ranka į visus 
gyvuosius Ir pusgyvius už automobilio langų. 

— Didelis miestas, - tarė Vinteris. 

— Daugiau nei didelis. Ar sakiau, kad Kroidonas yra de- 
šimtas Anglijos miestas? 

— Kai skambinai. 

— Tiesą sakant, neturėčiau kišti nagų prie Klaphemo, jis 
priklauso kolegoms iš pietvakarių. Bet tai mano senoji apy- 
linkė, ir viršūnės nusprendė, kad turiu imtis šio tyrimo. 

— O ką sako kolegos? 

— Baltojo užsieniečio nužudymas? Patapšnojo per nuga- 
rą, o paskiau nusijuokė už jos. 

— Vadinas, esi populiarus. 

— Kaip niekad, - tarė Makdonaldas ir paskutinę akimirką 
stabtelėjo praleisti vaisių vežimėlį, kuris išlindo iš skers- 
gatvio kairėje. Jis piktai išvertė akis į pasirodžiusį iš paskos 
juodaodį vyrą, kuris laikėsi įsikibęs rankenos, lyg vežimo 
traukiamas. 

— Ar sakiau, kad šita, taip sakant, pagrindinė gatvė vadi- 
nasi Kingston Roudas? 

— Taip. 

— Visiškai neatsitiktinai. 

Vinteris neatsakė. Jie važiavo pro Tuls Hilą. Jis išgirdo 
traukinio švilpuką ir pamatė traukinį ant viaduko viršuje. 
Šis nudundėjo per griuvėsius ir švelniai sustojo prie stoties 
pastato. 

— Čia netoliese gyvena pirmojo vaikino, nužudyto tavo 
mieste, tėvai. Džeofo Hilierio. Studento. 

Vinteris linktelėjo. 

— Noriu susitikt su jais, - tarė jis. 

— Pasistengsiu, kiek galėsiu, - tarė Makdonaldas, — bet 
vyriškis ką tik grįžo iš ligoninės po rimto sukrėtimo. Tai 
įvyko, kai aš susitikau su jais. 

Makdonaldas važiavo Christčerč Roudu į vakarus ir to- 
liau tiesiai iki pat sankryžos. 

— Tas kelias į dešinę vadinasi Brikston Hilas, - tarė jis, — 
eina tiesiai į Vest Indiją. 

— Brikstonas, - tarė Vinteris. 

— Ar esi ten buvęs? 

— Ne. Bet žinau, savaime suprantama. 

— „Guns of Brixton. The Clash“. 

— Ką? 

— „The Clash“. 

— Ar tai kokia grupė? 

Makdonaldas skubiai pažvelgė kairėn į Vinterį. Nusijuo- 
kė, stabtelėjo ir praleido taksi iš kelkraščio. 

— Ne, tai angliškas žodis, reiškiantis mūšį. 

— Rokas ne mano muzika, - tarė Vinteris. 

— Iškart supratau, kad tu kažkoks keistas. 

Makdonaldo radijas bumbėjo pranešimus. Vinteris vos 
galėjo suprasti kas sakoma, niekad nebuvo girdėjęs šių mies- 
to dalių pavadinimų. Moteriškas balsas iš ryšių centro nuo- 
bodžiai vadovavo, lyg skaitytų gerai išstudijuotą rankraštį. 

— Brikstonas įdomus kraštas, - tarė Makdonaldas. - Ke- 
letas geriausių mano draugų ten gyvena. 

Jie užstrigo kamštyje Poinders Roude. 

— Skrisdamas lėktuvu galvojau apie keleivių sąrašus, — 
tarė Vinteris ir atsigręžė į kolegą škotą. 

— Mhm. 

— Velnioniškas darbas. 

— Šiuo atveju reikia išbandyti viską, - tarė Makdonaldas, — 
bandyti 17 bandyti, kol atsitrenksi kakta į sieną ir suprasi, 
kad neįmanoma. Tuo Jamaikos atveju, kurį anksčiau minė- 
jau, paėmėm ir patikrinom visus trijų savaičių sąrašus, jau 
17 tai galima pavadinti neįmanomu darbu. 

— Užsisakėm juos dėl visa ko, - tarė Vinteris. 

— Ir mes, - tarė Makdonaldas, - bet jei kas nors keliavo 
iš vienos šalies į kitą ketindamas žudyti, aš sakau jer, tai 
vargu ar pasinaudojo tikruoju vardu. Gana aišku? 

— Jei tik tas Žmogus nenori, kad pagautumėm jį. 

— Manai, turim tiesiog peržiūrėti sąrašuose visas pavar- 
des, eliminuoti vieną po kitos ir galiausiai prieisim prie tik- 
rosios, o tas sėdės ir lauks, ko! pabelsim į duris? 

— Maždaug. Toks jo troškimas. 

— Gera mintis, - tarė Makdonaldas. - Ar šnekėjai su teis- 
mo psichiatru? 

— Dar ne. Bet vis tiek negalim užmiršt viso kito. 

— Duosiu tau panašų pavyzdį, - tarė Makdonaldas. 

Automobilių vilkstinė vėl pajudėjo, puslankiu lenkdama 
automobilį, nutemptą į kelkraštį ir dabar keliamą į pagalbos 
automobilį. 

— Tarp kitko, ten buvo toks pat, - kalbėjo toliau Makdo- 
naldas, linktelėjęs į negyvą automobilį, - matai „Fiestą“, 
tempiamą į laidotuvių automobilį? 

— Žinoma. 

— Per praėjusias Kalėdas tyrėm žmogžudystę Pekhame, 
žinojom tik tiek, kad vyriškis iš nužudymo vietos išvažiavo 
automobiliu maždaug tuo metu, kai įvyko žmogžudystė. At- 
sirado liudytojų. 

— Mhm. 

— Kai kurie liudytojai sako, kad automobilis buvo „si- 
dabro“ spalvos, kažkas sako, kad „šviesus“. Vienas liudy- 
tojas tvirtina, kad tai tikrai buvo „Mark One Ford Fiesta“. 
Nematė jo, bet girdėjo naktį nuvažiuojant, o jis sako „tu- 
rėjau „Ford Fiestas“ visą gyvenimą, ir ten tikrai nuvažia- 
vo „Ford Fiesta“. 

— Atrodė įtikinamai? 

— Atrodė labai įtikinamai, - tarė Makdonaldas. - Puolėm 
tikrint visas „Mark One Ford Fiestas“ ir pirmiausia apsiri- 
bojome pietryčių Anglija. Radom 10 000 automobilių! Ne- 
įmanoma. Negalėjom visų patikrint, žmonių neužteko. 

— Nutarėt remtis spalva? 

— Taigi, — tarė Makdonaldas, skubiai žvilgtelėjęs į Vinte- 
rį, — pradėjom nuo „sidabro“ ir radom 1800 automobilių. Vis 
dar neįmanomas dalykas dešimčiai žmonių, kurie turi dar ir 
kito darbo, kitų pėdsakų. 

— Taip. 

— Tada apsiribojom Pekhamu ir gretimais rajonais, Ist 
Levišemu... liko 150 ar 160 automobilių, bet taip ir nepa- 

baigėm, nes gavom informacijos iš kitur 1r galėjom baigti 
tyrimą. O tada paaiškėjo, kad automobilis buvo žalias! Bet 
„Fiesta“. 

— Tai rodo, jog verta labiau pasikliauti liudytojų klausa 
nei regėjimu. 

— Taip, bet visų pirma tai įrodo, jog įstrigsim, jei kapsty- 
simės visuose sąrašuose iš karto. Bet gausim juos ir laiky- 
sim po ranka. 

Makdonaldas pasakė „put it in the backburner“, ir Vin- 
teris nesuprato, ką tai reiškia. 

— Kai surasim žudiką, galėsim palyginti su sąrašais ir gal- 
būt pamatysim, aha, jis skrido kitą dieną po to vaikino, - 
tarė Makdonaldas. 


Jie stovėjo kambaryje. Vinteris girdėjo balsus koridoriu- 
je, bet nieko iš gretimų kambarių. Automobilis nuburzgė iš 
Kotlei aveniu link Saut Saido. Ryški popiečio saulė plieskė 
pro langą ir spindėjo ant priešinės sienos. Sudžiūvęs krau- 
jas įgavo blizgesio, nuo kurio Vinteris užsimerkė. Įsivaiz- 
davo vaikiną priešais save. Peras Malmstriomas įžengė ten 
per slenkstį, ir tai, kas buvo jo gyvybė, dabar liko ant sienų 
1r grindų. Vinterį išmušė prakaitas. Jis trūktelėjo kaklaraiš- 
čio mazgą. Burnoje pajuto rūgštumą nuo perrūgusio alaus 
ir cigarilės. 

— Ar nori likti vienas? — paklausė Makdonaldas. 

— Taip. 

Makdonaldas išėjo. 

— Uždaryk duris, ačiū, - tarė Vinteris. 

Jis vėl užsimerkė ir prisiminė nuotraukas. Makdonaldas 
parodė jas savo kabinete prieš važiuojant čionai. Vinteris 
nepastebėjo nieko daugiau, nei buvo matęs Geteborge. Vai- 
kinai sėdėjo panašiai, atsilošę kėdėse makabriškai laisva po- 
za, nugara į duris, tarsi studi... Vinteris vėl atsimerkė, pasi- 

slinko taip, kad durys būtų už nugaros, ir atsistojo už kė- 
dės. Ji stovėjo ten pat kaip ir tada, kai atėjęs Makdonaldas 
rado ant jos sėdintį vaikiną. 

Ar jis ką nors matė... tada? Ar Peras Malmstriomas sė- 
dėjo čia surištas, kad galėtų matyti kažką, rodomą ant sie- 
nos? Ar tuomet dar buvo gyvas? 

Ant vaikinų kūnų buvo virvės žymės, bet panašu, kad vir- 
vė buvo reikalinga prilaikyti jų kūnams ant kėdės... o ne su- 
rišti. Jokių grumtynių pėdsakų, plona virvė nenusitrynusi. 

Ar Peteris buvo verčiamas žiūrėti į kitas... žmogžudys- 
tes? Filmą? To negalėjo... vaikinas Geteborge, pirmasis, 
Džeofas... jis nužudytas maždaug tuo pačiu metu... ar žudi- 
kas spėjo nulėkti ten ir grįžti? Galimas daiktas. Jei tai buvo 
tas pats. Ar įvyko daugiau žmogžudysčių, apie kurias jie dar 
nežino? Gal vieną jų matė Peras keletą minučių prieš mir- 
tį? O gal nesvarbu, kaip jis sėdėjo, į kurią pusę atsigręžęs? 

Vinteris pažvelgė į grindis, ten buvo matyti kraujo pėd- 
sakai, kurie netrukus sudžiūvo, sutirštėjo ir sulipo, kol vis- 
kas dėjosi, prikibo prie batų, jų raštas įsispaudė ant kilimo, 
lyg... šokant. 

Ar skambėjo muzika? Makdonaldas nerado čionai muzi- 
kos, nei patefono, nei plokštelių. Niekas negirdėjo iš kam- 
bario sklindančios muzikos. Nei žmonių riksmų. Tik nežmo- 
niškas staugsmas iš sienų ir grindų, jis kilo link Vinterio, 
kliūstelėjo ant jo. Jis vėl užsimerkė, dabar atmerkė akis, 
saulė buvo dingusi, siena prarado blizgesį, tapo blausi ir sun- 
ki, ir jei nebūtų buvę taip garsu, Vinteris būtų pamanęs, jog 
ji nebeprisimena, kas įvyko. 

Jis išėjo į koridorių. Makdonaldas laukė prie laiptų. 

— Tai pasikartos, - tarė Vinteris. 


Jie stovėjo prie „Dudley“ viešbučio. Kitoje gatvės pu- 
sėje alsavo Klaphem Komonas, kaip Batersio, Klaphemo, 

Balhemo ir Brikstono plautis. Vinteris pastebėjo mokyk- 
los klases, susispietusias būreliais apie tvenkinį ir Žžaidi- 
mų aikštę, uniformos pavirto ryškiai mėlynais ir raudo- 
nais stačiakampiais, kai mokytojai surinko vaikus ir susta- 
tė juos eilėmis. 

Žmonės vedžiojo šunis, pirma pareiga po darbo. Vinte- 
riui į veidą tebepūtė švelnus vėjelis. Jis vėl pajuto pavasa- 
rio kvapą, stipresnį nei šiaurinėje upės pusėje. Parke tarp 
medžių saulė nudažė debesis ryškiai oranžine spalva. 

— Daugelyje Klaphemo rajonų gyvena viduriniosios kla- 
sės viršūnės, — tarė Makdonaldas, pasekęs Vinterio žvilgs- 
nį, - Klapheme yra pinigų, o daugiausia čia, aplink Komoną. 
Keletą metų dirbau čia kriminalinės policijos inspektoriu- 
mi, o dabar tas išėjo į naudą. Taip sakant. 

Dvi mergaitės praėjo pro juos nuo viešbučio pusės, kup- 
rinės buvo didesnės už jas, iškilusios virš galvų. Jos pasuko 
kairėn ir netrukus dingo už namų. 

— O jūs, arba mes, iki šiol nežinom, ką jis čia veikė, - 
tarė Vinteris. 

— Jei tik jo tėvai nepranešė ko nors nauja, - tarė Makdo- 
naldas. 

— Nieko. 

— Galimas daiktas, jog praleido čia keletą dienų dėl mu- 
zikos. 

— Muzikos? 

— Kaip suprantu, vėl atgijo susidomėjimas regi, 0 naujie- 
nos, aišku, kyla iš Jamaikos, iš Brikstono. Galbūt todėl vai- 
kinas čia atvyko. 

— Jo kambaryje namie radom šiek tiek reg!, bet neatrodė 
labai susidomėjęs. 

— Vis tiek tai galėjo būti dar vienas postūmis atvykti čia. 

— Tada kas nors turėjo jį atpažinti, - tarė Vinteris, - kai 
paskiau klausinėjot... po žmogžudystės. 

— Čia nenoriai ką nors atpažįsta, - tarė Makdonaldas, — 
tokia kultūra. 

— Iš baimės? 

— Taip. 

— Net jei tai toks... toks neeilinis atvejis? 

— Niekas nekeičia savo elgesio dėl tokio dalyko, - tarė 
Makdonaldas. - Čia žmonės iš prigimties bijo viens kito. 
Klaphemo rajonuose ir Brikstone daug narkotikų. Pavyz- 
džiui, daugelis nusikaltimų susiję su narkotikais. 

— Todėl niekas neatpažįsta baltaodžio vaikino, kuris lan- 
kėsi čia ir domėjosi muzika? 

— Ne. Bet gali būti ir taip, kad jie tiesiog neprisimena jo. 
Nors Brikstonas yra juodųjų rajonas, bet baltieji plūsta čio- 
nai metro iš Viktorijos stoties. Ir dažniausiai jaunimas. Ir 
dėl muzikos. 

— Ar net tavo ryšiai negali padėti? 

— Bent kol kas. 
kai prie šaknų sukietėjo. Jautėsi pavargęs po kelionės, nuo 
įspūdžių ir vaizdų, baimė, kurią pajuto kambaryje, tebetū- 
nojo kūne kaip slegiantis šaltis. 

Jis išalko. Tai atrodė nederamas jausmas, paradoksas. Bet 
neturėjo nieko burnoj po vištienos salotų lėktuve, pyragė- 
lio su džemu ir dviejų puodelių arbatos. Išgertas alus sukė- 
lė nerimstantį skausmą ties akimi. O gal nuovargis kaltas. 

— Tarp kitko, ar pietavai? — paklausė Makdonaldas. 

— Tik lėktuve, - tarė Vinteris, —- neblogai būtų šio to už- 
kąsti. 

— Žinau vietelę, - tarė Makdonaldas. 


Makdonaldas nuvažiavo Saut Saidu į rytus iki Klaphem 
Haistryto. Už kelių šimtų metrų pasuko į kairę, nuvairavo 
dar tris šimtus metrų ir pastatė savo „Vauxhallį“ prie resto- 
rano su markizėmis ir trimis staleliais bei kėdėmis lauke. 


Šokis s u angelu 25] 


— Čia „El Rincon Latino“, - tarė Makdonaldas, - o savinin- 
kė viena iš mano senųjų kont... ech, galima sakyti, draugių. 

Jie užlipo laipteliais ir įžengė pro atviras stiklines duris. 
Restoranas prasidėjo baru kairėje, suko į dešinę ir baigėsi 
siauru pailgu kambariu. 

Patalpai šviesos teikė stiklinės sienos į Klaphem Manorst- 
rytą. Visur, kur tik įmanoma, stovėjo šviežios gėlės, Vinteris 
užuodė prieskonių ir čili kvapą. Viduje jie buvo vieni. 

— Hola, Glorija, - tarė Stivas Makdonaldas ir apkabino 
maždaug bendraamžę moterį. Ji buvo tamsi, žemo ūgio, ji 
kyštelėjo galvą iš virtuvės, kai jie įėjo, ir tuoj pasirodė šyp- 
sodama. 

— Como esta, Stefano?! — sušuko ji. 

— Estoy bien, - atsakė Makdonaldas ir žvilgtelėjo į Vin- 
terį, apkabindamas moterį. Jos kakta maždaug siekė jo krū- 
tinę. 

— Čia kolega švedas, - tarė jis ir pristatė Vinterį. 

— Bueanas tardes, - tarė Vinteris. 

— Habla esbanol?! — paklausė Glorija Rikot-Gomez. 

— Un boguito, —- atsakė Vinteris. 

Mano tėvai pabėgo į Ispaniją nuo mokesčių, ir aš šiek 
tiek susigaudau ispaniškai, bet nežinau, kaip bus bėglys nuo 
mokesčių, pamanė jis. 

— Un boco de tabas? — paklausė moteris, atsigręžusi į Mak- 
donaldą. 

— Išrink ką nors, - atsakė jis angliškai ir pažvelgė į Vin- 
terį, kuris linktelėjo. 

— Butelį vyno? — paklausė moteris. 

— Renkuosi vandenį, - tarė Makdonaldas, - nežinau, ką... 

— Ir man vandens, - tarė Vinteris. 

Ji nuėjo į virtuvę, bet tučtuojau sugrįžo ir ėmė triūsti 
prie stiklinių dviaukščių lentynų, kuriose išdėliotos stovėjo 
pailgos lėkštės su šaltais užkandžiais. 

— Šiek tiek karšto, šiek tiek šalto, - tarė ji. 

— Čia yra keturiasdešimt penkių rūšių užkandžių, - tarė 
Makdonaldas. | 

Jie atsisėdo prie stalo, kurį nurodė moteris, netoli baro. 
Kažkas kažką kepė virtuvėje. 

— Jos sesuo kepa, - tarė Makdonaldas. 


Jie ilgai sėdėjo su lašišos filė, kepta ant grotelių, apskru- 
dintais vėžiais su česnaku, orkaitėje keptais įdarytais švel- 
naus skonio čili vaisiais, gueso blanco, europietiškais ančiu- 
viais ir čili įdarytomis alyvuogėmis, garinta kukurūzų duo- 
na, dešimtkoju su juodu padažu, įdarytais miškiniais 
pievagrybiais ir keptais baklažanais su bulvių skiltelėmis. 
Maistas buvo patiekiamas moliniuose ąsotėliuose. 

Moteris priėjo prie stalo pasiteirauti, ar viskas gerai. 

— Nenorėsit cerveza? 

— (Gal nedidelį grafinėlį, - tarė Makdonaldas, o Vinteris 
vėl linktelėjo. 

— Glorija neseniai vadovavo valgio gaminimo programai 
Bogotoje, — tarė Makdonaldas, kai ji sugrįžo su plačiu stik- 
liniu ąsočiu alaus. 

— Tik prieš dvidešimt metų, — tarė ji ir pastatė grafiną 
ant stalo. — Stefano tikras džentelmenas. 

— Fantastiškai skanu, - tarė Vinteris. 

— Ačiū. 

— Fantastiškai, —- pakartojo jis. 

— Visad svajojau turėti restoraną, ir pagaliau teko pasi- 
rinkti, ar būti namų šeimininke, ar restorano savininke, to- 
dėl dabar esu išsiskyrusi, — tarė ji šypsodama. 

Makdonaldas įpylė alaus Vinteriui ir sau. 

— Jos sūnui Davidui devyniolika, jis pasirašė bandomąjį 

kontraktą su „Crystal Palace“, - tarė jis. - O sesers sūnus 
gina Vimbldono jaunių komandos vartus. 

— Jie abu vietiniai patriotai, - tarė Vinteris, kramtyda- 
mas sūrią alyvuogę. 

Glorija Rikot-Gomez grįžo į virtuvę. Makdonaldas padė- 
jo šakutę. Atėjo pagyvenusių lotynų amerikiečių pora. Se- 
suo nesirodė. Lauke sutemo. Vinteris matė, kaip restorano 
šviesoje blizga kolegos automobilio stogas. Durys tebebu- 
vo atviros. Atėjo penkių žmonių kompanija. Visi atrodė kilę 
iš Pietų Amerikos. 

— Sekmadieniais visi miesto lotynų amerikiečiai susiren- 
ka į Komoną pažaisti futbolo ar pažiūrėti viens į kitą, - tarė 
Makdonaldas. - Čia gyvena nemažai atvykėlių iš Kolumbi- 
jos, Peru ir Ekvadoro. 

— Tavo Londone įvairialypių kultūrų visuomenė, - tarė 
Vinteris. 

— Todėl nuolat rusena viltis, - tarė Makdonaldas. 

Jie patylėjo valandėlę, išgėrė alaus. 

— Dabar šiek tiek lengviau dirbti, - tarė Makdonaldas ir 
pastatė bokalą. 

— Kodėl? 

— Prieš dvidešimt mėnesių buvo nutarta įsteigti nuola- 
tines žmogžudysčių tyrimo komandas, o aš vadovauju vie- 
nai jų. Seniau būdavo taip: jei Klapheme įvykdavo žmog- 
žudystė, būdavo sudaroma tyrimo grupė iš vietinių žmo- 
nių ir iš kitų, bet tuomet nukentėdavo kiti miesto rajonai, 
paprasčiausiai netekdavo žmonių. Nuolat trūko Žmonių, vi- 
sose nuovadose, tardytojus siuntinėdavo tai šen, tai ten. 
Jokios tvarkos. 

Vinteris klausėsi, girdėjo svečių balsus prie baro. 

— Dabar įkurtos keturios apskritys visame Didžiajame 
Londone, - tarė Makdonaldas, - o aš dirbu pietryčių apskri- 
tyje, arba kampe. Vadinasi Fou7 Area South-East. Mes esa- 

me 103 kriminalistai šioje apskrityje, padalinti į aštuonias 
komandas, kiekvienoje komandoje trys inspektoriai ir de- 
vyni asistentai plius civilių parama indeksų kortelėms, kom- 
piuteriams ir panašiai. Taigi aš esu šitokios kompanijos še- 
fas, mes visad dirbam kartu kiekvienoj byloj. 

— Tada svarbu turėti gerus bendradarbius, - tarė Vinteris. 

— Pasirūpinau, kad gaučiau geriausius, — tarė Makdonal- 
das ir šyptelėjo, — visų pirma, tuos iš pietinio upės kranto ir 
keletą iš Jardo. Gerai susižaidėm. 

— Tik žmogžudystės? 

— Tiriame tik žmogžudystes, mes, 103 mentai, tiriame 
žmogžudystes apskrityje su daugiau kaip trimis milijonais 
gyventojų. 

— Daug žmonių tenka saugot. 

— Pernai pietryčių apskrityje įvyko 17 žmogžudysčių, ir 
mes visas atskleidėm. Šimtaprocentinė sėkmė. Matyt, to- 
dėl, kad nedaug turėjom darbo, vos su keliais žudikais. Už- 
teko Žmonių, jie galėjo vienu metu tirti vieną bylą. Prieš 
metus įvyko 42 ar 43 žmogžudystės. Negaliu paaiškinti šio 
skirtumo. 

— Ar tada irgi buvot šimtaprocentiniai? 

— Per paskutinius dvidešimt vieną mėnesį neišaiškinom 
vienos Žmogžudystės, jei neskaičiuosim švedų vaikino. 

Vinteris nieko nesakė. 

— Auka buvo vyras, kuris pelnėsi plėšdamas kaimynus, 
tikras pagarsėjęs vagis. Visi, kurie jį pažinojo arba nuo jo 
nukentėjo, apsidžiaugė, kad jis nebegyvas. 

— Jokių liudytojų? 

— Jokių liudytojų. 

— O dabar vėl. 

— Išnarpliosim, metėm visus kitus darbus. Mano šefas 
turi antrą tokią pat komandą, ir abi kompanijos tiria šią 


bylą. 

— Dvidešimt šeši tardytojai, — suskaičiavo Vinteris. 

— Dvidešimt septyni, jei skaičiuosim mūsiškį Detective 
Super, bet praktiškai aš viską stumiu į priekį, - tarė Mak- 
donaldas. 

— Didinga. 

— Didingiau, nei manai, pamatysi rytoj, kai ateis žurna- 
listai. 

— Tu optimistas, ir tai gerai. 

— Ką turi galvoj? 

— Sakei, kad išnarpliosim šitą. 

— Mes policininkai realistai, ar ne? 

— Gera kombinacija. 

— Sakyčiau, būtina, - tarė Makdonaldas, - jeigu pasisoti- 
nai, nuvešiu tave iki geležinkelio stoties. 


30 


as gavo kambarį „New 
Dome“ viešbutyje po 25 svarus už naktį, o geriausia buvo 
tai, kad iš ten Kouldharbor Leinu galėjai pėsčiomis nukakti 
iki Brikstono stoties. Žinojo, nes atėjo iš ten su krepšiu iki 
Kambervel Čerč gatvės. Bažnyčia stovėjo tiesiai priešais, o 
ligoninė šiek tiek tolėliau. 

Dar žinojo, kad Kouldharboru važiuoja autobusai, bet pa- 
sirodė velnioniškai smagu vaikščioti. Švietė saulė. Ausyse 
skambėjo muzika, Suga7 Minotis muzika. Paskutinė regi pa- 
saulio mada, bet žinojo, jog netrukus išgirs ką kita. Gal su- 
tiks ką nors, turintį gero dūmo. Bus atsargus. Tiesą sakant, 
jis su tuo neprasideda. Svarbiausia muzika. 

Jis ėjo. Prisiartinęs prie stoties, pamatė rodyklę į deši- 
nę: „Cooltan Arts Centre“. Cool, pamanė jis. Penktadieniais 
gyvo garso pasaulinė muzika. Liko tik kelios dienos. Jis pa- 
lauks. 

Dabar vėl atsidūrė grūstyje prie stoties, siauros gatve- 
lės, prekiniai sunkvežimiai, išriedantys pro plačius vartus. 
Visų veidai juodi. 

Muzika iš parduotuvių. Priekyje dešinėje ant šaligatvio 
išvydo keletą plakatų, svaro ženklas ir grupių pavadinimai, 
suprato teisingai pataikęs. 

Užėjo į „Blacher Dread Music Store“ ir aplinkui save 

išvydo viską, ko troško. Aš danguj, pamanė jis, regi prasme. 
Arba Jamaikoj. 

Jis ėmė raustis tarp diskų. Matė nemažai pirkėjų, kurie 
galėjo būti švedai ar vokiečiai, ar danai, bet nenorėjo su nie- 
kuo kalbėtis. Nesiklausė, kokia kalba jie šnekasi. 

Surado Natty Dread Rise Again su The Congos ir dvigubą 
Heart of the Congos. Ir Super Cat su Scalp Dene. Nemažai 
Acid Jazz, Roots Selection. Beenie Man. Lady Saw, Wayne 
Wonder, Tanya Stephens. Ir Spragga Benz. 

Rado Bounty Killer, naująjį. My Xperience. Diskas pateks į 
Geteborgą tik po trejų metų, ir tada kaip importas. Peržiū- 
rėjo pavadinimus: Fed Up, Living Dangerously. War Face, re- 
miksas. The Lord Is My LightėSalvation. Patiko šis pavadi- 
nimas. The Lord Is My Light Salvation. 

Rado dar vieną Bounty Killexs Guns Out, įrašytą kartu su 
Beenie Man. 

Jį viliojo Bounty Killer, sunkūs tekstai, atsainus požiūris, 
kaip tikro maištininko. Peržiūrėjo pavadinimus: K:!! O7 Be 
Killed. Deadly Medley. Geras. Deadly Medley. Mobster Nuh Have 
No Heart. Off The A17 Bad Boy. Griežtai, be kompromisų. 

Rado daugiau Suga7 Minott. Tarptautinis RAS Records 
diskas, leidėjas Hopeton „Scientist“ Brown. 

Čia galėčiau išleist dešimt tūkstančių, pamanė jis. 

Pavartė History of Trojan Records sąsiuvinį. Panoro tu- 
rėti jį. 

Pagaliau gavo vietą prie ausinių ir padavė savo šūsnį. Vy- 
ruko kitapus prekystalio garbanų galai buvo papuošti mėly- 
nais kaspinėliais. Gal tokioj vietoj 1r tinka, pamanė jis. 

Vaikinas ėmė klausytis: Shaggy, Trinity su African Revo- 
lution. Chaka Demusd:Pliers ir klasikinį Culture, kurio ne- 
buvo girdėjęs nuo tada, kai kažkoks nenaudėlis pasiskolino 
1r dingo. 

Dy Wildcat. The Dread Flimstoune Sound. Senasis Grego- 
vy Isaacs. 

Pasiklausė Congos, Sodom and Gomor70w. 

Geriausia buvo Somma. Diskas vadinosi Hooked Light Ra- 
ys, 1r išgirdęs balsus suprato, kad viskas taip ir turi būti, 
juodasis grigališkasis choras ar panašiai, arba afrikiečiai ver- 
gai laivo triume, pakeliui į Ameriką. 

Pirmą dieną nutarė nepamesti saiko, čiulpti po truputė- 
lį. Jei nusipirktų viską, negalėtų susikaupti įjungęs muziką 
savo nešiojamame kompaktinių diskų grotuve. Gatvėje kil- 
tų tikra diskų maišalynė. Gali ir apiplėšti. Negalės atsipa- 
laiduoti, pasijusti ramus. 

Nusipirko Somma 1r beveik drebėdamas įsidėjo diską į 
grotuvą. Užsidėjo ausinukus ir, išėjęs iš parduotuvės, vėl 
išgirdo balsus. Patraukė Atlantik Roudu iki stoties ir didžiojo 
turgaus. Balsai stiprėjo ir silpo, staiga pasigirdo pasiutęs 
žvangesys, lyg pamišėlis būtų įsisukęs į spintą su puodais, 
bet vis dėlto ne toks. Ausyse aidėjo riksmas. Muzika atrodė 
gyva, kaip žmogus, kuris braunasi per ilgą tunelį arba kori- 
dorių ir kaukia atkišęs instrumentą, o sunkus choras velka- 
si iš paskos. 

Jis stabtelėjo prie metro stoties, ties viaduku į dešinę. 
Viadukas buvo žalias 1r vyno raudonumo spalvos arba švie- 
siai rausvas. Tiesiai priešais, Brikston Roude, stovėjo Red 
Records. Ramiai, pamanė jis, bus kitų dienų. 

Prie laikraščių kiosko priešais jį stovėjo juodaodžiai pir- 
kėjai ir pirko juodus laikraščius. Ebony, Pride, Essence. Blu- 
esė Soul. 

Užuodė dar niekad nepatirtus kvapus. Žmonės ėjo neši- 
ni niekad neregėtų žvėrių dalimis arba vaisiais ir daržovė- 
mis. Staiga pasijuto alkanas, toks alkanas, koks nė karto 
nebuvo per visą savo gyvenimą. Praėjo pro gerą, kaip jam 
pasirodė, vietelę, Kouldharborą. Sugrįžo atgal ir pasuko į 
Elektrik aveniu. Geriausias gatvės pavadinimas, kokį teko 
girdėti. 

JI 


+ B rytas, Vinteris perėjo 
policijos garažą ir siaurais laiptais užlipo į tardytojų kamba- 
rį. Sutiko du vyrus neperšaunamomis liemenėmis, nešinus 
automatais. Laiptinės sienos buvo bespalvės, tarsi norma- 
lus pasaulis būtų pasibaigęs, įžengus čionai iš Parčmor Rou- 
do. Dūzgė ventiliatorius. Be perstojo skambėjo telefonai. 

Iš laiptinės pateko į koridorių, kur iš vieno kambario į 
kitą vaikščiojo vyrai ir moterys. Sieną į kairę nuo laiptų puo- 
šė grafikos paveikslas, kuris būtų labiau tikęs kosmoso la- 
boratorijoje nei regioninės kriminalinės policijos nuovado- 
je; iš centro į visas puses sklido tūkstančiai linijų, atsire- 
miančių į didelį apskritimą. Paveikslas panėšėjo į saulės 
sistemą su Žemės planeta vidury. 

Vakar Makdonaldas paaiškino. Kiekvienas brūkšnelis pa- 
veiksle reiškė pokalbį telefonu, esančiu centre, Žmogžudžio 
aukos telefonu; jie tyrė didelę narkotikų bylą, kuri siejosi 
su Vest Indija, JAV. Pokalbiai Londone, Didžiojoje Britanijo- 
je, vakarų pusrutulyje. 

Iš koridoriaus ėjo durys į komisarų kabinetus. Kiti tar- 
dytojai dirbo dviejuose nemažuose kabinetuose ir atvira- 
me plote, esančiame toliausiai nuo laiptų. Rašomieji sta- 
lai ten buvo sustumti po kelis ir sudarė didelius plotus 
darbui. 

Visur kompiuteriai, rašomosios mašinėlės, dokumentų 
spintos, telefonai, popierių šūsnys: liudytojų apklausų pro- 
tokolai, užrašų švarraščiai, šūsnyje kyšojo nuotraukos kaip 
kontrastas baltai ir geltonai spalvai. Visa tai, kaip pasirodė 
Vinteriui, teikė senoviško efektyvumo įspūdį, priminė jam 
tuos laikus, kai pradėjo savo karjerą... tik pridurk kompiu- 
terius. 

Toks darbo būdas yra įtaigesnis, pamanė Vinteris, sto- 
vėdamas koridoriuje. Gali pajusti anarchiją ir laisvę, ir bręs- 
tantį sprendimą, o to mums trūksta. Savo tvirtovėje Skonės 
gatvėj dirbam nepakankamai susitelkę. 

Makdonaldas savo kabinete atrodė pakankamai susitel- 
kęs pats su savim, dešimt kvadratinių metrų, kalnai doku- 
mentų, telefonai, sunki neperšaunama apranga, įsprausta 
prie durų, kur būtų niekaip nepasiekiama pavojaus akimir- 
ką, ant rašomojo stalo tarnybinis ginklas nutrintame odi- 
niame dėkle. Angliška šviesa sunkėsi pro žaliuzes ir dryža- 
vo Makdonaldo veidą. 

— Ar nori arbatos? - paklausė jis. 

— Taip, mielai. 

Makdonaldas išėjo į koridorių ir pasakė kažką, ko Vinte- 
ris nesuprato, kažkam, ko jis nematė. Kolega sugrįžo, atsi- 
sėdo ant savo kėdės ir ranka parodė į lankytojų kėdę, kuri 
atrodė netvirta, bet vakar trumpą valandėlę išlaikė Vinterio 
svorį. 

— Ateina arbata, - tare Makdonaldas. 

— Geteborge turim patys atsinešti, - tarė Vinteris. 

— Anglijos visuomenė vis dar klasinė, silpnieji neša ar- 
batą stipriesiems. 

— Mes grįžtam į tuos laikus, pasaulyje išgarsėjęs švediš- 
kas modelis nebetinka. 

— Tu man nepanašus į kovotoją prieš klasinę santvarką. 

Jauna moteris, lyg padavėja apsirengusi balta palaidinė 

17 siauru juodu sijonu, atnešė padėklą. Ant jo stovėjo balto 
porceliano arbatos puodeliai, baltas ąsotėlis, cukrinė ir pa- 
kelis pieno. Makdonaldas padėkojo jai ir paprašė palikti pa- 
dėklą ant stalo, pirma nustūmęs į šalį krūvą blankų. Ji pa- 
statė arbatą, nusišypsojo Vinteriui ir išėjo. 

— Ar visi Švedijos kriminalistai panašūs į tave? - paklau- 
sė Makdonaldas ir kilstelėjo puodelį link Vinterio. 

— Tik komandiruotėse. 

— Mes ateinam tokie, kaip stovim, o šitoj apylinkėj taip 
geriausia. Šita nuovada įsikūrusi puikioje vietoje, kaip ma- 
tei, mes nesuinteresuoti labai reklamuoti savo veiklą. Čia 
sėdim sau, nesimaišom po kojom ir kuo greičiau sugrįžtam 
padirbėję rūke. Čia mūsų kompiuteriai. Čia galvojam ir šne- 
kamės vieni su kitais. 

— Ir kalbat telefonu. 

Kai tik Vinteris taip pasakė, suskambo Makdonaldo te- 
lefonas. Jis atsiliepė, paburbuliavo pusę minutės ir padėjo 
ragelį. 

— Hilierio tėvai gali priimti mus rytoj. 

— Gerai. 

— Pamatysim. 

— Ar gali apibūdinti šį rajoną, kuriame tu dirbi... pietry- 
tiniame Londono ketvirtadalyje... ar galima kaip nors api- 
bendrinti? 

— Ne, - atsakė Makdonaldas, - tik tiek, kad kuo labiau 
tolsti nuo Londono, tuo smagiau darosi. Mažiau nusikalti- 
mų, gražesni namai, mielesni žmonės. Kroidone visai ne- 
blogai, čia yra didelis centras, kur sukasi pinigai, bet vis 
dėlto daugoka nusikaltimų, tai skurdžioji Kroidono dalis. Dar 
blogiau šiaurėje... Brikstonas, Pekhamas... daug nusikalti- 
mų, maža arba visai nėra pinigų, didelė etninė populiacija, 
kuri neturi jokios vilties. 

— Taip. 

— Visus šiuos metus buvau mentas ir dirbau čionai pie- 
tuose, ir man tapo aišku, kad tie, kurie seniau turėjo maža 
vilties, dabar visai jos nebeturi, - tarė Makdonaldas. 

— Vadinas, daugėja nusikaltimų, 

— Vadinas, daugėja nusikaltimų ir didėja tyla. Seniau tur- 
tingieji nesiskelbė, gyveno atsargiai, bet dabar visuomenė- 
je, kurioje gyvenam, atsirado atvira panieka. Tie, kurie tu- 
r1... tie atvirai ir arogantiškai spjauna į tuos, kurie neturi. 
Kasdien tai matau. 

— Kaltas ne tik skurdas ir odos spalva. 

— Ką? 

— Kaltas atsiskyrimas. Atsiribojimas... įvairiais būdais. 

— Taip. 

— Mes irgi jau pradedam pastebėti tuos ženklus, - tarė 
Vinteris. 

— Švedijoj? Nežinai, apie ką kalbi. 

— Manau žinąs. 

— Kad pasidarys kaip čia? Dieve saugok jus. 

— Ar taip kalba ciniškasis policininkas? 

— Nežinau, - tarė Makdonaldas ir siurbtelėjo pilną burną 
arbatos. 

— Bet jausmas, kurį mentas... - tarė Vinteris, - jausmas, 
kuris paverčia Žmogų ciniku... pajunti, kad tu vienas, kad 
esi vienišas, kad visiems nusispjaut. Aptinki, kad žmonės 
pasiutusiai daug meluoja, ištisai. Ne tik įtariamasis... ne tik 
nusikaltėlis, sumaltas į miltus nenuginčijamų parodymų... 
bet ir kiti. 

— Be to, kaltieji, nors ir kokie būtų, per lengvai išsisuka. 
Mėginu nustoti apie tai galvot, bet sunku. Tokios mintys ir 
paverčia ciniku, - tarė Makdonaldas. 

— Ir siaubingi įvykiai. 

— Prašau? 

— Tai, ką matai. 

Makdonaldas neatsakė. 

— Prievartos protrūkiai. Jie skatina cinizmą. 

— Taip. 

— Vienintelis svarbus dalykas, suteikiantis mums jėgų, 
yra nuolatinis ryšys su žmonėmis. 

— Mes skiriame tam daug dėmesio, - tarė Makdonaldas, — 
kai žūsta arba dingsta žmonės. Visur iškabinėjam skelbi- 
mus, kaip matei, ir tūkstančiai žmonių skambina mums, kaip 
ką tik girdėjai. | 

Makdonaldas mostelėjo ranka koridoriaus link. Iš visų 
kambarių girdėjosi signalai, tylūs, bet aiškūs. 

— Prieš keletą metų pasitaikė toks atvejis, - tarė Makdo- 
naldas, — buvo išprievartautas 1r nužudytas berniukas, ne 
vyresnis kaip dvylikos metų, mums visiems plaukai pasi- 
šiaušė. Ko, po perkūnais, susilaukėm, kas, po perkūnais, 
siautėja? 

— Pažįstamas jausmas. 

— Mums paskambino vyriškis ir pasisakė, jog mažas bū- 
damas tose apylinkėse, kur buvo rastas berniukas, jis ne- 
šiodavo laikraščius. Ten gyveno toks vyras, jis užpuolė ma- 
ne, pasakė tas, kuris skambino. Apie jį sklido istorijos, bet 
niekas nieko nesakė. Dabar man 32, bet niekad neužmiršau 
to šlykštynės, pasakė jis. 

— Ar pasakė pavardę? 

— Pasakė pavardę ir adresą, dėl visa ko patikrinom ir tik- 
rai, senis ten tebegyveno ir nebuvo visiškai sukriošęs. Pa- 
purtėm jį, ir, tiesa, tai buvo jis. Iškart sugniužo. 

— Šitaip ne dažnai pasitaiko, - tarė Vinteris. 

— Ne, bet kalbu ne tik apie sėkmę. Pažiūrėkim plačiau. 
Jei nebūtume buvę pasiekiami, jei žmonės nebūtų žinoję, 
jog esame pasiekiami, nors labai nesigarsinam, tas vyrukas 
nebūtų paskambinęs. 

— Ir dabar laukiam tokio skambučio, - tarė Vinteris. Jis 
užmiršo gerti arbatą. Makdonaldas sriubčiojo nuolat. 

— Ar norėtum šviežios? 

— Bus gerai. 

— Man nesunku. 

— Tau tai ne. 

Makdonaldas pažvelgė į jį, pasitrynė kelį. 

— Kaip futbolo trauma? - paklausė Vinteris. 

— Praeina sekmadienį ir vėl atsiranda pirmadienį. Beje, 
gal nori pažaisti? 

— Ką? 

— Žaisti rungtynes su aludės komanda? 

— Kur? 

— Netoli Farninghamo. Kente, trys mylios plentu. Aš ten 
gyvenu. Ir aludė ten. 

— Jei dar būsiu čia. 

— Būsi, — tarė Makdonaldas. 

— O gal ir išgersiu dar puodelį, - tarė Vinteris, norėda- 
mas nukreipti šneką. 

Makdonaldas atsistojo, išėjo į koridorių ir dingo. Paskiau 
sugrįžo pats nešdamas padėklą. 

— Patarnautoja užsiėmusi prie kompiuterio. 

— Todėl teko sūnui, - tarė Vinteris. 

— Ką? 

— „Tarnaitės sūnus“, - tarė Vinteris. 

— Garsaus švedų rašytojo knyga, - tarė jis. 

— Strindbergo, - atsakė Makdonaldas. 

— Tai kuris iš mūsų viską žino? 

— Turiu vertimą ir perskaitysiu artimiausiais metais, kai 
tik išeisiu į pensiją. 

Vinteris atsigėrė arbatos. Ji pasirodė stipri ir saldi. Pro 
langą sklido šiluma, kaitino jam nugarą. Makdonaldo vei- 
das atrodė dryžuotas, bet dabar jau ne nuo žaliuzių. Kole- 

ga buvo nusiskutęs. Oda tapusi melsvo atspalvio. Juodi ant- 
akiai beveik suaugę tarpusavyje. Prie dokumentų krūvos 
gulėjo akiniai skaitymui. Makdonaldas suėmė juos pirštais, 
1r jie dingo jo saujoje, atrodė tokie maži, lyg vaikiški. Fut- 
bolo aikštėj jis tikriausiai grėsmingas, pamanė Vinteris. 
Blogiau už mane. 

— Ar turi liudytojų, mačiusių tą žmogų? — paklausė jis. 

Makdonaldas paleido apvalius akinius neįrėmintais stik- 
lais. Kai pasilenkė į priekį, raukšlės veide dar pagilėjo. 

— Keletą, — tarė jis, - o geriausias liudytojas sako, kad 
mūsų vyriškis panašus į mane. 

— Į tave? 

— Jis taip sakė. 

— Kodėl? 

— Kaip suprantu, jis matė aukštą vyrą ilgais tamsiais 
plaukais. 

— Mes irgi sužinojom tą patį, - tarė Vinteris. - Aukštas 
1r tamsus. 

— Galėjo būt paprasčiausiai pažįstamas, — tarė Makdo- 
naldas. 

— Ne. 

-— Ne? 

— Ar tu pats tuo tiki? — paklausė Vinteris. 

— Tiesą sakant, ne. | 

— Vyras, kuris ėjo su Peru Malmstriomu per parką, yra 
mūsų vyras. Antraip kam gi jam slapstytis? 

— Gali būti kitų priežasčių, pavyzdžiui, iškreipta seksua- 
linė orientacija. 

— Kad vyras gėjus? Nenori, kad jo šeima sužinotų? 

Makdonaldas trūktelėjo pečius. 

— Tavo spėlionės niekuo ne blogesnės už maniškes, - ta-- 
rė jis. - Keletas prisipažino mums patys, bet tai tebuvo mū- 
sų pažįstami kvaišeliai. 

— Mačiau skelbimą, - tarė Vinteris. 

Matė juos Aukštutinės Klaphem gatvės stotyje, kur va- 
kar vakare jį paleido Makdonaldas: Pero nuotrauka, kurią 
Makdonaldas gavo iš Švedijos. Tekstas apie žmogžudystę, 
vieta, parkas; tie faktai, kuriuos policija norėjo paskelbti. 
Raginimas duoti parodymus. 

Skelbimas atrodė kaip absurdiška afiša, kaip filmo ištrau- 
ka. Vinteriui akimoju pasidarė bloga. 

Be jokio perspėjimo. 

Popieriaus kraštai nuspurę. Atsirado blyškios apnašos, 
kurios sakė, kad viskas per vėlu. Skelbimai kabojo ant tri- 
jų stulpų ir visi atrodė vienodi, nes buvo priklijuoti vienu 
metu. Traukiniai atvykdavo ir išvykdavo, kai kas perskai- 
tydavo tekstą ir paskambindavo į Tornton Hitą, bet lig šiol 
tuščiai. 

Atėjęs į Viktorijos stotį, ant stulpo prie išėjimo Vinteris 
aptiko skelbimo apie Pero Malmstriomo žūtį apatinį dešinį 
kampą. Jis plazdėjo vėjyje, kurį tebekėlė atvykstantys ir 1š- 
vykstantys traukiniai. Tiek teliko iš skelbimo, kita dalis din- 
go. Regis, kažkas nuplėšė didžiają dalį Londono žemėlapio, 
o pietrytinę paliko. 

Tai buvo keistas atsitiktinumas, atrodė, kažką reiškė, kaž- 
ką norėjo pranešti. 


3/ 


as Bergenhemas lūku- 


riavo gatvėje. Vyrai įeidavo ir išeidavo. Durys pasisukdavo, 
1r joms atsidarius, vakarą nušviesdavo elektros fakelas. 

Jis stovėjo tolėliau nuo šviesų, sklindančių iš namo. Už 
nugaros barškėjo prekiniai traukiniai. Jie skambėjo kaip ato- 
dūsiai po ilgų dienų, praleistų ant bėgių. Stotį apšvietė siauri 
spindulių pluoštai, kuriuos kur ne kur skleidė lempos, pri- 
tvirtintos prie kyšančių tarp bėgių stulpų. Garvežys įriedė- 
jo kažkur į vidurį ramaus eismo. Pasigirdo šūksnis ir atsa- 
kymas, stabdžių Žviegimas, o galiausiai garsas, panašus į 
smūgį sunkiu ir buku daiktu. 

Durys vėl atsidarė, ir pasirodė ji. Viena. Nenuėjo per gat- 
vę link stovėjimo aikštelės, kaip jis tikėjosi. 

Skubiu žingsniu nužygiavo Odino gatve link Polhemsp- 
latso. Bergenhemas nusekė iš paskos. Praleidusi tramva- 
jų, ji perėjo gatvę ir patraukė įstrižai per stovėjimo aikšte- 
lę. Eidamas per tiltą Bergenhemas pajuto nuo Fatighuso 
upės kylančią vėsą. Ji nuėjo Valgravenu. Daugiau nė vieno 
praeivio. 

Kitoje kanalo pusėje juodavo Sodininkų draugijos parkas. 
Ji žingsniavo sparčiai ir nesidairydama. Bergenhemui teko 
paspartinti žingsnį, kad nepamestų jos iš akių, kai ji pasuko 
už kampo prie Bastiono aikštės. 


268 A ke Edwardson 


Kai pats priėjo tą vietą, pastebėjo jos siluetą Kungsporto 
aikštės šviesose. Ji sulenkė ranką, matyt, žvilgtelėjo į laik- 
rodį. Nuėjo tolyn Kungsporto tiltu, pro Didįjį Teatrą ir ėmė 
laukti žalios šviesos prie Naujosios Alėjos. Bergenhemas 
pažiūrėjo į laikrodį. Dvejodamas artinosi prie perėjimo. Ji 
stovėjo ten drauge su ketvertu ar penketu kitų žmonių. Bu- 
vo jau viena minutė po pusiaunakčio, ir jam pasirodė, kad 
eismas tokiu metu gana judrus. 

Ji nuėjo į Vasastano šešėlius. Namai užstojo dangų. Ber- 
genhemas nusekė iš paskos aplink Rioso muziejų, bet ji kaž- 
kur dingo. 

Jis apsidairė. Nepastebėjo jokių veikiančių kavinių. Prie- 
šais jį bolavo durys į laiptinę, bet viduje buvo tylu ir tamsu. 
Tolėliau restoranas, bet iki ten ji negalėjo spėti nueiti. Be 
to, jis uždarytas, tik ant sienos palei langą degė elektros 
vamzdelis, apšviečiantis valgiaraštį. 

Už penkiolikos metrų jis pastebėjo sustojantį automo- 
bilį. Kai atsidarė keleivio durelės, įsijungė vidinė šviesa. 
Neaiškiai šmėkštelėjo veidas prie vairo, išlipo vyriškis. Pa- 
silenkė prie automobilio durelių ir kažką pasakė. Paskiau 
uždarė, ir automobilis nuriedėjo į šiaurę, žemyn link Vasa- 
gatano. Vyriškis apsigręžė, žengė tiesiai į sieną ir dingo. 

Po perkūnais, pagalvojo Bergenhemas. 

Jis nuėjo ten ir pastebėjo duris patricijų namų cokolyje. 
Jos buvo grubios kaip akmuo aplink, su bronzuoto metalo 
grotomis, tarsi įėjimas į rūsį. Turėtų atsiverti vidun, pama- 
nė Bergenhemas. Kai viskas atsitiko, nepastebėjo jokios 
švieselės. Nebuvo jokių iškabų, visiškai nieko. Pro mūrą 
neprasiskverbė joks garsas. 

Dabar dešinėje, lyg vyrio tesinį, pastebėjo mygtuką. 
Paspaudė smiliumi ir luktelėjo. Vėl spustelėjo. Durys at- 
sidarė. 

— Taip? 

Priešais save pamatė veido ir kūno kontūrus, silpną švie- 
są, sklindančią laiptais iš apačios, už silueto. 

— Taip? — vėl tarė balsas. 

— Ar ... uždaryta? 

— Kas? 

— Ar nėra šou? - paklausė Bergenhemas. 

Daug klausimų, jokių atsakymų, pamanė jis. Esu tikras, 
kad ji čia įėjo. Kodėl Bolgeris nieko nesakė apie šią vietelę? 
Ar neseniai atidaryta? Daug klausimų ir jokio atsakymo, vėl 
pagalvojo jis. 

— Man patarė vienas klientas. Jis neminėjo, kad įleidžia- 
mi tik nariai. 

— Kokie nariai? — paklausė balsas. 

— Na, nieko aš nežinau, ar galiu užeit vidun ir pasižiūrėt 
šou, ar čia slapta? 

Siluetas išėjo į gatvę pas Bergenhemą. Šis išvydo nepa- 
žįstamą veidą. 

— Ko nori? 

— Šiek tiek pasismagint. 

— Ar tu girtas? Čia girtų nepriimam, - tarė veidas. 

— Aš negeriu. 

Šalia Bergenhemo išdygo kitas vyriškis, sargas linktelė- 
jo jam. Šis įėjo pro duris, Bergenhemas pamatė jį nulipant 
laiptais, ir, regis, tai paskatino gorilą apsispręsti. 

— Okej, — tarė jis, — bet aš prižiūrėsiu tave. 

— Ką? Kodėl? 

— Mūsų klientai — respektabilūs žmonės, — tarė gorila 
kaip kokiam valkatai, lyg Bergenhemas būtų apsitaisęs 
skarmalais. 

— Ar galiu užeit? —- paklausė Bergenhemas. 

Vyras apsidairė, pasislinko, kad Bergenhemas galėtų 
tilpti durų angoje. Vyriškis įėjo iš paskos 1r uždarė duris. 
Šviesa, kylanti iš apačios, tapo ryškesnė. Bergenhemas iš- 

girdo tylią muziką. Lyg arabiška, o gal garsus iškraipė rū- 
sio koridoriai. 

Laiptų apačioje prie stalo sėdėjo moteris, priešais ją sto- 
vėjo klasikinio modelio kasos aparatas. 

— 250), - tarė ji. 

Bergenhemas sumokėjo, bet kvito negavo. Pasikabino 
striukę nišoje dešinėje pusėje, ant plastikinės pakabos. 

— Priklauso porcija gėrimo, — tarė moteris, dailiai nusi- 
šypsojusi, ir padavė padėklą, irgi plastikinį. 


Ji šoko ant stalo, o Bergenhemas sėdėjo ten. Matė jos 
šonkaulius, ji labai graži, pamanė jis, krūtys didesnės, negu 
prisiminė iš „Riversaido“, jam pasirodė, jog ji žvilgčioja į jį, 
prisimena jį. 

Vėl skambėjo negrų muzika, bet ne Tina Turner. Vis gar- 
siau, 0 ji kraipėsi pagal taktą. Akys juodos, po jomis tamsūs 
pusmėnuliai. 

Kiti du vyrai prie stalelio gėrė ir sekė akimis jos jude- 
sius. Ant kitų trijų stalų salėje irgi šoko moterys. Aplinka 
priminė grotą. 

Bergenhemas užuodė alkoholio, prakaito ir parfumų kva- 
pą, be to, kvapą nevilties, baimės ir dar kažko, kas kilo iš 
jo paties ir ko jis nesuprato... išskyrus, kad tai atvedė jį 
čionai. 

Nežinojo, kur baigiasi tyrimas ir kur prasideda kažkas 
kita. 

Kai muzika nutilo, ji tučtuojau nustojo šokti, o šypsena 
jos veide susitraukė į brūkšnį. Ji staiga pasidarė dvigubai 
nuogesnė, pamanė jis, gal soulo muzika ją rengė ir gynė. Jis 
ištiesė ranką, ji krūptelėjo. 

— Tik padėsiu nulipti, - tarė jis. 

Ji žvilgtelėjo į jį, padavė ranką, jis prilaikė, 0 ji nulipo 
nuo stalo ant kėdės. Nuėjo šalin nieko nepasakiusi, net ne- 

pažiūrėjusi. Vyriškis prie stalo kažką pasakė, bet jis nenu- 
girdo. Su aukštais kulneliais ji švelniai lingavo grindimis. 
Išėjo pro duris už baro. Ten stovėjo gorila, įsmeigęs akis į 
Bergenhemą. Šis nusuko akis ir atsisėdo. 

Sėdėjo ilgai. Nuo baro atėjo moteris. Ji prisidegė cigare- 
tę, o jam nuo dūmų ėmė peršėti gerklę. 

— Ar nepakviesi manęs prisėsti? — paklausė ji. 

Bergenhemas vėl pakilo, atitraukė gretimą kėdę. 

— Žinoma, - tarė jis. 

Kiti du vyrai nuėjo prie baro ir susirado ten kompaniją. 

— Leidžiama kuo nors pavaišinti, - tarė ji. 

Ji laikė ranką pakėlusi prie veido. Šis buvo platus, pa- 
slėptas po dažų sluoksniu. Dabar ji buvo šviesiais plaukais. 
Iš pradžių Bergenhemas jos nepažino. 

— Nepažinau tavęs, - tarė jis. 

Ji neatsakė. 

— Ko nori gerti? — paklausė jis. 

— Šitą, - tarė ji ir paėmė taurę, kurią vyriškis iš baro pa- 
statė priešais ją. 

— Ar nežinai žaidimo taisyklių? — paklausė ji, žvelgdama 
į Jį pro taurės kraštą. 

— Kiek jis kainuoja? Tūkstantį? 

— Beveik, - tarė ji ir pastatė gėrimą ant stalo. - Galiu 
pašokti tau vienam. 

— Ne, - tarė jis. 

— Ar ne to norėjai? 

— Ko? 

— Ar nenori, kad pašokčiau tau vienam? 

— Ne. 

— Tai ko tada nori? 

— Ką? 

— Iš manęs. Ko nori iš manęs? 

— Tavęs? Nie... Nieko. 

— Nieko? Manai, kad nepažįstu tavęs? Aš ne kokia ne- 
lemta kekšė. Sėdėjai „Riversaide“, nežinau kiek vakarų. 

— Tik keletą kartų. 

— Pažįstu tave, - pasakė ji ir išpūtė dūmus iš burnos kaip 
iš vamzdžio, tada užgesino cigaretę puodelyje ant stalo, - 
nemėgstu, kai mane persekioja. 

— Persekioja? 

— Manai, nemačiau tavęs prie „Riversaido“? Manai, ne- 
pastebėjau, kaip atsekei čia man iš paskos? 

Bergenhemas tylėjo ir gėrė alų. 

— Ko nori? 

— Nieko, - pakartojo jis. 

Skubriais, nervingais judesiais ji prisidegė naują cigaretę. 

— Žinau, kad tu mentas. 

Jis neatsakė. 

— Ar ne? 

— Taip. 

— Aš nieko nepadariau, 0 jei nori supakuoti šitą klubą, 
prašom, bet po kelių dienų jį vėl atidarys. 

— Ne todėl. 

— Mat kaip. 

— Mes tiriam dvi žmogžudystes. 

Tiesą sakant, daugiau, pamanė jis. 

Ji Žiūrėjo į jį, rūkė neliesdama gėrimo. 

— Žinau, - tarė ji. 

— Ką? 

— Juk tu klausinėjai žmonių „Riversaide“, ar ne? 

— Taip. 

— Čia rodo filmus. 

Jis čiupo savo alaus bokalą ir toliau sėdėjo ramiai, trokš- 
damas pasilenkti prie jos. 

— Jokia paslaptis klientams arba miestiečiams, bet kito- 
se vietose to nepamatysi. 

— Kokius filmus? 

— Bondage, - tarė ji. - Ar žinai, kas tai? 

— Taip. 

— Nedraudžiama. 

Jis neatsakė, nes nesijautė visai tikras. 

— Jokių vaikų, kitaip aš čia nedirbčiau. Net stripos turi 
moralę. 

— Kur jis? 

— Kas toks? 

— Filmų kambarys? 

— Ką? 

— Noriu pažiūrėt, - tarė jis. 

— Prasidės gerokai vėliau, o tada manęs vis tiek nebebus. 

— Kodėl? 

— Tai ne tavo reikalas, ar ne? 

Bergenhemas pajuto prakaitą ant nugaros. Tikėjosi, kad 
ant kaktos jo nematyti. Tarpkojį niežėjo, lyg jo trumpikės 
būtų pasiūtos iš švitrinio popieriaus. Gurkštelėjo alaus ir 
pastebėjo, kad ranka šiek tiek dreba. Pamatė, kad ir ji pa- 
stebėjo. 

— Ar žinai, ką tiri? — paklausė ji. 

Jis vėl pastatė bokalą, atgalia ranka persibraukė per burną. 

— Man... buvo svarbu sekti paskui tave, bet ne todėl, kaip 
tu manai. Mėginam susidaryti vaizdą, kas dedasi klubuose. 
Jei tu dalyvauji čia, tai Žinai, kodėl. 

Ji ilgai žiūrėjo į jį. 

— Pasakysiu vieną dalyką, - tarė ji, - bet privalai pavai- 
šinti dar viena taure. Kitaip man teks išeiti. Negaliu sėdėti 
ilgiau, tik tam tikrą laiką su kiekviena gėrimo taure. 

— Okej. 

Tikriausiai ji davė ženklą, kurio jis nepastebėjo. Prie- 
šais ją jau stovėjo nauja taurė. Padavėjas nunešė pirmąją, 
nepaliestą. | 

— Atrodai geras berniukas, todėl noriu perspėt tave, - 
tarė ji tyliai, lyg iškošė pro dantis. Jis klausėsi dūmuose. 

— Čia ir „Riversaide“ viskas atrodo taikiai, bet iš tiesų 
yra mirtinai pavojinga, - tarė ji, — čia biznis ir tik biznis, ir 
niekad negali būti tikras. 

— Ar kas nors liepė man šitą pasakyti? 

— Galvok ką nori, - tarė ji, pasisuko į jį ir nusišypsojo, 
tarsi vaidintų kažkokiai pašalinei akiai. Atrodo, jog ji kalba 
visai ką kita, pamanė Bergenhemas. 

— Kas čia taip mirtinai pavojinga? 

— Tu mielas berniukas, laikykis atokiau nuo manęs. 

— Ką? 

— Nežinau, gal turi rūpesčių namie ar panašiai, - tarė ji, 
1r jis pastebėjo, kaip ji pašnairavo į žiedą ant jo kairiojo be- 
vardžio piršto, —- bet apie šitą naktinę tarnybą, kurią atlieki, 
manau, negali pasisakyti šefui ir gauti viršvalandžių. 

— Toks mano darbas. 

— Ar aš tavo darbas? 

— Ne. 

— Tai kas tada? 

— Nežinau. Koks tavo vardas? — paklausė jis, bet nesu- 
laukė atsakymo. 


Kai jis atsigulė į lovą, Martina sukrutėjo per miegus, stai- 
ga atsimerkė ir sumurmėjo, kad jau vėlus metas. Jis neat- 
sakė, ir ji vėl užmigo giliai ir vienodai alsuodama. 

Jo plaukai ir veido oda atsidavė dūmais. Burna perdžiū- 
vo, jis pabraukė liežuviu per gomurį, šis panėšėjo į cemen- 
tinį skliautą. Martina gulėjo ant nugaros, o pilvas kaip nedi- 
delė palapinė stūksojo virš jos. Jį pagavo noras uždėti ranką 
ant viršaus, bet susilaikė. 

Prieškambaryje burzgė šaldiklis. Jis negalėjo užmigti, 
klausėsi kiekvieno garso, visko. 

Išslinko iš lovos ir nulipo laiptais į virtuvę. Atsidarė šal- 
dytuvą ir puolė gerti liesą pieną tiesiai iš pakelio. Gėrė 1l- 
gai, kol ištuštino. Vis dar jautė troškulį, viduriai degte de- 
gė. Atsidarė apelsinų sulčių 1r prisipylė stiklinę. Išgėrė. Po 
pieno atrodė saldu ir neskanu. 

Kas, po perkūnais, man darosi, pagalvojo jis. 

— Ar negali užmigt? — paklausė Martina, kai jis vėl at- 
sigulė. 

— Dabar jau užmigsiu, - atsiliepė jis. 

— Mhm. 

— Labanakt, - tarė jis. 

— Mhm, - atsiliepė ji užsnūsdama. 

Prieš guldamas jis dar kartą nusišveitė, nusiprausė su 
stipresniu muilu, bet dūmų smarvė nedingo. Jam atrodė, jog 
užuodžia miegamajame jos kvepalus. Nesvarbu, koks jos var- 
das, pamanė jis. Ir kam aš klausiau? 

Miegas neėmė. Klausėsi žuvėdrų, kurios ėmė draskyti 
laikraščius ir juoktis iš naujienų. Iš pajūrio bazės kiekvie- 
ną rytą auštant pakildavo į ataką žuvėdrų malūnsparnių di- 
vizija. 

16 važiavo traukiniu į šiaurę. 
Buvo ankstyva popietė, vagone jie buvo vieni. Vinteris pa- 
stebėjo bėgiką trumpomis kelnėmis, risnojantį Vandsvort 
Komonu, trumparankoviai marškinėliai, išpūsti vėjo, plaz- 
deno už nugaros. Jam pasirodė, jog pažįsta šį vyriškį iš savo 
kelionių vakar ir šįryt. Gal koks pamišėlis laksto ten ir at- 
gal ištisas valandas. 

Džeofo Hilierio tėvai paskutinę akimirką atsisakė kalbė- 
tis. Vyriškis nepajėgė. Gal kitą dieną. Vinteris vėl keliavo 
po pietinį miestą. Pasidarė tikras keliauninkas. 

— —- Kada grįš Džemio Robertsono motina? - paklausė jis, 
matydamas priartėjančią ir vėl nutolstančią stotį. 

— Po dviejų savaičių, - tarė Makdonaldas. 

— O tėvo negalit rasti? 

— Ne, — tarė Makdonaldas. — Visai ne keista. 

Kai jiedu išlipo Viktorijos stotyje, Vinteris parodė suply- 
šusį skelbimą. Makdonaldas nuplėšė jį ir išmetė į šiukšlių 
krepšį. 

— Ar pakabinsit naują? 

Makdonaldas gūžtelėjo pečiais. 

— Galimas daiktas, — tarė jis, - suplyšusios nuotraukos 
kaip suplyšę prisiminimai, neverta jų laikyti. 

— Pasidarei poetas, - tarė Vinteris. 


Šokis s u angelu 277 


— Poet of crime, - tarė Makdonaldas, - tapau nusikaltimų 
poetas. 

Jiedu nuvažiavo tolyn metro iki Grin Parko, išlipo ir per 
katakombas nužingsniavo prie eskalatoriaus. Išlindo į saulę. 

— Ten gyvena karalienė, - tarė Makdonaldas, linktelėjęs 
parko pusėn, - jos pavaldiniai visi, ir škotai, ir anglai. 

— O kaip airiai ir velsiečiai? 

— Ir jie. 

Jie sulipo į taksi ir nuvažiavo į rytus link Pikadilio ir 
Soho. 

Frenkis sėdėjo savo kambaryje, o kompiuterio ekranas 
buvo juodas. 

— Matyt, perdegė, - tarė jis, kai Makdonaldas pristatė jį 
Vinteriui. 

— Pigus mėšlas, - tarė Makdonaldas, - juk sakiau vengti 
visos angliškos kompiuterių technikos. 

— Lyg škotiška geresnė, - tarė Frenkis. 

— Geresnė. 

— Duok pavyzdį, - tarė Frenkis. 

— Makintošas. 

— Cha cha. 

Makdonaldas nusišypsojo Vinteriui. 

— Ar galiu pavaišinti ypatinga vestindiška arbata? — pa- 
klausė Frenkis. 

— Tokios nėra, - tarė Makdonaldas. - Arbata iš Vest In- 
dijos? Tai maždaug tas pats, kaip sakyti, jog ši kava užau- 
ginta Švedijoje. 

Frenkis vėl žvilgtelėjo į Vinterį, bet Vinteris skėstelėjo 
rankomis, lyg nieko neišmanydamas. 

— Šiek tiek paklausinėjau, - tarė Frenkis, nusprendęs nie- 
kuo nevaišinti. Galbūt paskiau, tik ne dabar, ne tada, kai 
Stivas taip nemaloniai atsiliepė apie jo šaknis ir kilmę. — 
Kuo atsargiausiai, — pridūrė jis. 

Makdonaldas linktelėjo. 

— Mane nustebino, - tarė Frenkis, - žmonija mane nu- 
stebino. 

— Nustok vaidinti, —- tarė Makdonaldas. 

— Visi laikosi teisingo kelio ir net stebisi, kodėl klientai 
nebesilanko, kaip lankydavosi anksčiau. 

Du vyrai iš policijos laukė. Vinteris išgirdo riktelėjimą 
prieškambaryje, lyg pagalbos šauksmą. Paskiau nuskambė- 
jo juokas ir kažkoks komentaras, kurio jis nesuprato. 

— Nekalbu apie vaikų pornografiją, - šnekėjo toliau 
Frenkis. 

— O apie ką kalbi? - paklausė Makdonaldas. 

— Šneku apie kankinimą, - tarė Frenkis. 

— Kankinimą? 

— Taip. 

— Kokį kankinimą? 

Frenkis neatsakė, ėmė linguoti ten ir atgal lengvais ju- 
desiais, tarsi judėdamas pagal juodaodžių dainos ritmą. 

— Frenki, - tarė Makdonaldas. 

— Daugiau nenoriu apie tai šnekėti, - tarė Frenkis. 

Makdonaldas laukė. Akimis sekė negro judesius. Vinte- 
ris taip pat. 

Jis pajuto pakaušyje šaltį. Aplink juos tapo visiškai tylu. 
Iš išorės neatsklido jokie garsai. | 

— Frenki, — vėl tarė Makdonaldas. 

— Tik sakau, ką girdėjau, tai yra, Londone kažkas siūlo 
filmus, kuriuose kankinami žmonės, ir iš tiesų. 

— Pavardė. 

— Niekad gyvenime. 

— Tau gali būti pavojinga, - tarė Makdonaldas. - Turi su- 
prasti. 

— Suprantu, - tarė Frenkis, - bet tik aš pats galiu teirau- 
tis toliau. Pats žinai, Stivai. Žinai, kad negaliu suvesti tavęs 

17 tavo baltaplaukio bendražygio su savo kontaktais. Jie Ži- 
no ne daugiau už mane ir niekad gyvenime jums nieko ne- 
pasakys, nors ir žinotų. 

— Bet tu negali sugrįžti ir vėl klausinėti. Arba ieškoti 
kitų Žmonių. 

— Jei tai būtina padaryti, padarysiu savaip. 

Makdonaldas neatsakė. Vinteris vėl išgirdo garsus ap- 
linkui, lyg pasaulis nebegalėjo ilgiau gniaužti kvapo. 

— Patikėk, - tarė Frenkis, - tokių dalykų aš nepageidau- 
ju savo mieste ir savo versle. Ir visi mes, kurie esam šva- 
rūs. Bet kils per daug nerimo, jei mentai puls čia ir ims 
drumsti nuotaiką mums ir mūsų švariems klientams. 

— O tuo tarpu kas nors mirs, - tarė Makdonaldas. 

— Rizikos mažiau, jei patikėsit reikalus man arba mums. 

— Rytoj. 

— Kaip galėdamas greičiau. 

— Rytoj, - tarė Makdonaldas ir atsigręžė į Vinterį. - Ar 
turi klausimų, Erikai? 

— Spėju, kad tai, apie ką kalbėjai, nerodoma Soho? - pa- 
klausė Vinteris, žiūrėdamas į Makdonaldo pagalbininką. 

Frenkis neatsakė, bet Vinteris suprato buvęs teisus. 

— Tik privačiai, - tarė Vinteris. - Žiūrėti namuose. 

— Taip, - atsakė Frenkis. 

— Būk atsargus, - tarė Vinteris. 

— Ačiū, o didysis baltasis žmogau, - tarė Frenkis, ir dan- 
tys Žybtelėjo jo veide, - tavo rūpestis manimi yra didis. 

Vinteris pasijuto tikras idiotas. Makdonaldas pastebėjo 
jo veido išraišką. Frenkis tebesišypsojo, tarsi vaidindamas 
medvilnės rinkėją Misisipės laukuose. 

— Neblogai būtų arbatos, - tarė Makdonaldas. 

— Turiu škotiškos, pagamintos iš džiovintų avižų, — tarė 
Frenkis. 

— Mmm, - numykė Makdonaldas. 

— Vakar patikrinau nuorodas kompiuteryje, — tarė Mak- 
donaldas, kai jie išėjo iš „Cinema Paradiso“ ir patraukė kvar- 
talu. Saulėje buvo šilta, o šešėliuose tarp namų vėsu. 

Jiedu atsisėdo ant suolo įsaulyje pačiame Soho aikštės 
viduryje. 

Vinteris atsisagstė striukę. Per ankstyvas pavasaris šil- 
dė veidą. 

Angliškas paukštis giedojo jam originalią giesmę. 

— Turim specialią kompiuterinę žmogžudysčių sistemą, 
visai šaliai, — tarė Makdonaldas. —- Ji atsirado po vieno ka- 
tastrofiško tyrimo aštuoniasdešimt septintaisiais, visa Vir- 
tinė Žmogžudysčių, tardytojai kaip akli grabinėjo aplinkui. 
Pernelyg pasitikėjome senąja kortelių sistema ir per mažai 
duomenų bazėmis. Tada irgi žuvo jauni vaikinai, susilaukėm 
rimtų kaltinimų nekompetentingumu. 

Kleve už jų nugaros paukštis sulaukė pastiprinimo, nes 
ant suolo sėdėjo klausytojai. Choras ėmėsi pavasario kla- 
sikos. 

— Tam buvo priežasčių, — kalbėjo toliau Makdonaldas. 

— Bet dabar naudojat kompiuterius, - tarė Vinteris. 

— Vadinasi HOLMES. 

— Kas? 

— Duomenų bankas. Vadinasi Holmes pagal mūsų didįjį 
literatūros pirmtaką. Bet kiekviena raidė kažką reiškia, šiuo 
atveju Home Office Large Major Enguiry System. 

— Savo srityje mes labai žavimės santrumpomis, - tarė 
Vinteris. 

— Galiu patekti tiesiai ir peržiūrėti kitų apylinkių bylas, 
be to, tikiuosi, kad Jarde kas nors budi ir nemiega. 

— Kokios reikšmės tau arba mums šiuo atveju turi Skot- 
land Jardas? 

— Dabar Jardas tapo labiau administracinė įstaiga, pavyz- 
džiui, per pastaruosius dvidešimt penkerius metus Skotland 

Jarde niekad nebuvo žmogžudysčių skyriaus. Liko tik kele- 
tas skyrių, sakysim, antiteroristinės pajėgos. Bet daugiau- 
sia darbuojasi su popieriais, valdo duomenų bankus, indek- 
sų sistemas. 

— Ar nedalyvauja tiriant žmogžudystes? 

— Jeigu prireikia, užsisakom Jarde specialią technikų ko- 
mandą, - tarė Makdonaldas, - jie turi specialistų ir įrangos, 
kurios nerasi apylinkėse. Suranda pirštų atspaudus, palik- 
tus ant sienų prieš dešimt metų, įsivaizduok. 

— Taip. 

— Jie lankėsi Klapheme. 

— Suprantu. 

— Mūsų pačių FSHU užsiima pirštų atspaudais, raštais, 
žaizdomis ir kandimų žymėmis, o tie iš Jardo rūpinasi tikro- 
mis subtilybėmis. 

— Ar pasitiki ta kompanija? 

Saulė pasislėpė už debesies, per pakaušį ėmė traukti 
šaltis. 

Paukščiai tylėjo, laukė. Atviras sunkvežimis, kupinas 
prikrautas alaus, nubarškėjo aplink aikštę ir sustojo prie 
itališko restorano pietiniame kampe. Dvi jaunos moterys 
praėjo pro juos ir abi žvilgtelėjo į suolą. Makdonaldo akių 
nebuvo matyti pro juodus akinius. Jis panašus į narkotikų 
prekeivį, o aš į jo klientą, pamanė Vinteris. O gal atvirkš- 
čiai. 

— Pasitikiu? Ko gero, - tarė Makdonaldas. - Technikų pa- 
daliniams vadovauja kriminalistikos inspektoriai. Anglijoje 
technikai paprastai būna civiliai, bet Londone vadovauja 
mentai. Iš viso jų tik dešimt. Vadinam juos labiliaisiais ins- 
pektoriais. Atvyksta su savo žmonėmis ir prietaisais į žmog- 
žudystės vietą. Išeina, kad tie patys Žmonės atlieka visus 
tikrai sudėtingus techninius tyrimus. Jie važiuoja į nusikal- 
timų vietas visame Londone. Taip atsiranda tęstinumas. 

— Skamba neblogai, - tarė Vinteris. 

— Be to, laboratorija įsikūrusi Keningtone, pietinėje upės 
pusėje, — tarė nusišypsojęs Makdonaldas. - Retkarčiais į 
žmogžudystės vietą iškviečiam patologą, ypač jei yra sek- 
sualinių indikacijų. 

Seksualinės indikacijos, pamanė Vinteris. Skamba kaip 
filmo pavadinimas. 

— Kiek laiko galėsit skirti vien tik šiam reikalui? —- pa- 
klausė jis. 

— Šiai bylai? Aš jos nepamesiu. Mano apylinkės aukš- 
čiausio boso politika yra tokia: suteikia mums dvylika sa- 
vaičių, priklausomai nuo to, ar daug laukia kitų darbų. Jei 
nieko nauja neatsitinka, neaptinkam naujų pėdsakų, po dvy- 
likos savaičių kišam bylą į stalčių ir imamės naujos. Bet, 
kaip minėjau, pietryčiuose ištiriam visas žmogžudystes. 

— Blogiausiu atveju žinom, kas tai padarė, bet formaliai 
negalim pasodinti to kipšo, - tarė Vinteris. 

— Ką? 

— Širdyje žinom, kas nusikalto, bet neužtenka priemonių 
apkaltinti ir nuteisti, - tarė Vinteris. 

— Šitaip tampi ciniku, ar ne? 

— Ne visad, išlieka įsitikinimas, jog esi teisus, o anks- 
Čiau ar vėliau atsitinka taip, kad randam paskutinę ieškotą 
dalelę. 

— Taip. 

— Tada būni pasirengęs, visad būni pasirengęs. 

— Visad pasiryžęs, - tarė Makdonaldas. 

— Ar buvai skautas? — paklausė Vinteris. 

— Skautas? Tas.. jaunasis skautas? Seklys? 

— Jaunasis skautas. 

— Pusiau militaristinis pseudofašistinis judėjimas, kurį 
įkūrė Pietų Afrikos rasistas Baden-Pouelas? Ne, ten neda- 
lyvavau. 

— O aš dalyvavau, - tarė Vinteris, - ten išmokdavai gerai 
elgtis. 

— Ar todėl užaugęs tapai kriminalinės policijos komi- 
saru? 

— Žinoma. 

Veidai vėl sušilo. Tarp dviejų namų suspindo saulė, o po 
pusės valandos ji dings, nuskęs Temzėje. Makdonaldas link- 
telėjo galva kiton aikštės pusėn, link Grin gatvės. 

— Štai ten „Millroy's“, geriausia pasaulyje salyklinio vis- 
kio parduotuvė. 

— Žinau. 

— Suprantama. 

— Norėčiau, kad rytoj pavaikščiotume po muzikos par- 
duotuves Brikstone, - tarė Vinteris, — noriu pasikalbėti su 
tais liudytojais, kuriuos apklausėt. 

— Teks eiti pačiam, - tarė Makdonaldas, - aš nespėsiu. 

— Man draudžiama, aš čia tik stebėtojas. 

— Tu toks pat policininkas, kaip ir aš, ir didesnis anglas, 
nei aš kada nors būsiu, kas galėtų prieštarauti? 

— Tada pasakysiu, kad ėjai kartu. 

— Sakyk, ką nori. 

— Tada pasakysiu, kad šiandien mano gimtadienis, - tarė 
Vinteris. 

Jam ką tik šovė į galvą, kaip senas atsiminimas arba var- 
das, staiga išniręs atminty. 

— Leisk pasveikinti. Kiek gi galėtų būti? 

— Trisdešimt septyneri. 

— At the age of thirty seven, she realised she'd never ride 
through Paris in a sportscar, with the warm wind in her hair, — 
padainavo Makdonaldas. - Ar panašiai. 

— Kas taip pasakė? 

— Lucy Jordan, ar negirdėjai Lucy Jordan „Baladės“? 

— Ne. 

— Iš kur, po galais, tu atsiradai? 

— Tikrai ne iš to miesto kaip Lucy Jordan. 

— Tai klasika, - tarė Makdonaldas, - jos versija su Ma- 
rianne Faithfull širdį drasko. 

— Su kuo? 

— Marianne Faithfull. Dainuojanti karalienė. 

— At the age of thirty-seven, — pakartojo Vinteris. 

— Tuo metu supranti, ką turi ir ko niekad neturėsi, — tarė 
Makdonaldas. —- 1960. Tada gimė šiuolaikinis pasaulis. Sma- 
gu, kad ir aš gimiau tais metais. 

— Didžiojoj Britanijoj jūs greičiau senstat... 

— Kaip tik ketinau pasiūlyt taurelę „The French“, bet da- 
bar nebežinau. 

— „..su kai kuriomis aiškiomis išimtimis. 

— Gal einam? — paklausė Makdonaldas ir pakilo nuo suolo. 


Jie sėdėjo prie taurelės „The French“, Vinterio mintyse 
tvyrojo ramybė. Jį nuvargino įspūdžiai, mintys, pokalbiai su 
Makdonaldu ir jo vyrais, su liudytojais. 

Jis išvaikščiojo gatves, kuriomis ėjo ar galėjo eiti vaiki- 
nas, palygino ir aptarė su kolega. Jiedu greit suprato vienas 
kitą. 

Labai teisingai pasielgė, kad sumanė čionai atvykti. Bet 
tuo pat metu slėgė pralaimėjimo jausmas. Viskas pasikar- 
tos dar kartą. 

Šmėkštelėjo mintis apie Angelą, vakar vakare buvo ki- 
lęs noras jai paskambinti. Bet susilaikė. Ką ji reiškia jam? 
Kodėl jis taip galvoja? Netoliese sėdėjo graži jauna moteris, 
daug žadančiu kūnu. Ar todėl? Ji priminė Angelą, tobulas 
kūrinys: plati raudona burna, viliojančios kūno linijos, kaip 
kvietimas. 

— Matai, koks tampu tylus, kai užeinam į barą, - tarė Mak- 
donaldas. 

Vinteris linktelėjo nenuleisdamas akių nuo moters. Ar ji 
laukia vyriškio? 

— Mes, škotai, artimesni žemynui negu Anglijai, - tarė 
Makdonaldas. 

— Tylit 1r kenčiat prie taurelės. 

— Supranti, - tarė Makdonaldas. 

— Palenkiat galvą, panarinat tarp rankų, nutylat ir leidžiat 
liūdnai muzikai apgaubti jus šviesia neviltimi. Ir klausot šir- 
dies atodūsių. 

— Iš tiesų supranti. 


Jie išsiskyrė Pikadilyje. Makdonaldas išnyko požemiuo- 
se, o Vinteris nuėjo atgal į vakarus, perėjo Kembridžo gat- 
vę ir nužingsniavo dar kelis šimtus metrų Šaftsberiu iki 180 
numerio. 

Užėjo į „Ray's Jazz Shop“. Lankydavosi čia nuo jaunys- 
tės. Čia visad galėjai rasti tai, ko nebuvo niekur kitur. 

Vinteris užuodė nuo sienų sklindančius kvapus, senus 
plokštelių vokus: dulkes, rašalą, seną pastirusį popierių, tarsi 
mėlyną smogą, kažką rūgštų ar saldžiarūgštį, kylantį iš ty- 
lios muzikos, tūnančios voke. 

Po paskutinio apsilankymo padaugėjo lentynų su kom- 
paktiniais diskais, bet tai vienintelis pasikeitimas. Juodao- 
dis vaikinas už centre stovinčio prekystalio įdėjo naują dis- 
ką, ir muzika užgrojo. Vinteris tučtuojau pažino: New York 
Eye and Ear Control, 1964 metų liepos 17, Ayler ir Cherry ir 
Tchicai ir Rudd ir tiesiog nagais drasko, erotiškas jausmas. 

Tai buvo keistas sutapimas, jis neseniai girdėjo šią mu- 
ziką, panašiai kaip dabar, nuo sienų. Tokią muziką ne kas- 
dien išgirsi. 

Taip ir pasakė vaikinukui už prekystalio. 

— Nedaug liko egzempliorių, — tarė vaikinas. Jis dėvėjo 
juodus akinius. — Kai tik patenka pas mus, tuoj parduodam. 

— Maniškis kažkur prapuolė, - tarė Vinteris. 

— Vadinas, tau pasisekė. 

— Atvažiavau iš Švedijos, ir štai apdovanojimas. 

— Prisimenu, kad pastarosiomis savaitėmis teturėjau 
vieną plokštelę, prieš šią, ji teko kitam atvykėliui iš Skan- 
dinavijos. 

— Mat kaip? 

— To akcento su niekuo nesupainiosi, - tarė vaikinas, — 
aš pats trumpai gyvenau Stokholme ir pažįstu jį. Buvau ten 
dėl vienos jūsiškės moters, — pridūrė jis ir nusišypsojo. — 
Bet tavo akcento iškart neišgirsi. 

— Todėl, kad aš visad stengiuosi, — tarė Vinteris. Todėl, 
kad esu prakeiktas snobas, pamanė jis. 

— Vadinasi, gerai pataikei. Tai geriausias dalykėlis, kokį 
tik žino skandinavai. 

— Tikrai? 

— Taip sakė tas, kur buvo atėjęs. 

— Aha. 

— Jei ateis koks šviesiaplaukis, pagrok šitą ir iškart par- 
duosi, sakė jis. 

— Mat kaip. 

— Arba koks nors skandinavas teirausis jos. 

Vinteris nusipirko Ayle7 plokštelę ir paskutinę Julian A7- 
guelles Ouartets, Django Bate's Human Chain, nemažai šiuo- 
laikinio britų džiazo. Tai buvo negrų muzika, nešiodamas ją 
rankoje po Ray's parduotuvę jautė vis didėjantį jos svorį. 


Jis nuėjo atgal Šaftsberiu, per Pikadilį ir pasuko į Džar- 
mino gatvę. Tai vyrų gatvė. Čia lankėsi daugybę kartų. Ma- 
no gimtadienis, ar ne? Galiu sau šį tą leisti, pamanė jis. 

Ketino važiuoti atgal į Naresboro aikštę, kai ką parašyti, 
pagalvoti, bet iš pradžių užsuks į „Harvieč:Hudson“ ir nu- 
sipirks kelerius marškinius. 

Praėjo pro „Herbie Frogg“, vėl sugrįžo ir užėjo vidun. 
Galėjo nusipirkti Cerutt4 kostiumą pigiau nei už 7000 kro- 
nų, bet paabejojęs atsisakė tos minties. Kaina gera, bet jam 
jo nereikia. 

Tiesą sakant, reikėjo naujų batų, todėl nuėjo į „Foster € 
Son“, bet jautėsi nepakankamai ramus, kad galėtų užeiti. 
Viduje buvo jo batų kaladėlės. Tai tėvas sugalvojo, daugelis 
Vinterio batų buvo pagaminti čia. Nesijaučiu ramus, vėl pa- 
manė jis, negaliu dabar eiti. 

Nusipirko dvejus marškinius Thomas Pink ir vienerius 
„Harvie ėz Hudson“ ir nuėjo iki Džarmino ir Sent Džeimso 
gatvių kampo. Užėjo į „Davidoff Fine Cigars“ ir nusipirko 
dėželę Havana Cuaba Tvadicionales iš moters už cinkuoto 
prekystalio. 

— Ponas Vinteris, - tarė pagyvenęs vyriškis dryžuota ei- 
lute. Jis tylutėliai išdygo Vinteriui iš dešinės. 

— Ponas Beiker-Beikeris. 

— Jūsų tėvas neseniai lankėsi čia, - tarė tabako pirklys, — 
gal prieš pusmetį. Prieš Kalėdas. 

— Nežinojau. 

— Atrodė puikiausios formos. 

- Šilto ispaniško vėjo poveikis. 

— Seniai neturėjom malonumo jus išvysti. 

— Deja. 

— Nuolat pasigendam senų ištikimų klientų. 

— Cigarai dabar sugrįžo į madą, kaip suprantu, - tarė Vin- 
teris. 

Beiker-Beikeris išpūtė akis ir nusišypsojo. 

— Amerikonams niekad negana, - tarė jis, - kaip matot, 
jų pilnas Cigarų kambarys. 

Vinteris pakluso jo atsargiam raginimui ir pažvelgė pro 
stiklines duris į švenčiausią šventenybę. Pamatė nemažai 
jaunų vyrų su žandenomis ir kiauliškai brangiais Miro švar- 
kais, gyvai diskutuojančių apie cigarus. 

— Amerika atrado cigarus, - tarė Vinteris. 

— Aišku, mes tuo džiaugiamės, - sausai nukirto Beiker- 
Beikeris. 

Vinteris šyptelėjo. 

— Savaime suprantama. 

— Dabar populiariausi Coh:ba Esplendidos, 25 vienetų dė- 
žė už 525 svarus. O naujiesiems klientams vis negana. 

Šeši tūkstančiai penki šimtai, pamanė Vinteris, stilinga 
kaina. 

— Prašom užeiti, - tarė Beiker-Beikeris, - kai ką jums 
parodysiu. 

Jis palaikė duris, o Vinteris įžengė į Cigarų kamabrį. Kve- 
pėjo kaip kitame pasaulyje. 

Beiker-Beikeris atidarė dėžę su penkiolika Co7ona 
Especial. 

— Ką tik gauti, - tarė jis, Vinteris paėmė vieną mažutį 
torpedos formos cigarą, pauostė ir atsargiai pavoliojo tarp 
pirštų. 

Rankoje jis laikė tikrą meno kūrinį. 

Vis dėlto mano gimtadienis, pamanė Vinteris ir pasakė 
tai garsiai. 

— Čia dovana, - tarė Beiker-Beikeris, senojo vyriškio vel!- 
das buvo rimtas ir gražus. 

— Jokiu būdu. 

— Primygtinai siūlome, - tarė Beiker-Beikeris, tarsi vi- 
sas personalas stovėtų garbės sargyboje už jo nugaros. 

— Jokiu būdu, — pakartojo Vinteris, bet suprato pralai- 
mėjęs. 

— Leiskit, surasiu į ką suvynioti dėžę, - tarė Beiker-Bei- 
keris ir nuėjo atgal į parduotuvę. 

Tam, kuris turi, bus duota, pamanė Vinteris. 

A pasistatė savo Powe7- 
book ant apvalaus stalo valgomajame ir dabar sėdėjo palin- 
kęs prie jo. Prie lango buvo šviesiau, bet stalas ten buvo 
per žemas. Penkiolika minučių mėgino dirbti, o paskiau ėmė 
atrodyti, kad nugara daugiau neišsities. Štai ką reiškia su- 
laukti trisdešimt septynerių, pamanė jis, sunkiai atsistojo 
girdėdamas kūne sausgyslių ir raumenų muziką. 

Galvojo apie dienos įspūdžius. Miestas vargino, slėgė sa- 
vo svoriu. 

Teko palaukti, kol galvoje išdils jo garsai, tik po to galėjo 
galvoti, kodėl čia atvyko. 

Palinkęs prie ekrano išvydo žuvusių vaikinų veidus. Kol 
matys juos, tol galės dirbti. Paskiau teliks nuovargis. Atsi- 
gėrė arbatos. Miestas dusliai gaudė už vidinio kiemo, kurį 
matė pro langą, bet dabar jam pavyko sutraukti miestą iki 
šio buto Naresboro aikštėje. 

Jis piešė eskizą su trimis poliais, kurie turėjo vaizduoti 
tris veidus. Aprašė paskutines vaikinų gyvenimo minutes. 
Galvojo apie Frenkį, paskiau apie Bolgerį, jo atitikmenį, O 
tada suskambo telefonas, stovintis ant suolo už jo, ir tai bu- 
vo Juhanas Bolgeris. | 

— Ar tu kambary? — paklausė Bolgeris. 

— Savo apartamentuose. 

— Vienas? 

— Taip. 

— Ar susigaudai mieste? ' 

— Kai kas liko savo vietose. 

— Seniai ten buvau. 

— Ar tavo teta gyvena Mančesteryje? 

— Boltone, — atsakė Bolgeris, — tėvas paveldėjo iš ten dalį 
savo pavardės. Manau, paieškosi džiazo plokštelių, kaip pa- 
prastai, medžiosi retenybes? 

— Žinoma. 

— Eisi į gerąsias parduotuves? 

— „Ray's“, - tarė Vinteris, - ir naująją vietą Soho. 

— Mano laikais kai kas įdomaus būdavo pietinėse miesto 
dalyse, - tarė Bolgeris, - vadinosi „Red“, Brikstone. 

— Brikstone? 

— Taip. „Red Records“. Pamėgink. 

Vinteris laukė, ką dar pasakys Bolgeris, tuo tarpu užfik- 
savo kompiuterio atmintyje dokumentą iš ekrano. Šis ėmė 
šviesti ryškiau, sutemoms leidžiantis ant užpakalinio kie- 
mo. Bute pamažu temo. 

Ypač tolimajame kampe, kur sėdėjo Vinteris. 

Išgirdo garsų dundesį laiptuose už durų, sunkių viršun 
nešamų krepšių bildesį. 

— Tiesą sakant, nenorėjau tau trukdyti, bet nebuvau tik- 
ras, kada grįši, - tarė Bolgeris. 

— Ir pats nežinau, - tarė Vinteris. - Gal po poros dienų. 

— Norėjau su tavim pasikalbėti, - tarė Bolgeris. 

— Bertilis Ringmaras vadovauja tyrimui, kol aš čia. 

— Nepažįstu Ringmaro, 0 jei nori, manyk, kad paskambi- 
nau kaip draugas. 

Vinteris laukė. Atsilošė atgal ir uždegė šviesą virš vi- 
ryklės. 

Kompiuterio ekrane matė atsispindinčius garų surinktu- 
vą Ir šviesos vamzdelį. 

— Erikai? 

— Klausau. 

— Vienas Žmogus kreipėsi į mane su klausimu. 

— Na? 

— Dėl tavo jaunojo bendradarbio. 

— Bergenhemo? 

— Kurį atsiuntei pas mane žinių. Bergenhemas, taip. 

— Į tave su klausimu. 

— Senas pažįstamas. Pamanė, kad tavo kolega lenda per 
daug arti. 

— Per arti ko? 

— Per arti biznio, kuris tvarkomas dailiai ir teisėtai. 

— Po galais, jis ir turėjo įsiskverbti arti. Dirba savo 
darbą. 

— Daugelis klientų ėmė klausinėti, taip sakant. Kas atsi- 
tiko. Kodėl pasirodė policija. 

— Mes tiriam žmogžudystę. 

— Žinau. 

— Juk Bergenhemas buvo be uniformos? 

— Kiek žinau, be. 

— Galbūt jis užsispyręs, - tarė Vinteris, — bet man nusi- 
spjaut, kad tik būtų rezultatas. Gal ką nors išpešim. Nejau- 
čiu jokios simpatijos pornoklubo lankytojams. 

— Panašu, kad Bergenhemas pernelyg susidomėjo, - ta- 
rė Bolgeris. 

— Ką? 

— Sako, pernelyg prikibo prie vienos nuotakos. 

— Nuotakos? 

— Striptizo šokėjos. 

— Kas taip sako? Svečiai ar kaip juos pavadint? Ar tavo 
senas pažįstamas ar kaip jį pavadint? 

— Tik tiek girdėjau. 

— Ką nori tuo pasakyt? 

— Po galais, Erikai, pažįsti mane. Atsiuntei man vyruką. 
Man neramu. 

— Bergenhemas žino, ką daro. Jei susitinka su kokia mer- 
gina, vadinasi, turi tikslą. 

— Dažniausiai turi tikslą. 

— Dabar ne apie tai šneku. 

— Spėju, vyrukas išklydo iš kelio. 

— Jis žino, ką daro, - tarė Vinteris. 

— Tai nėra nepavojinga. 

— Argi mes kalbam ne apie biznį, kuris tvarkomas dailiai 
1r teisėtai? 

— Tiesa. 

— Vadinasi, nieko pavojingo ten nėra? 

— Žinai, ką turiu galvoj. Jei tavo įtarimuose yra krislelis 
tiesos, vadinasi, pavojinga, — tarė Bolgeris. 

Turi būti pavojinga, pamanė Vinteris, pavojus ir yra visa 
ko prasmė. Bergenhemas turi priartėti prie pavojaus, o pas- 
kiau pasitraukti. Jis sugebės ir šitaip taps geru policininku. 

— Dėkoju, kad rūpiniesi, - tarė Vinteris. 

— Negaliu pasakyti, kad rūpinuosi, - tarė Bolgeris, - tie- 
siog klausausi. 

— Jei išgirsi dar ką nors, pranešk. 

— Vadinasi, supranti pavojų? 

- - Suprantu. 

— Tai ką veiksi šįvakar? 

Vinteris žvilgtelėjo į eskizą. Ar tai bus jo vakaras? Ar 
televizoriaus? Pažiūrėjo į jį, stovintį kampe. Nebuvo įsijun- 
gęs nuo pat atvykimo. Žvilgtelėjo į laikrodį. Turėtų prasidė- 
ti ŽINIOS, jei gerai prisimena. 

Bolgeriui, regis, nusibodo tyla. 

— Ar kolegos tavęs nepagloboja? 

— Šįvakar norėjau pabūti vienas. 

— Tai ką veiksi? 

— Netrukus eisiu kur nors pavalgyti. 

— Indiško maisto? 

— Kur nors netoliese. Tikriausiai kiniško. Skersgatvy yra 
sena gera vietelė. 

Vinteris pažiūrėjo žinias. Tie patys blankūs vaizdai kaip 
namie, prasti ir neryškūs, spalvos atrodė dirbtinos, nevy- 
kusios. 

Vietos naujienos siūlė tuos pačius liguistai plepius re- 
porterius, persikreipusius veidus nusikaltimo, nelaimės ar 
susitikimo vietoje, žurnalistai tarsi menininkai bandė atkurti 
kasdienybės įvykius. Apiplėštas supermarketas; apvirtęs au- 
tomobilis upėje; kažkas nutiko parlamente; Diana išeina iš 
Kensingtono rūmų, netoli tos vietos, kur televizoriaus ap- 
šviestame kambaryje, užsikėlęs kojas ant stalo, dabar sėdi 
Vinteris. 

Oras nesikeis. Orų pranešėjos veidas švytėjo kaip ir saulė 
už jos nugaros. 

Jokių žinių apie žmogžudystę. Ar tikėjausi išvysti Pero 
Malmstriomo nuotrauką? —- pamanė Vinteris. Suplyšusį skel- 
bimą, kaip tą ant stulpo, laikančio lubas Viktorijos stotyje? 
Persilaužimą tardyme? 

Vėl suskambėjo telefonas. Ketino įjungti autoatsakiklį, 
bet prisiminė Makdonaldą. 

— Vinteris. 

— Erikai! Su paprasta tuuulpe svarbią dieną443ą43... 

— Sveika, mama. 

— Sveikinu su gimtadieniu! 

— Malonu, kad paskambinai. 

— Kokia gi motina nepaskambina savo vaikui per gimta- 
dienį? Nors visas pasaulis juos skiria. 

— Taip. 

— Tėtis sveikina. 

— Pasveikink ir jį. 

— Koks oras tame siaubingame mieste? 

— Šviečia saulė. 

— Netikiu. 

Vinteris neatsakė. Televizoriaus ekrane prasidėjo šou. 
Scenoje du žmonės krėtė pokštus. Publika juokėsi. Sunku 
buvo išgirsti, ką kalba tie ant scenos, nes publika juokėsi 
labai garsiai. Vinteris paėmė valdymo prietaisą ir sumažino 
garsą. 

— Čionai buvo puiki diena. 

— Žinoma. 

— Ar jau ištyrėt nusikaltimą? 

— Beveik. 

Vinteris išgirdo dar vieną balsą šalia motinos. 

— Tėtis klausia, ar nusipirkai cigarų. 

— Nusipirkau. 

— Turėtum paskambinti Lotai. 

— Taip. 

— Kalbėjom su ja, Erikai. Jai nelengva. 

— Ne. 

— Tai kaip šventi savo didžiąją dieną? 

— Geriu arbatą ir rašau kompiuteriu savo kambary. 

— Siaubingai nuobodu. 

— Pasirinkau tokį gyvenimą. 

— Ar tebegyveni toje pačioje vietoje? 

— Taip. 

— Tai bent turi keletą kambarių. 

— Taip. 

— Bet eismas toje gatvėje siaubingas. 

— Dabar laukiu čionykščio kolegos skambučio, - tarė Vin- 
teris. 

— Gimtadienio vakarą? 

— Atvykau čionai dirbti, mama. 

— Reikia truputį ir atsipūsti, Erikai. 

Jis išgirdo vandenį, šniokščiantį vamzdžiu už prieškam- 
bario sienos. Viršutinio buto gyventojai apsilankė tualete. 
Rodos, slapta pasiklausė pokalbio, o dabar pasisotino ir nu- 
leido visą mėšlą, pamanė Vinteris. 

— Ačiū, kad paskambinai, mama. 

— Sugalvok ką nors smagaus šįvakar, vaike. 

— Adjo, - tarė Vinteris ir nuspaudė mygtuką. 

Vėl paėmė valdymo prietaisą ir padidino garsą. Šou tę- 
sėsi. 

Scenoje atsirado daugiau žmonių. Dvi poros rungtyniavo 
mėgindamos aprengti viena kitą futbolo apranga ir kartu iš- 
laikyti po palaidine kamuolį. Dalyviai juokėsi kaip išprotė- 
ję. Publika juokėsi. Programos vedantysis juokėsi. Ir Vin- 
teris ėmė juoktis, vis labiau ir labiau. Nenustojo juoktis, tas 
juokas buvo jam reikalingas. Akyse pajuto ašaras, o krūti- 
nėje skausmą. 

Reikia treniruoti juoko raumenis, pamanė jis, pats lai- 
kas, po perkūnais. 

Juokas baigėsi keliais žagtelėjimais ir šniurkščiojimu. 

Jis atsistojo, nuėjo prie šaldytuvo ir išsitraukė butelį 
„Cava“. 

Pirko jį „Oddbins“ parduotuvėje Marlous Roude, už ke- 
lių šimtų metrų nuo čia. Jis atkimšo ispanišką vyną su pokš- 
telėjimu ir truputį įsipylė jo į stiklinę. 

Varginga, bet tokį gyvenimą aš pasirinkau, pamanė jis ir 
gurkštelėjo, o burbuliukai nuriedėjo liežuviu. 

Su taure rankoje sugrįžo prie sofos. Kompiuterio ekra- 
nas švytėjo valgomajame ant stalo, primindamas apie pa- 
saulio blogį. Praėjo pro sofą ir atsidarė langą. Vakaro juodu- 
mą auksino šviesa už namo. Eismas Kromvel Roude gir- 

dėjosi kaip garsų migla. Jis užuodė žalumos kvapą. Švelnų 
1r kartu vėsų, lyg oras gultų sluoksniais. 

Šiaurėje ėmė kaukti sirena, bet po kelių sekundžių nuti- 
lo. Tai miesto muzika. Kai pakėlė akis, dangus atrodė kaip 
indigo spalvos keturkampis. Toks vakaras tinka džiazui, pa- 
manė jis ir prisidegė vieną „Especial“. Stovėjo dūmuose, 
kvepiančiuose oda ir džiovintais tropikų vaisiais. Sulaikė dū- 
mus burnoje, o paskiau išpūtė į vakarą, pro atvirą langą. 
Dūmai pakilo ir dingo. 

Pro juos pasivaideno nusikaltėlis. Neaiškus šaltakraujo 
žudiko paveikslas. 

Turiu pakeisti savo mintis, pamanė Vinteris. Nusikaltė- 
liams netrūksta jausmų. Jie gali neturėti atminties, bet jaus- 
mai kažkur slypi. Jie išmoksta atsiriboti. Užgniaužia bjau- 
rius jausmus. Dugne visad kažkas slypi. Reikia ieškoti dug- 
no. Užuot smelkęsi gilyn, mes sekame tik jausmus, kurie 
pasirodo vėliau. Stiprinam stereotipinį įvaizdį. 

Nusikaltimas traumuoja visus. Taip turi būti, o kitaip mes 
žuvę visiems laikams, pamanė jis 1r įtraukė dūmą. 

Migloje, kurią pats sukūrė, jam vėl pasivaideno veidas, 
šįkart aiškesnis, bet ir jis nuvingiavo su dūmais ir išnyko. 

Prisiminimai, vėl pagalvojo jis. Turiu atminty kažką, kas 
galėtų padėti šiuo atveju. Kas tai? Ar tai prisimenu aš pats? 
Ar tai dingę prisiminimai? Kaip ten sakė Makdonaldas? Kaž- 
ką apie atmintį ir fragmentą. Kažkas kitas yra man sakęs. 
Atmintis, pagalvojo jis ir susiėmė už kaktos: manęs nepa- 
kanka, turiu atsakymą, bet manęs nepakanka, net negaliu 
užduoti tikro klausimo. 

Jis nuėjo prie stalo ir įsipylė į taurę daugiau vyno. 

Gurkštelėjo, bet burnoje pajuto tik angliarūgšte priso- 
tinto vyno acto skonį. Nepakęsiu savęs, jei neišnarpliosiu 
šito, pamanė jis ir pastatė taurę. Išjungė televizorių ir su- 
rinko Bertilio Ringmaro namų numerį. 

— Miolerstriomo kompiuteris susprogo, - tarė Ring- 
maras. 

— Ką tai reiškia? 

— Reiškia, jog gavo parodyti mums, kaip toli buvo pažen- 
ges, koks apdairus pasirodė saugodamas viską kituose kom- 
piuteriuose, diskeliuose ir kitose programose. 

— Išaušo Janės diena, vadinas, - tarė Vinteris. 

— Tai buvo 1r ženklas, - tarė Ringmaras, — mūsų stalčiai 
tiesiog skečiasi nuo įvairiausios informacijos. 

— Žinau. 

— Mus neregėtai spaudžia, o tavęs nėra ir tu plepi angliš- 
kai su britų spauda. 

— Kol kas to išvengiau, bet ilgiau nepavyks, sako Makdo- 
naldas. 

— Kaip jis? 

— Geras. 

— Ar tai prasminga? 

— Manau. Rytoj turėsiu keletą interviu, apklausų. 

— Turim naujų liudytojų parodymų. 

— Na? 

— Kiek patikrinom, nieko svarbaus, bet yra vienas įdo- 
mus dalykas. 

Vinteris laukė. Cigaras užgeso jo rankoje, todėl padėjo jį 
į stiklinę peleninę. Švelniai girgždėdamas virstelėjo langas. 

— Padugnių pasaulis susidomėjo, - tarė Ringmaras. 

— Juk mes nuolat su jais bendradarbiaujam, ar ne? - pa- 
klausė Vinteris. 

— Šiandien gavom laišką iš vagies, kuris rašo, jog įsilau- 
žė į butą ir rado ten kruvinų drabužių. 

— Dangau. 

— Mhm. 

— Keliuose Geteborgo butuose pastarosiomis savaitėmis 
buvo kruvinų drabužių? 

— Neklausk manęs. 

— Daugelyje, - tarė Vinteris. 

— Nepanašu, kad tas vyrukas būtų trenktas, - tarė Ring- 
maras. 

— Ir tai viskas? Kruvini drabužiai? 

— Jis rašo, jog laikas atitinka. 

— Laikas? Kurios žmogžudystės? 

— Pirmos. 

— Vagis? Ar nurodė buto adresą? 

— Taip. 

— Bet nežino, kas ten gyvena? 

— Tik tiek, kad vyras. 

— Nieko daugiau? 

— Ne. 

— Tai kam apskritai šnekėti ir gaišti laiką? 

Ringmaras neatsakė. 

— Bertili? 

— Nežinau... galbūt laiško tonas... o galbūt paprasčiausiai 
dėl to, kad vagis jį parašė. Regis, tas vaizdas jam padarė 
įspūdį, taip sakant. 

— Mhm. 

— Kol kas atidėsim į šalį... bet netoli, - tarė Ringmaras. 

— Gali atsargiai patikrinti adresą ir nuomininką, kai turė- 
si laiko, — tarė Vinteris. 

— Pasiunčiau Haldersą. 

— Sakiau atsargiai. 

Ringmaras prunkštelėjo. 

— Kaip sekasi Bergehemui? — paklausė Vinteris. 

—Ką? 

— Larsui. Kaip jam einasi? 

— Tiesą sakant, nežinau, ateina ir išeina. Atrodo, labai 
susikaupęs tiria, ką jam pavedei. 

— Pasikalbėk su juo, manau, jam bus į naudą. 

— Netikiu, kad jis norės. Ko gero, mano, kad pasidarė 
kažkoks ypatingas, kai užrodei jam pėdsakus. On a mission 
from God, maždaug. 

— Pasakyk, jog noriu, kad raportuotų tau. 

— Okej. 

— Iki. 

Vinteris padėjo telefoną ir nuėjo į dušą. Šiurkščiai nusi- 
trynė rankšluosčiu, apsivilko marškinius, apsimovė kelnes, 
užsivilko švarką, o kaklaraištį paliko kaboti. Apsiavė leng- 
vus pusbačius ir nužingsniavo 250 metrų iki „Crystal Pala- 
ce“. Maistas tebebuvo geras. Jis toliau galvojo apie prisimi- 
nimus. 

35 


Ave kiekvieną kartą iš- 


ėjęs iš kambario arba grįždamas iš gatvės į „New Dome“ 
viešbutį vaikinas sutikdavo šeimininko sūnų. Šiam buvo per 
trisdešimt, jis atrodė nevisprotis. Užlipdavo septynias pa- 
kopas įvijais laiptais, apsisukdavo, vėl nulipdavo žemyn ir 
per fojė išeidavo ant šaligatvio, o ten apsigręždavo ir kop- 
davo vėl iš naujo. 

Kai susitikdavo, jis šypsodavosi savotiška šypsena. Vei- 
das tarsi suskildavo, akys nukrypdavo vidun. Atrodė be ga- 
lo bjauriai, todėl vaikinas skubėdavo kuo greičiau praeiti pro 
šalį. 

Iš kambario galėdavo girdėti idioto žingsnius. Jie karto- 
josi labai reguliariai. 

Šeimininko, kai užsiregistravo, daugiau niekad nebe- 
matė. 

Prieškambaris visad būdavo tuščias. Prie stalo niekad 
nieko nebūdavo. Galėjai paskambinti, bet jis niekad ne- 
skambino. 

Neturėjo ko klausti, nieko netrūko. Galėjo atsisėsti ant 
raudonos sofos prie galinės sienos ir laukti, kol idiotas pra- 
eis pro šalį, bet tokių linksmybių nepageidavo. 

Kitoje gatvės pusėje aptiko du graikų restoranus arba, 
tikriau sakant, Kipro graikų. Nuėjo į pietus gatve, kuri pra- 

sidėjo prie restoranų. Niekad nebuvo matęs tokių masyvių 
namų, pastatytų gal prieš šimtą metų, bet gerų. Ant namų 
vešėjo žaluma. Keliose vietose gatvėje žmonės plovė auto- 
mobilius. Gatvė buvo ilga, o tolėliau rado aludę, kuri vadi- 
nosi „Grove House Tavern“. Lauke stovėjo trys stalai su 
kėdėmis. Tiesiai į juos, virš namo kitoje pusėje, švietė sau- 
lė. Jis užėjo vidun, nusipirko bokalą alaus ir atsisėdo lauke. 

Čia, lauke, nieko nebuvo. Viduje sėdėjo trys seniai, visi 
baltieji. Šita gatvė — tipiška baltųjų gatvė. Gali pažinti iš 
namų. 

Įdomu, nes gatvėje, kur jis gyveno, ir dideliame plačia- 
me kelyje link Brikstono centro rodėsi vis daugiau ir dau- 
giau juodaodžių, o galiausiai likdavo vien tik jie. Jis nusi- 
šypsojo. Lyg būčiau grįžęs namo. Čia viskas kitaip. Sėdėjo 
lauke vienišas, apsuptas baltumos. 

Juodaodis vaikinas baltųjų aludėje. 

Aš juodas 1š viršaus, bet baltas viduje, o dabar, po galais, 
truputį pajuoduosiu ir viduje, pamanė jis. 

Atrodė keista vaikštinėti kaip turistui ir jaustis kaip ir 
kiti baltaodžiai, bet būti tokiam kaip daugelis. Pirmą kartą 
tai pajuto. Jo vardas kaip baltojo, bet jis nepanašus į Chris- 
tianą Jagerbergą. Esu panašesnis į Bennie Man arba Boun- 
ty Killer, pamanė jis ir gurkštelėjo. Jautėsi cool. 

Sėdėjo išilgai gatvės augančių medžių tylumoj. 


Jis apsilankė „Red Records“ ir pasiteiravo keleto daly- 
kų. Vaikinas už prekystalio atrodė nustebęs, kad jis šneka 
ne kaip vietinis. 

Virvutėm susukti plaukai su švedišku akcentu. Gal ir 
keistai skamba, bet jis nesigėdijo. Nesigėdijo ir Geteborgo 
tarmės. Kartą Peteris pasakojo, kaip jis stovėjo kelionių biu- 
ro kontoroje Maljorkoje ar kažkur, kai atėjo vaikinas ir tarė: 
do jo heev eni albyyyl, o kontoros tarnautoja atsiliepė: mat 

kaip, tu iš Geteborgo, o vaikinas labai nustebo, juk jis šne- 
kėjo angliškai. Bet nesusigėdo. 

Parduotuvėje „Red Records“ stovėjo baltaodis vyriškis. 
Vyriškis išgirdo jį. Jis kažką pasakė išeidamas, tikriau tuo- 
met, kai jie išėjo abu kartu. Jis buvo aukštas, maždaug tris- 
dešimt penkerių ar keturiasdešimties metų amžiaus. 

— Švedas? - paklausė vyriškis. 

— Ar girdisi? 

— Tas parduotuvėje nustebo. 

— Šokas. 

Vyriškis nusijuokė. 

— Apskritai čia jautiesi cool, - tarė jis. 

Pats jis neatsakė, tik jautėsi cool. Jie stabtelėjo ant šali- 
gatvio Brikston Roude, priešais metro stotį. 

— Ar radai geros muzikos? 

— Per daug. 

— Somma? 

Jis žvilgtelėjo į vyriškį. 

— Iš kur, po galais, žinai? 

Vyriškis skėstelėjo rankomis, tikriau sakant, trūktelėjo 
pečius. 

Stiprus, pagalvojo jis, kaip sunkumų kilnotojas, ištrūkęs 
iš treniruotės. 

— Atrodo, domėjaisi paskutinėmis naujienomis. 

Jis pasijuto pagirtas. 

— Dėl to ir atvykau. 

— Suprantu. 

Jie ėmė eiti į kairę, link perėjimo. 

— Retkarčiais atvažiuoju čia prisipirkti muzikos, — tarė 
vyriškis. 

— Prisipirkti? 

— Turiu platinimo agentūrą Skandinavijoj. 

— Regi? 

— Visos juodos muzikos. 

— Ir atvažiuoji čionai? 

— This 15 the place. 

— Ką pirkai šįkart? 

Norėjo patikrinti vyriškį. 

Šis išvardino visus geriausius. 

— Ar daug perki? 

— Taip, bet beveik nieko nesivežu namo. 

— Į Geteborgą? 

— Taip. Galima pažinti. 

— Bet neturi parduotuvės ar panašiai? 

— Tik platinu, po visą Skandinaviją ir šiek tiek Šiaurės 
Europoje. Turiu keletą gerų... pavyzdžių, galima sakyti, ku- 
riuos galėčiau tau parodyt, o gal net ir duot, tarsi išbandy- 
mui... bet neturiu laiko. 

— Aha. 

— Po pusvalandžio turiu susitikti. 

— Okej. 

Net nežinojo, ar jam įdomu. Bet skambėjo viliojamai, kaž- 
kas tikrai nauja. 

— Buvo smagu susitikt, - tarė vyriškis. - Sėkmės tau 
su muzika. 

— Ačiū. 

— Ir kalba. 


Muzikos diskai tebegulėjo kišenėje. Medžiuose girdėjo 
tylą. 

Pajuto, kaip veidui tapo vėsiau, lyg saulę būtų paslėpęs 
debesis, ir atsimerkė. Kažkas užstojo šilumą. Luktelėjo, kol 
akys apsipras, ir tada pamatė, jog tai tas pats agentas. 

— Pasirodė, jog pažinau tave, - tarė vyriškis. 

— La... labas. 

— It's a small world. 

Agentas pasitraukė į šalį, dabar vaikinui į veidą vėl krito 
šviesa. Iš pradžių jis prisimerkė, o paskiau ranka prisiden- 
gė akis. Vyriškio veidas buvo šešėlyje. Atrodė, jog jis šyp- 
sosi, blizgėjo dantys. Ką jis čia veikia? 

— Vienas mano kolega gyvena šitoj gatvėj, - tarė vyriš- 
kis, lyg atsakydamas į klausimą, kurio jam niekas neužda- 
vė. - Kilęs i1š Vest Indijos. Ten, prie ligoninės, ar matei ją? 
Didžiausia Pietų Londone, manau. 

— Ne, nemačiau. Nemaniau, kad čia gyvena juodaodžiai. 

— Jis juodas, bet čia įdomi miesto dalis. Kaip šachmatų 
lenta. Balta, juoda, balta, juoda. 

— Taigi. 

— Dabar keliauju pas kitą vyruką į Koldharbourą, o jis 
baltasis, — tarė vyriškis, ir dantys vėl blykstelėjo. - Mielai 
pakviesčiau tave kartu, bet jis nemėgsta kelių lankytojų iš 
karto. 

— Okej. 

— Kaip tik spėsiu išmaukt alaus. Ar norėtum? 

— Okej. 

Vyriškis užėjo į aludę. Saulė leidosi į priešais stovinčio 
namo kaminą. Švytėjo apie mūrą kaip fakelas. Pro šalį pra- 
važiavo greitoji, o vaikinas prisiminė ligoninę ant kalvos ar 
kur ten. 

Nuo tos pusės, kur gyveno vaikinas, atėjo vyras ir mote- 
ris ir atsisėdo prie gretimo stalelio. Netrukus vyriškis atsi- 
stojo ir nuėjo vidun. Moteris liko sėdėti prisimerkus prieš 
kaminą, dabar pilną saulės. Agentas atnešė dvi pintas. Stik- 
lu tekėjo putos. 

Vaikinas paėmė savąją ir ranka pajuto šaltį. Pastatė ir iš 
vidinės švarko kišenės ėmė traukti piniginę. 

— Vaišinu, — tarė vyriškis. 

— Okej. 

— Kol mauksiu, gali papasakot apie savo mėgstamiausius. 

Vaikinas papasakojo. 

— Velniškai geri, - tarė vyriškis, - norėčiau užsirašyti. 

Išsitraukė nedidelę užrašų knygelę, rašiklį ir paprašė vai- 
kiną pakartoti keletą pavadinimų, o pats rašė. 

— Iš tokio kaip tu gali turėti naudos, - tarė jis. 

— Na jau ne, po galais, - tarė vaikinas. 

Vyras, atėjęs su moterim, išniro iš aludės su bokalu alaus 
1r taure, kurioje galėjo būti vynas. Pastatė ją priešais mo- 
terį. 

Vaikinas išgirdo ją sakant, jog išėję iš namų per vėlai. 
Saulė dingo. Vis tiek šilta, atsakė jos palydovas. Nepamenu 
tokios šilumos šiuo metų laiku, tarė jis. 

— Turiu eiti, - tarė agentas. 

— Okej. 

Vyriškis atsistojo. Su savimi turėjo nedidelį portfelį. 

— Ar gyveni netoliese? 

— Šiek tiek tolėliau. 

— Atsiprašau, jei atrodysiu įkyrus, bet galėtum padaryti 
man paslaugą. 

— Aš? 

Agentas atidarė portfelį 1r ištraukė šūsnį kompaktinių 
diskų, mažiausiai aštuonis, o gal daugiau. Vėl atsisėdo. 

— Rytoj susitiksiu kitą kolegą ir aptarsiu šiuos dalykus, - 
tarė jis, — turėčiau pasiklausyti jų šįvakar arba šiąnakt. Iš 
tiesų tai nera labai daug, bet jis toks... na, nori, jog klientai 
žinotų, ką perka. Turėsiu ką nors pasakyti. 

Vaikinas klausėsi. Pora šalimais pasiėmė savo gėrimus 
1r nuėjo vidun. Tapo vėsiau. 

— Matai, čionai Londone turiu damą, kuriai reikia vyro, 
jei supranti, ką turiu galvoj. 

— Suprantu. 

— Ar negalėtum pasiklausyti šitų? 

— Naaa... 

— Kaip ekspertas. 

— Et... 

— Jei spėsiu, užsuksiu jų pasiimt vėlai vakare, bet tada 
po paranke turėsiu damą, - tarė vyriškis, - matyt, geriausia 
tau būtų palikti juos registratūroje. 

— Bet tada nesužinosi mano nuomonės. 

— Dangau, kuria vieta galvoju. 

— Gal čia toji dama kalta? 

— Taip, tada tai ne su galva galvoji, - tarė vyriškis ir šyp- 
telėjo. 

— Ne. 

— Galiu atidėti susitikimą su kolega ir pažadėt, jog už- 
suksiu pas tave trumpam rytoj vakare, pasišnekėsim apie 
muziką. 

— Nežinau, ar bus iš manęs kokios naudos. 

— Diskai tavo, suprantama. Gali pasilaikyt visus. 

— Tai kuriuo metu? 

Vyriškis vėl išsitraukė užrašų knygelę. 

— Vakarieniauju aštuntą, - tarė jis, — vadinas, galim pasi- 
matyti šiek tiek vėliau. Ar vienuoliktą per vėlu? 

— Ne. 

— Tikrai? 

— Žinoma. 

— Galbūt dama eis kartu, bet gaus pasėdėt kampe, kol 
mes šnekėsimės. 

— Žinoma. 

— Gausi mano mobilaus telefono numerį, jeigu kas, - ta- 
rė vyriškis, išplėšė iš užrašų knygelės lapelį ir užrašė. 

— Velnias, juk telefonas kažkodėl neveikia, - tarė jis ir 
susigrūdo lapelį į kišenę. - Neatsimenu viešbučio numerio, 
bet grįžęs paskambinsiu tau arba į registratūrą ir pranešiu 
tą numerį. 

— Okej. 

— Turiu eiti, - tarė vyriškis. 

Vaikinukas jautėsi apkvaitęs po dviejų alaus. Jam ėmė 
patikti tas vyriškis. Šiek tiek greitokas, bet tokie ir būna 
verslininkai. 

Tasai pakilo. 

— Viena smulkmena, - tarė jis. 

— Ką? 

— Reikėtų sužinot, kur gyveni. 

€) pirmojo karto Vazastano 
striptizo klube jie susitiko dar tris kartus. 

Bergenhemas pavirto į du Žmones, 0 gal tris. Skirtingos 
sąžinės grūdosi jame kaip ledo lytys. 

Kai būdavo namie su Martina, nesuprasdavo, ką veikia 
pas Marianą. 

Kai Guzas spardydavosi, nekęsdavo to, kas jis buvo, to 
kito žmogaus, kuris irgi buvo Larsas Bergenhemas. 

Ji vadinosi Mariana, bet šokdama vadindavosi Angela. Tu- 
rėjo du sparnelius, pritvirtintus prie menčių. Jie buvo balti 
ir Žibėjo kaip žuvies žvynai. Viskas derėjo prie aplink tvy- 
rančios vulgarybės. Vardas ir sceninis kostiumas, je: galima 
taip pavadinti. Kito pavadinimo jis nesugalvojo. Viskas at- 
rodė murzina kaip pasaulis pro automobilio langus. 

Trečiasis žmogus, kuris buvo jis, buvo policininkas. Kaž- 
kur silpnai apšviestuose požemio kambariuose policininkas 
jame dingdavo. Todėl susitikinėdavo su Mariana. Jei kas klaus- 
tų, taip atsakytų, bet vienintelis klausiantysis buvo jis pats. 
Viduje tvyrojo abejonė, nedavė ramybės. Martinos akyse irgi 
pastebėjo klausimą, lyg ji žinotų ir jis žinotų, kad ji žino. 

Vėjas pūtė kaip kalno viršūnėje. Jis ėjo į namus pas Ma- 
rianą. Ji gyveno laive Gulbergo prieplaukoje. Iš pradžių jis 
nepatikėjo, bet tai buvo tiesa. 

Prieplaukoje ji nebuvo vieniša, turėjo nuosavą laivą, ku- 
rio jis dar nematė. Žvejų laivas, kuris nebegaudė žuvies, 
stovėjo prišvartuotas Svajonių prieplaukoje. 

Buvo girdėjęs tą pavadinimą, bet niekad ten nesilankė. 
Tiesą sakant, niekad nesu ten buvęs, pamanė jis. 

Iš tikrųjų reiktų atvykti vasarą, sakė ji. Tada tie laivai, 
kurie dar galėdavo pajudėti, atsispirdavo nuo prieplaukos 
vieninteliam metų plaukimui, iki Elvborgo tvirtovės ir at- 
gal. Tarsi kokios varžybos, sakė ji. Sudaužytų iliuzijų rega- 
ta, pavadino ji. | 


Bergenhemas luktelėjo ties perėja per kelią. Vėjas dras- 
kė jį, stovintį vienui vieną. Pastatai zvimbė. Čia viskas at- 
rodė nauja. 

Namų sienos atrodė iš aliuminio. Jos blizgėjo, bet galėjo 
nugriūti ant gatvės. 

Jis nuėjo Gulbergs Strandgata pro NCC namo fasadą ir 
pasuko dešinėn Stadstjanaregata. Kažkoks vyras lingavo prie 
Holmeno aludės lyg laukdamas draugų. Landstingo fasade 
atsivėrė durys, ir keletas valstybės tarnautojų pagaliau iš- 
ėjo namo. 

Bergenhemas stovėjo prie vandens. Jis tekėjo iš lėto kaip 
alyva. 

Ledo luitas prie pusiau užšalusios krantinės rodė, jog dar 
žiema. 

Kairėje Jotaelvos tiltas dalino dangų į dvi dalis. Horizon- 
tas priminė jo vaikystės piešinį, kuriame jis sumaišydavo 
visas raudonas 1r geltonas spalvas. 

Rytuose rūdijo laivas restoranas GA Skytie. Praėjo pro jį. 

Kitapus upės Gotenius doke jis išgirdo vienišą kūjo ar 
kito sunkaus įrankio dūžį. Dokas atrodė kaip angaras, ka- 
bantis virš vandens. 

Medinis skydas priešais jį, nutrintas vėjo, sveikino atvy- 
kusius į Gulbergo prieplaukos laivų sąjungą. 

Staiga jis užuodė stiprų ir drėgną tabako kvapą. Dešinė- 
je, už krūmų kitapus Torsgatano, virš milžiniško „Swedish 
Match“ distribucijos centro rėkavo dešimt tūkstančių kuo- 
sų. Paukščiai panėšėjo į juodą debesį virš tamsaus pastato 
su kinišku stogu. Šis užėmė visą kvartalą kitoje pusėje, ir 
jeigu jis būtų įbedęs nosį į „General“ tabako dėžę, kvapas 
nebūtų pasirodęs stipresnis. 

Jis praėjo pro besiilsinčius tralerius 1r dvistiebius bur- 
laivius, paverstus gyvenamais būstais. Vienas jų buvo A/bin 
G62. Ir dar kažkoks, bet jis nepažino. 

Prie vieno medinio burlaivio turėklų stovėjo „Pasatas“, 
lyg kažkas nesėkmingai būtų bandęs užvažiuoti automobi- 
liu į laivą. 

Šiame vandens pasaulyje „Pasatas“ buvo svetimkūnis. 
Arba kranto pasaulyje. 

Iš kaminų rūko dūmai. Viena šalia kitos kabojo pašto dė- 
žutės. Jis stabtelėjo prie skelbimų lentos, tarsi norėdamas 
atitolinti savo apsilankymą. Gal geriau grįžti, dingtelėjo jam. 

Vidury lentos buvo pritvirtintas plastikinis skelbimas: 
parduodamas medinis laivas, lakuota škotiškos pušies me- 
diena, raudonmedžio laivagalis, 9,15x2,40. 25 000 kronų. 

Šalia, prie tvorelės, stovėjo du parko suolai, tarsi nedi- 
delis parkas vasaros vakarams. 

Ji gyveno dar už penkiasdešimties metrų. Kai nuėjo ten, 
prieš Jį pasirodė dujų rezervuaras. 

Jis neturėjo jokio supratimo, kas tai per laivas, ir jam 
atrodė, kad niekas to nesuprastų. Korpusas buvo medinis, 
maždaug penkiolikos metrų. Laivinis namas, kuris jau nie- 
kad neišplauks į regatą. Iš kamino rūko dūmai. Dabar lauke 
taip sutemo, kad viduje jis įžiūrėjo šviesą. Atsargiai perėjo 
slidžiu prieplaukos pakraščiu ir užlipo ant denio. 

— Tu nedaug pasakoji apie save, - tarė Bergenhemas, kai 
jiedu susėdo prie puodelio kavos. 

— Neįtikėtina, - tarė ji. 

— Kas? 

— Galvon netelpa, kad sėdžiu čia su tavim. 

Jis nieko neatsakė. Jam atrodė, kad lauke turi kažką gir- 
dėti, gal vandens teškenimą į prieplauką ar ką, bet buvo 
tylu. 

— Tu išnaudoji mane, - tarė ji. 

— Ne. 

— Tai kodėl čia sėdi? 

— Noriu čia būt, - tarė jis. 

— Visi išnaudoja. 

— Ar tokia tavo praeitis? 

— Nenoriu apie ją kalbėti. 

— Ar seniai turi laivą? 

— Seniai. 

— Ar jis tavo? 

— Jis mano. 

— Ar pažįsti ką nors iš tų, kurie čia gyvena? 

— O kaip tu manai? 

Jis neatsakė, gėrė kavą ir klausėsi vandens. Dabar upėje 
pasigirdo laivas. 

— Ar girdi savo kolegas? - paklausė ji. 

— Ką? 

— Jūrų policija suka ratą, niekad nežinai, su kuo susidur- 
si, ar ne? 

— Gali susidurt su manim. 

— Ką jie tada sakytų? 

— Jie manęs nepažįsta. 

— Lygiai kaip aš, - tarė ji, - nepažįstu tavęs. 

— O aš nepažįstu tavęs. 

— Ar todėl čia sėdi? 

— Taip. 

— Beprotybė. 

— Ar daugiau nieko nežinai apie filmus? — skubiai paklausė 
jis, griebdamasis savo antrojo vaidmens. 

— Ne. 

— Nieko slapto šiame versle, ar kaip mes jį pavadinsim? 

— Ne, - vėl tarė ji, bet atsakymas jam pasirodė kitoks. 

— Ar bijai? 

— Kodėl turėčiau bijoti? Menka šokėja? 

— Ar tai pavojinga? 

— Pavojinga, kad mes susitinkam. 

— Ką tu žinai? 

Ji papurtė galvą, tarsi nukrėsdama klausimus nuo stalo. 

— Manai, nieks nežino, kad susitikai su manim? Gal kas 
nors atsekė tave patikrint, kas darosi. 

— Taip. 

— Tikiesi šito? 

— Tiesą sakant, nežinau. 

— Nori ką nors išprovokuoti ir naudojiesi manim. 

— Ne. 

— Žinoma, kad taip. 

— Nesėdėčiau čia, jei būtum tiesiai pasakius, jog daugiau 
niekad nepasimatysim. 

— Sakiau taip. 

— Nepakankamai daug kartų, — tarė jis ir nusišypsojo. 

Regis, ji galvojo apie tai, ką jie kalbėjo. Kramtė apatinę 
lūpą, jis retai matydavo ką nors taip kramtant. 

Ji prisidegė cigaretę ir atidarė ventilį. Kai pakėlė smak- 
rą norėdama išpūsti dūmus, silpnoje elektros šviesoje jos 
akys pasirodė gilios ir tamsios. Ranka virpėjo, galbūt nuo 
šalčio, sklindančio iš lauko. 

Kai vėl užsitraukė, ji sudrebėjo. Atrodo, kad čiulpia var- 
veklį, pamanė Bergenhemas. Jos oda melsva. Rankos šal- 
tesnės už sniegą. 

— Noriu, kad jau eitum, - tarė ji. 

Ji bijo, pamanė jis, ji Žino ne tik tai, kad atsitiko kažkas 
siaubinga arba vėl gali atsitikti. Gal ji žino vardą arba įvykį, 
arba kažkieno pasakytus žodžius, bet daugiau nieko. Todėl 
bijo. 

Kaip ji sužinojo? Kas tai? Koks žmogus? Ar tai priartino 
mane prie to, ko mes ieškom... ar tai tik viltis... ar trokštu 
jos baimės ir žinių, kad galėčiau pateisinti save... sėdintį 
čionai? 

— Leisk pagalvot, - tarė ji. 

— Ką? 

— Leisk pagalvot, po galais, bet dabar jau eik. 


Bergenhemas paskambino Bolgeriui, bet signalai nutrū- 
ko, jo nebuvo namie. Bergenhemas paliko žinutę. 

Bolgeris paminėjo jam dar keletą vardų, o tiems, regis, 
atrodė juokinga, kad atėjo mentas, vis šiokia tokia permai- 
na kasdienybėje. 

Bergenhemas jautėsi kaip nuo bėgių nuriedėjęs trau- 
kinys. 

Pagalvojo apie Marianą, paskiau apie Martiną. 

Marianai nusispjaut, ką aš darau, pamanė jis. Toks mano 
darbas. 

Norėjo pasišnekėti su Bolgeriu. Gal Bolgeris jam patar- 
tų, jis senas Vinterio draugas, ir Vinteris juo pasitiki. Bol- 
geriui kartais išsprūsdavo kokia nors pastaba apie Vinterį, 
kaip tik seni draugai drįsta. 

— Jis toks perkūniškai darbštus, - pasakė Bolgeris, kai 
jie buvo susitikę prieš... dvi dienas. 

— Jis puikus, - tarė Bergenhemas. 

— Visad toks buvo, - tarė Bolgeris. 

Bergenhemas neatsakė. Bolgeris nusijuokė. 

— Viskas sukasi aplink tavo šefą, - tarė Bolgeris. - Mes 
turėjom draugą vardu Matsas, kuris mirė seniau šią žiemą, 
1r jis irgi buvo mano draugas. 

— Tikrai? 

— Bet Erikas liūdi taip, kad kitam nėra vietos. Jis užima 
velnioniškai daug erdvės. 

Bergenhemas nežinojo ką sakyti. Kartu atrodė, kad juo 
pasitikima, ir jam tai patiko. 

— Tai pavyzdys, - tarė Bolgeris ir vėl nusijuokė. 

Jis paminėjo dar keletą dalykų apie gyvenimą mieste tais 
laikais, kai jie augo. 

— Ar gyvenot arti vienas kito? 

— Ne. 

— Bet susitikdavot? 

— Paauglystėj. Arba pradžioj. 

— Sunku prisiminti, - tarė Bergenhemas, - viskas taip 
greit pranyksta, o kai nori prisiminti, kaip viskas buvo, ta- 
da, po perkūnais, nebežinai arba prisimeni visiškai klai- 
dingai. 

Bolgeris pasakė kažką, ko jis nesuprato. Paklausė. 

— Nieko, - tarė Bolgeris. 

3/ 


— „Juodųjų čia niekas neskai- 
čiuoja, — tarė Adejemis Sojeris, kuris turėjo konsultavimo 
firmą patalpoje virš „Pizza Hut“ Brikston Roude. 

Vinteris sutiko jį parduotuvėje apačioje ir užlipo kartu 
su juo į viršų. Sojeris kažkada prieš daugelį metų atvyko iš 
Ganos. 

— Seniau buvo geriau. Dabar juodųjų labui nieko nebeda- 
roma. Pašalpa verslui pradėti panaikinta, - tarė Sojeris. 

— Bet čionai gyvena ne tik juodieji, - tarė Vinteris. 

— Dauguma. Bet yra ir tokių baltųjų, kurie stypso gatvė- 
je prie kampo. 

— Tu sakei ten, apačioje. 

— Matau juos pro šitą langą. Eikš pažiūrėt. 

Vinteris priėjo ir atsistojo šalia jo. Sojeris stovėjo ant 
pirštų galų, o Vinteris gavo pasilenkti. 

— Nemažai tipų stypso prie „Red Records“, kurį matai 
ten, kitapus gatvės, — tarė Sojeris, - tai viena iš naujųjų 
vietelių. 

— Nueisiu ten paskiau, - tarė Vinteris. 

— Tie nieko nepasakys. 

— Tada pasiklausysiu muzikos. 

— Nieks nieko nesako Brikstone. 

— Ir kitur tvyro ta pati baimė. 

— Galbūt. 

— Parodyk man čia ką nors, kas drįstų ištarti keletą žo- 
džių, - tarė Vinteris. 

Adejemis Sojeris trūktelėjo pečius. Jis kalbėjo apie savo 
pasaulį, savišku būdu. 

— Čia slypi tiek daug galimybių... bet vietiniai resursai 
neišnaudojami, o jėgos čia daug. Didžiausias Europoje juo- 
daodžių kultūros centras. Žmonės turėtų atvažiuoti čionai 
17 pamatyti. 

Vinteris atsisveikino ir nulipo žemyn girgždančiais laiptais. 

Trenkė stipriais prieskoniais ir dezinfekcijos priemonė- 
mis. Deto, pamanė Vinteris. Deto naudoja visose vargingo- 
se Viduržemio jūros šalyse ir tropikuose. 

Jis kažkada lankėsi didžiausio Europoje triukšmingo af- 
rikiečių, Vest Indijos gyventojų ir visokiausių kitokių sve- 
timšalių maisto turgaus arkadose. Smirdėjo krauju ir mėsa. 
Grindys buvo blizgančios ir slidžios nuo kraujo ir gyvulių 
vidurių. Štai kur sou! fo0d, pamanė jis: karvių kanopos, ožkų 
skrandžiai, kiaulių žarnos, plaukuoti jaučių kiaušų guzai; 
spalvos, spiginančios akis nuo mango, ochros ir čili kalnų, 
suverstų ant suolų, šūksniai, pilni svetimų žodžių. 

„Red Records“ parduotuvėje jis paklausė apie Perą Malm- 
striomą ir parodė nuotrauką. 

— Čia ateina tiek daug turistų, - tarė vaikinas. 

— Galbūt jie buvo dviese, - tarė Vinteris. 

Laikydamas nuotrauką vaikinas papurtė galvą. 

— Negaliu pasakyt, - tarė jis, - mes vėl tapom pasaulio 
centras, 1r čionai atvyksta daugybė žmonių. 

— Daug baltųjų? 

— Apsidairyk, - tarė vaikinas ir buvo teisus. 


Po pietų jie nuvažiavo pas Džeofo Hilierio tėvus. Kraš- 
tovaizdis Vinteriui jau darėsi pažįstamas, tikriausiai todėl, 
kad visi namai buvo panašūs. 

— Turėčiau likti namie ir skaityti, bet pats žinai, kaip bū- 
na, - tarė Makdonaldas. 

— Monotoniška. 

— Monotoniška iki pasiutimo. Jei bylą tiriam taip ilgai 
kaip šią, išauga visa šūsnis popierių. Vienu kartu gali su- 
vokti tik tam tikrą kiekį informacijos, o jei sėdi ilgiau, nu- 
slopini instinktą. 

— Pasikliauni juo? Instinktu? 

Makdonaldas nusijuokė. Pasirodė, lyg kažkas brūkštelė- 
jo gremžtuku per lakuotą automobilio stogą. 

— O kodėl pats esi Londone? - paklausė jis ir pašnairavo 
į Vinterį. - Instinktas, ko gero, mūsų darbe svarbiau už vis- 
ką. Tai yra, intuicija, sugebėjimas perprasti potekstę tuč- 
tuojau arba pamažu. 

— Rutina padeda nueiti tik pusę kelio, - tarė Vinteris. — 
Paskiau prireikia kažko daugiau, kažko kito. 

— Skamba prasmingai, - tarė Makdonaldas. 

— Bet tu privalai būti vietoje, jei įvyktų nusikaltimas, 
ar ne? 

— Mes turim budėjimo sistemą, — tarė Makdonaldas, - 
keičiamės kas savaitę. Aštuonios komandos sudaro aštuo- 
nias savaites. Nuo antradienio ryto septintos valandos iki 
kito antradienio septintos ryto. 

— Tikriausiai ne viskas būna idealu? 

— Ne, bet žmonės negali visad būti darbe. 

— Galit tuo tarpu tirti kitą žmogžudystę. 

— Taip. 

— Bet jei budi ir po keturių ar penkių valandų perleidi 
savo pamainą kitai komandai, tai tos valandos prapuola. 

— Gali būti, - tarė Makdonaldas. 

— Prapuola. 

— Tikrai negerai, ne. 

— O kas budi šią savaitę? 

— Tiesą sakant, Makdonaldas, - tarė Makdonaldas. 
— O nieko naujo neatsitiko, - tarė Vinteris. 


Traukiniai važiavo pro Hilierių namus. Viskas buvo kaip 
seniau. 

Vyriškis sėdėjo ant sofos, kambaryje trenkė alkoholiu. 
Moteris atnešė padėklą. Vyriškis išėmė tris taures ir pripy- 
lė viskio. 

Makdonaldas nežymiai linktelėjo Vinteriui. Jie atsisėdo. 
Vyriškis pastatė taures priešais juos. Jos buvo sklidinos kaip 
akis. 

— Neturiu daugiau ką pasakyti, - tarė jis. 

— Darom viską, ką galim, ir tikimės sulaukti rezultatų, — 
tarė Vinteris. 

— Ir jis taip sakė, - tarė vyriškis, rodydamas į Makdonaldą. 

— Jis teisus, —- tarė Vinteris. 

— Ar tai su jumis seniau kalbėjom telefonu? - paklausė 
vyriškis. 

— Ne, su kolega, - atsakė Vinteris. 

— Gerai šnekėjo angliškai. Susitikimas su policija yra svar- 
bus, tyrimai parodė, kad susitikimas su policijos darbuoto- 
jais turi lemiamos reikšmės nusikaltimų aukoms ir artimie- 
siems. 

Vinteris linktelėjo ir pažvelgė į Makdonaldą. 

— Policijos parama veikia kaip nuo depresijos gelbstin- 
tis faktorius, — kalbėjo toliau vyriškis, — tuo tarpu neigia- 
ma policijos reakcija įvykio metu yra viena iš depresijos 
priežasčių. 

Vyriškis kalbėjo monotonišku balsu, nukreipęs akis į de- 
šinę nuo Vinterio, tarsi skaitydamas tekstą iš aparato, vei- 
kiančio ant grindų, šalia švedų kriminalisto. 

— Ar su jumis blogai elgiasi, ponas Hilieri? - paklausė 
Vinteris. 

— Tam tikrais atvejais policija padidina nusikaltimų au- 
koms iškilusius sunkumus, nes netiesiogiai leidžia jiems pa- 
sijusti kaltais arba sukelia baimę, - poteriavo vyriškis. 

Makdonaldas pasisuko į moterį. Džeofo Hilierio motiną. 

— Ar neradot nieko daugiau, kas... priklausė Džeofui, pa- 
vyzdžiui, laiško... 

— Kontaktas gali sukelti koliziją tarp nusikaltimo aukos 
jausminių poreikių ir policijos mėginimo surinkti smulkme- 
niškus duomenis apie nusikaltimą, - tarė vyriškis ir vėl 
gurkštelėjo. 

— Čia nėra jokio prieštaravimo, - tarė Vinteris, bet Mak- 
donaldas atsargiai papurtė galvą ir žvilgtelėjo į duris. 

— Atsiprašom, - tarė moteris. 

— Žiūrėkit, - tarė vyriškis, - jūs vėl privertėt mano žmo- 
ną atsiprašinėti. 

— Mes tikrai norėjom pabandyti, - tarė moteris. 

— Ką? Ką? - tarė vyriškis. 

Jiedu pakilo. 

— Mielai užeisim kitąkart, - tyliai tarė Makdonaldas. 

— Geriau išskleisiu sparnus ir skrisiu į Koventrį, - tarė 
vyriškis. 


Jie susėdo į automobilį, Makdonaldas išvairavo iš kiemo. 

— Į aludę? - paklausė jis ir žvilgtelėjo į Vinterį. 

— Kodėl gi ne. 

— Nusikaltimo aukos, sutinkamos kompetentingų darbuo- 
tojų, paruoštų priimti žmones, nukentėjusius nuo nusikal- 
timų ar jų pasekmių, gali savo ruožtu padėti policijai, — tarė 
Makdonaldas. 


Jis galėjo prijungti nešiojamą kompaktinių diskų grotuvą 
„"1e televizoriaus garsiakalbių. Beenie Man galės girdėti net 

idiotas koridoriuje, kai eis pro šalį. Jam buvo gaila idioto. 
Jis draugiškai linktelėjo, bet vargšelis spoksojo tiesiai prie- 
šais save, lyg eidamas lynu. 

Vaikinas pasiklausė naujienų, kurias buvo gavęs iš agen- 
to, bet netrukus pavargo. Skambėjo gerai, bet tą jis žinojo 
iš anksto. 

Darėsi vėlu. Vyrukas nebeateis, ir gerai. 

Galėjo išeiti į naktį, link Brikstono Akademijos arba „The 
Fridge“. 

„Fridge“ stiprūs didžėjai. Buvo ten jau du kartus. Galėtų 
patarti ir agentui, jei šis pasirodytų, bet tikriausiai jau ir 
pats ten lankėsi. 

Dabar išgirdo vargšą iškvaišėlį, vėl slenkantį pro šalį. Ma- 
tyt, jis sustoja prie laiptų turėklo, kuris ties durimis pasisu- 
ka stačiu kampu, ir krapšto duris, mačiau pėdsakus, galvojo 
vaikinas. Tai trunka metų metais. 

Kažkas pakrebždeno duris. Vis dėlto atėjo, pagalvojo jis. 
Kažin, ar dama su juo. Nupirkau alaus. 

Jis atidarė, vyrukas stovėjo ir šypsojosi. Iš pradžių vai- 
kinas pamanė, kad įvyko nesusipratimas, ne ten pataikė ar 
panašiai. 

Nepažino. Paskiau pastebėjo, kad ant jo galvos riogso pa- 
sibaisėtinas suveltas perukas, o gal juodas perukas ilgais 
plaukais, į kuriuos įvėlė keletą garbanų. Velniškai keistas 
pokštas. 

Dabar vyriškis įžengė vidun, uždarė duris ir ėmė raustis 
krepšyje, kurį atsinešė. 

išlipo iš taksi prie savo viešbučio. 

Užmokėjo, palypėjo laipteliais ir savo raktu atsirakino 
laukujes duris. Stovėdamas hole jis išgirdo balsus kituose 
apartamentuose kažkur viršuje. Kažkas tenkinosi televizo- 
riaus draugija. 

Jo galva buvo tuščia, lyg muzika „Bull's Head“ bare Barn- 
se būtų išvaliusi ją iš vidaus. Įlipo į taksi iškart po to, kai 
„Alan Skidmore Guartet“ pagrojo paskutinį numerį bisui. 

„Alan Skidmore“ grojo sunkią, Koltreino inspiruotą mu- 
ziką tenoriniu saksofonu, o kartais sopranu. Britų muzika 
negali skambėti geriau, pamanė Vinteris. 

Valandos, praleistos „Bull's Head“, išėjo jam į naudą. 
Smegenys atrodė švarios. Jis sėdėjo pačiame skersvėjyje. 

Muzika kaip seksas, pamanė Vinteris, įėjęs į savo apar- 
tamentus: kai ji gera — tiesiog fantastiška, o kai nelabai ge- 
ra - vis tiek fantastiška. 

Manė, kad Londone jam prireiks sekso, bet muzika su- 
teikė jam ko trūko. Klube jis nežiūrėjo į moteris. Prezerva- 
tyvų pakelis neatplėštas gulėjo jo piniginėje. 

Atidarė langą ir užtraukė užuolaidas. Pajuto, kaip kūnas 
atsiduoda dūmais ir prakaitu. 

Kai nusiprausė veidą, galva iš vidaus tebebuvo švari. 

Jis nusirengė ir atsistojo po dušu. Vandeniui tekant kūnu 
žemyn, sugrįžo jo tvirtumas, tai buvo geras ir stiprus 
jausmas. | 

Paskiau jis apsimovė švarias trumpikes ir atsisėdo ant 
sofos. Burnoje tebejautė dūmų skonį, todėl nuėjo ir dar kartą 
išsivalė dantis. Vėl atsisėdo ir ėmė klausytis muzikos, kuri 
kartkartėmis suskambėdavo jo galvoje. Vėliau stojo tyla. Jis 
stengėsi prisiminti vis tolimesnę praeitį. Kai atsigulė, min- 
tys ir pokalbių nuotrupos tebeplūdo. 


Per gilų miegą jis išgirdo, kaip jam rėkia tenorinis sak- 
sofonas, lyg pakvaišusi Koltreino meditacija. Riksmas mė- 
gino prikelti jo sąmonę. 

Vėl riksmas. Žviegė ir spiegė, Vinteris pabudo ir išgir- 
do, jog skamba mobilusis telefonas, gulintis ant grindų ir 
kraunamas, su laidais, sukištais į elektros lizdą. Kambaryje 
buvo tamsu. Vis dar naktis. 

Jis nugriuvo ant grindų, čiupo telefoną ir spustelėjo at- 
sakymo mygtuką. 

— Vinteris. 

— Čia Stivas. Maždaug po dešimties minučių pas tave at- 
važiuos automobilis. 

Vinteris išsitiesė ir nuo stalelio prie lovos pačiupo ran- 
kinį laikrodį. Jis rodė trečią valandą. 

— Atsitiko, — tarė Makdonaldas. 

— Ne. 

— Renkis ir eik į gatvę, tuoj atvažiuos kuris nors mano 
automobilis. 

— Kur? 

— Kambervele, tarp Pekhamo ir Brikstono. 

— Viešbutyje? 

— Taip. 

— Švedas? - paklausė Vinteris. 

— Taip. 

— Dieve. 

— Dabar renkis. 

— Kada? 

— Šiąnakt, bet dabar paskubėk, po galais, Erikai. 


Kai Vinteris nuvažiavo į „New Dome“ viešbutį, kamba- 
rys buvo pilnas žmonių. Viskas šlykščiai pažįstama. 

— Negalėjau laukti, - tarė Makdonaldas. 

Vinteris neatsakė. Makdonaldas atrodė išblyškęs. 

Kambaryje toliau vyko darbas. Visur pilna kraujo. Stip- 
rioje lempų šviesoje plastikiniai policijos maišai žybčioda- 
mi metė nemalonius šešėlius. 

— Mes juk nežinom, ar čia Hičkokas, - tarė Makdonaldas. 

— Ne. 

— Viskas įvyko vakar vėlai vakare. Čia turiu vaikino pa- 
vardę, - tarė Makdonaldas ir išsitraukė popieriaus lapelį. 
Vinteris perskaitė pavardę. 

Vaikinas buvo išneštas. Ant grindų Vinteris pastebėjo 
pėdsakus, batų padų raštą nuo durų link kėdės vidury kam- 
bario. 

Lova atrodė neliesta. Ant jos gulėjo krūvelė kompakti- 
nių diskų. 

Užtraukta užuolaida skyrė nuo nakties. Negarsus profe- 
sionalų balsų murmesys. Fotoblykstės. 

Visur plastiko maišai, pažymėti skaičiais ir raidžių ko- 
dais, pilni plaukų, dantų, kruvinos odos, žmogaus mėsos ir 
kūno išskyrų. 

Mes pragare, pamanė Vinteris. 

Pragaras žemėje yra čia, šiame kambaryje. 

Jis pajudino galvą į priekį ir atgal. Dabar tuštuma prisi- 
pildė jo kraujo. Pritvinko po kaktikauliu, sudundėjo ausų 
kanaluose. 

Makdonaldas papasakojo, ką sužinojęs. 

Tai buvo kritinė valanda, kritinė situacija visiems. 

— Jam sutrukdė, - tarė Makdonaldas. 

— Ką? 

— Vienas vyrukas ėjo už durų ir kažką nugirdo. Ėmė belsti 
17 beldė, ir beldė. 

— Ką? 

— Jis sėdi apačioj, priešais vestibiulį. Tai savininko sū- 
nus, jis sutrikusio vystymosi ir perkūniškai pritrenktas. Sėdi 
su savo tėčiu. Bandžiau pasikalbėti su vaikinu, bet teko su- 
stoti, o dabar dar kartą pamėginsiu. 

— Po galais, reikia skubėt, Stivai. 

— Sakau, kad dar kartą pamėginsiu. Ten, apačioj, yra ir 
gydytojas. 

Jiedu išėjo į prieškambarį. Smirdėjo vėmalais. Pirmiau 
Vinteris neužuodė smarvės. 

— Mūsų konstebliai, - tarė Makdonaldas, - nuolat šitaip 
atsitinka. 

— Žmogiška reakcija, - tarė Vinteris. 

— Dešimt tūkstančių vyrų dabar beldžiasi į namų duris. 


Tėvas ir sūnus kaip prirakinti sėdėjo ant savo kėdžių. 
Vyras laikė sūnų už rankos. Sūnui buvo apie trisdešimt, bet 
galėjo būti ir jaunesnis, pamanė Vinteris. Liga sušiurkštino 
jo bruožus. Akys sukinėjosi nesustodamos. Jis norėjo atsi- 
stoti, bet tėvas laikė už rankos taip, kad turėjo sėdėti. 

— Noriu eeeeiti, - tarė jis sunkiu kaip akmenys balsu. 

— Tuoj, Džeimsai, - tarė tėvas. 

— Eeeeiti, - vėl tarė sūnus. 

— Jis vaikšto po viešbutį, - tarė tėvas, - tik tą ir veikia. 

Makdonaldas linktelėjo ir pristatė Vinterį. Jie susėdo ant 

dviejų kėdžių, kurias uniformuotas policininkas atnešė iš 
prieškambario. 

— Dar kartą papasakok, kas atsitiko, - tarė Makdonaldas 
tėvui. 

— Džeimsas rėkdamas nulipo žemyn ir ėmė trepsėti ko- 
jomis į grindis. Jis tempė mane, ir aš netrukus nuėjau pas- 
kui jį. 

— Ar laiptuose daugiau nieko nebuvo? 

— Ne. 

— Neatsivėrė nė vienos durys? 

— Tada ne. 

— O paskiau? 

— Ką? 

— Kas atsitiko paskiau? 

— Tada mes užlipom aukštyn, ir aš pamačiau. Viską... 
kraują. 

— Ką veikė Džeimsas? 

— Tik rėkė. 

— Ar jis ką nors matė? 

— Bandžiau su juo pasikalbėt. 

— O pats nieko nematei, kas užėjo į kambarį? 

— Ne. Turėčiau daugiau sėdėti prieškambaryje. 

— Niekas nebėgo laiptais... po to? 

— Ne. 

— Nieko? 

— Aš negirdėjau. 

— Bet Džeimsas kažką išgirdo? 

— Tikriausiai, - tarė tėvas, - tai turėjo būti kažkas... ne- 
įprasta, nes jis niekad nesustoja ir netrukdo svečiams. 

— Jis ir sutrukdė, - tarė Vinteris. 

Sūnus atgręžė veidą į Vinterį, ir jo akys stabtelėjo. 


— Jis išėjo? — paklausė Vinteris. 

Sūnus smarkiai linktelėjo ir čiupo tėvą už rankos. 

— Ar vaikinas išėjo? — paklausė Vinteris. - Vaikinas, ku- 
ris ten gyveno? | 

Jokio atsakymo. 

— Išėjo aukštas vyras? 

Sūnaus akys vėl klaidžiojo, bet sugrįžo ir stabtelėjo ties 
Vinteriu. 

— Aš beeeeldžiau, - tarė sūnus. 

— Taip. 

— Aš beeeldžiau į duris. 

— Taip. 


— Vaikinas? 
Nepilnaprotis sūnus vis smarkiau purtė galvą. 


— Matyt, jis turi galvoj ką nors kitą, - tarė tėvas, - kokį 
nors lankytoją. Ne tą vaikiną. 

Jis atsigręžė į savo sūnų. 

— Ar jis buvo baltas kaip jis? — paklausė ir, paėmęs Vin- 
terį už rankos, bakstelėjo pirštu į odą. 

Sūnus neatsakė. Jis tebedrebėjo ir lingavo į šalis lyg pa- 
gal kokią dainą. 

— Džeimsai. Ar tas, kuris negyveno kambaryje, buvo bal- 
tas kaip tie du, kur čia sėdi ant kėdžių? 

Sūnus neatsakė. 

— Manyčiau, jam reikia į ligoninę, - tarė tėvas. 

— Juooodas, - staiga tarė sūnus, susigriebė už galvos ir 
perbraukė rankomis palei veidą žemyn. 

— Juodas? — paklausė tėvas, sužnybo savo odą 1r pakėlė 
ranką sūnui prie veido. - Juodas kaip tu ir aš? 

— Juooodas, — vėl tarė sūnus ir purtydamas galvą per- 
braukė rankomis veidą. 

— Juodaplaukis. Ar jo plaukai buvo juodi? — paklausė Mak- 
donaldas ir suėmė savo plaukus prie smilkinio. 

Sūnus krūptelėjo. 

Makdonaldas nusirišo guminį raištį nuo arklio uodegos, 
1r jo plaukai užkrito ant pečių. 

— Ilgi juodi plaukai? — vėl paklausė jis, timptelėjęs savo 
1lgas sruogas. 

Sūnus krūptelėjo ir toliau lingavo į šonus tarsi gedėda- 
mas. Akys atrodė kaip juodos skylės. 

— Juooodas, - vėl tarė jis ir parodė į Makdonaldą. 

— Ir baltas? —- paklausė Makdonaldas, persibraukė veidą, 
spustelėjo skruostus. 

— Baltas? Baltasis vyras? Baltaodis? 

— Baaaaltas, - tarė sūnus. 

1e sėdėjo Makdonaldo kamba- 
ry, vienudu pirmą kartą per pusę paros. Makdonaldo akys 
atrodė kaip anglies gabaliukai. Veido oda, regis, buvo prili- 
pinta tiesiai prie žandikaulių. Plaukai vis dar išleisti ant pe- 
čių. Odinė striukė kabojo ant kėdės. 

Vinteris vilkėjo švarką, juodus džinsus ir pilkus marški- 
nius su prisegama apykakle, buvo be kaklaraiščio, juodais 
batais. Šeriai dengė smakrą ir skruostus. 

Galas skandinaviškai elegancijai, pamanė Makdonaldas. 

— Tu dabar ne tik stebėtojas, tikriausiai pats supranti, — 
tarė jis. 

— Kada visi susitiks? — paklausė Vinteris. 

Makdonaldas kilstelėjo ranką ir pažvelgė į laikrodį. 

— Po valandos. 

Tvyrojo prieblanda. Paskutinė šviesa pro žaliuzes dryža- 
vo Makdonaldo veidą žydromis juostomis. 

— Niekad nebeatsidursim taip arti, - tarė Vinteris. 

— Jei tai mūsiškis. 

— Antraip sulaukėm naujos problemos, ar ne? 

— Vadinasi, mūsiškis, — tarė Makdonaldas. 

Po popieriais kažkas sučirškė. Makdonaldas nubloškė ša- 
lin dokumentus ir čiupo telefoną. Vinteris pastebėjo, jog tai 
buvo išrašai iš Makdonaldo policy-dossie7r. Aš tvirtai laikau 

šitą aplanką, buvo seniau sakęs Makdonaldas, jis turi patei- 
sinti viską, ką darau. Noriu turėti švarų užnugarį, motyvuo- 
ti savo sprendimus, kai kartą per mėnesį susitinku su DSI 
patikrinimui. 

— Taip? 

Vinteris matė, kaip susikaupdama raukšlėjosi Makdonal- 
do kakta. 

Kolega čiupo rašiklį ir ėmė rašyti į knygelę. Vinteris 1š- 
girdo, kaip jis uždavė keletą trumpų klausimų. 

Jis viską pažinojo šiame blogio apytakos rate, kuriame 
sukosi pats, Makdonaldas ir visi kiti žmogžudysčių tardyto- 
jai visame pasaulyje. Pats galėjo sėdėti, prispaudęs telefoną 
prie švelnios ausies, Makdonaldas galėjo sėdėti ten, kur sė- 
di Vinteris, arba jie galėjo būti du kiti mentai ankštame kam- 
baryje Singapūre, Los Andžele arba Stokholme. Arba Gete- 
borge. Viskas buvo vienoda, visi buvo pakeičiami blogio apy- 
takos rate. Jis didesnis už gyvenimą: jis buvo prieš mums 
ateinant, jis bus, kai mūsų neliks. 

Vinteris matė, kaip Makdonaldas suklusęs sustingo su 
rašikliu rankoje. 

— Tai buvo Keningtonas, - tarė Makdonaldas. - Jardo 1a- 
boratorija. 

— Prisimenu. 

— Ta pati elgsena, - tarė Makdonaldas. 

— Tikrai? 

— Kol kas jie taip mano. 

— O atspaudai ant grindų? 

— Taip. 

— Jėzau, - tarė Vinteris. 

— Jam teko skubėti. 

Vinteris laukė tęsinio. Sutemos baigėsi, Makdonaldo vei- 
das virto siluetu. 

— Mūsų vargšas liudytojas pabeldė į duris ir uždainavo 

bepročio dainą, tai viską ir sustabdė, - tarė Makdonaldas. - 
Nesukėlė panikos, bet sustabdė. 

— Ir neatsargumą? 

— Ką turi galvoj? 

— Dėl to jis tapo neatsargus ar buvo priverstas toks tapti? 

— Taip. 

— Iš ko matyti? 

— Jie rado metalinę stovo kojelės... 

Vinteris sustingo į ledą, akimirksniu, lyg pasodintas į šal- 
diklį. 

Plaukai pasišiaušė. Pirštai pasidarė guminiai. 

— Vis dėlto Dievas su mumis, - tarė jis. 

— Tiki didžiuoju Tėvu? —- paklausė Makdonaldas. 

— Taip. 

— Gal jis kaip tik dabar yra. 

— Toji... juk ji negalėjo mėtytis kambary? 

— Neįvertini geriausių pasaulyje teismo technikų. 

— Atleisk. 

— Visame tame slypi arogancijos šešėlis, kuris verčia ma- 
ne abejoti, ar čia tikrai aplaidumas. 

— Ir aš apie tai galvojau. 

— Apie aroganciją? | 

— Taip. Ir kad tai gali būti pranešimas arba pasveikinimas. 

— Arba pagalbos šūksnis, — tarė Makdonaldas, - bet čia 
jau turim pasitelkti pagalbon teismo psichologiją. 

— Ne pagalbon, - tarė Vinteris, - kažkaip kitaip. Pana- 
šiai. Bet nerandu žodžio. 

— Užtenka, kad turi jį viduje, tą švedišką žodį. 

— Nerandu jo, nerandu jo jokioje kalboje. 


Vėjas pūtė iš šiaurės, Bergenhemas pirmą kartą pajuto, 
kaip laivas siūbuoja nuo šono ant šono. Iliuminatorius cypė 
kaip fleita. 

— Iliuminatorius nesandarus, - tarė jis. 

— Man garsas netrukdo, - tarė ji, - pripratau. 

— Galiu pataisyt. 

— Būtų keista jo negirdėti, - tarė ji. 

— Kai tu būni Angela... — tarė jis, šiek tiek patylėjęs. 

— Ką? 

— Kai tu... dirbi. 

— Taip? 

— Kai nueini nuo stalo su kuo nors. 

— Kas čia, po galais? Ko nori? 

— Ką veikiat... kai kas nors nueina su tavim nuo stalelio 
už baro ar kur ten. 

— Ko tu nori? 

— Tik norėčiau žinoti... kas darosi. 

— Ar dulkinuosi su jais? 

— Ne... pamaniau, kad jie sako... 

— Nori žinot, ar aš tikra kekše? 

— Ne! 

— Tu manai, kad aš kekšė. 

— Ne, po perkūnais. 

— Aš ne kekšė. Niekad nedariau to už pinigus, to, apie ką 
tu kalbi. 

Bergenhemas nieko nesakė, tik galvojo, kad dabar jis kaž- 
kas kitas. Jo rankos sukryžiuotos, ir jos kažkieno kito. 

— Alio!? Ar yra kas namie? - paklausė ji ir priėjo artyn. 

— Sustok, - tarė jis. 

— Ką? 

— Neik taip arti. 

— Manai, kad aš tokia. 

— Ne todėl. 

— Apie ką tu kalbi? 

Jis neatsakė. Vėl gurkštelėjo vyno. Jau antras butelis. 
Šįvakar jis buvo oficialiai laisvas, bet Martinai jis buvo tar- 
nyboje. 

Norėčiau, kad būtum namie šįvakar, sakė ji. Atrodo, bet 
kada gali nubėgti vandenys. 

— Aš šoku tiems nelabiesiems, - tarė moteris priešais 
jį. - Šoku. 

Bergenhemui neberūpėjo jo klausimas. Jis užsimerkė. 
Regėjo vaiką ant stalo, už uždangos. Jis stovėjo priešais, 
kartu su Martina. 

Angela šoko jiems ir šypsojosi kažkam, ką laikė už ran- 
kos... 

Dabar pajuto laivą judant smarkiau, atrodė, jog jį pačiupo 
viesulas, pakėlė ir vėl nutėškė į upe. Staiga jį siaubingai 
supykino. Rankose ėmė pulsuoti kraujas, šimtas litrų krau- 
jo audringai tekėjo pirštais. Tai ne jo rankos. Ne jo galva. 

— Kai buvau maža, - kalbėjo ji toliau, - ar pasakojau, kaip 
buvo smagu, kai buvau maža? 

Ji papasakojo apie savo vaikystę, tai buvo priežastis, ko- 
dėl jis pasiliko. Jis galvojo apie didžiuosius ir mažuosius. 
Aišku, nėra jokios teisybės. Ir nebus geriau. Visi signalai, 
kurie šviečia į dutūkstantuosius, raudoni kaip velnias, kaip 
šviesa pornoklubuose, pamanė jis, apgaulinga šviesa nuvi- 
lioti Žmonėms į požemių karalystę. 

— Kokia žvaigždė aš buvau tose nelemtose mamos ir tėčio 
šventėse, - kalbėjo ji toliau, o Bergenhemas pašoko nuo lo- 
vos, išskrido ant denio ir, pranėręs galvą pro turėklus, išvė- 
mė į vandenį. Akys prisipildė ašarų, jis tematė juodą skylę. 
Ant nugaros pajuto ranką. Ji kažką pasakė, bet jis nesuprato. 

— Toliau negalima. Jei dar pasilenksi, nuslysi į vandenį. 

Jo kvėpavimas aprimo. Jis ėmė geriau matyti. Upė juo- 
davo po juo tarp laivo ir prieplaukos akmenų. Laivas tran- 
kėsi į akmenis. 

Apačioj nėra jokios išeities, suprato jis. 

Ji patapšnojo jam kaktą drėgnu rankšluosčiu. Dabar jis 
pajuto kūnu lietų. Lijo tankiais, dideliais lašais, marškiniai 

lipo prie odos, lyg jis būtų pagulėjęs vandeny. Ji stumtelėjo 
jį atgal po deniu. Jo kojos slaidžiojo ant lentų į visas puses. 


Vinteris įsipylė karšto vandens iš virdulio. Buvo aštunta 
ryto, Londone rytas jau įsibėgėjęs. Pro atvirus langus gir- 
dėjo, kaip užpakaliniame kieme iki užkimimo čirškė paukš- 
čiai, kurių pavadinimo jis nežinojo. 

Po keleto valandų jis sėdės televizijos studijoje kartu su 
Makdonaldu ir nepažįstamais anglų žurnalistais. Kriminali- 
nių įvykių programos vadovai vėl paskambino, 17 Makdo- 
naldas iš karto sutiko. 

Vakar vakare jie sėdėjo viename didžiųjų kambarių Parč- 
mor Roude, keturiolika tardytojų, įskaitant Vinterį. Ant stalo 
stovėjo butelis viskio. Kiekvienas dėstė savo mintis. Mak- 
donaldas bandė iš visų išpešti, kas geriausia. 

Ar jie galėtų pateikti tokį distiliatą britų visuomenei? Vin- 
teris nesinervino ir po programos tikėjosi sulaukti persi- 
laužimo. 

— Esam gavę kvietimą anksčiau, o dabar jau laikas, - va- 
kar vakare tarė Makdonaldas, - tikimės, kad keletas anoni- 
minių piliečių ką nors matė. 

— Taip. 

— Televizija yra ypatinga žiniasklaidos priemonė, - sakė 
Makdonaldas. 

— Anoniminis viešumas, — sakė Vinteris. 


Anetos Djanali oda buvo juoda, bet siela šviesi. Todėl 
mano liežuvis gerai mala, galvojo ji. Tas, kuris mato šviesą, 
gali iš ten pasisemti savikliovos. 

Žinau, kad čia susidorosiu geriau už vyrus, galvojo ji, sė- 
dėdama automobilio sėdynėje su liudytojų apklausos proto- 
kolu priešais save. Man nieko nereikia ginti. Nesu balta. 
Fredrikas baltas, bet tik tiek. Nors kartu mielas, kaip dau- 

gelis kvailų žmonių. Tų, kurie linksmai ir nepiktai kvaili, o 
kai kuriuose situacijose net gudriai kvaili. 

Mentas turi pranašumą, nes dirba komandoje. Bet tai virs- 
ta dideliu trūkumu, jei atsiduri prie nepaslankių. Jiedu su 
Fredriku Haldersu prisitaikė vienas prie kito, tai galėjo duoti 
naudos. Jis buvo kvailas ir kartais savotiškai gudrus, 0 ji 
buvo šimtu procentų inteligentiška. Jis tą žinojo. 

Ir dar vienas dalykas. Ji sugebėjo ilsėtis darbe. Ne taip, 
kad užmigčiau sėdynėje, galvojo ji. Bet kartais galiu nu- 
braukti blogį, paslėpti, kad neatrodytų viskas ištisai juoda. 
Tokia savybė reikalinga. Visuose siaubinguose pasakoji- 
muose, kurių tenka klausytis, privalo būti šviesos ir vil- 
ties. Visada egzistuoja epilogas, ir bent jis gali suteikti vil- 
ties ateičiai. 

Jie važiavo į vakarus patikrinti vieno adreso. 

— Kokia gyvenimo prasmė? — paklausė Aneta Djanali. 

— Ką? 

Fredrikas Haldersas važiavo žiedu prie Hiogsbu pramo- 
nės rajono. Jis pritildė radiją, kad išgirstų, kas dabar slegia 
juodosios karalienės širdį. 

— Gyvenimo prasmė. Kokia prasmė, kad tu esi, Fred- 
rikai? 

— Džiaugiuosi, kad uždavei šį klausimą. 

— Pagalvok ir neskubėk atsakyti. 

— Nereikia. 

— Jau žinai? 

— Savaime suprantama, — tarė Haldersas, važiuodamas 
išilgai Flatoso. Jis stabtelėjo paskui autobusą ir praleido mo- 
terį su vaikų vežimėliu. 

Palei kelią komunos vyrai kirto medžius. O gal tik šakas 
geni; rezultatas vis tiek bus tas pats, pamanė Aneta Djanali. 

— Tai kaip atsakysi? 

— Papasakosiu vakare. 

— Tu nežinai. 

— Sakau, vakare. 

— Gauni dvi valandas, - tarė ji. 

— Okej. 

Jie privažiavo kioską. 

— Ar nori dešrelės? — paklausė Haldersas. 

— Nesveika. 

— Aš ne to klausiau. 

— Nesijaučiu alkana. 

— O aš noriu. 

Haldersas sustabdė automobilį, apsigręžė ir nuvažiavo 
atgal prie kiosko. 

— Perstatytas, —- tarė jis. 

— Teks užeiti vidun, - tarė ji. 

— Ar eisi kartu? 

— Noriu gerti, be to, sustingau. Sėdynės netikusios. 

Jie pastatė automobilį ir užėjo į kioską, paverstą resto- 
ranu. 

Siena užstojo vaizdą į kelią. Smirdėjo taukais ir... tau- 
kais, pamanė Aneta Djanali. Fredrikas yra toks tipas, kuris 
užsisako gatvėje vadinamąjį jautienos gabalą, kuris, iš tie- 
sų, nežinia iš ko padarytas. 

Haldersas skaitė valgiaraštį. Patiekalai buvo surašyti tu- 
šu, lengvai nutrinami, pakeičiami kokiu kitu ne blogesniu, 
pagaminamu per minutę. 

— Manau, paimsiu gabalą jautienos, - tarė jis. 

— Geras pasirinkimas. 

— Ką? 

— Maistingiau už dešrelę... galima sakyt, visko daugiau. 

— Ar tau čia per prasta? 

— Aš nieko nesakiau. 

— Čia tinkamas maistas žmonėms, kurie neišsidirbinėja. 

— Neužmiršk agurkinio majonezo. 

— Ką? 

— Agurkinio majonezo. Tada bus dar tinkamiau. 

Haldersas sušnypštė ir užsakė valgius. 

— Dar paimsiu limonado, - tarė jis, o ji nebegalėjo susi- 
laikyti iš juoko. 

Kai jie išėjo laukan, automobilis buvo dingęs. 

— Kas po per... - tarė Haldersas ir pametė jautieną. 

Aneta Djanali spiegė iš juoko. 

— Juokiesi, nelabo... 

Aneta Djanali bandė kažką pasakyti tarp juoko priepuolių. 

— Ką, po galais, sakai? — paklausė Haldersas, spoksoda- 
mas paklaikusiomis akimis. 

Ji nusišluostė ašaras. 

— Dabar tikiu tavim, - tarė ji, - tave tik7ai persekioja. 

— Ką? Ką? 

— Tave persekioja, Fredrikai. Tikras sąmokslas. Vagia vi- 
sus automobilius, kuriuos vairuoji. 

— (Gali būt tikra, — tarė Haldersas ir paskambino men- 
tams. 

Laukdami jie tyrinėjo medžių marodierius kitoje kelio 
pusėje. 

— Gyvenimo prasmė yra sugauti automobilių vagis, - ta- 
rė Haldersas ir įsikišo į burną tabako. | 

— Ir viskas? 

— Viskas. 

— Štai atvyksta kolegos. 

— Gyvenimas tęsiasi. 


Vinteris pasiskrudino dvi riekes duonos, užtepė jas svies- 
tu ir apelsinų marmeladu, kuris nuo daugybės žievelių tapo 
gaižus. Šįryt jis nuėjo Hogart Roudu iki laikraščių kiosko 
Erls Kort Roude ir nusipirko Guardian, Indebendent, Times 
17 Daily Telegrapbh. 

Suskambo mobilusis telefonas. Tai buvo Bertilis Ring- 
maras. 

— Žinau, kad jūsų laikas skiriasi viena valanda, bet pama- 
niau, kad būsi atsikėlęs, — tarė Ringmaras. 

— Čia jau įsidienojo. 

— Gavom dar vieną laišką iš to vagies. 

Vinteriui prireikė kelių sekundžių susigaudyti. Vagis. 
Butas. 

Kruvini drabužiai. Laikas sutampa. Abejotina. Velnioniš- 
kai abejotina. 

— Erikai? 

— Aš čia, - tarė Vinteris ir užgėrė duoną su marmeladu 
pilna burna arbatos. 

— Jis pasirodė atkaklus, - tarė Ringmaras, — tarsi norė- 
damas pateisinti savo lėtumą, atitaisyti. 

— Na? 

— Todėl pažvelgėm į tą asmenį iš arčiau. Fredrikas su 
Aneta turėjo šiek tiek laiko, kol automo... 

— Po galais, Bertili, spjauk į chronologiją ir sakyk, kas 
nutiko. 

Vinteris sustingo kėdėj. Šitai kažką reiškia. Ringmaras 
kažką ruošia šefui, dovanėlę. 

— Pakvietėm į apklausą. 

— Na? 

— Neatsiliepė, bet paskiau užmezgėm ryšį. 

— Bertili? 

— Gerai, gerai. Dabar klausyk atidžiai. Vyruko nebuvo Ge- 
teborge, nes jis buvo Londone. 

— Ką? 

— Sakiau, klausyk atidžiai. Jis buvo Londone. 

— Iš kur jūs žinot? 

Vinteris vėl pajuto kūnu šaltį. Plaukai atsistojo piestu. 
Jis nuvalė stalą, laikraščius nušveitė ant grindų, nuėjo tris 

žingsnius link suolo ir čiupo užrašų knygelę. Atsisėdo su 
rašikliu rankoje. 

— Iš kur žinom? — atsakė Ringmaras. - Jokių paslapčių, 
vyrukas dirba SAS stiuardu, dažniausiai linijoje tarp Gete- 
borgo 1r Londono. 

— O dangau. 

— Ir dar ne viskas. Jis turi butą Londone. Gyvena ten, 
nakvoja Geteborge, o gal atvirkščiai. 

— Ar jis britas? 

— Grynas švedas, rodos, jo vardas Karlas Vikingsonas. 

— Vikingsonas? 

— Taip. Dirba lėktuve, kurio vardas irgi yra kažkoks „Vi- 
kingas“. 

— Ar turim ką nors apie jį? 

— Ničnieko. Švarutėlis. 

— Kur jis dabar? 

— Jis čia, pas mus, - tarė Ringmaras. 

Staiga Vinteriui išdžiūvo gerklė. Gurkštelėjo atvėsusios 
arbatos, bet nepajuto jokio gėrimo skonio. Gal žibalas, gal 
mėlynių kisielius. 

— Dar nespėjom jo apklausti, - tarė Ringmaras. 

— Jokio alibi? 

— Kaip sakiau, nežinom. Gali būti komplikuota. 

— Duok man adresą, - tarė Vinteris: - Londone. 

— Jis gyvena kažkur Stenli Gardense, 32 numeris, Stenli 
Gardensas. 

— Palauk, - tarė Vinteris, padėjo telefoną ir nuėjęs prie 
žurnalinio stalelio atsivertė žinyną. Vėl paėmė telefoną. — 
Londone šeši Stenli Gardensai. 

— O velnias. 

— Reikia žinoti apylinkės skaitmeninį kodą, pavyzdžiui, 
NW7 ar panašiai. 

— Luktelėk, - tarė Ringmaras, ir Vinteris ėmė laukti. Vėl 

gurkštelėjo žibalo, kūne pajuto medžioklės įkarštį. Ragely- 
je kažkas sukrebždėjo. 

— Čia turiu vizitinę kortelę... pažiūrėsim... Stenli Gar- 
densas W11. 

Vinteris žvilgtelėjo į žinyną. W11. Adresas yra 7H59. At- 
sivertė 59 puslapį ir ėmė ieškoti langelyje: Noting Hilas, 
Kensington Park Roudas, Stenlhi... štai. Didelės gatvės skers- 
gatvis. 

— Prie Portobelo, - tarė jis. 

— Whatever you say, — tarė Ringmaras. 

— Laikyk jį šešias plius šešias. 

— Dar neapklausėm jo. 

Vinteris pasiryžo. Jei apklausoje paaiškėja, kad jie nori 
tęsti pokalbį su apklausiamuoju asmeniu, galima pastarąjį 
laikyti kaip svečią šešias plius šešias valandas, su „būtinu 
poilsiu ir maitinimu“, kaip pasakyta. 

— Šešias plius šešias, - tarė Vinteris, - nusispjaut į visus 
galimus alibi. 

— Neprieštarauju, — tarė Ringmaras, — ir Gabrielis vos gali 
susilaikyti. 

Apklausų vadovas. Gabrielis Koenas. Jis laukė ir skaitė, 
laukė, skaitė ir dūsavo. 

— Neskubėk su Gabrieliu, - tarė Vinteris. 

— Ką? 

— Iš pradžių patylėk, užsiimk pats. 

— Juk jis turi dalyvauti. 

— Tik kaip geras draugas, nuo pat pradžių viskas turi vykti 
tobulai. 

— Švelniai ir tyliai, - tarė Ringmaras. 

— Jokios klaidos, - tarė Vinteris. 

— Neįžeidinėk manęs. Tikriausiai prisikasiu tik iki ryt- 
dienos orų prognozės, kai grįši namo. | 

— Gerai. 

— O kada grįši? 

— Nežinau. Televizijos įrašas, apie kurį vakar kalbėjau, 
numatytas popiet. Turiu iškart patikrint šitą adresą. Neži- 
nau. Pasikalbėsim maždaug po valandos. 

— Erikai? 

— Na? 

— Mes žinom vieną dalyką. Vikingsonas buvo Londone, 
kai paskutinįkart įvyko. Vaikinas Jagerbergas. Christianas 
Jagerbergas. Jis buvo Londone. Vikingsonas. 

— Ne lėktuve, ne ore? 

— Taip, perkūnas, gali būt. Bet jis buvo ne Švedijoj. 

Jiedu baigė pokalbį. Vinteris paspaudė vienuolika skait- 
menų į Tornton Hitą. Kažkas atsiliepė. 

— Čia kriminalinės policijos komisaras Erikas Vinteris. 
Ieškau Stivo Makdonaldo. 

— Tuojau. 

Vinteris laukė. Išgirdo kolegos balsą. 

— Čia Erikas. Man skambino iš Geteborgo. Jie sulaikė 
apklausai vieną vyruką, jis turi butą Londone. Gal tai toli- 
mas šūvis, bet turim patikrint. 

— Čionykštį butą? 

— Notting Hile. 

— Aha. Puikus rajonas. 

— Nieko nežinau apie tą vyruką, bet turim patikrint butą. 

— Iš lauko? 

— Ką? 

— Pažįstu keletą gerų teisėjų, bet be stipresnių argumentų 
nieks neleis mums Londone įeiti į butą ir patikrinti. 

— Vis tiek važiuoju ten. Bėgu. Susitiksim prie Kensing- 
ton Park Roudo kampo. 

— Prie kokio kampo? 

— Atleisk. Vyrukas turi butą Stenli Gardense. 

— Okej. 

— Pasimatysim po valandos. 

— Skrendu, - tarė Makdonaldas. 

i ad pasigavo taksi, va- 


žiuojantį į šiaurę Erls Kort Roudu. 

Mažesnėmis gatvėmis pro Holand Parką jie pasiekė No- 
ting Hil Geitą per penkiolika minučių. Jaunystėj jam teko 
čionai nemažai vaikštinėti. 

Namai Kensington Park Roude blizgėjo kaip marmuri- 
niai. Ties kryžkele su Pembridž Roudu kavinės šeiminin- 
kas dangstė lauko stalelius languotomis staltiesėmis. Žmo- 
nės jau laukė pirmosios šiais metais kapučino kavos po at- 
viru dangumi. 

Pastatai Stenli Gardense stovėjo tylūs, šešėlyje. 32 nu- 
meris turėjo portalą, pro kurį galėjo įeiti ir išeiti tūkstančiai. 

Vinteris nuėjo gatve tolyn ir vėl grįžo į Kensington Park 
Roudą. 

Jis ramiai stovėjo gatvės kampe. Jo amžiaus pora, einan- 
ti pro šalį, stabtelėjo. Vyriškis užkalbino jį su švedišku ak- 
centu. 

— Could you tell us the way to Portobello Road? 

— Tt's the barallell street, - tarė Vinteris ir parodė kiton 
Kensington Park Roudo pusėn, - y0u just turn right down 
there. 

— Thank you, — choru tarė pora, o Vinteris nusišypsojo 
anonimiška angliška šypsena. 

Jis stovėjo savotiškame švedų rajone. Į rytus pėsčiomis 
galėjai pasiekti Beisvoterį, apylinkę, kur gyvendavo daugu- 
ma švedų užsakomųjų reisų turistų, viešbučiuose aplink 
Kvinsvėjų. 

Priešais Vinterį sustojo taksi. Iš jo išsirangė kolega. 

— Traukiniu, o paskiau taksi nuo Viktorijos, - tarė Mak- 
donaldas, - greičiausias būdas. 

— Ten, - tarė Vinteris ir linktelėjo įėjimo link. 

— Ar buvai viduj? 

— Ne. 

— Užsakiau stebėtojus iš lauko nuo tos valandos, kai iš 
čia išeisim, —- tarė Makdonaldas. 

— Gerai. 

— Pasikalbėjau su nepalankiai nusiteikusiu teisėju, ku- 
ris, aišku, pasakė ne, todėl dabar reikia greitų apklausos 
rezultatų. 

Jie įėjo vidun, ir Vinteris ėmė skaityti pavardes ant len- 
telių. 

Jis trūktelėjo sunkias duris į šiaurinę laiptinę. Užrakintos. 

— Tikiuosi, žinai kodą, - tarė jis Makdonaldui. 

Škotas linktelėjo, arklio uodega vėl tvarkinga. 

— Turim savo nekilnojamojo turto agentus, - tarė jis. 

Aikštelė atsidavė pavėsiu ir poliruotu medžiu. Šviesa su- 
kosi spirale aukštyn, palei laiptus iki stogo. Jie nusekė pa- 
gal šviesą ir sustojo trečiame aukšte. Makdonaldas užsimo- 
vė pirštines ir pabeldė liūto formos belstuku. 

— Kolonijinių laikų liekana, - tarė jis atsiprašydamas. 

Jie luktelėjo. Makdonaldas vėl pabeldė, variu į medį. 

— Gyventojų nėra, - tarė jis. 

— Mes to nežinom, - tarė Vinteris. 

— Šiuo metu nieko, - tarė Makdonaldas. 

Vinteris trūktelėjo pečius, įsitempęs. Apačioj kažkas su- 
bildėjo. 

Prie jų suūžė lifto šachta. Nusileido žemyn, oO jie laukė. 
Po valandėlės ji pakilo aukštyn. Tas ar tie, kur važiavo liftu, 
negalėjo pastebėti dviejų komisarų. Jie stovėjo akliname laip- 
tų kampe. 

Makdonaldas padavė Vinteriui pirštines. 

— Užsimauk, - tarė jis. 

— Niekad nemaniau, kad tu tai padarysi. 

— Velnioniškai pavojinga. 

— Tikslas pateisina priemones. 

— Ką? 

— Švediškas priežodis. 

— Ir mes turim panašų. 

— Atidaryk. 

Makdonaldas padavė Vinteriui mėlynas plastikines ligo- 
ninės šlepetes. 

— Apsiauk. 

Aname gyvenime buvo įsilaužėlis, pamanė Vinteris. 

Krūtinėj jautė spaudžiant kraują. 

Laiptuose buvo tylu. Iš kitų butų jokio garso. Jie skubiai 
suėjo vidun, kai Makdonaldo visraktis, švelniai trakštelė- 
jęs, atrakino duris. 

Tikslas, pagalvojo Vinteris. Priemonės. Mes dirbam žmo- 
nijos gerovei, įsilaužiam, kad liktume gyvi. Tuo skiriamės 
nuo kitų įsilaužėlių. 

Jie pateko tiesiai į kambarį. Bute buvo šilta. Lauke švietė 
saulė, į užtrauktas užuolaidas iš virvelių. Pridengta saulė teikė 
jiems pakankamai šviesos. Makdonaldas linktelėjo dešinėn, 
ir jie nuėjo, žengdami vienas kito pėdom. Virtuvėj nebuvo 
jokių maisto liekanų, jokių nešvarių indų. Eilute kabėjo rank- 
šluosčiai. Ant sienos peilių dėklas, matinis plienas. 

— Visi peiliai vietoj, - tarė Vinteris. 

— Nė vieno su dvigubais ašmenimis, - tarė Makdo- 
naldas. 

Mes pažeidėm būsto neliečiamybę, ir jis pabėgs nusilei- 
dęs lynu, galvojo Vinteris. Mes nieko nebegerbiam, nieko. 
Džiaugiuosi, kad mes čia. Judam, kažkuria linkme. 

Jie kilnojo ir vartė viską, kas tik buvo bute, profesionali 
krata. 

— Čia gyvena velnioniškas pedantas, - tarė Makdonaldas. 

— Ir muzikos turi, - tarė Vinteris. 

— Regi. 

— Matau. 

— Gana daug. 

— Daug užrakintų stalčių. 

— Ir spinta. 

— Taip. 

— Šiame bute kažkas yra, - tarė Makdonaldas, - jauti? 

— Nežinau. 

— Čia jo nuotrauka. - Makdonaldas pasilenkė virš rašo- 
mojo stalo. 

Nuotraukoje vyras laisvai šypsojosi prieš aparatą. Jo plau- 
kai buvo šviesūs, lygūs ir trumpi. 

— Baaaaltas, - tarė Makdonaldas nesišypsodamas. 

Vinteris atsistojo šalia. 

— Iš kur lėktuvo palydovas turi lėšų butui Noting Hile? — 
paklausė Makdonaldas. 

— Nežinau, kokie SAS atlyginimai. 

— Man neužtektų pinigų. 

— Ore moka geriau. 

— Tu, regis, turi pinigų, ypač pažiūrėjus į drabužius. 

— Taip. 

— Tu nepriklausai nuo komisaro algos? 

— Tiesą sakant, ne. 

— Po galais. 

— Senų ir naujų pinigų kombinacija, - tarė Vinteris, mos- 
telėdamas rankomis. 

— Tu kaip anglų karininkas, - tarė Makdonaldas, - jų al- 
gos užtenka maždaug valgyklos sąskaitai apmokėti. 

— Patikrinsim šito vyruko pajamas, - tarė Vinteris, nu- 
sukdamas šneką, - juk jis dar turi būstą Geteborge. 

Jie atidarė drabužinę. Drabužiai gulėjo dailiomis stir- 
tomis. 

— Pedantas, - pakartojo Makdonaldas. 

— O ko tikėjaisi? Šiukšlių maišo su kruvinais drabužiais? 

— Vienas kartas nesiskaito. 

— Dar sugrįšim. 

— Tada tavęs nebus. 

— Vis tiek būsiu su tavim. 

— Kada lėktuvas? 

— Septintą. 

— Ar vyrukas dar bus pas jus? Kai nusileisi, turiu galvoj? 

— Kažin. Jei negausim leidimo 

— Kas turi įtikint prokurorą? 

— Dabar visi nervingi, — tarė Vinteris, - galim tuo pasi- 
naudot. 

— O gal vyrukas bus švarus, kai grįši. 

— Tada bus gerai. 

— Tai eliminavimas, - tarė Makdonaldas, - toks mūsų 
darbas. 

Jie išėjo į Stenli Gardensą ir patraukė link sankryžos. 

Makdonaldas linktelėjo kažkam, sėdinčiam automobily- 
je, pastatytame kitoje didžiosios gatvės pusėje. 

Vinteris paskambino į Geteborgą. 

— Ringmaras. 

— Čia Erikas. Kaip sekasi? 

— Vis dar oras ir vėjas. 

— Kaip jis jaučiasi? 

— Ramus. 

— Pernelyg ramus? 

— Ne, bet jis kažką pridirbo. 

— Gerai. 

— Kažką mūsų bernelis slepia. Gali būt bet kas. 

— Grįšiu dešimtą. 

— Per vėlai. 

— Vadinas, rimtų įtarimų toli gražu neturim? 

— Nieko, - tarė Ringmaras. 

— Viskas klostosi greitai, bet aš 20711, kad klostytųsi grei- 
tai, — tarė Vinteris. - Žiūrėk, kai nusileisiu, kad ką nors tu- 
rėtumėt, tikiuosi rezultatų. 

Vinteris nuspaudė mygtuką. Makdonaldas laukė. Buvo 
vėlyva priešpietė, žmonių vis daugėjo. Jie traukė į preky- 
bos gatves. 

Vinteris girdėjo žvalius skandinavų balsus. 

— Jokio prisipažinimo, - tarė jis. - Tiesą sakant, visiškai 
nieko, tik juokeliai. 

— Žinoma, nieko. 

— Dar atsiras. 

— Laukia televizijos programa. 

— Buvau ją užmiršęs. 

— Bet ji neužmiršo mūsų. 


Vinteris sėdėjo šalia Makdonaldo. Studija buvo maža. 
Stipriai švietė lempos, bet Makdonaldas neprakaitavo. 

Byla susilaukė dėmesio. Gal ir gerai, pamanė Vinteris. 

Jie nieko nesakė apie įsilaužimą. 

Jie neminėjo apklausos Geteborge. Jei viskas būtų vykę 
po trijų dienų, ar penkių, galvojo Vinteris, būtume galėję 
parodyti veidą, šviesiais, tiesiais ir trumpais plaukais. 

Jie parodė kitų žmonių nuotraukas. Žmonės galėjo skam- 
binti programai. Darbuotojai įrašinėjo pokalbius. Kai Mak- 
donaldas paskiau perklausė juostą, neišgirdo nieko, į ką rei- 
kėtų tučtuojau reaguoti. 

Vinteris galvojo apie stiuardą Karlą Vikingsoną. Darėsi 
sunku susikaupti. Mintys krypo į šalį, slopino. 

Paskiau jie susėdo į automobilį prie studijos. Makdonal- 
das užvedė variklį. Važiavo į aludę pietauti. Už stumdomų 
durų trenkė alum ir keptomis kepenimis, cigarečių dūmais. 
Jie užsisakė. 

— Šį kartą sulauksim nemažai liudininkų, - tarė Makdo- 
naldas. 

— Dėl Christiano Jagerbergo? — paklausė Vinteris ir už- 
sirūkė „Corps“ cigarilę. 

— Taip. 

— Dėl jo odos spalvos? 

— Visiškai teisingai. 

— Šįkart auka tapo pašalinis juodaodis. Baimė mažesnė, - 
kalbėjo toliau Makdonaldas, - o kadangi nusikaltėlis yra bal- 
tasis... 

— Kaip mes įtariam. 

— Kitaip ir nesakėm. 

— Štai alus. 

— Ir tavo apkepas. 

— Neteks sutikti tavo šeimos. 

— Ir man neteks. 

— Ar vaikai tave pažįsta? 

— Jei tik nenusikerpu. 

— Gal turi nuotrauką? 

Makdonaldas pastatė bokalą ir iš vidinės kišenės atsar- 
giai išsitraukė piniginę. Krūtinę veržė dėklo diržas, lyg odi- 
nis tvarstis. Pažastyje žybtelėjo revolverio metalas. 

Nuotraukoje buvo tamsiaplaukė moteris ir dvi maždaug 
dešimties metų mergaitės. Jos sėdėjo šonu. Visos trys su 
arklio uodegomis. 

— Jos taip norėjo, - tarė Makdonaldas ir šyptelėjo. 

— Mug shot. 

— Savotiška kompanija. 

— Dvynukės? 

— Taip. 

— Panašios į tavo dešinį profilį. 

— Dėl tos arklio uodegos. 

Jie valgė tylėdami. Makdonaldas pavaišino kava. Paskiau 
nuvežė Vinterį atgal į pietus, prie viešbučio. Eismas tapo 
judresnis. 

Jie slinko Kromvel Roudu. 

— Londonas - tikra pragaro skylė, - tarė Makdonaldas, — 
ypač kai vairuoji. 

— Aš nuolat čionai grįžtu, - tarė Vinteris, - tai vienas iš 
nedaugelio tikrai civilizuotų miestų pasaulyje. 

— Ar dėl cigarų? 

— Dėl įvairovės. 

— Žudikų, prievartautojų, sutenerių ir narkomanų įvairovė. 

— Ir futbolo komandos, restoranai, muzikos klubai ir žmo- 
nės, atkeliaujantys iš plačiojo pasaulio, - tarė Vinteris. 

— Teisybė. Amžinoji imperija, nors dabar vadinam san- 
drauga. 

— Ar galėtum gyventi kur nors kitur? 

— Ne Londone? Aš negyvenu Londone. Gyvenu Kente. 

— Juk supranti, ką noriu pasakyt, Stivai. 

— Ne. 

— Kas ne? 

— Negalėčiau gyventi niekur kitur. 

— Pas jus pavasaris, kai pas mus žiema. 

Kai privažiavo prie viešbučio, Vinteris pasiėmė kelioni- 
nius krepšius. Makdonaldas vėl išvairavo automobilį į A4 
plentą, pervažiavo Hamersmitą, tada plentu M4 piečiau Ga- 
nersberi Parko. 

Vinteris sėdėjo tylus, žvalgėsi į miestą. Osterli Parke vai- 
kai žaidė futbolą, o vėjas taršė jiems plaukus. Kaip visad. 

Senukai tempė paskui save golfo krepšius. Jis pastebėjo tris 
arklius, vieną šalia kito, bet neįžvelgė, ar joja moterys ar 
vyrai. 

Pamatė, kaip paskutinis arklys išsituštino, elegantiškai, 
nelėtindamas žingsnio. 


Ringmaras laukė su automobiliu Landveteryje. Išėjęs iš 
terminalo, Vinteris pajuto šaltį. Pavasaris stabtelėjo prie va- 
karinių jūrų, nepasiekęs Skandinavijos. 

— Paleidom jį, - tarė Ringmaras. 

Vinteris nieko neatsakė. 

— Bet jis neturi jokio alibi. 

— Tai gerai. 

— Nė vienu atveju. 

— Okej. 

— Kruopščiai patikrinom oro bendrovę, jis nedirbo nusi- 
kaltimų dienomis. 

— Aš klausau, - tarė Vinteris. 

Jie išvažiavo į magistralę, lėkė per Landveterio gyven- 
vietę 130. 

Prieš Vinterio akis už dvidešimties kilometrų danguje 
mirgėjo Geteborgo pašvaistė. 

— Jis buvo Londone, kai... kai atsitiko ten, ir Švedijoj, kai 
žmogžudystė įvyko čia, - tarė Ringmaras. 

— Ką jis sako? 

— Kad šiaip kažką veikė. Skalbė. Virė valgyt. Ėjo į kiną. 

Ringmaras barbeno pirštais į vairą, lyg norėdamas padi- 
dinti greitį. 

— Jokių spragelių? 

— Jis tebėra ramus. 

— Gal patikrinot, ar jis dirbo tuomet, kai skrido vaiki- 
nai? — paklausė Vinteris. 

— Taip. 


35() Ake Edwardson 


— Na ir? 

— Visus kartus jis skrido drauge. 

— Pernelyg gerai. 

Ringmaras neatsakė, važiavo, žybsėdamas aplenkė dar 
vieną automobilį. Pravažiavo Miolnlykę, menką švieselę 
kelio kairėje. 

— Argi ne tu norėjai sparčių žingsnių? 

— Seniai galvojom apie kokį nors žmogų, skridusį kažku- 
rį kartą... su vaikinais... o štai turim tokį, kuris skrido visus 
kartus, - tarė Vinteris. 

— Ir tai vadinasi pernelyg gerai? — paklausė Ringmaras. 

Vinteris neatsakė. Trynė akis. Lėktuve numigo pusva- 
landį, atsisakęs valgio ir kavos. 

— Viskas remiasi to vagies įtarimu, - tarė Vinteris. 

— Ne pirmą kartą tokiu būdu išnarpliojam bylą, - tarė 
Ringmaras. 

— Ar buvot atsargūs? 

— Akistatos nesugadinom. 

— Neturim su kuo. 

— Sakau, neprikrėtėm jokių 1išdaigų. 

Mirtina nuodėmė mosuoti nuotraukomis, kol nesureng- 
tas teisėtas atpažinimas su liudytojais. Šitaip gali tuščiai su- 
deginti paraką. 

Kažkada jie išbandė fotoatpažinimą, dešimt nuotraukų 
viena šalia kitos priešais liudytoją,-bet tai didelė rizika. 

— Turim atlikt visus formalumus, - tarė Vinteris ir prisi- 
minė Stenli Gardensą. 

— Pasiskolinom jo raktus, bet namus spėjom apžiūrėti tik 
paviršutiniškai, - tarė Ringmaras. 

— Einu tiesiai ten. Noriu turėt užtektinai laiko. 

— Jei norim sužinot apie tą vyruką ką nors daugiau, tu- 
rim jį sulaikyti, ilgiau pasišnekėti. 

— Ką sako Birgersonas? 

— Pasakė Veldei, jog daugiau neištars jam nė žodžio, jei 
šis nesulaikys Vikingsono. 

— Grasina, vadinasi. 

— Sturė rizikuoja, - tarė Ringmaras. — Veldė gali tai su- 
prasti kaip pažadą. Bet Veldė atsižvelgė į mūsų svarias įta- 
rimo priežastis. 

— Priežasčių nepakanka, - tarė Vinteris. 

Ringmaras sustojo prie Policijos rūmų. Vinteris vėl na- 
mie. Kai išlipo, kūnas atrodė sustingęs. 

— O kaipgi Bergenhemas, tarp kitko? — paklausė jis, kai 
Ringmaras nuotolinio valdymo prietaisu užrakino automo- 
bilio dureles. 

— Panašus į medžioklinį šunį. 

— Kokių gavo rezultatų? 

— Laukia pavardės, sako jis. 


Vinteris vaikštinėjo po Vikingsono dviejų kambarių butą. 

Kambariai dvelkė atsitiktinumu ir trumpu gyvenimu. Iš- 
vykimu. 

Kam jam to reikia, svarstė Vinteris. Čia kažkas ne taip. 

Velnioniškai klaidinga. Iškart jaučiu. Aš teisus. 

Jis išrausė stalčius. Londono kambariai buvo apgyventi, 
Vikingsono kambariai Stenli Gardense... bet šios sienos, 
grindys ir lubos Geteborge buvo negyvos. 

Kambariai stumte stūmė jį nuo savęs. Ar vagis lankėsi 
čionai? Jie perkūniškai 1žūlūs, pamanė Vinteris. 

Ko aš ieškau? — pagalvojo jis. 

Kur aš laikyčiau svarbius daiktus, net ir tokiomis atsi- 
tiktinėmis sąlygomis? 

Popierius? Filmo juostas? Adresus? Kvitus? Kur, kur? 

Kur dėčiau tokius daiktus, kurių nenoriu rodyt, nors ir 
neturiu pagrindo manyti, kad kas nors nekviestas įžengs į 
mano būstą? 

Vinteris apsidairė. Jis stovėjo tuščiame miegamajame. Čia 
buvo lova, spintelė, kėdė ir telefonas ant kėdės. Knygų len- 
tyna. : 

Telefonas ant kėdės. T-e-1-e-f-o-n-a-s ant kėdės. 

Žmonės skambino čionai, Vikingsonas skambino iš čia. 
Vinteris užsimerkė ir išvydo priešais save Makdonaldo sau- 
lės sistemą. | 

Telefono pokalbiai kaip palydovo trajektorijos virš vaka- 
rų pusrutulio. Susekta viskas iki mažiausio krenkštelėjimo 
ragelyje. 

Tai galimybė. Jei Vikingsonas nekaltas, padėsiu jam tai 
įrodyti, pamanė Vinteris. 

Jis atsimerkė ir ėmė sukinėtis po miegamąjį. Spintelė 
tarsi numesta prie tolimesniosios sienos. Vinteris nuėjo prie 
jos ir ėmė vieną po kito traukyti stalčius. Traukiami jie girgž- 
dėjo, judėjo nenoromis. 

Apatinio niekaip negalėjo ištraukti. Ar mentai nebuvo čia 
anksčiau ir netraukiojo? 

Trūktelėjo smarkiau, stalčius pajudėjo, o jis pargriuvo at- 
bulas ir pasijuto tikras idiotas. Apsidairė, lyg aplinkui būtų 
žiūrovų. Jautėsi stebimas. Stalčius buvo tuščias. 

Jis gulėjo ant grindų ir žvelgė į kambarį. Savotiška per- 
spektyva. 

Virš spintelės, kuri dabar neturėjo apatinio kreivo stal- 
čiaus, kabojo veidrodis. Vinteris gulėjo per du su puse met- 
ro nuo veidrodžio, įstrižai į kairę, ir matė veidrodžio stiklą, 
bet matė ir už veidrodžio, visų pirma matė už veidrodžio. 
Šis kabojo laisvai, todėl jis galėjo matyti, kad kažkas kyšo iš 
užpakalinės veidrodžio pusės. Matė aiškiai, nes pro plyšį 
skverbėsi šviesa. Kyšojo kažkoks siluetas. 

Ačiū Dievui, pamanė Vinteris, atsikėlė, priėjo prie veid- 
rodžio. 

Čiupo ir apsuko jį, nužvelgė siluetą tikroje šviesoje. 

Jis buvo dingęs. Po perkū..., pamanė jis. Pažiūrėjo į 
grindis. 

Nieko, jokio popieriaus ar nuotraukos. Jokio kvito. Nuo 
veidrodžio nugarėlės karojo voratinklis. Daugiau nieko Vin- 
teris nematė. 

Jis pakabino veidrodį į vietą ir vėl atsigulė ant žemės, 
susirado tą patį žvilgsnio kampą. Vėl pamatė plyšį ir silue- 
tą. Tai buvo nukaręs voratinklis. Esu pernelyg pavargęs, pa- 
manė jis. 

Nuotrauką jis pasiliko pabaigai. Tai buvo fotokoliažas, pri- 
tvirtintas prie nedidelės skelbimų lentos virš virtuvės sta- 
lo. Ringmaras sakė, kad Vikingsonas tuščiagarbis vyrukas. 
Tokie nesitraukia nuo veidrodžio ar savo paties nuotraukos. 

Koliažas buvo vienintelis individualus buto bruožas. Vin- 
teris stovėjo priešais jį, pasilenkęs virš stalo. Jį sudarė sep- 
tyni... aštuoni paveikslai, suskaičiavo jis. Keisčiausia, kad 
nuotraukose nebuvo jokio kito žmogaus, tik Vikingsonas. 
Jis buvo nupaveiksluotas įvairiose vietose, sunkiai galėjai 
įžiūrėti. 

Vinteris kruopščiai vieną po kitos išstudijavo nuotrau- 
kas. 

Jos buvo sudėtos ratu. Vinteris žiūrėjo į jas pagal laikro- 
džio rodyklę, sekė akimis, vėl grįžo žvilgsniu iki dvyliktos 
valandos: Vikingsonas sėdėjo prie baro, panašu, kad prie ba- 
ro. Jis užėmė beveik visą nuotrauką. Galėjai šį tą įžiūrėti už 
jo pečių, vieną ar du metrus tolyn nuo baro. Kažkas už baro 
nufotografavo jį su plataus kampo objektyvu. Vinteris sulai- 
kė žvilgsnį, pažvelgė už Vikingsono, slinko baru į šoną. 

Jis pažino patalpą. Langas už Viki...Vinteris užsimerkė 
1r išvydo mintyse tą patį langą. Tą patį barą. Save patį, sė- 
dintį ten ir kažką sakantį vyriškiui, stovinčiam kitapus. 

Nusiramink, pamanė jis. Tai sutapimas. Mieste yra po- 
puliarių vietų ir ne tokių populiarių. 

kvapą, sklindantį pasitarimų kambaryje. Visai kita nuotaika 
nei tada, kai jis skrido į Londoną. Tardytojai, regis, aptiko 
teisingą kelią. Rado, už ko nusitverti. 

Vinteris papasakojo apie įvykius Londone. Užteko dešim- 
ties Minučių. 

— Dabar noriu išgirst visas mintis, — tarė jis, - nesirū- 
pinkit, jei skambės nerišliai. Šnekėkit. Juosta sukasi. Ber- 
tilis rašo. 

Jie sėdėjo pusračiu, o Vinteris viduryje. Atrodė kaip pu- 
sė laikrodžio, lyg būtų palikę praeity kitą pusę laiko. Lyg 
tikėjosi išspręsti bylą, rodyklei nespėjus apsukti dar vie- 
no rato. 

— Sveikas sugrįžęs, šefe, - tarė Fredrikas Haldersas. . 

Nelemtas padlaižys, pamanė Aneta Djanali. Mėgina šne- 
kėti ironiškai, bet visi žino, kad jis padlaižys. 

— Sara? — paklausė Vinteris. 

— Pėdsakai rodo didžiulę jėgą ir didžiulę beprotystę, — 
tarė Sara Helander. 

— Beprotystę? 

— Mes taip manom. Atspaudai, judesiai. 

— Mhm. 

— Kažkas buvo gniaužiama savy, o dabar paleista į laisvę. 

— Tas kipšas išprotėjęs, - tarė Haldersas. 

— Ar paskyrei žmonių ištirti Vikingsono praeičiai? — pa- 
klausė Vinteris, žvelgdamas į Bertilį Ringmarą. 

— Žinoma. 

— Atrodo, iš pradžių prasideda ramiai, pagal kažkokią sis- 
temą ar raštą, o paskiau tampa nesuvaldoma, - tarė Sara 
Helander. 

— Taip, iš tikrųjų, - tarė Haldersas. 

— Užsičiaupk, Fredrikai, - tarė Vinteris, - pasakysi tada, 
kai norėsi būti konstruktyvus. 

Halderso sprandas paraudo. Jis pašnairavo į Djanali, ši 
mirktelėjo. Jis nutilo. 

— Kiekvienąkart panašus vaizdas, - tarė Sara Helander, — 
planas, kuris netenka kontrolės, bet bjauriausia, kad neten- 
ka kontrolės kiekvienąsyk vienodai. 

— Ką turi galvoj? - paklausė Janė Miolerstriomas. 

— Raštą, - tarė Sara Helander, - jis vienodas. Lyg robo- 
tas, kuris išeina iš proto arba yra užprogramuotas vienodai 
išeiti iš proto kiekvieną sykį. 

— La Folie, - sumurmėjo Haldersas, kaip nemandagus vai- 
kas, negalintis patylėti. 

Ar jis moka prancūziškai? — nusistebėjo Aneta Djanali. 
Gal lanko vakarinius kursus? 

— Išskyrus paskutinį atvejį Londone, - kalbėjo toliau Sa- 
ra Helander. — Nuotraukos, kurias gavau iš Eriko, vaizduoja 
kitokį piešinį, trūksta dar poros sluoksnių. 

— Jam sutrukdė, - tarė Vinteris. 

— Galima pastebėti. 

Jie tylėjo, galvojo apie nuotraukas. Siaubingas pasikar- 
tojimas, pamanė Aneta Djanali. Šlykštu, bet padeda toliau 
dirbti. Dėl to pasikartojimo galima tęsti darbą. Policijos dar- 
bas yra monotonijos menas. 

Ji krenkštelėjo. 

— Aneta? 

— Šiek tiek pasišnekėjom su Vikingsono kaimynais, bet 
ta apylinkė anoniminė, - tarė ji. - Kaip visos nuomojamos 
apylinkės, tik kai paklausėm apie jo įpročius, vienas žmo- 
gus prasitarė, kad jis, atrodė, daug sportuoja. 

— Sportuoja? 

— Nežinau, gal jis šiaip sau leptelėjo. Bet tuos du kartus 
ar panašiai, kai jis sutiko Vikingsoną, šis nešėsi didelį spor- 
tinį krepšį. 

— Bertili! - šūktelėjo Vinteris, atsigręžęs į savo pava- 
duotoją. 

— Čia šios dienos žinios, —- tarė Ringmaras, - vakar to ne- 
žinojom ir neklausinėjom. 

— Noriu paklaust, ką radot jo namuose, - tarė Vinteris. 

Ringmaras čiupo nuo stalo aplanką, atsivertė ir perskai- 
tė sąrašą. 

— Jokio sportinio krepšio, - tarė jis. 

— Nieko? Lagamino? Kuprinės? 

— Ne. Nieko daugiau, tik mielas oro bendrovės kelioni- 
nis krepšys. Bet mes juk neturėjom laiko plėšti grindų ir 
sienų. 

— O dabar jis jau namie ir tvarkosi, - tarė Haldersas. 

— Patikrink, ar neturi treniruočių kortelės kokiame klu- 
be, - tarė Vinteris Haldersui. 

— Okej. 

— Patikrink visus sporto klubus, Pilies mišką, Rudaleną, 
visus tuos. 

— Žinoma. 

— O ką jis dabar veikia, tarp kitko? — paklausė Miolerst- 
riomas. 

— Skrenda, - atsakė Ringmaras. 

— Kalbant apie vaikinų praeitį, reikia paminėt vieną daly- 
ką, taip sakant, - tarė Haldersas. 

Visi laukė. 

— Turėjom ieškot ko nors bendra, vadinasi, šimtus valan- 
dų plepėti su draugais, draugužėmis ir draugužiais. 

— Galbūt draugužiais, - tarė Vinteris. 

— Tikriausiai. 

— Kalbėk toliau. 

— Robertsonas, Malmstriomas ir Hil... 17 Hilieris, tiesą 
sakant, visi kartkartėmis lankydavosi vienoje vietoje, - ta- 
rė Haldersas. 

— Bet ne Jagerbergas? 

— Dar nežinom. Galbūt daugelis jų bendraamžių lankosi 
tokiose vietelėse. 

Jis ištarė klubo pavadinimą, o Ringmaras žvilgtelėjo į 
Miolerstriomą. 

— Fredrikas pranešė tai šįryt, - tarė Miolerstriomas. 

— Kai kas atsistojo į savo vietas vakar vakare, - tarė Hal- 
dersas. — Bet ta naujoji auka... Christiano Jagerbergo aš dar 
nespėjau patikrint. 

Vinteris tylėjo ir galvojo. Atrodo siaubingai pavargęs, pa- 
manė Aneta Djanali. Jeigu 715 atrodo pavargęs, kažin kaip 
mes visi pasirodytume pašaliniam žmogui. 

— Ar Vikingsonas turi automobilį? —- paklausė Vinteris, 
atsisukęs į Ringmarą. 

— Ne, registre nėra. 

— Registras dar ne viskas. Teks patikrint visas stovėjimo 
aikšteles, gyventojų gatvės korteles ir parkavimo vietas ap- 
link jo kvartalą. Ten gali stovėti automobilis, kurio savinin- 
kas neatsilieps, ir jis gali būti Vikingsono. 

— Gali būti mano, - tarė Haldersas. 

— Ką? 

— Vėl tas pat, vėl pavogė automobilį, ir šįkart nespėjau 
nutvert to prakeikto kipšo. 

Jie dvi sekundes galvojo apie gausėjančias automobilių 
vagystes. Vinteris panoro kavos ir cigarilės. 

— Vėl iškviesim jį apklausai, - tarė jis. 

— Gerai, - tarė Ringmaras. 

— Turim užduot naujų klausimų, - tarė Vinteris. 

— Jo nėra namie, - tarė Miolerstriomas. 

— Tempk jį čia, jis nėra išbrauktas iš tyrimo, nors ir tikisi 
to. Blogiausiu atveju teks pamėginti fotoatpažinimą, kad ga- 
lėtume jį areštuoti, ir dar turim sužinot apie jo asmeninį 
gyvenimą. Draugai, pažįstami. Vakariniai užsiėmimai. Klu- 
bai. Barai. Kino teatrai. 

Jis galvojo apie nuotrauką ant Vikingsono virtuvės sie- 
nos. 

Pažvelgė į Bergenhemą. Jaunasis inspektorius atrodė tik- 
ras ligonis. Negalėjo prisiminti, kad Bergenhemas būtų toks 
sulysęs. 

Gal nukreiptas beviltiškais pėdsakais? O gal virto nervų 
kamuoliu... dėl vaiko, kuris tuoj atsiras? Šito Vinteris nega- 
lėjo žinoti. Daug patyrė, bet tėvu netapo. 

— Larsai? 

Bergenhemas pažvelgė į jį, bet lyg nematydamas. 

— Taip? 

— Ką pasakysi? 

— Turiu... turiu kontaktą, galbūt išpešiu naudos, - tarė 
Bergenhemas. | 

Vinteris laukė tęsinio. Bergenhemas vėl prašneko, sun- 
kiai. Atrodo pagiringas, pamanė Vinteris. O gal tiesiog ner- 
vų kamuolys. 

— Panašu, jog kažkas vyksta... ar vyko toj srity... kažkas 
naujo. 

— Naujo? 

— Lyg koks nerimas ar panašiai. Nemanau, kad jį sukėlė 
mano klausinėjimai. Kažkas lyg ir žino tai, ko aš klausiu. 

— Ar tau kas nors sakė? 

— Galbūt sužinosiu vieną pavardę. 

Visi laukė. Lyg Bergenhemas turėtų pasakyti tą pavardę 
čia ir dabar. Tik pavardę, ir jie galėtų išgerti tą kavą, įdėti 
paskutinį lapą į Ringmaro aplanką ir Miolerstriomo kom- 
piuterį. 

— Kažkas žino, - tarė Bergenhemas. Ir tai buvo viskas. 


Jis pervažiavo tiltą ir nustebino Martiną. Ji stovėjo vir- 
tuvėj ir žiūrėjo į grindis, lyg laukdama, kad vandenys pliūp- 
telėtų 1š jos kūno ir kad ateitų laikas. Dabar jau bet kada. 

Jis pabučiavo ją ir apkabino. Ji kvepėjo obuoliais ir med- 
vilne. 

Jis uždėjo ranką ant Guzo. 

— Ar tu ne tarnyboje? 

— Juk tu manęs neišduosi? 

Ji nusijuokė. 

— Gal nori valgyt? 

— Ar yra mėsos? 

— Mėsos? 

— Noriu keptos mėsos. Atrodo, metus laiko neturėjau 
apetito. 

— Tu tikrai metu7rėjai apetito. 

— Kepta mėsa su svogūnų padažu ir virtomis bulvėmis ir 
absoliučiai jokių daržovių. 

— Politiškai neteisinga. 

— Kas? 

— Atsisakyti daržovių. 

— Galiu nueit į ICA. 

— Jei nori mėsos, teks nueiti. Neturim. 

Jis išėjo, pasuko už gerai pažįstamo kampo. Pro šalį ant 
riedlenčių prazvimbė trys dešimtmečiai vaikai. Regis, jie 
1rgi pabėgo iš tarnybos, pamanė jis. 

Dangus buvo siaubingai mėlynas. Jokių debesų. Jis pra- 
ėjo pro mokyklą ir išgirdo šaižų skambutį. Visai kaip se- 
niau, pamanė jis, mokyklų reformos ateina ir praeina, bet 
niekas nesiima skambučio. 

Kiek valandų aš praleidau laukdamas, kol suskambės 
skambutis. Kai sėdėjau suole ir vien tik laukiau. 

Atrodo, sumaištis atslūgo, lyg būtų pabudęs iš sapno. Šal- 
tis išblaškė jame tamsą. 

Ar tai dėl Vinterio? Kad jis vėl grįžo namo? Ar aš taip 
perkūniškai priklausau nuo jo? Kas aš esu? Dabar šiek tiek 
aiškiau, bet klausimai tie patys. Regis, turiu kažką įrodyti 
sau pačiam ir kitiems. Parodysiu jiems ir... parodysiu jiems. 

Kas gi tu, vaikine? pagalvojo jis ir dešinėje išvydo par- 
duotuvę. 

Etiketės buvo šalpusnių spalvos. Dveji ar treji metai, ir 
Guzas pareis su pirmąja sauja, jie pamerks į vazą, o paskiau 
suslėgs tarp enciklopedijos A ir B tomų. 

Kas gi tu, jei ne mentas, kuris pirksis rūkytos šoninės ir 
kurį baisiai graužia sąžinė dėl kažko, ko nepadarė. 

Galvojo apie ją kaip apie Angelą, kaip Marianą, vėl kaip 
apie Angelą. Nebežinojo, ar jis traukia, ar ji, kas ką traukia 
prie savęs. Potraukis, pagalvojo jis. Potraukis. Ar jau pra- 
ėjo? Kas praėjo? 

Žinau, ką darau, tarė jis pats sau. Niekas negali nieko 
pasakyti, nes aš dirbu. Parašiau raportą. 


Hanė Ostergard tikrino Marijos prancūzų kalbą. Moti- 
nos supratimu, mergaitės tartis buvo puiki. 

Gal joms vertėtų vasarą porai savaičių išsinuomoti namą 
Normandijoje. Ji turėjo paruoštą ir užpildytą anketą. Kai- 
mas vadinosi Ronsi, o artimiausias miestas Kontansa. Ji lan- 
kėsi ten, kai dar nebuvo Marijos. Aukščiausioje vietoje sto- 
vėjo katedra, bet jai pavyko išvengti bombų. Tai buvo vie- 

nintelė bažnyčia Šiaurės Normandijoje, kuri nenukentėjo per 
karą. Stovėjo ten ir tiesė pirštą į Dievą. Norėjo nueiti ten ir 
uždegti dar vieną žvakę, po septyniolikos metų ar kiek. Die- 
vo tarnaitė iš Geteborgo ir jos duktė. 

Jos baigė žodžius. Mergaitė perskaitė gabaliuką ir išver- 
tė. Ji jau mokėjo kalbą geriau už motiną. Kaimo užeigoje jai 
teks užsakinėti. Un vin blanc, une orange. Pirkti maistą 11- 
giems piknikams didelėse, tuščiose pakrantėse. Kai van- 
duo atsitraukia, austrių augimvietės blizga saulėje. Jos ga- 
lės nueiti ant balto smėlio ir kojų pirštais baksnoti prancū- 
ziškai kalbančius krabus. 

Mergaitė dingo iš virtuvės. Hanė išgirdo, kaip kambary- 
je prašneko televizorius. 

Un vin blanc. Ji atsidarė šaldytuvo dureles, ištraukė at- 
kimštą vyno butelį ir prisipylė taurę balto vyno. Stiklas ap- 
rasojo nuo šalčio. Ji gurkštelėjo. Per šaltas. Pastatė taurę, o 
butelį paliko ant virtuvinės spintelės. 

Ketvirtadienio vakaras. Termometras rodė minus tris. 
Praeitą savaitę buvo pasirodę krokai, o dabar sušalo į ledą, 
pamanė ji. 

Kažin, kaip alyvų pumpurai? 

Nuo Kryžkelės vėl pasigirdo sirenos. Gal ten kokia tre- 
niruočių stovykla, pamanė ji. 

Rytoj Marija išvažiuoja savaitgaliui su rankinio komanda 
į stovyklą. Hanės laukia vienatvė. Laisvas savaitgalis, visai 
neįprasta kunigui. Eis į kiną, skaitys, virs Žuvienę, šiltai 
apsirengs ir apeis didįjį ratą aplink Delšjoną, grįš namo rau- 
donai įkaitusiu veidu, kuris degs visą vakarą. 

— Ar sutaisei sportinį kostiumą? - šūktelėjo mergaitė nuo 
sofos. 

— Taaaaip. 

— O baltas megztinis ar išskalbtas? 

— Viskas, jei dar ko nori, ateik čia. 

— Ką? 

— JEI DAR KO NORI, ATEIK ČIA. 

Išgirdo dukterį kikenant, ji vėl pasinėrė į šeimos dramą. 

Savaitė buvo varginanti ir sunki, šia savaitę nesisekė už- 
siimti savo darbu. Negalėjo užmiršti susitikimų su polici- 
ninkais. 

Antradienį eismo nelaimė, paskiau pokalbis. 

Tą pačią popietę nuovargis, viena jauna moteris norėjo 
dėl to mesti darbą. Ji skundėsi esanti nuolat pavargusi. 

Ar toks darbas moterims? Lygiai taip pat gali sakyti, kad 
toks darbas ne vyrams, pamanė Hanė. Juk lemia ne raume- 
nys, ne kūno stambumas. Tas pats klausimas visiems. Kar- 
tais jie abejodavo, ar toks darbas tinka žmonėms. 

Ji atsistojo ir nuėjo pas dukterį. 

— Einu maudytis, - tarė ji, - atsiliepk, jei skambės tele- 
fonas. 

Mergaitė linktelėjo įsmeigusi akis į dramą. Hanė pažvelgė 
į ekraną. Keturi žmonės kalbėjo vienu metu. Visi atrodė su- 
sijaudinę. Šeima. 

Ji nusinešė vyno taurę į vonią. Užkišo kamštį, nutaisė 
karštą vandenį, nusirengė ir sudėjo drabužius vieną po kito 
į skalbinių krepšį. Atsigėrė vyno ir pastatė taurę ant vonios 
krašto, apsigręžė ir pažvelgė į aukštai ant vidinės atvirų spin- 
tos durelių pusės kabantį veidrodį. 

Priėjo artyn, apžiūrėjo save. Esu moteris, dar nesulau- 
kusi trisdešimt penkerių, o čia mano kūnas, pamanė ji, už- 
dėjo delnus po krūtimis ir sustingo. Pajuto stiprų pasiprie- 
šinimą, vis dar pasipriešinimas. Perbraukė per pilvą, juos- 
muo tebėra, bet ji šiek tiek pasunkėjo. Nuo kada? - pamanė 
ji ir atsistojo šonu. Užpakalis truputį nukaręs, bet tik dėl 
žiūrėjimo kampo. 

Kuo pilnesnė darėsi vonia, tuo silpniau ūžė vanduo. Ji 
užsuko čiaupą ir įkišo koją į vandenį. Karštas ir malonus. 

Ji ilgai gulėjo vandeny. Pirštų ir padų oda tapo panaši į 
smėlio kopas. Vėl prisiminė Prancūziją, visai trumpai, pa- 
plūdimius. 

Pabaigė vyną ir užsimerkė su prakaito lašeliais ant 
kaktos. 

Blogiausia buvo apsilankyti pas vaikino tėvus, pas 
mamą. 

Jagerbergai, prie namo pašto dėžutė kaip paukščių inki- 
las. Vyras jau buvo Londone, išvyko tučtuojau, kai tik suži- 
nojo. 

Berniukas buvo įsūnytas. Ar tai turi reikšmės, ar kuo 
nors skiriasi? Vieną akimirką taip atrodė. Paskiau automo- 
bilyje ji pasiteiravo Eriko, bet jis negalėjo atsakyti, gal ne- 
valiojo. Jis tylėjo visą kelią atgal į pietus. Vienintelis garsas 
buvo stiklo valytuvų brūžinimas. Kritulių negalėjai pavadinti 
nei lietumi, nei sniegu. Senamiesčio namai prarado savo 
spalvas po šiauriniais debesimis. 

— Čia jau pabaigos pradžia, - staiga tarė Erikas. 

— Ką sakai? 

— Dabar prasidės, - tarė jis ir paleido groti džiazą. - Būk 
pasirengusi. 


Prietemoje Vinteris išplaukė į Aspero salą. Jis išlipo Al- 
berto prieplaukoje ir užėjo ant kalnelio. Pasuko taku į deši- 
nę ir vėl ėmė lipti aukštyn. Bolgeris sėdėjo prie namelio. 

— Argi ne gražu, po galais? —- paklausė Bolgeris, iškėlęs 
rankas. 

Apačioje jų, už spygliuočių miško, plytėjo salynas. Žvil- 
gančiame plote už Styro ir Donso salų jie įžvelgė Kategatą. 
Danos fiorde tarp uolų Vinteris pastebėjo Stenos keltą. 

— Ir viskas mano, - tarė Bolgeris, - sveikas atvykęs į ma- 
no karalystę. 

— Turbūt jau visi metai prabėgo? - paklausė Vinteris. 


364 Ake Edwardson 


— Ar nebuvai čia praeitą vasarą? — paklausė Bolgeris. 

— Ne. 

— Noriu, kad pamatytum, - tarė Bolgeris. - Grožį. 

— Taip. 

— Tyčia pakviečiau tave dabar. Kovo pabaigoje čia gra- 
žiausia. 

— Kodėl? 

— Nemirga joks žalias mėšlas. Tik vanduo, uolos ir 
dangus. 

— Jokių burlaivių? 

— Svarbiausia, kad nėra burlaivių. 

— Girdėjau, vėl buvai sunerimęs dėl Bergenhemo, - tarė 
Vinteris. 

— Gėrėkis vaizdu, - atsiliepė Bolgeris. 

— Ar jis per plačiai užsimojo, Juhanai? 

— Ne plačiau negu čia, - tarė Bolgeris, kilstelėjęs ranką. 

Vinteris užuodė jūros vėjo kvapą. Netikėtas gūsis nu- 
lenkė prie namelio augančius krūmus. 

— Ar dažnai čia atkeliauji? — paklausė Vinteris. 

— Dažniau ir dažniau, - tarė Bolgeris. 

— Lieki nakvoti? 

— Kartais. Jei nevalioju užkurti. | 

Bolgerio laivas gulėjo Alberto prieplaukos pavėsyje, at- 
viras, pastatytas iš tos pačios medienos kaip ir namelis. 

— Vyrukas susidėjo su striptizo šokėja, - tarė Bolgeris. 

Vinteris neatsakė. 

— Iš tų populiariųjų. 

— Jis turi savo tikslą, pats taip sakei. Kai aš buvau Lon- 
done. 

— Tai tavo vyrukas, - tarė Bolgeris. 

— Kas ji tokia? 

— Paprasčiausia šokėja. 

— Ar dėl to kvietei mane čia atvykti? 

— Pats sakei, kad tavo makaulei reikia šviežio oro. 

— Kas ji tokia? — pakartojo Vinteris. 

— Buvusi narkomanė, tokios visko gali prikrėsti. 

— Ar gerai ją pažįsti? 

— Ne. 

— Bet nerimauji. 

— Tai nėra nepavojinga, Erikai. 

— Ką man daryt? 

— Išsiaiškink, kuo jis užsiima. 

— Žinau, ką jis veikia. 

— Viską žinai, - tarė Bolgeris. 

— Ką? 

— Kur yra... 

— Ką sakai? 

— Matsas... 

— Ką ten murmi, Juhanai? Kas nutiko Matsui? 

Bolgeris pakėlė akis, žvilgtelėjo į Vinterį. 

— Nieko. 

— Ką turi galvoj? 

— Nieko, po perkūnais, Erikai, - tarė Bolgeris 1r atsisto- 
jo. —- Eikš, išgersim lašelį su kava. 

Vinteris žiūrėjo, kaip virš jūros leidžiasi vakaras, fiorde 
švytėjo du laivai. Jie prisiartino vienas prie kito 1r akimirką 
susiliejo kaip ryški lempa. 


Bolgeris ir Vinteris gėrė kavą su degtine. Bolgeris už- 
kūrė židinį, tai buvo vienintelė šviesa viduje. 

— Kada išplaukia keltas? 

— Aštuntą. 

— Jei nori, gali pernakvot. 

— Nespėsiu. 

— Nieko nepadarysi, - tarė Bolgeris. 

Vinteris atsigėrė kavos ir pajuto vietinės degtinės kar- 
tumą. Jis krimstelėjo cukraus. 

— Šiek tiek pagalvojau, ir man atrodo, kad kažkuris, o gal 
keletas tų vaikinų lankėsi mano bare, - tarė Bolgeris. 

— Ir tik dabar pasakei? - 

— Pats jų nemačiau, bet daugelis tokio amžiaus ten pasi- 
rodo keletą kartų per mėnesį. Ketvirtadienio vakarais ba- 
ras tapo jų susirinkimo vieta. 

— Mhm. 

— Galbūt verta patikrint. 

— Žinoma. 

— Gal man teko aptarnauti kurį nors, seniau apie tai ne- 
pagalvojau. 

— Mhm. 

— Parodyk dar kartą nuotraukas. 

Bolgeris užkūrė ugnį naujoje ugniavietėje ant uolos. Pri- 
mygtinai norėjo. Vakaras kaip skliautas apgaubė juos. Lieps- 
nos blaškėsi, Vinteris matė, kaip spalvos kinta nuo kraujo 
iki ugnies. Bolgerio veidas dingdavo ir vėl pasirodydavo švie- 
soje. Liepsna kilo aukštyn su dūmais, ir akimirką Vinteriui 
pasirodė, jog ugnyje pastebėjo judesį, kažkokius siluetus, 
kūnus. 


4] 


„m perskaitė abu vagies 
laiškus. Kruvini drabužiai kambaryje buvo aprašyti įtaigiai, 
taip pat perteiktas ir pokalbis telefonu, nugirstas slapčia. 

Bute Geteborge jie rado kraujo dėmių. Makdonaldas ap- 
tiko kraujo bute Londone. Šviežio kraujo. Kraujo, kuris nu- 
laša ant grindų, net jei esi atsargus, pamanė Vinteris. 

Geteborge buvo rasta žmogaus ir žvėries, ar keleto žvė- 
rių, kraujo. Jį galėjo palikti kruvini drabužiai, apie kuriuos 
rašė vagis, bet nežinia. Jie dar nieko nežinojo apie Stenli 
Gardenso kraują. 

Vagies aprašytas pokalbis telefonu atrodė keistas. Vin- 
teris skaitė. Celiuloidas. Ką, po galais, tai reiškia, neskai- 
tant tiesioginės žodžio reikšmės? Kalbėdamas telefonu Vi- 
kingsonas minėjo celiuloidą, o vagis gulėjo po lova. 

Jie patikrino pokalbius. Vikingsonas niekad neskambino 
į Londoną. 

Net ir Geteborge retai skambindavo. Tą dieną, kai vagis 
tvirtino girdėjęs pokalbį telefonu, Vikingsonas skambino į 
automatą miesto centre. 

Jei laiške rašoma tiesa. Jei rašė ne koks beprotis. Nepa- 
našu, bet niekas negali žinoti. 

Vikingsonas sugrįžo, jie privertė Velde jį sulaikyti. Šis 

nutarimas nuteikė raminamai, leido susikaupti. Vinteris pa- 
juto, kad turi laiko galvoti. 

Jie bandė vilkinti derybas dėl arešto sankcijos, teisėjas 
galėjo nuspręsti per vieną dieną, bet jis tikėjosi visų leisti- 
nų keturių. Su tuo, ką turim, nepavyks jo areštuoti, pamanė 
Vinteris ir padėjo laiško kopiją ant rašomojo stalo. 

Gausim keturias dienas, geriausiu atveju. 

Galėjo surengti Vikingsonui atpažinimą. Bekmanas sto- 
vės kitapus stiklinės sienos. Jie pateiks tramvajaus vairuo- 
tojo informaciją. 

Vinteriui teko studijuoti atminties psichologiją. Dauge- 
lyje teismo procesų lemiamos reikšmės turėdavo liudytojų 
atpažinimas. 

Kiek visko nuėjo šuniui ant uodegos dėl nevikrumo, ne- 
žinojimo. 

Policija sugriovė savo šansus. Daugelis atminties psicho- 
logijos studijų teigė, kad žmogus ypač gerai atpažįsta veidą. 

Tam tikra sistema saugo ir apdoroja informaciją būtent 
apie veidą, prisiminė Vinteris ir paskambino Ringmarui. 

— Ar gali trumpam ateiti, Bertili? 

Atėjo Ringmaras, veidas susirūpinęs. 

— Atrodai labai rimtas, - tarė Vinteris. 

— Gal tai šviesa tunelio gale. 

— Kokio tunelio? 

— To, kuris prieš šviesą. 

— Perskaičiau apklausą, kurioje dalyvavo Bekmanas, - 
tarė Vinteris, - ir manau, kad dabar jis turėtų pasakyti 
gerokai daugiau. 

— Mhm. Bet jis nėra rimtas liudytojas. Juk paties nusi- 
kaltimo nematė. 

— Surenkim naują apklausą, kognityvesnę. 

— Lygiai ir aš taip manau. 

Vinteris pažvelgė į Ringmarą. Ringmarui nepatikdavo kai 
kurie žodžiai. Vinteris nesuprato, kodėl. 

Jie užduos Bekmanui naujų klausimų, atviresnių. Paliks 
daugiau pauzių. Kognityvinio metodo tikslas buvo skatinti 
liudytoją panaudoti tam tikrus būdus, gerinančius atmintį. 
Jie prašys Bekmaną apibūdinti kiekvieną smulkmeną, atga- 
minti tai, ką jis matė, įvairia eilės tvarka, iš skirtingų per- 
spektyvų. 

— Turim viską atlikti gerai, — tarė Vinteris. 

— Kartojiesi, — tarė Ringmaras. 

— Per atpažinimą noriu turėti septynis asmenis, - tarė 
Vinteris. 

— Okej. 

Vadinasi, priešais Bekmano akis stovės aštuoni žmonės, 
įtariamasis ir septyni pašaliniai, kuriuos jie ten pastatys. 

Tą patį surengs ir Duglui Svensonui, baro savininkui, 
Džemio Robertsono darbdaviui. Svensonas matė veidą, gal- 
būt atpažins jį. 

— Reikia pasistengt ir surast tinkamus, - tarė Vinteris. 

— Atpažinimui? Nekaltuosius manekenus? 

— Taip. 

— Savaime suprantama. 

Jie negali pastatyti Vikingsono su septyniais valkatomis. 

Perkūniškai sunku surinkti tinkamą kompaniją. 

— Gabrielis dar kartą apklaus Vikingsoną, - tarė Ring- 
maras. 

— Žinau, — tarė Vinteris, - einam ten. 

— Šį tą iššniukštinėjom apie jo praeitį, asmeninį gy- 
venimą. 

— Jis neturi šeimos, kaip suprantu. 

— Nei žmonos, nei vaikų, jei juos vadini šeima. 

— Taip. 

— Bet jis nėra homoseksualus. 

— O aš maniau, - tarė Vinteris, - iš pradžių taip maniau. 

— Mat kaip? 

Vinteris nieko nepasakojo apie kratą, kurią jiedu su Mak- 
donaldu padarė Londone. Nebūtina, bent kol kas. Bet jis pa- 
stebėjo ženklus, detales, kurias tarėsi atpažinęs. Jis prisi- 
minė Matsą. 

— Savaime tai nieko nereiškia, - tarė jis. 

— Tik tiek, kad žudomi: buvo vaikinai, - tarė Ringmaras. 

— Ir kad galbūt egzistuoja seksualinis motyvas, kurio mes 
nesuprantam, - tarė Vinteris. 

Jis spėjo, kad buvo panaši, gal ir netiesioginė priežastis. 

Žudikas pasinaudojo vaikinų sutrikimu, nerimu. Kartais 
tai būdavo be galo lengva, siaubingai lengva... nors kai ku- 
rie jaunesnieji laikydavo save ironiškais, o gal suaugusieji 
juos taip vadindavo... nors iš pažiūros jie atrodydavo co0o], 
bet jaunimas slėpė nerimą, galvojo Vinteris. Nuolat kažkuo 
tikėjo. 

Tai išsigelbėjimas, bet ir mirtinas pavojus. 

— Jaunuolius galima išnaudoti visokiais būdais, — tarė 
Vinteris. 

— Ar tik jaunuolius? 

— Juos lengviausia. 

— Tu vis dar jaunas, - tarė Ringmaras. 

— Ir mane išnaudoja, bet kitaip. 

— Vadinasi, visuomenė kalta. 

— Žinoma. 

— Ar visada? 

— Visuomenė užaugina tokius piliečius, kokių yra verta. 
Dabar tai ypač aišku. 

— Vadinasi, nėra jokios vilties? 

— Nežinau, Bertili. 

— Ką veiksi 1999 naujųjų metų išvakarėse? 

— Jei klausi, ar esu kur nors užsisakęs stalelį, tai ne. 

— Sėdėsi namie ir grosi Koltreiną gražiai moteriai. 

— Tikriausiai taip ir bus. 

— Kalbant apie... pasišnekėjom su keliomis Vikingsono 
pažįstamomis Geteborge. Jų buvo keletas. 

— Mačiau protokole. Ar jis turėjo daug partnerių? 

— Tie laikai jau baigėsi. 

— O kada jie baigėsi? 

— Kai homoseksualus stiuardas parsigabeno AIDS viru- 
są iš Afrikos į Niujorką, - tarė Ringmaras. 

— Ar priminei jam tą legendą? — paklausė Vinteris. 


Karlas Vikingsonas pašnairavo į Vinterį, kai šis įžengė į 
apklausų kambarį. Vikingsonas buvo aukštaūgis. Trumpi, 
šviesūs, lygūs plaukai buvo ilgesni nei nuotraukose. Ko ge- 
ro, jis galėjo atsiskaityti už savo veiksmus. Jo gera atmin- 
tis, pamanė Vinteris. 

Apklausos vedėjas Gabrielis Koenas naršė popierius. Jis 
buvo kruopštus žmogus. Vinteris linktelėjęs atsisėdo. Vi- 
kingsonas pasimuistė ant kėdės, lyg ieškodamas patogios 
padėties gintis. 

— Čia kriminalinės policijos komisaras Erikas Vinteris, — 
tarė Koenas, - jis dalyvaus apklausoj. 

Vinteris linktelėjo. Vikingsonas pasisveikindamas kils- 
telėjo smilių, lyg sutikdamas žaisti drauge. 

Koenas pradėjo apklausą, vieną iš daugelio. Vinteris klau- 
sėsi. 

Klausinėjo, ką Vikingsonas veikė tuo metu, kai įvyko 
žmogžudystės. Šis dažnai apgailestavo nesinešiojęs prie krū- 
tinės dienoraščio. Apklausa vyko toliau. 

GK: Draugė, kurią tu teigei susitikęs šeštadienį, nepa- 
tvirtino, kad praleidote kartu visą vakarą. 

KV: Atmintis visus apgauna. 

GK: Tu tvirtini, kad ji neprisimena? 

KV: Taip. 

GK: Sugrįšim prie to. Papasakok, ką veike: 24 dieną. 

KV: Grįžau iš Londono ir iš buto pasiėmiau kai kuriuos 
daiktus. 

GK: Kokius daiktus? 

KV: Tualeto reikmenis. 

GK: Tu turi dvejus namus? 

KV: Jūs žinot... 

GK: Nesupratau atsakymo. 

KV: Visa tai jūs žinot. 

GK: Kaip seniai turi du butus? 

KV: Nenorėčiau to vadinti butu. 

GK: Ko nenorėtum vadinti butu? 

KV: Prieglobsčio Geteborge. Ten labiau... 

GK: Nesupratau atsakymo. 

KV: Tai tik prieglobstis pernakvoti. 

GK: Kaip seniai jį turi? 

KV: Senokai. Jūs galit sužinoti tiksliau už mane. 

GK: Dar kartą tavęs klausiu, kaip seniai turi butą? 

KV: Galbūt pusmetį. 

(GK: Kodėl jį įsigijai? 

KV: Prieglobstį Geteborge? 

GK: Taip. 

KV: Kartais, kai būdavau laisvas, norėdavau ten susitikti 
su žmonėmis. 

GK: Bet tu nesusitinki su jokiais žmonėmis. 

KV: Ką? 

GK: Tu negali įrodyti, kad buvai ką nors susitikęs tais 
atvejais, apie kuriuos klausinėjom. 

KV: Jums tiesiog nepasisekė. 

Greičiau tau nepasisekė, pamanė Vinteris. Jis tyrinėjo 
Vikingsoną. Vyrukas neprakaitavo, nesimuistė ant kėdės, 

nerodė aiškių nervingumo požymių, o Vinteris svarstė, ar 
stiuardas psichiškai sveikas. 

GK: Tu pareiškei, kad įsigijai butą, ketindamas ten susi- 
tikti su draugais. 

KV: Teisybė. 

GK: Kur tu susitinki su draugais? 

KV: Koks čia velnioniškas klausimas? 

GK: Pateik pavyzdį, kur tu susitinki su draugais. 

KV: Namuose pas kurį nors, ne pas mane, nes vietos 
mažai. 

GK: Ar niekad nesi nieko pasikvietęs? 

KV: Tik vieną ar dvi moteris, kurios nedrįso eiti namo 
pas savo vyrus. 

GK: Tavo kaimynai sako, kad dažnai turėdavai svečių. 

KV: Vadinasi, manęs tada nebuvo. 

GK: Ar daug sportuoji? 

KV: Ką? 

GK: Ar daug sportuoji? Treniruojiesi. 

KV: Ne. 

GK: Ne? 

KV: Prisitreniruoju, kiek reikia, geldoj. 

GK: Geldoj? 

KV: Lėktuve. Darbe. Siaubingai daug vaikštau. 

GK: Ar nesitreniruoji kokiame nors klube? 

KV: Pasitaikė, bet seniai. Jei kas nors sako, kad sutiko 
mane ten, vadinasi, meluoja. 

GK: Niekas taip nesakė. 

KV: Gerai. 

GK: Bet tave dažnai matydavo su dideliu sportiniu 
krepšiu. 

KV: Ką? 

GK: Tave daug kartų matė nešiną dideliu sportiniu 
krepšiu. 

KV: Aha. Jame laikau savo daiktus tarp Geteborgo ir Lon- 
dono. 

GK: Mes jo neradom tavo bute Geteborge. 

KV: Jis Londone. 

GK: Ten irgi neradom. 

KV: Ar buvot mano bute Londone? 

GK: Pavaduojantis tyrimo vadovas Bertilis Ringmaras in- 
formavo tave, kad mes padarėme kratą tavo bute Londone. 

KV: Po perkūnais, niekas nieko man nesakė! 

GK: Tu gavai visą būtiną informaciją. 

KV: Nesąmonė. 

GK: Ar gali pasakyti, kur yra tavo sportinis krepšys? 

KV: Ką? 

GK: Kur yra sportinis krepšys? 

KV: Tikriausiai nuknisot jį. 

GK: Ar jis laikomas kitoje vietoje? 

KV: Žinoma, ne. Jis Londone. Mano kolegos gali patvir- 
tinti, kad turėjau jį, kai paskiausiai ten buvau. Tai reiškia, 
vakar. 

GK: Bute jo nėra. 

KV: Vadinasi, mentai jį nukniso. 

(GK: Nė vienas tavo kolega nematė tavęs nešančio didelį 
sportinį krepšį. 

KV: Jų galvos ne tuo užimtos. 

GK: Ar yra du krepšiai? 

KV: Ką? 

GK: Ar yra du sportiniai krepšiai? 

KV: Ar jums, kriminalistams, akyse dvejinasi? 

GK: Atsakinėk tik į klausimus. 

KV: Atsakau, ne. 

GK: Ar turi automobilį? 

KV: Ne. 

GK: Ar yra Geteborge automobilis, kuriuo tu disponuoji? 

KV: Ar skolinuosi automobilį? Pasitaiko. 

GK: Ar tai koks nors konkretus automobilis? 

KV: Nesuprantu, apie ką šneki. 

Supranti, kalės vaike, pamanė Vinteris. Tuoj pykštels, o 
tada suprasi dar geriau. 

GK: Ar yra Geteborge konkretus automobilis, kuriuo tu 
reguliariai disponuoji? 

KV: Ne. 

GK: Ar tu nevairuoji neseniai perregistruoto „Opel Ka- 
dett Karavan“ markės automobilio su registracijos nume- 
riu ANG 999, baltos spalvos? 

KV: Ką? 

GK: Atsakyk tik į klausimą. 

KV: Koks ten buvo klausimas? 

GK: Perregistruotas baltas „Opel Kadett Karavan“ su re- 
gistracijos numeriu ANG 999, baltos spalvos, 88 metų mo- 
delis. Ar nevairavai šio automobilio? 

KV: Ne. 

GK: Jis stovėjo už septynių šimtų metrų nuo tavo gyve- 
namosios vietos, mokamoje stovėjimo aikštelėje Distans- 
gatane Flatose, vakariniame Geteborge. 

KV: Mat kaip? 

GK: Stovėjimo vieta priklauso tavo pažįstamam, Pete- 
riui Mioleriui, kuris mūsų apklausoje tvirtino, jog nuomoji 
ją iš antrų rankų. 

KV: Tai melas. 

GK: Melas, kad nuomoji ją? 

KV: Tai melas. 

GK: Vadinasi, šio automobilio nesi matęs? 

KV: Ne. 

GK: Jis registruotas Vikingo Karlsono vardu. 

KV: Mat kaip? 

GK: Ar tai sutapimas? 

KV: Koks? 

GK: Savininko vardas. Ar jis atsitiktinai taip vadinasi? 

KV: Kaip jis ten vadinasi? 

GK: Vikingas Karlsonas. 

KV: Neturiu supratimo. 

GK: Tu nesi šio automobilio savininkas? 

KV: Ne, penkiasdešimtą kartą. Tu juk ką tik pasakei, kas 
savininkas. 

GK: Šiame automobilyje mes radom pirštų atspaudus, 
kurie sutampa su tavo. 

KV: Tai melas. 

GK: Mes taip pat radom kraujo pėdsakus bagažinėje ir 
kitose vietose automobilyje. 

KV: Aš nieko apie tai nežinau. 

GK: Tu nežinai, iš kur automobilyje atsirado kraujo dė- 
mės? 

KV: Nė menkiausio supratimo. 

GK: Kodėl automobilyje yra tavo pirštų atspaudai? 

KV: Galiu paaiškinti tik tuo, jog, matyt, kažkada esu va- 
žiavęs tuo automobiliu. Nemažai važinėjau nelegaliais tak- 
si, ko gero, tas irgi buvo nelegalus taksi. 

GK: Tu sakai, jog galbūt važiavai tuo automobiliu? 

KV: Turėjau važiuoti, jei ten yra mano pirštų atspaudai, 
ar ne? Turiu vienintelį paaiškinimą — nelegalus taksi. 

GK: Kodėl tavo draugas meluoja dėl stovėjimo vietos? 

KV: Ką? 

GK: Kodėl tu tvirtini, kad tavo draugas meluoja, jog tu 
nuomoji iš jo stovėjimo vietą? 

KV: Dabar prisimenu... 

GK: Nesupratau atsakymo. 

KV: Dangau, viskas sutampa! Buvau užmiršęs. Tikrai 
nuomoju ją iš jo, bet savo ruožtu pernuomoju kitam! 

GK: Pernuomoji stovėjimo vietą trečiam asmeniui? 

KV: Žinoma! 

GK: Tada gali nurodyti to asmens pavardę. 

KV: Savaime suprantama. Tik bėda, kad jau ištisus mė- 
nesius iš to Žmogaus nieko negirdėjau. Negavau mokesčio. 

GK: Bet tu ir toliau mokėjai už savo kontraktą? 

KV: Taip. Nenorėjau prarasti vietos, jei prireiktų. 

GK: O asmuo, kuris savo ruožtu nuomojosi iš tavęs, ne- 
atsiliepė? 

KV: Ištisus mėnesius. 

GK: Tuo pat metu tau nežinomoje stovėjimo vietoje sto- 
vi automobilis, ant kurio ratų ir durelių yra tavo pirštų at- 
spaudai. 

KV: Keista, kokių pasitaiko sutapimų. 

GK: Atlikti tyrimai rodo, kad kraujo dėmės automobilyje 
sutampa su kai kuriomis kraujo dėmėmis, rastomis tavo bute 
Geteborge. 

KV: Kiek yra kraujo grupių? Trys? 

GK: Mes turim liudytojų parodymus, kad tavo bute buvo 
kruvinų drabužių. 

KV: Kas taip sako? 

GK: Turim liudytojų parodymus, kad kruvini drabužiai 
gulėjo juodame plastikiniame maiše tavo bute. 

KV: Tai melas. 

GK: Iš kur atsirado kraujas? 

KV: Koks kraujas? 

GK: Kraujo dė... 

KV: Geriau pasakysiu. 

Erikas Vinteris krūptelėjo lyg užsnūdęs. Susižvalgė su 
Gabrieliu Koenu ir ėmė laukti tęsinio. 

GK: Ką nori pasakyti? 

KV: Aš ne žudikas. 

GK: Prisipažinęs pasijusi geriau. 

KV: Ką? 

(GK: Kai prisipažinsi, pajusi didelį palengvėjimą. Baigsis 
visos šios apklausos. 

KV: Po galais, aš to nepadariau. 

GK: O ką tu padarei, Karlai? 

KV: Aš... 

GK: Nesupratau atsakymo. 

KV: Aš esu... 

GK: Nesupratau atsakymo. 

KV: Visą šitą mėšlą galima paaiškinti. Mat mes su drau- 
gu šiek tiek medžiojam laisvalaikiu. 

GK: Šiek tiek medžiojate laisvalaikiu? 

KV: Taip. 

(GK: Kokia tai medžioklė? 

KV: Briedžiai, stirnos, kiškiai, miško paukščiai. 

GK: Brakonieriaujat? 

KV: Taip. 

GK: Ar tavo atsakymą reikia suprasti kaip patvirtinimą, 
jog esi brakonierius? 

KV: Atsakau, taip. 

GK: Kada vyksta medžioklės? 

KV: Kiekvienąkart, kai aš namie. Todėl aš neturiu... 
alibi. 

GK: Kur vyksta medžioklės? 

KV: Šiauriniuose miškuose. Dalslande, Vermlande. Ne 
todėl.. 

GK: Nesupratau atsakymo. 

KV: Ne dėl pinigų. Nors tai ir gerai... 

GK: Nesupratau atsakymo. 

KV: Nors už tai gerai moka. 

GK: Dėl kokios priežasties tu, kaip tvirtini, brakonie- 
riauji? 

KV: Dėl įdomumo. 

(K: Medžioji dėl įdomumo? 

KV: Ar žinai, ką reiškia būti nelemtu vypsančiu padavėju 
visiems tiems zirziantiems turistams? 

GK: Ne. 

KV: Turėtum pamėginti. 

GK: Vadinasi, tu medžioji, kai būni Švedijoje? 

KV: Taip. 

GK: Tu naudojiesi automobiliu, apie kurį kalbėjom anks- 
čiau? 

KV: Taip. 

(GK: Baltas „Opel Kadett Karavan“, 88 metų modelio, 
registracijos numeris ANG 999? 

KV: Taip. 

(K: Iš kur atsirado kraujo dėmės? 

KV: Iš medžioklės, aišku. 

GK: Iš medžioklės? 

KV: Kai skerdžiam, po galais. 

GK: Automobilyje ir tavo bute yra žmogaus kraujo. 

KV: Matyt, kas nors įsipjovė. 

GK: Kas įsipjovė? 

KV: Mano draugelis įsipjovė, sakau. 

GK: Kaip jo pavardė? 

KV: Ar privalau pasakyti? 

GK: Taip. 

KV: Peteris Mioleris. 

(GK: Ar tai tas pats asmuo, iš kurio tu nuomoji stovėjimo 
aikštelę? Peteris Mioleris? 

KV: Taip. 

(GK: Ar tu ką nors papjovei, Karlai? 

KV: Ką? 

GK: Ar nužudei tuos vaikinus, Karlai? 

KV: Ne, po galais. Pats supranti. 

Jie palaukė, kol Karlą Vikingsoną išvedė atgal į kamerą. 

Gabrielis Koenas išjungė magnetofoną, susirinko po- 
pierius. 

Kambarys atrodė didesnis, kai Vikingsonas išėjo, tarsi 
jo balsas būtų užėmęs vietą. 

— Ką pasakysi? — paklausė Koenas. 

— Neturiu žodžių, - tarė Vinteris, - čia neeilinė persona. 

— Tikrai neeilinė, - tarė Koenas. 

= suėmė po trijų 
dienų. Pasiryžo nelengvai, bet pasiryžo. Kai Veldė išėjo iš 
salės, atrodė, lyg ieškotų dubens rankoms nusiplauti. Jie pa- 
geidavo mėnesio. Gavo keturiolikos dienų sulaikymo ter- 
miną. 

Vikingsonas papurtė galvą, nevykėlis chuliganas, staiga 
patekęs į pirmąją lygą. Tas galvos purtymas reiškė: man čia 
ne vieta. 

Jie pastatė šalia jo septynis kitus vyrukus, metro devy- 
niasdešimt, šviesiais arba pelenų spalvos plaukais. Vinteris 
pats galėjo ten stovėti arba Bolgeris, arba Bergenhemas, 
arba Makdonaldas su peruku. 

Arba tie vaikinai, pamanė Vinteris. Būtų galėję stovėti 
ten, nykštys užkištas už kelnių, alkio šešėlis, nors iki pietų 
dar dvi valandos. Nemirtingi. 

Nė vienas liudytojas nenurodė Vikingsono. Galbūt jie per- 
nelyg kruopščiai ruošėsi. Vinteris netgi siūlė bandomąją gru- 
pę, bet nesulaukė pritarimo. 

Jis pasikalbėjo su Makdonaldu, tie buvo apsirengę foto- 
atpažinimui Klapheme. Andertonas, pirmasis Makdonaldo 
liudytojas, neatpažino Vikingsono kaip vyro, matyto su Pe- 
ru Malmstriomu parke. Plaukai ne tokie. 

Buvo ir kita priežastis, bet Andertonas niekaip negalėjo 
pasakyti. Kalbėjo apie striukę. 

Viskas iš pat pradžių atrodė beviltiška. Jie kabinosi už 
to, ką turėjo po ranka, o laikas vis bėgo. 


McCoy Tyner dainavo įžangą I Wish I Knew. Buvo jau po 
vidurnakčio. Vinteris sėdėjo tamsoj ir laukė, kol per naktį jį 
pasieks aušra. Švelniai grojo Džono Koltreino kvartetas. 

Vinteris atsistojo ir ėmė vaikštinėti po kambarį. Už jo 
nugaros ant stalo mirkčiojo kompiuterio ekranas, lange jis 
atsispindėjo kaip plaukiojantis šviesos keturkampis. 

Jis sukūrė dar vieną scenarijų ir atsistojo, kai šiurpus 
pasakojimas pasiekė galą. Koltreinas grojo Jt's Easy To Re- 
member. 

Kurgi ne, pamanė Vinteris, kol trumpas muzikos kūrinė- 
lis sklandė po kambarį. 1966. Tada Koltreinas įrašė. Vinte- 
riui buvo šešeri. 

Jis sulaukė, kol baigėsi plokštelė, ir pakeitė ją Charlie 
Haden ir Pat Metheny, norėdamas išlaikyti nesvarumo pojū- 
tį. Tai muzika atsiminimams sužadinti, net ir tiems, nuo ku- 
rių pradedi vaikščioti ratais. 

Jis vėl atsisėdo prie savo pasakojimo. Peržvelgė jį ekrane. 

Iškirpo vieną gabalą ir nukėlė jį už trijų puslapių. Jis 
tapo pabaigos dalimi. Ėmėsi toliau taisyti pasakojimo pa- 
baigą. 

Dabar leidosi ten, kur nenorėjo patekti. Mintys nuklydo 
į Juhano Bolgerio barą. Vikingsonas sėdėjo prie baro. Kodėl 
ten sėdėjo? 

Vinteris mėgino atsieti juos vieną nuo kito, Bolgerį nuo 
Vikingsono, bet jam nesisekė. 

Prisivertė galvoti apie Bolgerį. Pažinojo Bolgerį, bet kar- 
tu ir nepažinojo. Įtraukė Bolgerį į šią bylą kaip... konsultan- 
tą. Argi ne? Kreipėsi pagalbos į draugą. 

Reikėtų perkelti savo mintis nuo vieno dalyko prie kito, 
panaudoti analitinius sugebėjimus. Jei dar turi tokių. 

Kodėl Bolgeris šnekėjo apie muzikos parduotuvę Briks- 
tone... kad ji seniai ten veikia... o ji ką tik atidaryta? Vin- 
teris patikrino. Bolgeris sakėsi nebuvęs Londone dauge- 
lį metų. 

Pakartojo tai, paminėjo keletą kartų. 

Vinteris atsistojo, nuėjo prie grotuvo ir uždėjo naują 
plokštelę. 

Kambarį užpildė beprotiškas fri džiazas. New Yok Eye and 
Ear Control. Albert Ayler 1 Don Cherry. 

Bolgeris grojo Vinteriui. Lyg prieš keletą metų. 

Vyriškis Londono plokštelių parduotuvėje grojo šią plokš- 
telę jam, Vinteriui. Kažkoks skandinavas prieš tai lankėsi 
parduotuvėje. 

Atrodė, jog vyriškis už prekystalio gavo instrukciją pa- 
leisti man šią plokštelę, pamanė Vinteris. 

Kitas skandinavas tą plokštelę nusipirko. 

Bolgeris klausė Vinterio, ar šis buvęs džiazo parduotu- 
vėse. 

Skambino Vinteriui, kai šis gyveno Londone, viešbu- 
tyje. 

Vinteris sustiprino garsą iki pragariško triukšmo. Lai- 
kydamas rankose Europolitano sąskaitas, grįžo prie rašo- 
mojo stalo. Gavo jas vakar ir pats negalėtų pasakyti, kodėl 
jos jam užkliuvo. 

Vinteris dar kartą peržiūrėjo sąskaitas. Mobiliojo telefo- 
no abonentinis mokestis. Specialūs mokesčiai. Pokalbiai ša- 
lies viduje. Ypatingi pokalbiai. Tai bent aptarnavimas, pa- 
manė jis. 

Pokalbiai užsienyje, vadinami roumingu. Ir skambučiai 
iš kitų šalių į jo mobilųjį telefoną. Tokius pokalbius jis ap- 
mokėdavo pats. 

Skambutis į viešbučio kambarį Knaresborou Pleise. Va- 
kar sėdėjo prie tų skaičių, jie neatitiko. Jiedu su Bolgeriu 
šnekėjosi gana ilgai. Sąskaita rodė kitaip. Vinteris paskam- 
bino į Europolitano aptarnavimo skyrių ir pasiteiravo. 

Bolgeris skambino ne iš Švedijos. Jis skambino iš vie- 
tos. Jis buvo Londone, kai skambino. 


Bergenhemas įsispyrė kojomis į denį. Vienintelį garsą 
skleidė Marianos ventilis. 

Ji atidarė, jis apkabino ją. 

Viduje rado kažko išgerti. Kajutėje buvo šilta. 

— Paskutinis kartas, - tarė jis. 

— Ar tarnyboje prigriebė? —- paklausė ji. 

— Supranti, ką turiu galvoj. 

— Vadinas, baigei tarnybą. 

— Toks mano darbas. 

— Maniau, čia buvo kažkas daugiau. 

— Taip. Buvo. Bet ne dabar. 

— Tada geriau išeik. 

— Noriu pasėdėt valandžiukę. 

— Po galais, nei pirmyn, nei atgal. 

— Taigi. 

— Nori, kad duočiau ko nors, ar nenori? 

— Ko? 

Jis pajuto laivo sūpavimą, dabar jau pažįstamą, jo kūnas 
iškart įtempė reikiamus raumenis, kai tik laivas pasisuko 
upėje. 

— Turi darbo, ar ne? 

— Turiu daug, - tarė Bergenhemas, - daugiau, nei supra- 
tau seniau. 

— Dangau. 

— Taigi. 

— Tu pasinaudojai manimi. 

— Ne nenne. 

— Po galais, pasinaudojai. 

— Vadinas, ir savim pačiu. 

— Ar tau reikia pavardės? — paklausė ji. Spjaute spjovė 
žodžius, kurie desperatiškai veržėsi iš jos. - Argi ne pavar- 
dės ieškai? 

Bergenhemui išdžiūvo burna. 

— Yra toks žmogus, kurio jūs nepažįstat, nors tariatės 
pažįstą. Nežinau, ką jis veikia šiuo... atveju, bet jis baugina 
mane. Ir manau, jog jis... ne vienas. 

— Ką? 

— Nieko. 

Bergenhemas laukė, vėl pajuto supimą. Lauke staiga su- 
riko kuosos, triukšmas virš tabako sandėlio. Paukščių bal- 
sai stiprėjo. 

— Visko aš nežinau, bet mačiau jį... mačiau jį su vienu iš 
tų vaikinų. 

— Ką? 

— Gal ir su dviem. 

Bergenhemas vėl ėmė laukti. Riksmas lauke staiga nutilo. 

— Kada matei? 

Ji trūktelėjo pečius. 

— Jis slankioja naktį. Kaip aš. 

— Slankioja naktį? 

— Jis slankioja naktį, - pakartojo ji. - Juk jis... irgi... dalis 
šitos pramonės. 

— Ar jis dirba pornobiznyje? 

— Žinoma. Jis visiškas beprotis, psichopatas ar kaip tai 
vadinama. 

— Kokia jo pavardė? 

Ji pasakė, Bergenhemas nepatikėjo, ji pasakė dar kartą. 


386 Ake Edwardson 


Jam apsvaigo galva. Žinojo, ką privalo daryti, bet nesi- 
klausė to balso. Jis buvo vienas, norėjo atlikti tą pats vi1e- 
nas. 

Bergenhemas norėjo pasirodyti, pagaliau. 

— Kodėl nesakei pirmiau? — paklausė jis. 

— Nežinojau, ar teisingai prisimenu. Ir tik veidą, kaip čia 
pasakius. Viskas atrodė taip... painu, kaip ir su tavim. Be 
to, dar nenoriu mirti, - tarė ji. 

— Niekas daugiau nemirs. 


Bergenhemas paskambino prie durų. Beprotiškas žings- 
nis, vienišo didvyrio, pamatė pirštą, spaudžiantį mygtuką, 
tai buvo ne jo pirštas. Paspaudė dar kartą, palaukė. 

Duris atidarė vyras, akyse blykstelėjo švelnus nustebi- 
mas. Jis vilkėjo storu frotiniu chalatu. 

— Sveikas, Larsai. 

— Sveikas. 

— Vėloka, ar ne? 

— Norėčiau trumpam užeiti. 

— Ar negalėtume pasišnekėti rytoj? 

— Geriau dabar. 

Bolgeris atidarė, Bergenhemas peržengė slenkstį. 

— Gali padėti striukę ten, - tarė Bolgeris ir nuvedė per 
trumpą prieškambarį. — Prašom. - Jis mostelėjo į fotelį, pats 
atsisėdo priešais, kitapus stiklinio stalelio. | 

Bergenhemas apsižvalgė kambaryje, bet nesuvokė, ką 
mato. Širdis daužėsi. Gal galiu atsistoti ir išeiti, pamanė jis, 
pasakyti, kad turi prasidėti gimdymas. Ne. Pradedu. 

— Kažką norėjai man pasakyti, - tarė Bolgeris. 

— Prašau? 

— Norėjai kažką pasakyti apie mane, ar ne taip? 

Bergenhemas ieškojo tinkamų žodžių. Jau norėjo kažku- 
rį ištarti, bet Bolgeris vėl prašneko. 

— Kalbėjai su ta merga, šokėja. Ji pasakė, kad aš įtarti- 
nas. Stebiuosi, kad neatėjai anksčiau ir nepaklausei manęs, 
ką ji šneka. 

— Atėjau dabar. 

— Ar aš teisus? 

— Turiu keletą klausimų. 

— Ateini vidury nakties ir nori užduoti keletą klausimų? 
Panašu, jog manaisi kažką aptikęs, - tarė Bolgeris. - Nega- 
lėjai sulaukti aušros. 

— Pasikalbėjom su liudytoju, - tarė Bergenhemas. 

— Mes? Nori pasakyti, kad tu pasikalbėjai. Su šokėja? 

— Man reikia tavo pagalbos. 

— Per vėlu keisti taktiką. 

— Ką? 

— Atėjai čionai ne pagalbos. Atėjai apdrabstyti mane 
mėšlu. 

— Nnnnnnne. 

— Aš padėjau tau, įžūlus nenaudėli, saugojau tave, kai 
lakstei paskui tą beprotę mergą. Ar manai, kad nepastebė- 
jau. Tu ne mentas. Tu vaikas. Ji ką nors pasako, o tu iškart 
atleki. Po galais, pasišnekėsiu su Eriku apie tai. 

— Apie tave su ja nekalbėjau. 

Bolgeris neatsiliepė. Tyliai sėdėjo šešėlyje, kurį metė 
lempa tolimajame kambario kampe. Kai pajudindavo galvą, 
užstodavo šviesą. 

Jis atrodo kaip su aureole, dingtelėjo Bergenhemui. 

— Tu kaltas, - tarė Bergenhemas. 

— Po galais?! 

— Nebuvau tikras, bet dabar įsitikinau. 

— Kas gi tave įtikino? 

— Tu, kipše. 

Bolgeris ėmė juoktis. Chalatas nuslydo nuo krūtinės, 
tamsoje sublizgo plaukai. 

— Prisigėrei, vyruti. 

— Tu nužudei vaikinus. 

Bolgeris nusišypsojo, nieko nesakė. 

— Nežinau kodėl, bet mes išsiaiškinsim. Kaip Dievą my- 
liu, išsiaiškinsim, - tarė Bergenhemas. 

— Ar tu girtas, ar ta prakeikta mergšė tau ko nors užda- 
vė? —- paklausė Bolgeris. 

— Ar eisi su manim? 

— Ką? 

— Noriu, kad eitum su manim. Esi įta... 

Bolgeris atsistojo. 

— Išeik iš čia, ir viską pamiršiu, - tarė jis. 

— Neišeisiu iš čia, - tarė Bergenhemas. 

— Tada paskambinsiu Erikui. 

— Aš paskambinsiu. 

— Tada skambink. Juk turi mobiliaką. 

— Ne, - tarė Bergenhemas ir atsistojo. Jis pamatė telefo- 
ną ant pusmėnulio formos rašomojo stalo palei langą. Žen- 
gė tarp fotelio ir stalelio, Bolgeris pakilo, kai turėjo pro jį 
praeiti. Jie buvo vienodo ūgio. Bergenhemas pažvelgė Bol- 
geriui į akis. 

— Pats paskambinsiu, - tarė Bolgeris. 

— Pasitrauk, - tarė Bergenhemas, pastūmė Bolgerį ir kils- 
telėjo ranką link jo peties. Bolgeris irgi stumtelėjo lyg smū- 
giuodamas, dar kartą, ir Bergenhemas loštelėjo atgal. Vos 
neprarado pusiausvyros, atsitiesė ir vėl pajudėjo į priekį. 

— Eik šen, - tarė Bolgeris ir stuktelėjo Bergenhemui per 
petį. 

Bergenhemas susvyravo, kojos sulinko, jis pargriuvo ir 
trinktelėjo pakaušiu į stalelio stiklo kraštą. Lyg geležis į 
geležį. Storas stiklas nesudužo. Bergenhemas pasijuto 
plaukiąs ore, tik galva prikibusi prie stalo. Akys ėmė var- 
tytis. Jis slystelėjo žemyn ir nukrito ant grindų. Gulėjo ša- 

lia stalo, jo kūnas trūktelėjo nuo galvos iki kojų. Vėl trūk- 
telėjo, dar. 

Bolgeris išgirdo garsą iš Bergenhemo burnos, 1š jo ger- 
klės. 

Pasilenkė prie jo. Vėl išgirdo garsą, vientonę dejonę, ku- 
ri, regis, sklido visai ne iš nukentėjusiojo. 

Atrodė, jog Bergenhemas prarado sąmonę. Akys buvo už- 
merktos. 

Paskiau atsimerkė, bet Bolgeris nežinojo, ar jis ką nors 
mato. 

Vėl užsimerkė. Pasikartojo tas garsas iš Bergenhemo 
burnos. 

Siaubingas garsas. Bolgeris nenorėjo jo girdėti. Jis to ne- 
prašė, jis nieko nekvietė. Kilstelėjo Bergenhemo galvą ir 
uždėjo dilbį ant gerklės, kuri skleidė tą bjaurų garsą. Spus- 
telėjo, visu svoriu užgulė kaklą, pajuto, kaip vyras ant grin- 
dų sujudėjo, 1r spustelėjo smarkiau. 

Taip ir liko gulėti, netrukus garsai nutilo. Bergenhemo 
akys dabar buvo atmerktos ir keistai vartėsi. 

Bolgeris atsistojo, timptelėjo Bergenhemą už kojų. Šis 
vis dar trūkčiojo. Bolgeris pakėlė jį. 

Jis niekuomet juo nesidomėjo. Niekada. Jis nieko nereiš- 
kė. Tai nesvarbu. Yra kur kas svarbesnių dalykų. Visi gali 
kuo nors tapti. 

Bolgeris išėjo su savo našta į laiptus, lyg būtų vienas 
visame pasaulyje. 

r A Vinteris užsiropštė ant 
nuožulnios uolos ir pamatė garsiakalbio kampą, kyšantį virš 
akmenų. Grojo What's New, Koltreinas pašnairavo žemyn nuo 
uolos, atitraukė kandiklį nuo lūpų, prisidegė „Gitanes“ ir 
paklausė Vinterio žodžiais, o ne garsais: What's New, What's 
New, o mobilusis telefonas, pritaisytas prie tenorinio sak- 
sofono, barkštelėjo į tiesų vamzdį. 

Tenorinis saksas turi būti lenktas, pamanė Vinteris, o 
šitas tiesus yra sopraninis, ir jau ketino tai pasakyti, bet 
staiga pasirodė, jog telefoną laiko Makdonaldas ir rėkia: „At- 
siliepk, snobe nelemtas, atsiliepk, ko! vaikinas nepadėjo ra- 
gelio! Čia skambina tas vaikinas!“ Vinteris pamėgino paim- 
ti telefoną, bet jis buvo pritvirtintas prie instrumento. Ir 
nepaliovė skambėti. 

Vinteris atsibudo, ant naktinio stalelio iš tiesų skambėjo 
telefonas. Darosi įprasta, pamanė jis. Sapnai ir yra tikrovė. 

Skambutis nutilo, bet pradėjo čirkšti mobilusis telefo- 
nas, gulintis ant rašomojo stalo miegamajame. Jis strykte- 
lėjo, čiupo jį, bet niekas nekalbėjo. Vėl ėmė skambėti tele- 
fonas prie lovos. 

Jis puolė atgal, smarkiai nusimušė nykštį į lovos koją, 
skausmas po kelių sekundžių persmelkė kūną. 

— A... Alio!? 

Akys ėmė ašaroti iš skausmo. Pamėgino suimti nykštį, 
bet šis įsirėmė į ranką. Suprato, kad nykštys lūžęs. 

— Ar čia Erikas? Erikas Vinteris? 

Moters balsas atitiko jo paties savijautą, smelkiantis 
skausmo vėjas ragelyje. Kita ausimi jis išgirdo muziką, 
Koltreino kompaktinis diskas tebesisuko didžiajame kam- 
baryje. Kaip paprastai, jis užmigo neišjungęs, nepasiruo- 
šęs nakčiai. 

Skausmas nykštyje, tikriau visoje pėdoje, iš deginan- 
čio pavirto kankinamai buku. Jis sutelkė dėmesį į balsą 
ragelyje. 

— Čia Erikas Vinteris. 

— Atleisk, kad skambinu, bet čia Martina Bergenhem. 

Jiems teko keletą kartų susitikti. Vinteriui ji patiko. Ra- 
mi, subrendusi, Bergenhemui vertėjo iš jos pasimokyti. 

— Sveika, Martina. 

Vinteris pasilenkė virš stalo ir uždegė lempą. Keletą kar- 
tų mirktelėjo, kol akys priprato prie šviesos. Paėmė rankinį 
laikrodį. Šis buvo šaltas ir rodė ketvirtą valandą. 

— Negaliu rasti Larso, - tarė Martina Bergenhem. 

— Prašau? 

— Šiąnakt jis negrįžo namo, o man reikia važ... 

Vinteris išgirdo, kaip ji pravirko, o gal tiesiog verkė to- 
liau, pamanė jis. 

—... Į gimdymo namus. 

— Ar jis nepaskambino? 

Beprasmis klausimas. Galbūt dabar tokių reikia, pama- 
nė jis. 

— Ne. Maniau, kad jis ieško... 

— Nežinau, - tarė Vinteris, - galimas daiktas. 

— Tu nežinai? - paklausė ji. 

— Nežinau, Martina, bet išsiaiškinsiu kaip galėdamas 
greičiau. 

— Man neramu. 

Dieve brangus, pamanė Vinteris. 

— Ar tu viena? — paklausė jis. 

— Taaaip... taip. Paskambinau mamai, bet ji Versterose. 

Lygiai taip pat gali sakyti Vest Indijoje, pamanė jis. 

— Išsikviečiau taksi, —- tarė Martina. 

— Gal koks nors kaimynas galėtų tau padėti? —- paklausė 
Vinteris. - Ar draugas netoliese. 

— Aš nenorėjau skam... 

— Atsiųsiu automobilį. 

— Bet taks... 

— Ar gali luktelt, Martina? 

— Ką? 

— Palauk truputį prie ragelio. Paskambinsiu kitu tele- 
fonu. 

Padėjo ragelį, žengė žingsnį į šalį 1r riktelėjo nuo skaus- 
mo kojoje. Ant vienos kojos nušokavo prie rašomojo stalo, 
paspaudė mobilųjį telefoną ir trumpai šnektelėjo. 

— Martina? 

Vinteris sugrįžo, skaudamą koją pakėlė virš kilimo. 

— Taip? 

— Po dešimties minučių atvažiuos automobilis ir nuveš 
tave į Salgreno ligoninę. Jame galėsi atsigulti, jei reikės. 
Paprašiau savo draugės tau padėti. Jos vardas Angela, ji gy- 
dytoja. Atvažiuos automobiliu. 

— Taip... 

— Susiruošk, 0 jie atvažiuos ir paims tave. Tuo tarpu pa- 
sistengsiu, kad Larsas atvyktų tiesiai į ligoninę. Jau prade- 
du ieškoti. 


Vinteris sėdėjo ramiai. Atsargiai pasuko pėdą aukštyn ir 
pačiupinėjo pirštą. Skaudus, bet patinimo dar nebuvo maty- 
ti. Gal ir nelūžo. Nesvarbu, piršto vis tiek negipsuoja. 

Jei reikės, galės vaikščioti su klumpėmis. 

Jis nuklibinkščiavo į vonią, visu kūnu jausdamas pralai- 
mėjimą. 

Ryškioje šviesoje apžiūrėjo pirštą, tuo tarpu kambaryje 
vėl suskambo telefonas. Nušlubavo atgal. Skambino mote- 
ris, kuri pasivadino Mariana Jonsen. Vinteris ėmė klausyti. 


Larsą Bergenhemą rado aštuntą valandą ryto. Burlaivio 
savininkas, negalėdamas ilgiau kęsti, atvažiavo į Tongude- 
no mažųjų laivų prieplauką paglostyti prieš-sezoną naujojo 
laivo. 

Bergenhemas sėdėjo įgrūstas tarp dviejų uolų Hestevi- 
ke. Žuvėdros triukšmavo smarkiau nei paprastai tokiu lai- 
ku. Laivo savininkas pastebėjo kyšančią koją ir užmiršo sa- 
vo paties reikalus. 

Policininkas patruliniame automobilyje, kuris atsiliepė į 
pavojų, pažino kriminalinės policijos inspektorių. 


Vinteris vilko iš paskos skaudamą pirštą per pievą, tarp 
uolų. 

Atsistojo šalia tos vietos, kur gulėjo kūnas, lyg sargybo- 
je. Tau galėjo išsispręsti visi didieji gyvenimo klausimai, 
vyruti, pamanė jis. Ir man. 

Priešpietė virš Elvborgo fiordo atrodė melsva ir balta, 
šviesa ryški 1r aiški, lyg nušveista. Stenos keltas kėlė žmo- 
nes į Daniją lyg niekur nieko. Didžiojo Bilingeno pievos po 
mėnesio prisipildys augmenijos ir gyvybės. Lyg niekur nie- 
ko, pamanė Vinteris. 

Keliu važiuoja automobilis, lyg iš tiesų niekur nieko, žmo- 
nės įlipa. O vakare vėl pietūs, televizorius. 

— Aš kaltas, - tarė jis. - Pasakyk, kad aš kaltas. - Jis pa- 
žvelgė į Bertilį Ringmarą. 

— Prašai manęs, - tarė Ringmaras. 

— Pasakyk. 

— Jis tavo žmogus. 

— Daugiau. Sakyk daugiau. 

— Tu jo šefas. 

— Noriu išgirsti viską. 

— Susiimk, po galais. 

Vinteris pažvegė į pievą pietų pusėje. Nuo kelio buvo 
užtverta. 

Ratų pėdsakai švieži, bet pastarosiomis dienomis dau- 
gelis važiavo prie vandens. Žvejai, laivų savininkai, įsimy- 
lėjėliai. 

— Nieko čia daugiau nepadarysim, - tarė jis ir pasilenkė 
prie uolos. Kluptelėjo ant dešinio kelio. 

— Ant sprando mėlynės, - tarė Ringmaras. 

— Smaugimas, - tarė Vinteris, - paklausk gydytojų, pa- 
matysi, jį mėgino pasmaugti. 

Ringmaras neatsakė. Aplink juos virė darbas. 

— Nieko čia daugiau nepadarysim, — tarė Ringmaras ir 
pakartojo Vinterio žodžius. 

Vinteris tebežiūrėjo į akmenis. Negalėjo prisiminti, kiek 
Bergenhemui metų. Dvidešimt šešeri? Moteris keleriais 
metais vyresnė. Martina. 

— Jam gimė duktė, - tarė Vinteris ir pažvelgė į Ring- 
marą. 

— Jau sakei automobilyje. 

— Viskas baigėsi gerai. Angela visą laiką buvo šalia, o 
popiet atvyksta jos motina. Iš Vesteroso. Tai yra, motinos 
motina, Larso uošvė. 

Ringmaras tylėjo. 

— Kodėl nesakai? — paklausė Vinteris ir atsistojo. 

— Ko? 

— Kodėl neklausi, kada jai viską papasakosiu? 

— O dangau, Erikai, juk... 

— Turiu pasakyti šiandien, - tarė Vinteris. - Negaliu slėpti 
nuo žiniasklaidos. 

— Ne. 

— Šiandien. 

— Pasiimk su savim Hanę. 

— Pats pasakysiu. Hanė galės paskiau manimi pasirū- 
pinti. 


Jie nuvažiavo atgal link miesto per senąjį Kungsteno 
centrą. 

Longedrago kelias buvo šimtmečiais lopomas ir taiso- 
mas. Ringmaras pralindo pro viaduką ir toliau per Sandar- 
ną. Vinteris pašoko, kai automobilis krestelėjo kelyje. 

— Kaip koja? 

— Pirštas. 

— Gali vaikščiot. 

— Tai svarbiausia. 

— Taip. 

— O mergina, vadinasi, dingo? 

— Visą Žemę baigiam apversti aukštyn kojom, - tarė Ring- 
maras. - Dingo kaip užburta. 

— Praėjo tik kelios valandos. 

— Manai, ji nebegyva? 

— Ne. Išsigandusi1. Bergenhemas elgėsi neprofesionaliai, — 
tarė Ringmaras, —- neraportavo, nepranešė mums apie vis- 
ką, 1r jam tai beveik kainavo gyvybę. 

Vinteris neatsakė, spoksojo į kapines. 

— Štai kas svarbiausia, - tarė Ringmaras. 

— Svarbiausia, kad gali žūti, jei būsi neprofesionalus. Štai 
viso mūsų darbo esmė. 

Jie lėkė per Mariaplaną. Geteborgas yra dvidešimt penki 
miesteliai, ir visur vienodai pavojinga, pamanė Vinteris. 

— Manai, jis išsikapstys? — paklausė Ringmaras. 

— Jis jau taisosi, - atsakė Vinteris, - skauda galvą, bet 
gyvas. Bergenhemas jaunas ir stiprus. 

— Bet ne didvyris. 

— Šįkart ne. 

— Ji žino, - tarė Ringmaras. 

— Ką tu sakai? Mergina? 

— Ji žino. 

— Ir aš žinau. 

— Ką turi galvoj? 

— Tuoj viskas baigsis, - tarė Vinteris. 


Vinteris paskambino į barą ir vieną akimirką pasiklausė 
balso. 

Jis nuvažiavo su taksi prie bažnyčios ir kuo galėdamas 
laisviau nužingsniavo už kampo. 

Paskambino prie durų ir ėmė laukti. Vėl paskambino. Pas- 
kiau nulipo du laiptų maršus žemyn 1r atsistojo kitoje gat- 
vės pusėje. 

Juodavo parduotuvių langai. Staiga stojo tamsa, lyg neti- 
kėtumas balandžio vakarą. 

Buvau aklas ir kurčias, pamanė jis. Galbūt aš kaltas, o 
gal 1r ne. Buvo požymių, bet kas galė... 

Nuvijo šalin tas mintis. Jau spėjo perkratyti jas anksčiau. 

Bolgeris pastatė automobilį prie įėjimo ir išlipo, vakaro 
tyloje Vinteris išgirdo, kaip trakštelėjo spyna, kai jis kils- 
telėjo nuotolinio valdymo prietaisą. Paskiau dingo laipti- 
nėje. 

Gal aš pats išprotėjau, pamanė Vinteris. Mano pasakoji- 
mas yra bepročio fantazija. Daugiau nebėra jokių taisyklių, 
niekad nebuvo. Mintys skyla į gabalus. Sklaidosi į visas ša- 
lis, kartais vėl susiliečia arba visiškai susijungia. Nieko ne- 
gali nusvidinti, negali dirbtinai pasiekti simetrijos. Net pa- 
viršiuje neliko nieko gražaus. 

Jis pajuto skersgatvyje vėją, kuris atlėkė iš gatvės ir pa- 
sisuko už jo nugaros. 

Tuoj tas kipšas išeis, pamanė jis. Galiu užmušti jį, 1r kar- 
jera bus baigta. 

Bolgeris išėjo po penkių minučių. Pakėlė ranką, Vinteris 
vėl išgirdo trakštelint spyną. Įsėdo į BMW ir nuvažiavo. 

Keista, kad nė vienas žmogus nepraėjo pro šalį, kol čia 
stoviu, pamanė Vinteris. Atrodo, apylinkė užtverta kaip fil- 
me, kur tūkstantis žmonių stovi už aptvaro ir stebi, kas de- 
dasi. Viršuje, specialioje vietoje, įtaisyta kamera. 

Jis išėjo iš skersgatvio ir nušlubavo per gatvę. Užlipo 
laiptais ir vėl paskambino prie durų. Išsitraukė nedidelį vis- 
rakčių ryšulėlį ir pabandė spyną. Su pirštine rakto plienas 
atrodė minkštas. 

Spyna trakštelėjo, jis įėjo vidun. Pavaikščiojo po butą, 
po visus kambarius. 

Paskiau ėmėsi komodos, bet joje tebuvo tik drabužiai. 
Bolgeris buvo tvarkingas. 

Keletas drabužinių, batai ir drabužiai, diržai, kaklaraiščiai. 

Trečiame nuo viršaus rašomojo stalo stalčiuje gulėjo sto- 
ras vokas, neužklijuotas, lyg arogantiškas mostas. Jame trys 
pasai trims skirtingiems asmenims. Visi su Bolgerio atvaiz- 
du, bet nė viename nebuvo jo pavardės. Be antspaudų, to- 
kių naujojoje Europoje nepanaudosi. Panašių yra ir daugiau, 
pamanė Vinteris. 

Viename pase buvo pavardė, kuri sutapo su pavarde as- 
mens, neseniai skridusio lėktuvu į Londoną. Lėktuvas nu- 
sileido kitą dieną po to, kai ten atvyko Christianas Jager- 
bergas. 

Jie ėmėsi keleivių sąrašų, patikrino tą dieną, dieną prieš 
tai ir dieną po to. 

Vinterio atradimas buvo sensacingas, bet jis suvokė jį 
tiesiog kaip dar vieną siūlą, už kurio galėjo nusitverti. Bu- 

vau aklas, bet dabar praregėjau, pamanė jis. Laikau šį pasą 
rankose, o mano rankos dreba. 

O gal tai tik vienas tų nepaaiškinamų sutapimų. 

Rado dar daugiau dokumentų, bet jam jie pasirodė ne- 
įdomūs: buhalterija, sąskaitos, važtaraščiai, komerciniai po- 
pieriai. 

Viename stalčiuje miegamajame gulėjo didžiulė šūsnis 
pornografinių laikraščių, standartiniai modeliai ir standar- 
tiniai pratimai. 

Jokių kvitų, jokių bilietų ar vaučerių kopijų. 

Jis grįžo prie rašomojo stalo ir paėmė šūsnį popierių, gu- 
lėjusių ant plačios lentynos virš jo. Ten mažiausiai dvide- 
šimt lapų buvo išmarginti aštria, kampuota rašysena. Pana- 
šu į rankraštį, parašytą beprotystėje. Negalėjo įskaityti žo- 
džių. Staiga pamatė savo vardą, aiškiai. Atsivertė kitą lapą. 
Vėljo vardas. Nieko kito nepajėgė perskaityti. Žodžiai slan- 
kiojo popieriuje. 

Jo nugara pašiurpo. Dar niekad nebuvo taip išsigandęs. 

Už keliasdešimt centimetrų ant stalo stovėjo kažkoks sta- 
čiakampis, lyg rėmai, uždengti staltiesėle. 

Jis kilstelėjo uždangalą 17 pamatė savo paties portretą, 
nufotografuotą prieš pat pradedant studijuoti. Jis buvo po 
stiklu, kaip naujas. 

— Čai kurgi jis? — paklausė 


Ringmaras. - Buvom namie ir bare, nieks nežino. 

— Aš Žinau, —- tarė Vinteris. - Aš žinau, kur jis. 

Vėjas sukosi ratu virš fiordo. Kaukė kaip pašėlęs. Vinte- 
ris stovėjo policijos laivo priekyje ir įsivaizdavo, kad aukš- 
tumoje mato Bolgerio siluetą, Bolgerio šešėlį virš Skutvi- 
keno. 

Trūktelėjo kepurę žemiau ant ausų. Smegenims darė- 
si šalta. 

— Eisiu vienas, — tarė jis, kai laivas prisišvartavo. 

Pakrantės viržiai augo palinkę prie kalno lyg melsda- 
miesi. 

Bolgeris stovėjo prie savo naujosios ugniavietės ir Žars- 
tekliu maišė anglis. Lipdamas į kalnelį Vinteris pamatė, kaip 
Bolgeris atsistojo prie ugniavietės. 

— Iš pradžių niekad neateidavai, o dabar nuolat, - tarė 
Bolgeris, kai Vinteris atsistojo šalia jo. Toliau kapstė juo- 
dulius, nepakeldamas akių. Padaužė žarstekliu plytas, pa- 
barškino. 

Dabar viskas įvyks, pamanė Vinteris. 

— Mes radom Bergenhemą, - tarė jis. 

— Kur jis buvo? Pas šokėją? 

— Tongudene tarp uolų. 

— Slepiasi iš paskutiniųjų. 

— Noriu, kad eitum su manim, Juhanai. 

— Ką sakai? 

— Viskas baigta, - tarė Vinteris. 

— Ar radot žudiką? Tik nesakyk, kad tai Bergenhemas. 

— Apačioj prieplaukoj laukia laivas. 

— Aš galėčiau nemažai papasakoti, ką išdarinėjo Bergen- 
hemas, - tarė Bolgeris ir nusviedė žarsteklį ant žemės. Šis 
skimbtelėjo atsitrenkęs į plytas. - Bet tu nenori klausytis, 
niekad nenorėjai manęs klausyti, tu, stropusis kipše. 

— Eime, Juhanai. 

— Visad buvai velnioniškai stropus, Erikai. Visad visad 
visad visad. 

— Užrakink trobelę. 

— Jei tu toks velnioniškai gudrus, tai klausiu tavęs, kodėl 
neišsprendei tos bylos, kurią tir1! Kodėl jos neišsprendei? 
Nežengei nė žingsnio į priekį nuo to laiko, kai prieš tris 
šimtus metų atėjai pas mane ir paprašei pagalbos. Mano pa- 
galbos. 

Vinteris neatsakė. Bolgeris vos judėjo. Vėjas ūžė, lyg šau- 
kė 1š anapus vandens. 

— Buvo dalykų, kuriais galėjai pasinaudoti, bet tu aklas, 
Erikai. Tu ne gudrus. 

Jie nulipo žemyn, Bolgeris kaip per miegus. 

— Kol čia vaikštom, gali vėl atsitikti, - tarė jis, — ar pa- 
galvojai apie tai? 


Bolgerio apklausa jau truko tris valandas, kai Vinterį pa- 
kvietė prie telefono. Tai buvo Mariana. Atrodė, jog ji skam- 
bina iš telefono automato, aplinkui ūžė automobiliai. 

— Labai džiaugiuosi, kad paskambinai, - tarė Vinteris. 

— Siaubinga, - tarė ji, - aš viską perskaičiau. Jis buvo ma- 
lonus vyras. 

— Jis išgyvens, —- tarė Vinteris. 

— Ką? Ką tu sakai? Jis gyvas? 

— Taip. 

Vinteris išgirdo garsą, panašų į vandens teškenimą, kai 
automobilis važiuoja per balas. Jis pažvelgė pro langą. Ge- 
teborge ėmė lyti. 

— Tu neturi bijoti, - tarė jis. 

— Kodėl ne? — paklausė moteris, kuri kartais būdavo 
Angela. 

— Mes turim jį čia, - tarė Vinteris. 

— Jis? 

— Taip. 

— Bolgeris? 

— Taip. 

— Tu žinojai, - tarė ji. - Žinojai pirmiau, nei aš tau pasa- 
kiau. Nei paskambinau. 

— Jis pats papasakojo. 

— Dabar? 

— Daug seniau. 

— Nesuprantu. 

— Paaiškinsiu, bet turim susitikti. 

— Nežinau. 

— Tiesiog būtina, — tarė Vinteris, - kitaip galimas daik- 
tas, jOg jis 1še1S. 

— Bet juk tu sa... 

— Paaiškinsiu, kai susitiksim, — pakartojo Vinteris. 


Po keturių valandų jie gavo leidimą areštuoti Juhaną Bol- 
gerį, įtariamą žmogžudyste. Bolgeris viską neigė. Vis kar- 
tojo, kad jam reikia pailsėti. Galbūt daugiau prisiminsiu, jei 
gausiu pailsėti, sakė jis. | 

Vinteris susitiko su moterimi, kuri šoko vyrams. Ji papa- 
sakojo, kad matė Bolgerį su dviem vaikinais, kurie paskiau 
buvo nužudyti. 

Iš kur ji žinojo? Vėliau atpažino juos iš nuotraukų. Kur 
juos matė? Kažkur, kur nedaugelis lankosi. Kodėl daugiau 
niekas nesakė? Ji nežinojo: Tuomet niekas negalėjo pa- 
matyti, sakė ji, o Vinteris daugiau apie tai neklausinėjo, 
kol kas. 

Ji šiek tiek... abejojo kalbėdama apie Bolgerį. Apie jo 
būdą. 

Vinteris turėjo tai galvoje, kol klausinėjo apie kitką. 

— Bet jis nesakė, kad eis tiesiai pas Bolgerį, kai buvai 
susitikusi jį... paskutinį kartą. 

— Ten buvo jo kelionės tikslas. 

Vinteris turėjo sužymėtą laiką. Atitiko, galėjo atitikti. 

Kur Bergenhemas buvo sužeistas? Kurioj vietoj? Tai įvy- 
ko ne tarp uolų. Jį ten nunešė, nuvežė per pievas. 

Jie darbavosi Bolgerio bute. 

— Ar jis gali išeit į laisvę? — paklausė ji. 

— Ne, - atsakė Vinteris. 

— Ar jį pasodins? 

— Rytoj. 

— Kas patikės tuo, ką aš sakau? 

— Yra ir kitų dalykų. 

— Ar užteks? 

— Taip. 

Bet tikrojo atsakymo į šį klausimą jis nežinojo. Jie turėjo 
svarių įkalčių, bet įrodymų trūko. Trūko konkretumo. Šir- 
dyje Vinteris žinojo, bet to nepakako. Jis tikėjosi, jog Bol- 
geris prisipažins, bet negalėjo būti tikras. Staiga pajuto, kad 
Bolgeris niekad neprisipažins. 

— Mums tavęs reikės, - tarė jis moteriai. 

Ji linktelėjo. Jie išsiskyrė mieste. 

— Neisiu atgal į laivą, - pasakė ji. 

— Ar daugiau nieko nėra? 

— Kas turėtų būti? 

— Tavo baimė. 

— Argi labai keista? 

— Ar tu dar bijai... ko nors kito? 

— Ar yra kitas? 

— Nežinau. 

— Ar šitoj istorijoj yra daugiau žudikų? 

— Mes nežinom. 

— Dangau. 

Vinteris tikėjosi, kad ji dar ką nors pasakys. 

— Nežinau, kur man eiti, - tarė ji. - Jis turi draugužį, ar 
ką ten. Nors nesu tikra. 

— Ar žinai, kas jis? 

— Ne. 


Paskambino Makdonaldas. Balsas atrodė įtemptas ir lais- 
vas vienu metu. 

— Susitvarkysit? — paklausė jis. 

— Anksčiau ar vėliau, - tarė Vinteris. - Galbūt ir ginklą 
turim. 

— Tavo vikingas apsidžiaugs. 

— Galės būti liudytojas, jei mums neišdegs nieko dau- 
giau, — tarė Vinteris, - jei Bolgeris skrido dar kuriuo nors 
lėktuvu kokia nors kita pavarde. 

— Ar nesakei, kad vikingas išprotėjęs? 

— O ką daryt su tuo skrajokliu? Sakosi niekad gyvenime 
nematęs Bolgerio. Buvo bare, bet kas gi nebuvo? Kaip jis 
gali atsiminti barmeną? 

Makdonaldas neatsakė. 

— Sučiupom draugužį. Tą Peterį Miolerį, - tarė Vinteris. 

— Taip? 

— Sako nieko nežinąs. 

— Brakonierius? 

— Tik sako, kad Vikingsonui galvoj negerai, kad nežino, 

apie ką tas vyrukas šneka, - tarė Vinteris. - O kaip pačiam 
sekasi? — paklausė jis po trijų sekundžių tylos. 

— Sutvarkysim, - tarė Makdonaldas. 

— Ar visi popieriai tvarkingi? 

— Beveik. 

— Keli žmonės žino? 

— Ne daugiau, negu būtina. 

— Gerai. 

— Gal neprireiks. 

— Būtinai prireiks. 

— Dieve, pasigailėk. 

— Ar gavai nuotraukas? 

— Jūs Švedijoj visi kaip klonuoti, - tarė Makdonaldas, — 
kaip, po galais, galima surengti fotoatpažinimą, kai visi at- 
rodo kaip vienas? 

Vinteris neatsakė. Klausėsi statinio ūžesio virš Šiaurės 
jūros. 

— Tas pats dangus ir tas pats šiaurės vėjas, - tarė Mak- 
donaldas, - bet jūs atrodot visiškai nepanašūs į britus. Sun- 
ku paaiškinti. 

— Aberdinas viename lygyje su Geteborgu, - tarė Vinteris. 

— Žemėlapy? 

— O kur kitur? 

— Tada iki, Dieve, neapleisk mūsų. 


Gabrielis Koenas pasiūlė Vinteriui vesti kitą apklausą, 
bet šis atsisakė. Sėdėjo nuošalyje kaip šešėlis. Galėjo atsi- 
stoti ir išeiti, jei trukdys. 

Bolgeris nebesielgė kaip lunatikas. Jis tapo energingas, 
įžūlus 1r agresyvus. Vinteriui jis priminė sunkius paauglys- 
tės laikus. 

Tuomet Bolgeris nuolatos judėjo, be perstojo šnekėjo, 
ką veiksiąs, kuo būsiąs. Apie savo sėkmę. Buvo gudrus, su- 
manus. Galėjo įrodyti esąs šaunesnis už kitus. 

Vinteris ištisas valandas prasėdėjo galvodamas, ką Bol- 
geris kalbėjo prieš daugelį metų, ką veikė, ką veikė pats, 
kaip jiedu su Bolgeriu keitėsi per tuos metus; metus, kurie 
lėkė prie jų vis artyn ir kurie galų gale užklupo juos šiame 
apklausų kambaryje. 

GK: Tu nepakankamai aiškiai išdėstei, ką veikei penkta- 
dienį, kovo tryliktą. 

JB: Sakiau. Tai buvo nelaiminga diena, nenorėjau nieko 
sutikti. Tūnojau namie. 

GK: Ar niekas negali to patvirtinti? 

JB: Patys išsiaiškinkit. Tai jūs mentai. 

GK: Būtų geriau, jei tu bendradarbiautum. 

JB: Bendradarbiaučiau? Su kuo? Aš nekaltas. 

GK: Dažnai tai kartoji. 

JB: Jūsų didysis šefas ten, kampe, vis tiek manim netiki. 
Su tokiais draugais nereikia nė priešų. 

GK: Tavo bute radom tris pasus. Jie išduoti tokiems as- 
menims. 

Gabrielis Koenas perskaitė pavardes, Bolgeris klausėsi. 

GK: Ar tau žinomi šie dokumentai? 

JB: Niekad nesu matęs. 

GK: Tu niekad nesi matęs šių kelionės dokumentų? 

JB: Kažkas juos padėjo. Pakišo ten. 

(GK: Kas galėjo padėti dokumentus tavo bute? 

JB: Jūsų šefas. Erikas Vinteris. 

GK: Tu tvirtini, kad lėno kriminalinės policijos tardymo 
skyriaus viršininko pavaduotojas padėjo šiuos dokumentus 
tavo bute? | 

JB: Jis įsilaužė į butą, ar ne? Tai neteisėta. Kitas Žings- 
nis —- pakišti įrodymus ar kaip ten jūs norite vadinti. 

(GK: Mes neturim žinių, kad kas nors įsilaužė į tavo 
butą. 

JB: Bet aš žinau. 

GK: Kam buvo naudojamas pasas? 

JB: Ar negirdi, ką sakau? Neturiu supratimo. 

Ir toliau taip kalbėjo. Vinteris matė Bolgerio profilį, sun- 
kesnį negu to vaikino, kurį pažinojo prieš daugelį metų. Jų 
draugystė tada buvo aiški ir artima, daugelį metų. Tai truko 
metų metus. 

Abu liko nevedę, neišsirinko šeimos, o gal šeima jų ne- 
pasirinko. 

Vinteris prisiminė Makdonaldo šeimą, su arklio uodego- 
mis. Kažkada pagalvojes apie tą nuotrauką pajuto ilgesį. Jis 
neturėjo šeimos, nebent šeimos likutį, bet tai ir viskas. Ka- 
da jis paskutinįsyk kalbėjosi su seserimi? 

Pagalvojo, kad ir Bolgeriui kažko trūksta. Girdėjo apklau- 
sos balsus, klausimus, trumpus atsakymus, keletą ilgesnių. 
Balsai suplaukdavo į vidurį kambario, ir jis nebegalėdavo 
atskirti, kas ką sako. 

Koenas pabaigė apklausą, išvedamas Bolgeris net ne- 
žvilgtelėjo į Vinterį. 

— Pageidautina gauti šio vyruko psichologinį aprašą. 

— Tokių yra net keletas, - tarė Vinteris. 

T Lisianiėjs paskambino dar 


kartą. Vinteris sėdėjo paskendęs mintyse, delnus prispau- 
dęs prie kaktos. Praėjo keletas dienų, šviesa, tamsa ir vėjo 
gūsis, jam vaikštant Hedenu. 

Vakar jis ten praleido automobilį, kuris, regis, riedėjo be 
vairuotojo, ir prisiminė moterį; kažkur turėjo jos telefono 
numerį. Jis išgelbėjo jos automobilį. Pamėgino prisiminti jos 
veidą, bet nepajėgė, galvojo apie tai, žengdamas Aveniu, bet 
jos bruožai susiliejo su kitais. 


Sėdėjo ir galvojo. Išgirdęs skambutį, atitraukė rankas 
nuo galvos. Kaip tik tuo metu, kai ėmė ragelį, prisiminė, 
kaip ji atrodė, kai padavė lapelį su numeriu. Apdovanoji- 
mas didvyriui. 

— Skelbimai, rodos, atnešė vaisių, - tarė Makdonaldas, - 
tik nežinia, ko jie verti. 

— Vakar sakei, kad nespėjat tikrinti, - tarė Vinteris. 

— Tai buvo vakar. 

— Kas nutiko? 

— Atsirado pora. Jie gyvena netoli vaikino viešbučio ir 
sako, kad matė vaikiną su vyru priešais aludę Kembervel 
Grouve. 

— Kur tai yra? 

— Kembervel Grouvas? Ta gražioji gatvė su Jurgio laikų 
namais. Mes ten vaikščiojom, aš rodžiau tau, vyrukai vaikš- 
čiojo po namus, bet toji pora, matyt, buvo išvykusi, o mes 
nespėjom užeiti dar kartą. 

— Okej. 

— Taigi jie matė juodaodį vaikiną, maždaug dvidešimties 
metų, geriantį alų kartu su vyru, kuris galėjo būti penkioli- 
ka metų vyresnis. Šviesiaplaukis, aukštas. 

— Ar jie įsitikinę? 

— Jie įsitikinę, kad tai tavo senas draugas. 

— Nevadink taip. 

— Ką? 

— Nevartok tokių žodžių. 

— Okej. Žodžiu, moteris yra tvirčiau įsitikinusi, ji sėdėjo 
1r šiek tiek šnairavo tuo metu, kol vyras nuėjo vidun atnešti 
gėrimų. 

— Tai tik nuotrauka. 

— Ji dar sakė, kad neįprasta matyti juodaodį, sėdintį toje 
aludėje, todėl ji spėjo, jog vaikinas užsienietis. 

— Jūsų pačių juodukai nedrįsta ten eiti? 

— Ne. 

— Ir ji tariasi pažinusi Bolgerį? 

— Taip. Bet abejoju dėl tikro atpažinimo, - tarė Makdo- 
naldas. 

— Ten gali nepasisekti, — tarė Vinteris. 

Kitame gale buvo tylu. Užesys atrodo kaip Makdonaldo 
minčių nuotrupos, pamanė Vinteris, jei mintis galima gir- 
dėti erdvėje. 

— Kaip vyksta apklausa? — pasiteiravo Makdonaldas. 

— Jis nieko nesako. Daugių daugiausia sako, kad neprisi- 
mena. Pastarosiomis dienomis dažnai šneka apie atminties 


netekimą. 

— Neretai pasitaiko, kad įtariamasis sunkiais nusikalti- 
mais teigia praradęs atmintį. 

— Abejoju, - tarė Vinteris, — nors žinau, bet abejoju. Gal- 
būt man metas perduoti tyrimą į kompetentingesnes ran- 
kas. Arba šaltesnes. 

Kitame gale buvo tylu. Vinteris girdėjo savo paties kvė- 
pavimą. 

— Kalbėjau su ekspertais, — vėl prašneko Vinteris, - jie 
rengia... aprašą. 

— Aš labai gerbiu teismo psichologiją, — tarė Makdo- 
naldas. 

— Taip. 

— Bet atminties praradimą, kaip žinai, galima suvaidinti, 
mėginant išvengti prisipažinimo. 

— Taip. 

— O gali būti ir tikras. Tada mums bus sunkiau, ar ne? 
Tada vėl leisimės nežinomais keliais. 

Vinteris neatsakė. 

— Ar ne tiesa, Erikai? 

— Jis niekada neprisipažins per apklausą, — tarė Vinte- 
I1S, — aš jį pažįstu, jis niekada neprisipažins. 

— Ar esi tikras? 

— Aš žinau, kodėl. 

— Tada papasakok man. 

— Tuoj. Kai pabaigsiu galvoti. Baigsiu rašyti. 

— Baigsi rašyti? 

— Baigsiu rašyti tą pasakojimą. 

Makdonaldas laukė, bet Vinteris daugiau nieko nesakė. 
Vinteris girdėjo kolegos alsavimą, panašu, jog Makdonaldas 
susigriebė peršalimą vidury angliško pavasario. 

— Kaip sekasi Frenkiui? — paklausė Vinteris. 

— Nemanyk, kad jis leisis įpainiojamas į sveikatai pavo- 
jingus dalykus, - tarė Makdonaldas. 

— Bet kaip jam sekasi? Ko jis ieško? Ta šneka apie kanki- 
nimus? 

— Tiesą sakant, nežinau, - tarė Makdonaldas, - šiandien 
priešpiet jis paliko man žinutę. Skambinau, bet neradau jo. 

— Galimas daiktas, jog jis kažką aptiko, - tarė Vinteris. 

— Frenkis? Niekad negali žinoti. 

— Ar pasitiki juo? 

— Žiūrint, ką turi galvoje? 

— Žinai, ką turiu galvoje. 

— Frenkis gali būti juodas, bet jo siela balta kaip sniegas. 

— Ar jam patiktų toks įvertinimas? 

— Jei pažvelgtų iš šalies. Aš iškart pranešiu, jei jis pasa- 
kys ką nors, ką tau reikia žinoti. 

— Gerai. 

— O taatmintis, - tarė Makdonaldas, - mūsų turimi skai- 
čiai rodo, jog maždaug trisdešimt procentų tų, kurie įvykdo 
sunkiausius nusikaltimus, sakosi negalį prisiminti, kaip vis- 
kas įvyko. 

— Manau, ir pas mus panašiai, — tarė Vinteris, - tokie pat 
skaičiai. 

— Daugelis apsimeta, lyg naiviai tikėdamiesi, jog pavyks 
išvengti atsakomybės. | 

— Taip. 

Bet Vinteris žinojo, jog į atminties skyles reikia žiūrėti 
rimtai. Jis buvo profesionalus tardytojas, ir jei tardyme pa- 
vyktų priartėti kuo arčiau tiesos, atminties skylės turėtų 
būti diagnozuojamos. Psichogeninė amnezija, pagalvojo jis. 
Taip vadinasi. Psichogeninė amnezija. 

— Bet daugelis kaltinamųjų, praradusių atmintį, seniau 
gyvenime yra turėję psichinių problemų, - tarė Vinteris. 

Jis pasikalbėjo su išmanančiais. Amnezija gali apimti nu- 
sikaltimo laiką. Arba gali pasireikšti kaip savimonės pra- 

radimas su asmenybės pasikeitimu, trunkantis keletą die- 
nų. Arba asmenybės susidvejinimas. 

Kalbėdamas su ekspertu Vinteris pajuto baimę. Jis pa- 
davė prirašytus lapus, rastus Bolgerio namuose. Nuotrau- 
ką. Papasakojo apie kitus dalykus, ieškojo to, kas buvo už- 
slėpta. 

Sužinojo, kad tikrojo atminties praradimo priežastis gali 
būti nusikaltėlio anksčiau patirta trauma arba gilus, didelių 
pergyvenimų sukėlęs konfliktas. 

Kad nusikaltimas susijęs su labai stipriais jausmais ir 
kraštutiniu stresu. 

Ir kad nusikaltėlis nesibaimina atminties praradimo. 

Bolgeris nesibaimino. Jo jausmai keisdavosi nuo abejin- 
gumo iki patyčių, akys aptemdavo, jis sakydavo tuščiai rau- 
siąsis po atmintį, judėdavo kaip sapne. 

Pasitaikydavo ir aiškių požymių, jog atminties praradi- 
mas apsimestinis. Vinteris šnekėjosi apie tai visą ilgą po- 
pietę, tyrinėjo Christiansono 1r Wentzo žinynus. 

Reikia būti atsargiam, jei atminties praradimas išsivysto 
tučtuojau po nusikaltimo. Ir jeigu amnezija įvairuoja apklau- 
sose. 

Bolgerio atveju taip ir buvo. Įvairavo. Be to, jis stebėti- 
nai užsispyręs tvirtina praradęs atmintį, pamanė Vinteris. 
Bolgeris nemanė galėsiąs ką nors prisiminti, net jei turėtų 
daugiau laiko arba daugiau užuominų atminčiai pagerinti. 

Pasaulį užklupo ledynmetis, pamanė Vinteris. Tik vel- 
nioniškas sprogimas smegenyse gali mus išgelbėti, išgel- 
bėti auką nuo didžiojo nežinojimo. 

— Ar tu dar čia? —- paklausė Makdonaldas. 

— Aš čia. 

— Tada nė žingsnio atgal. 

— Tai vienintelė galimybė. 

— Ar žinai, kiek tai kainuos? 

— Pinigai man nieko nereiškia, — tarė Vinteris. 
— Buvau pamiršęs, - tarė Makdonaldas. 


Jis ieškojo kažkokio ypatingo įvykio, jei prisimintų jį, su- 
rastų atsakymą. Tada viskas baigtųsi. 

Kiek valandų jis galvojo apie praėjusius metus? Apie anks- 
tyvąją jaunystę, kai jiedu su Bolgeriu buvo tokie artimi... 

Kaip tada buvo? 

Jiedu rungtyniavo. Niekas nieko nesakė, bet rungtynia- 
vo. Ir jis, Vinteris, visad nugalėdavo. Arba visad būdavo jo 
teisybė, nors tai galbūt tas pats. 

Jis sėdėjo nakties tyloje. Retkarčiais pasigirsdavo mies- 
to garsai, padėdami prisiminti praėjusius metus šiame Ge- 
teborge, ten, apačioje, po balkonu. 

Žinojo, kad Bolgeris buvo uždarytas dėl psichinių nega- 
lavimų, kad buvo gydomas, bet trumpai ir tartum paslapčio- 
mis. Ne. Tai ir buvo paslaptis, niekas neturėjo sužinoti. Bol- 
gerio tėvas buvo lyg spygliuota viela, jis turėjo apraizgęs 
visas šeimos paslaptis. 

Vinteris 1r Bolgeris, Bolgeris visad stovėjo vienu žings- 
niu už jo. Vinteris retai atsigręždavo. Ar smagu buvo taip 
stovėti? 

Gal tai supaprastinimas? Vadinasi, jo ir ieškojo, papras- 
tumo. 

Paaiškinimo. 

Jis keistai Žvilgčioja į mane Rūmuose. O gal šmėklos sme- 
genyse verčia jį kažin ką įsivaizduoti. 

Galbūt tai dirbtinė konstrukcija, liguistas vaizdinys, ta- 
čiau pastarųjų mėnesių ženklus Vinteris įsivaizdavo kaip plo- 
ną, bet aiškią pranešimų virtinę. Kelrodį siūlą. 

Tai buvo žodžiai, muzikos gabalai, lyg Bolgeris būtų viską 
suplanavęs toli į priekį: jei tu toks fantastiškas, tau turėtų 
dingtelėti teisinga mintis. Vinteris vėl ėmė apie tai galvoti. 

Draugas metė jam iššūkį. Jei toks žodis tinka. Veiksmuo- 
se galėjai pastebėti kažką nepasakyta iki galo, kažką aiš- 
kaus, bet palikta antrame plane. Per žingsnį už nugaros. 

Bolgeris žinojo, kad jis vyks į Londoną. 

Matė jį kiaurai. 

Viskas, kas buvo pasakyta. Jokių atsitiktinumų. Viskas 
reikšminga. 

O gal aš sapnuoju, pamanė Vinteris, sapnavau ištisas die- 
nas ir naktis. Gal viskas tėra prasimanymas. Viskas nepa- 
grįsta, klaidingai suprasta. Nėra jokios vilties tikėtis, jog 
darbas pavyko, jog turiu tikrąjį nusikaltėlį. 

Ar norėčiau būti teisus, ar ne? Nežinau. 

Vinteris mėgino pasikalbėti su savimi. Tu nesi svarbiau- 
sias. Tave galima pakeisti. Mes susidūrėm su tuo, ko nepa- 
žįstam. Tu esi tik objektas. Vietoj tavęs gali būti bet kas. 
Šitų nusikaltimų tavo ranka jau neatšauks. 

Jis vėl prisiminė. Atsiminimai atrodė kaip nuotraukų al- 
bumas ir dienoraštis drauge. Jis praleido įvykius, neturin- 
čius reikšmės. 

Kažkas įvyko, bet jis nepastebėjo. Aš tik žmogus, pama- 
nė jis ir atsistojo. 

Dar dvi dienos, jei nieko neatsitiks tuo metu. 

Pasišlakstė veidą vandeniu ir įsirangė į lovą. Jokių sapnų. 


4)4 A ke Edwardson 


1e nuvedė Bolgerį į antrą 
aukštą. Vinterio kaklas atrodė standžiai suveržtas, trūko oro. 

Bolgeris atsitrenkė į koridoriaus sieną, vieną kartą. Pa- 
žiūrėjo į Vinterį akimis be vyzdžių. Paskiau prašneko kaip 
su draugu, dviese keliaudami prie jūros. 

Paklausė Vinterio, ką jiedu veiks, kai baigsis visas šitas 
mėšlas. 

Prie kambario durų jis vėl paniuro, užsidarė savyje. Kaž- 
ką pasakė, bet niekas neišgirdo. Atsirėmė į sieną. Plaukai 
ant Vinterio sprando buvo šalti nuo prakaito. Ginklas grau- 
žė pažastį. 

Bolgeris ėmė svyruoti ant kulnų, paskiau linguoti į prie- 
kį ir atgal. Vyrai suėmė jį tvirčiau. 

Atsidarė durys. Čia pat kairėje Vinteris pamatė Makdo- 
naldą, arklio uodega, odinė striukė. Makdonaldas nežiūrėjo 
į Jį, sekė Bolgerio judesius. Vyrai pervedė Bolgerį per 
slenkstį, į šalį. 

Makdonaldas priėjo prie Bolgerio, juos skyrė dvidešimt 
centimetrų. Vinteris pastebėjo, kad jiedu vienodo ūgio. 

Šviesa viduje buvo švelnesnė nei koridoriuje, ją skleidė 
pavasaris už lango ir šviestuvas, stovintis ant grindų už tri- 
jų metrų. Vyrai sustojo palei sienas. Jie buvo pasirengę at- 
pažinimui. Vieną sieną dengė veidrodis. 

Bolgeris šiurkščiai sugargaliavo. Jis trūktelėjo, žastų rau- 
menys įsitempė. Vinteris tebežiūrėjo į jį, viskas sustingo 
šią vienintelę akimirką. 

Vinteris išėjo iš kambario ir nuėjo į kitą, kitapus veidro- 
dinės sienos. 

Viename kambario kampe stovėjo lova. Ratukai buvo 
įtvirtinti, lova atrodė sena, tokias kažkada naudodavo šve- 
dai ligoninėse, bet iš tiesų buvo moderni, pritaikyta gabenti 
lėktuvu. Vyrai stovėjo galvūgalyje. 

Lovoje gulėjo žmogus, juodas veidas baltame fone atro- 
dė kaip kaukė. Jis buvo aptvarstytas, bet keletoje vietų šmė- 
žavo oda. 

Tai buvo Christiano Jagerbergo veidas. Christianas Ja- 
gerbergas gulėjo lovoje. 

Vinteris niekad nebuvo matęs vaikino gyvo, tik nuotrau- 
kose. 

Vaikino akys sublizgo. Jis žiūrėjo į Bolgerį, į nieką kitą. 

Žiūrėjo per sieną, kuri iš tiesų buvo langas. Bolgeris ne- 
galėjo jo matyti. Atrodė, jog vaikinas stengiasi pakelti baltą, 
sutvarstytą ranką, kuri gulėjo lovoje šalia kūno kontūrų. 

Jis pajudino galvą, į priekį ir atgal, kaip Bolgeris judino 
prie kambario durų. Pažvelgė į Juhaną Bolgerį, kaip auka 
žiūri į Žudiką, o paskiau linktelėjo. 

Vinteris priėjo prie jo ir įsiklausė į jo tylų balsą. Neliko 
jokios abejonės. 

Vinteris nuėjo į koridorių ir į kambarį, kur prie sienos 
priešais veidrodį stovėjo Bolgeris. Septyni vyrai stovėjo 
šalia jo, bet Vinteris jų nematė. Bolgeris stovėjo tyliai, 
ramiai. Jis žvilgtelėjo į Vinterį, paskiau į veidrodį ir link- 
telėjo. 

Linktelėjo Vinteriui. Jis žino, pamanė Vinteris. Žino, kas 
ten guli. Jis nejuda. Stovi ramiai. 

Ko aš tikėjausi? pagalvojo Vinteris. Kad jis ims trūk- 

čioti, kad ant lūpų ištikš baltos ir raudonos putos, kai jis 
supras? 

Vinteris užsimerkė ir įsivaizdavo, kaip Bolgeris iš visų 
jėgų trūkteli į priekį, vyrai neišlaiko jo siaubingos jėgos, ir 
Vint... 

Jis žvilgtelėjo ir pamatė, kad Bolgeris stovi užsimerkes. 
Niekas nelaikė žudiko. Bolgeris nė nekrustelėjo, tik įsmei- 
gė į Vinterį akis, tokias skvarbias, kokių Vinteris nė karto 
nematė nuo tada, kai atvedė jį apklausai. 

— Niekad nepraeis ir niekad nesibaigs, — staiga tarė Bol- 
geris, o skvarbus žvilgsnis išnyko. 


Jie sėdėjo Vinterio kambaryje. Vinteris jautė, kaip nuo 
prakaito šąla kūnas. Makdonaldas buvo išblyškęs, skruosti- 
kaulių oda išsitempusi. 

— Maniau, kad jį apims beprotystė, - tarė Vinteris. 

— Mhm. 

— Bet ne, - tarė Vinteris, - mes rizikavom. 

Jis prisidegė „Corps“ cigarilę. Rankos virpėjo silpnai kaip 
aidas. | 

— Jis pasakė, kad čia ne pabaiga, — kalbėjo toliau Vinte- 
ris, išpūtęs į lubas pirmąjį dūmą, - Bolgeris pasakė, kad tai 
niekad nepraeis. 

— Žinau, ką jis turi galvoje, - tarė Makdonaldas. 

— Prašau? 

— Manau žinąs, ką jis turi galvoje. Bent šį tą. 

Vinteris laukė, kas bus toliau, vėl užsitraukė dūmą, bet 
nepajuto skonio. 

— Leisk man priminti nusivylimą, kai teko paleisti Vi- 
kingsoną... arba anksčiau... tą brakonieriavimą ir visą mėš- 
lą, - tarė Makdonaldas. 

— Taip. 

— Juk jis vėl laisvas. 

Vinteris išblyškęs tylėjo. 

— Tavo koliažas. 

— Kur suki, Stivai? 

— Nė vienas neišmetėm vikingo iš galvos ar iš tyrimo ar 
kaip pavadinti dabartinę padėtį. 

— Žinoma, ne. 

— Ir aš pajutau. Nusivylimą. Pasikalbėjom su vyruku, kai 
jis atvyko į Londoną, ir aš pajutau nusivylimą. Kaip tu kaž- 
kada minėjai. Ten kažkas negerai, ir aš pajutau tai. Padariau 
taip, kaip tu sakei ar norėjai. 

— Apie ką šneki, Stivai? 

— Klausyk. Keistai skamba, bet tai tiesa. Namuose nuo- 
vadoje sakei man, jog tiki į Dievą. Štai atpildas. Tai įvyko 
vakar, šiąnakt, man teko palaukti, ir tik dabar galiu pa- 
sakyti. 

— Ką pasakyti? 

— Vikingsonas, Karlas Vikingsonas. Mes nenustojome jo 
sekti. Nes tas kipšas kažkuo... dar kažkuo... na, jau sakiau. 
Okej, jį sekė du žmonės, keletą dienų tikrinom jį. Ir Fren- 
kis kažką sakė... 

— Stivai! 

— Ne, paklausyk. Turiu nuo pradžių papasakoti. Frenkis 
kai ką rado. Atsirado kažkas, norintis šį tą parduoti. Šį tą, 
kas nepatenka į Soho pornokino teatrus. Šiaip ar taip, mėš- 
las visad atsiduria ten. Visada. 

— Vikingsonas atsidūrė Sohe? 

— Šviesiaplaukis kipšas vaikščiojo po miestą su pasiūly- 
mu, - tarė Makdonaldas, - viskas vyko atsargiai, be galo at- 
sargiai, bet nepakankamai atsargiai Frenkiui arba jo ryši- 
ninkams. 

— Kokiems? 

— Neklausk, nei tu, nei aš nenorim žinoti. 

— Tai kas tada atsitiko? 

— Rinkoje dar nieko nėra, sako Frenkis. 

— Tai kaip galime judėti į priekį? 

— Mes pajudėjom į priekį. 

— Jūs pajudėjot į priekį, — pakartojo Vinteris. 

— Atvykęs paskutinį kartą jis tapo neatsargus. Juk buvo 
laisvas, visas pasaulis jo. Nusekėm jį į Hitrou, bet jis neke- 
tino dirbti, ne tą darbą. 

Makdonaldas sėdėdamas pasilenkė į priekį, striukė ant 
pečių įsitempė. Jis buvo blyškesnis nei paprastai, balsas plo- 
nas, iškankintas. 

— Darbuotojai turi ten savo saugojimo kameras, jis nuėjo 
prie saviškės, —- kalbėjo toliau Makdonaldas, - išsiėmė ne- 
didelį maišelį, mes priėjom ir padėjom kai ką iš jo ištraukti. 
Tai buvo stovas. 

— Ką? 

— Stovas, tas, kurio ieškojom. Esu tikras, ar žinai, kodėl? 
Atsakymas toks: to mėšlo, kurį turėjo lėktuvo palydovas, 
vienai kojai trūko veržlės. Jardo technikai dar nebaigė dar- 
bo, bet aš esu tikras. 

— Tyčiojiesi iš manęs, - tarė Vinteris. 

— Šitokiu metu? Po to, ką mudu pergyvenom? 

— Ne. 

— Kas ne? 

— Ne, tu nesityčioji iš manęs. 

— Kai kurie mano galį pasityčioti, - tarė Makdonaldas, — 
bet jiems niekad nepavyks. 

— Stovas, —- tarė Vinteris ir pajuto burnoje kraujo ir vyno 
rūgšties skonį. 

— Be to, Keningtono stebukladariai tvirtina, jog ant to 
mėšlo tikrai yra pirštų atspaudų, ir visiškai nesvarbu, kokio 
senumo. 

Vinteris nieko neatsakė. Vėl pajuto prakaitą. 

— Tai dar ne viskas, - tarė Makdonaldas. —- Prie kameros 
lubų buvo prilipintas vokas, o voke - raktas nuo banko seifo. 

— Banko seifo, - pakartojo Vinteris. Cigarilė jo rankoje 
užgeso prieš keletą metų. 

— Vikingsono banko seifo Londone. 

— Ar spėjot ten nuvažiuoti? 

— Gali būt tikras. Ten radom dar vieną raktą. 

— Dar vieną raktą, - pakartojo Vinteris tokiu balsu, kad 
vos galėjai atskirti žodžius. 

— Nuo saugojimo kameros kažkurioje Londono geležin- 
kelio arba metro stotyje. 

— Kiek jų yra? 

— Saugojimo kamerų? Milijonai, ir šimtai stočių. Bet mes 
ją rasim. 

— Ar Vikingsonas ką nors pasakė? 

— Vikingsonas nesako nė kipšo, - tarė Makdonaldas, - 
jis, regis, mano, kad rytoj vėl išskris. 

— Kur jis? 

— Būstinėje Elthame. 

— Ir nieko nesako? 

— Dar ne. 

— Ar manai, kad pakaks? Stovo? 

— Mes einam geru keliu, - tarė Makdonaldas. 

— Vadinasi, jie dviese, - tarė Vinteris. 

— Tai daug ką paaiškina, - tarė Makdonaldas. 

— Ką? 

— Kaip jie išsisukdavo, atsikratydavo daiktų ir pasislėp- 
davo. 

— Gali būti tiesiog keistas sutapimas. 

— Ne. 

— Kitokio ryšio tarp Vikingsono ir Bolgerio neradome, 
bet neteisingai ieškojome. 

— Dabar rasim, visad taip būna. 

— Vis tiek reikia daugiau įrodymų, - tarė Vinteris, - įro- 
dymų, o ne netiesioginių įkalčių. Jei norim pričiupti Viking- 
soną, reikia daugiau. 

— Paspausim jį, - tarė Makdonaldas. 

— Neužteks. Be to, nesu toks optimistas kaip tu. 

— Paspausim jį, - pakartojo Makdonaldas. 


Vinteris vienas ėjo per parką priešais Policijos rūmus. 
Kalbant su Makdonaldu vienas minties fragmentas įstrigo į 
pakaušį. 

Galvojo apie pokalbį su moterim, Mariana Jonsen. Šokė- 
ja. Visą laiką jautė, kad ten kažkas slypi... kažkas kitas... kai 
jis ėmė šnekėti apie Bolgerį, iš pradžių ji atrodė sutrikusi. 
Tikriau sakant, tuomet, kai jis šnekėjo tik apie Bolgerį. Lyg 
būtų kažkas kitas... dar... lyg ji būtų susipainiojusi, suabejo- 
jusi savimi ar užmiršusi tą kitą... jei ten dar ko nors esama. 
Paskiau pati užsiminė. 

Po to jam liko neaiški nuojauta, lyg randas. Reikia dar 
kartą ją apklausti, tikriau sakant, pasikalbėti su ja. 

Bet dabar, praėjus pusvalandžiui nuo pokalbio su kolegą 
škotu, jam ne tas rūpėjo. 

Rūpėjo Bolgeris, vėl. Bolgeris norėjo jam parodyti. Vin- 
teris vėl ėmė galvoti apie ženklus, kuriuos Bolgeris palik- 
davo pastaraisiais mėnesiais. 

Reikia rasti dar kažką. Kažką svarbaus. Galva tiesiog ply- 
šo, Vinteris pasikasė plaukų pašaknius, lyg ten būtų įstri- 
gusi minties nuotrupa. | 

Bolgeris sa... jie stovėjo ant... jis kažką sakė apie grožį ir 
tamsą, ir jie sto... 

Vinteris stabtelėjo. Spoksojo tiesiai į žemę, bet nieko ne- 
matė. 

Prisiminė. Minčių nuotrupos galvoje susiliejo į vientisą 
visumą. 

Pamatė Bolgerį prie namelio, priešais namelį. 

Jiedu išėjo laukan. Bolgeris šnekėjo apie savo naująjį 
statinį. 

Užkūrė ugniakurą, sukinėjosi aplink jį. 

O kai Vinteris paskutinįkart atvyko į salą, Bolgeris švys- 
telėjo žarsteklį į raudonus akmenis. 

Ugniakuras. 

Plytų monumentas kalno viršūnėje. 


 Vinteris pralindo pro užtvarą. Namelis prieš šviesą atro- 
dė blankus, neryškiais kontūrais. Jis pasakė keletą žodžių 
policininkui, stebinčiam apylinkę, ir nusiuntė jį prie laivo. 

Vinteris pasidėjo striukę ant žemės, užsimovė darbines 
pirštines ir čiupo kūjį. Ėmė daužyti plytas į gabalus, iš kai- 
rės į dešinę, ir pajuto karštį strėnose, kai kraujas plūstelėjo 
į rankų raumenis. Kūjo skaldomos plytos garsiai poškėjo ir 
dužo. 

Ugniakuras pamažu griuvo, o Vinteris stabtelėjo atsipūsti, 
nusišluostė prakaitą, o paskiau nusviedė ant žolės švarką. 
Vėjas tučtuojau atvėsino nugarą. Jis čiupo kūjį ir vėl ėmė 
daužyti. Nuo pastangų ėmė skaudėti sužeistą kojos pirštą. 

Ugniakuras buvo apmūrytas dviem eilėmis, nuo smū- 
gių jis vis labiau griuvo. Pakapojęs kūju ir paardęs laužtu- 
vu valandą laiko, jis pastebėjo maišelio kraštą. Maišelis gu- 
lėjo didokame plyšyje tarp plytų. Čiupo jį, bet ištraukti ne- 
pavyko. 

Smilkiniuose ėmė dunksėti, ir ne tik nuo pastangų. Po 
galais, prieš kelionę galėjau išgerti tabletę, pamanė jis, saują 
raminamųjų. | 

Jis atsargiai ėmė ardyti sustingusį skiedinį apie plokš- 
čią, šiurkštų maišą, trūktelėjo pirštinėtomis rankomis, bet 

paketas nejudėjo. Jis nusitaikė kūju keliasdešimt centimet- 
rų žemiau, trinktelėjo ir išlaisvino maišą. 

Jis sunkiai kvėpavo. Atsirėmė į kūjį ir sustingo. Vėl pa- 
pūtė šaltas vėjas. Pastebėjo, kaip nuo jo pasišiaušė viržiai 
ant kalno. 

Vinteris paėmė maišelį į ranką. Jis atrodė lengvas ir 
trapus. 

Nuėjo prie namelio ir atidarė duris. 

Virtuvėje nuvyniojo storą popierių. Šis priminė beržo 
tošį. 

Viduje gulėjo vaizdo kasetė. Prie kasetės lipnia juosta 
pritvirtintas ranka prirašytas balto rašomojo popieriaus 
lapas. 

Didelės raidės, aukštyn kojomis, jis apvertė kasetę ir per- 
skaitė: ERIKUI. 

Tik tas žodis. Jis užsimerkė, vėl atvėrė akis, o užrašas, 
parašytas mėlynu rašalu, neišnyko. 

Nuplėšė lapelį, suglamžė ir sviedė lyg akmenį į grindis. 

Maiše buvo ir kitų daiktų, popierių, kurie panėšėjo į kvi- 
tus 1r restoranų sąskaitas, metro, traukinių ir autobusų b1- 
lietus. 

Viskas iš Londono. Vinteris atsargiai, lyg gyvą daiktą pa- 
lietė tą krūvelę. Pačiame viršuje buvo taksi kvitas. Ant jo 
tuo pačiu rašikliu kažkas buvo užrašęs Stenli G. 

Čia buvo ir draugo iš Švedijos laiškas Džeofui Hilieriui. 

Paskutinis siūlelis, pamanė Vinteris, dar liko vaizdo ka- 
setė. 

Jau dabar, pamanė jis. Dabar. 

Kai paskutinį kartą čia lankėsi, matė televizorių, tokį ma- 
žą šiuolaikinį monitorių su įmontuota video funkcija. Patik- 
rino, ar veikia namelio saugikliai, ir įjungė aparatą. 

Tėve mūsų, kurs esi danguje, tebūnie šventas tavo var- 
das, pagalvojo jis ir įdėjo kasetę. 

Garsiakalbis ėmė ūžti ir burgzti, jis sumažino garsą ir 
įsižiūrėjo į beprotiškus taškelių judesius ekrane. Staiga iš- 
girdo muziką, atpažino ją ir tučtuojau pajuto šleikštulį. Al- 
bert Aylex, Don Cherry. New York Eye and Ea7 Control. 

Ekrane pasirodė Bolgerio baro vidus. Matyt, kamera bu- 
vo įtaisyta veidrodyje. Vinteris išvydo pats save. Ūžesys, 
vaizdas nutrūksta. 

Peras Malmstriomas sėdi prie baro. Užesys, vaizdas nu- 
trūksta. Vėl Vinteris, alaus bokalas rankoje. Užesys, vaiz- 
das dingsta. Peras Malmstriomas. Užesys, vaizdas dingsta. 
Vinteris. Dingsta. Džemis Robertsonas. Dingsta. Vinteris. 
Vaizdas tebėra. Už trijų metrų nuo Vinterio sėdi vyras ir 
šypsosi. Tai Vikingsonas. Kamera pritraukia Vikingsoną. 
Dingsta. Džeofas Hilieris. Dingsta. 

Vinteris, šypsosi kažkam priešais save. Dingsta. Karlas 
Vikingsonas, prie baro. Dingsta. Vinteris. Dingsta. Viking- 
sonas. 

Dingsta. Vėl Peras Malmstriomas. Dingsta. Vaizdai kei- 
čias! greičiau. 

Po to juoduma. Jokių garsų. 

Paskiau kambarys. Vaikinas sėdi ant kėdės. Nuogas. Pa- 
sirodo vyras, nuogas iki juosmens, ant strėnų audeklas. Vai- 
kino akys... 

Vinteris pamatė akis ir išgirdo garsus, kuriuos vaikinas 
bandė išgauti per skudurą, įgrūstą jam į burną. 

Vyras su kauke, dabar nusiima ją ir žvilgteli į kamerą. 
Tai Bolgeris. 

Tuo pat metu Vinteris išgirdo balsą. 

Tai buvo balsas. 

Vyras filme nesakė nieko, jo lūpos sustingusios. Ir ne 
vaikinas, jis negalėjo ištarti nė žodžio. | 


negalėjo. Tada čiupo rankomis savo smakrą ir trūktelėjo že- 

myn nugalėdamas mėšlungį. Kai išsižiojo, skausmas apmal- 
šo. Atrodė, jog susitraiškė visus dantis. 

Jis sustabdė juostą ir atsuko atgal. Įjungė. Štai. Vėl iš- 
girdo balsą. Skambėjo kaip teiginys. Vinteris paleido iš nau- 
jo. Štai. 

Panašu į sukti. 

Kambaryje dar kažkas buvo. Buvo balsas, tai gali būti 
tas pats balsas, kurį jie turi savo juostose, iš apklausų. Vi- 
kingsono balsas. Šįkart girdimas. Bolgeris norėjo tai pra- 
nešti. Jie gali išmatuoti balsus, pasverti ir palyginti. Tik rei- 
kės darbo ir laiko. Amžinoji procedūra. 

Šįkart Vinteris nesustabdė juostos. Pažiūrėjo dar tris mi- 
nutes, tada išjungė ir skubiai išėjo laukan, ketindamas įtrauk- 
ti į save visą vėją, kiek tik ras jo viršukalnėje. 

48 


V susirinko namuose pas 


Vinterį. Tyli draugija. Susirinko čia, nes norėjo pabūti kar- 
tu, po visko. Kai kurie gėrė, Vinteris ne. 

Jis valandų valandas prastovėjo po dušu. Užteks. 

— Galite visi pasigerti, - pasakė jis, kai jie atėjo. Nuvedė 
juos į kambarį, kuriame stovėjo buteliai. 

Bergenhemas buvo čia, su dideliu tvarsčiu aplink galvą. 

Vinteris apkabino jį, paskiau Martiną, kuri irgi atėjo, 0 ji 
apkabino jį. 

Visi susirinko prie vaiko, kuris irgi buvo čia. 

— Kuo ji vardu? — paklausė Aneta Djanali pirma visų. 

— Ada, - atsakė Martina. 

— Aaaaada, —- tarė Haldersas. 

— Puiku, — tarė Aneta. 

— Manai? - paklausė Bergenhemas, žiūrėdamas į Anetą. 

— Puiku, - už ją atsakė Haldersas. 

— Leiskite man, — tarė Vinteris, atėjęs su dėže „Cuaba 
Tradicionales“, kurią pirko „Davidoff“. 

— Tikriausiai aš turėčiau vaišinti? — paklausė Bergen- 
hemas. 

— Savaime suprantama, - tarė Vinteris. - Bet tau skau- 
dėjo galvą, ir tuo tarpu aš vaišinu šiais tradiciniais cigarais, 
kaip reikalauja tradicija. 

Haldersas įsipylė viskio sau ir Makdonaldui. 

Vinteris šnekėjosi su Miolerstriomu ir Bergenhemu, ku- 
rie abu laikė rankose vyno taures. Jie stovėjo prie lango ir 
žvelgė į vakaro sutemas. Šalia stovėjo Aneta Djanali ir Mar- 
tina Bergenhem. 

— Vaikinukas turėjo vilties pasveikti, 1r mes iškart nuta- 
rėm tai laikyti paslaptyje, - tarė Makdonaldas Haldersui. — 
Pranešėm tėvams ir kitiems, kuriems reikėjo žinoti, o pas- 
kiau ėmėme laukti. 

— Dangau, - tarė Haldersas. - Buvau visiškai pritrenk- 
tas, kai Erikas grįžo namo ir papasakojo. 

Priėjo Vinteris, dabar jau irgi su taure rankoje. 

— Ar tu geri? — paklausė Makdonaldas. 

— Kartais tiesiog būtina, - atsakė Vinteris. 


Laikas bėgo. Vaikas miegojo Vinterio miegamajame. Mak- 
donaldas sėdėjo su Miolerstriomu, plepėjo apie HOLMES 
1r klausėsi paskutinių naujienų. Hanė Ostergard, Aneta Dja- 
nali 19 Martina Bergenhem vėl stovėjo prie lango su taurė- 
mis rankose. Fredrikas Haldersas rymojo prie butelių. Jis 
ką tik papasakojo Makdonaldui apie automobilių vagystes 
Geteborge. 

— Tokiame gražiame miestelyje? — nustebo Makdonaldas. 

— Automobilių vagių čia daugiausia visoje ES, - atsakė 
Haldersas. 

Vinteris su Ringmaru sėdėjo virtuvėje. Ringmarui pro- 
tarpiais susipindavo liežuvis. Butelis alaus ir pusė taurės 
grogo stovėjo priešais jį ant stalo. 

— Vadinas, tu manai, kad jis išpylė žvėrių kraują savo na- 
muose, - tarė Ringmaras. 

— Jis prisipažino, Vinteri. 

— Velnio vikingas, - tarė Ringmaras, čiupo alų ir parver- 
tė grogo taurę. Skystis išsiliejo ant stalo. - Galas. - Jis ne- 
vikriai pasimuistė lyg ieškodamas skuduro. 

— Tebūnie, - tarė Vinteris. 

— Koks kipšas, - pakartojo Ringmaras. 

— Tai paskutinis jo šūvis. 

— Vis tiek. 

Jie ilgokai tylėjo. Iš kambario atsklido muzika. 

— Ar nemanai, kad jis paleido kokią kasetę į prekybą? 

— Manau, jog dar nesuspėjo. Jei ir turėjo tokį tikslą. 

— O kodėl gi ne? 

— Gal tai nebuvo svarbiausia. 

— Manau, mes kalbam apie milžiniškus pinigus, - tarė 
Ringmaras, — kalbam apie biznį, ir nereikia vaidinti, jog tai 
neturi reikšmės. | 

— Galbūt Vikingsonui turėjo, - tarė Vinteris. 

Ringmaras neatsakė. 

— Makdonaldas sako, jog dar išsiaiškins. Jis turi keletą 
pagalbininkų, kurie turi keletą pagalbininkų, - kalbėjo to- 
liau Vinteris. 

— O Bolgeris vadovavosi savo motyvais, - tarė Ringma- 
ras, nežiūrėdamas į Vinterį. 

Vinteris neatsakė. 

— Jie naudojosi vienas kitu, - tarė Ringmaras. - Du be- 
pročiai, bet skirtingi. 

— Paskambinau motinai, - tarė Vinteris. 

— Ką? 

— Paskambinau motinai, paklausinėjau jos apie pastaruo- 
sius dvidešimt metų, ir ji staiga atkuto, - tarė Vinteris su 
nuostaba balse. 

— Atkuto? 

— Klausinėjau to, ko pats tuomet nežinojau, arba buvau 
per jaunas ir nekreipiau dėmesio, ir ji šį tą man paDa:280J8: 

— Apie tave ir... Bolgerį? 

— Koks jis tada buvo. Kas tada nutiko. Ir paskiau. 

— Kas nutiko? 

— Kaip jis sirgo. 

— Tikrai tavęs nekentė, - tarė Ringmaras ir pamanė: ši- 
taip klausiu tik todėl, kad esu girtas. 

— Negaliu atsakyti, - tarė Vinteris. 

Jie sėdėjo tylėdami. Ringmaras gurkštelėjo alaus. 

— Bet jis norėjo susigrumti su manimi mano srityje, — 
tarė Vinteris po trumpos pauzės. - Šitai užvaldė jo mintis, 
jis... tikrino mane mano srityje. Manau. 

Ringmaras nebenorėjo nieko pridurti. 

— Muzika nutilo, - tarė Vinteris. 

— Ką sakai? 

— Einu, vėl paleisiu muziką. 


— Kas čia? — paklausė Haldersas. 

— Charlie Haden ir jo Guartet West, - atsakė Vinteris. 

— Geras. 

— Taip. 

— Nors ir džiazas. Juk tai irgi vadinama džiazu? 

— Tai amžinos melodijos 1š penktojo dešimtmečio Ame- 
rikos, — tarė Vinteris, - ir šeštojo dešimtmečio. 

— Ką? 

— Džiazas. Tai džiazas. 


Janė Miolerstriomas pasakojo apie savo paskutinį roma- 
ną. Hanė Ostergard ir Aneta Djanali klausėsi. Sara Helan- 
der laikė Miolerstriomą už rankos lyg drąsindama. 

Vinteris sėdėjo ant grindų šalia Hanės. 

— Juk aš viso labo pajuokavau, - tarė Miolerstriomas, - ji 
paėmė tą akmenį ir numetė nuo kranto. 

— Ar švietė mėnesiena? 

— Ką? 

— Ar tą vakarą švietė mėnesiena? — pakartojo Aneta 
Djanali. 

— Tiesą sakant, nežinau. Kaip sakiau. Ji numetė akmenį, 
o aš tariau: ar žinai, kad tam akmeniui prireikė dešimties 
tūkstančių metų užsiropšti ant šito kranto? Ar kažkaip pa- 
našiai. 

— Oi, - tarė Sara Helander. 

— Kas čia baisaus? —- paklausė Miolerstriomas. 

— Viskas gerai, Jane, - tarė Aneta Djanali. 

— Visiškai negerai. Ji įsižeidė, įtūžo. Po to viskas pasi- 
keitė. 

— Ar galiu pasiskolinti šitą plokštelę, šefe? —- paklausė 
Haldersas, pasirodęs scenoje. 


Vinteris ir Hanė Ostergard nusileido liftu žemyn, perėjo 
gatvę ir patraukė į Vazos aikštės parką. Fontanas naktį at- 
rodė kaip geležinis priekalas. Kai jis atsigręžė ir pažvelgė 
aukštyn, savo bute pamatė šviesą. Jam pasirodė, jog balko- 
ne šmeėkštelėjo Stivo arklio uodega. 

Jiedu ėmė ieškoti kometos ir tučtuojau ją pastebėjo. 

Balandis artinosi prie gegužės. Naktimis galutinai nesu- 
temdavo. 

Erikas paėmė akmenį ir švelniu rankos mostu švystelė- 
jo šiaurės link, į pievą. 

— Tam akmeniui prireikė dešimties tūkstančių metų nu- 
sigauti nuo obelisko iki suolų, — tarė Hanė, ir jos dantys 
blykstelėjo Žibintų šviesoje. 

— E1me ten, - tarė jis. 

— Palauk, - tarė ji. 

— Kodėl? 

— Kaip jautiesi, Erikai? 

— Šiaip taip. Rytoj bus nauja diena ir panašiai. 

— Klausiu, kaip jautiesi. 

— Geriau, nei tikėjausi. Tiesą sakant. 

— Apie ką galvojai pastarosiomis dienomis? 


430) Ake Edwardson 


— Apie gyvenimą, o prieš valandą Fredrikas išaiškino man 
gyvenimo prasmę. 

— Pačiu laiku. 

— Tikrai. 

Pravažiavo automobilis. 

— Vienu metu atrodė, kad jausiuos dėl visko kaltas, bet 
taip nėra. Netiesiogiai aš galbūt kaltas, bet niekas negalėjo 
sustabdyti... Juhano Bolgerio, o mes pagaliau sustabdėm. 
Antraip viskas būtų vykę toliau. 

— Taip. 

— Jis norėjo tęsti, bet tuo pat metu norėjo būti sulai- 
kytas. 

Hanė neatsakė. 

— Tikiuosi, kad užmarštis praėjo, - tarė Vinteris. 

Jie nuėjo prie Segerstedo monumento ir apsuko aplink jį 
ratą. 

— Ar obeliskas turi šešis kampus? - paklausė Vinteris. 

— Gal keturis, — tarė Hanė. 

— Šitas turi šešis. 

— Bet atrodo kaip vienas, - tarė ji ir vargais negalais per- 
skaitė balsu užrašą akmenyje: Laisvieji paukščiai skinasi 
kelią per erdvę. Daugelis jų galbūt nepasieks savo tolimo 
tikslo. 

Jiedu grįžo prie suolų. Hanė atsisėdo. Vinteris padėjo gal- 
vąjai ant kelių. Jo keliams nuo žemės darėsi vėsu. Toli aukš- 
tybėse jis išgirdo plazdesį. 

— Ar nori melstis? — paklausė ji. 

— Jau meldžiuosi. Laisva forma. 

Virš jų vėl kažkas suplasnojo. 

— Paaiškink man, - tarė jis. 

— Paskiau, - atsakė ji. 

— Noriu, kad viską paaiškintum. 

— Oras smarkiai atšilo, - tarė ji. 

paveikslas 

Paprastame viešbučio kambaryje Londone randamas nužudytas 
jaunas švedas vaikinas. Netrukus panaši žmogžudystė įvyksta 
Geteborge. Kruvini pėdsakai kambaryje primena makabriško šokio 
raštą. Kriminalinės policijos komisaras Erikas Vinteris ir jo 
kolegos imasi tirti šiuos sunkius nusikaltimus. 


„Šokis su angelu“ - tai romanas apie pažeminimą ir nepri- 
tapimą, apie slaptas žmogaus sielos gelmes, parašytas su įtaiga ir 
užuojauta. 

o TV 


UŽ KRIMINALINIUS ROMANUS 
Ake Edwardsonas yra gavęs net keletą apdovanojimų. 
Jo romanai už gražią kalbą ir įtaigų šiuolaikinės švedų 
visuomenės vaizdą gerai vertinami Švedijoje. Labiausiai 
jį išgarsino „Šokis su angelu“, kuris pradėjo knygų apie 
komisarą Vinterį seriją. Ši romaną 1997 m. Švedų de- 
tektyvinių knygų akademija išrinko geriausia metų 
knyga. Kai nerašo romanų, Ake Edwardsonas dėsto 
būsimiems žurnalistams Geteborgo universitete ir dirba 
spaudoje. „Šokis su angelu“ išverstas į keletą kalbų. Šiuo 
metu Švedijoje kuriamas filmas apie komisarą Vinterį — 
dailų ir turtingą, maisto, muzikos ir kitų gražių dalykų 
žinovą, kuris veikia ir kitose knygose „Šauksmas iš toli“ 
bei „Saulė ir šešėlis“. 


Paprastame Londono viešbučio kambaryje randamas nužudytas 
Jaunas švedas vaikinas. Netrukus panaši žmogžudystė įvyksta 
Geteborge. Kruvini pėdsakai kambaryje primena makabriško 
šokio raštą. Kriminalinės policijos komisaras Erikas Vinteris ir 
jo kolegos imasi tirti šiuos sunkius nusikaltimus. 

Rašytojas nepaprastai tiksliai vaizduoja veiksmo aplinką — 
ne tik Geteborgą, kuriame bals gyvena jau daugiau kaip 
dvidešimt metų, bet ir Londoną. Skautytojui tiesiog kyla noras 
nuvažiuoti ten ir su knyga rankoje pasivaikščioti po vaizduo- 
gamas vietovės, aplankyti aludes ir muzikos parduotuvės, nors 
jis ir nera toks maisto, muzikos žinovas, kaip Erikas Vintevis. 
Tiesa, skaitytojui verta žinoti: romane nėra įprastos meilės 
istorijos. Rašytojas mano, jog knygoje veikia rašyti apie tai, kas 
svarbiausia — šiuo atveju apie žmogžudystę dėl biznio. 


